
SERIA „FRAŢII CARLISLE” 


Miranda Hodgkins şi-a dorit dintotdeauna un singur lucru: 
să se căsătorească cu Robert Carlisle, bărbarul visurilor ei, 
pe care îl cunoaște de când erau copii, dar care nu pare să 
vadă în ea altceva decât fetița din vecini cu care a făcut tot 
felul de boacăne. Însă, după atâţia ani de aşteptare, Miranda 
consideră că a venit momentul să-l facă pe Robert să reali- 
zeze că nu mai este o copilă, ci o femeie în toată firea. Aşa 
că, în timpul balului mascat organizat de familia Carlisle, 
Miranda se strecoară în camera lui Robert cu intenţia clară 
de a-l seduce și se trezește copleșită de cel mai minunat sărut 
la care putea îndrăzni să viseze. Dar, când măștile sunt scoase, 
Miranda constată cu groază că în fața ei stă nimeni altul decât 
Sebastian, ducele de Trent — fratele mai mare al lui Robert. 
Şocat să o descopere pe Miranda, fata pe care o știa din 
copilărie, în patul lui, Sebastian ii propune o înțelegere pen- 
tru a evita scandalul: el o va ajuta să câștige inima fratelui 
său, iar ea ii va găsi soţia perfectă, o lady care să poată de- 
veni ducesa lui. Însă ceea ce începe ca o simplă negociere 
ajunge să scape rapid de sub control, căci, cu cât Sebastian, 
cu reputația lui de fost crai, se străduiește mai tare să își res- 
pecte partea de înțelegere și să o ajute pe Miranda, cu atât 
mai mult ajunge să-și dorească să o aibă numai pentru el. 
Acum va trebui să decidă — își va respecta obligaţiile de duce 
sau își va asculta inima lăsându-se în voia dragostei? 


Anna Harrington a debutat în anul 2015 cu seria Viața 
secretă a burlacilor şi s-a remarcat imediat datorită stilu- 
lui ci inedit și subiectelor pline de prospeţime, ceea ce i-a 
adus aprecierile cititorilor din întreaga lume. 

Lui Sarah Younger, care m-a convins să scriu despre fraţii 
Carlisle, și Kaylei Haley, a cărei iubire pentru Milton e mai mare 
decât a mea. 


Prolog 
SES 


Mayfair, Londra 
mai 1820 


Sebastian Carlisle săltă cu pași mari pe scările de la intrarea în 
Park Place, când primele urme rozalii ale răsăritului începeau să 
lumineze cerul. 

Ah, fir-ar să fie, ajunsese mult mai târziu decât intenţionase! 
Mult mai târziu. Dar părinţii lui nu erau de acord cu femeile din an- 
turajul său, așa că nu avusese altă soluţie decât să-și acopere urmele. 
În fond, acea discuţie cu tatăl lui, purtată cu un an în urmă, după ce 
fusese surprins cu Lady Bancroft, furnizase suficiente învăţăminte 
cât pentru o viaţă întreagă. Încă resimțea rușinea acelei seri. Nu 
ştia ce era mai rău: să fie ameninţat cu duelul de către Lord Bancroft 
sau să vadă dezamăgirea de pe faţa tatălui său. 

Așa că-și promisese să pună reputaţia familiei și moștenirea sa pe 
primul loc. Chiar înaintea plăcerilor personale. 

Dar era un Carlisle, pentru Dumnezeu! Tatăl lui chiar se aştepta- 
se să renunţe cu totul la felul lui de a fi? Desigur, își pusese singur 
stavile, și era în mod clar mult mai atent, inclusiv în privinţa evitării 
doamnelor căsătorite din înalta societate. Însă reputaţia lui de rebel 
trebuia întreţinută, și, sincer, ce rost avea să trăiască precum un că- 
lugăr? Oricât de bine s-ar fi simţit strecurându-se în casă, cu pielea 
încă învăluită în parfumul de lavandă al actriței care își petrecuse 
noaptea jucând pentru el, ştia că luase decizia corectă cu o seară în 
urmă. Ceea ce mama și tatăl lui nu ştiau nu avea cum să le facă rău. 
Iar el chiar adora teatrul. 

Se pare însă, gândi el cu un rânjet în vreme ce-și amintea de dis- 
ponibilitatea femeii, că și teatrul îl adora pe el. 

Având grijă să nu trezească toată casa încă adormită, pătrunse în 
holul de la intrare. Și îngheţă. 


Anna Harrington 


Fratele său mai mic, Quinton, şedea în capul scărilor, cu coatele 
sprijinite de genunchi și cu capul în palme. 

Un presentiment îngheţat îl fulgeră pe Sebastian. Fratele 
său n-ar fi trebuit să se afle aici. El și Robert ar fi trebuit să fie 
încă pe St James Street, la o petrecere care să se lungească până 
după răsărit. 

- Quinn? rosti ușor, temându-se din senin să nu tulbure liniștea 
casei. 

Quinn își înălță capul și se uită la el cu ochii goi, de parcă nu l-ar 
fi recunoscut. Faţa îi era albă, ochii injectaţi, corpul îi tremura vio- 
lent... Cuvintele sacadate izbucniră din el: 

-Tata a murit. 

„Nu.“ Trupul lui Sebastian amorţi, în vreme ce-l privea pe Quinn 
și încerca să înţeleagă cuvintele care îi pluteau haotic în minte. Nu, 
nu se poate să fi înţeles corect. „Imposibil!“ Tatăl lui nu putea fi... 

- Mort, rosti el dintr-o răsuflare, dar fără ca vreun sunet să-i fi 
părăsit buzele. 

Quinn își sprijini capul de balustradă și strânse tare ochii, în vre- 
me ce suferinţa chinuitoare îi schimonosea faţa. 

„Dumnezeule...“ 

— Mama! 

Grija pentru ea îl năpădi complet. Fugi pe scări în sus fără să-și 
simtă picioarele atingând treptele de marmură, fără să mai conștien- 
tizeze nimic altceva în afară de zgomotul asurzitor al pulsului care 
îi bubuia în urechi și bătăile îngrozitoare ale inimii, atât de brutale, 
încât fiecare dintre ele îi străpungea ca un pumnal dureros pieptul şi 
îi sfâșia răsuflarea. 

Ajunse la etaj, se opri şi privi lung pe hol spre dormitoarele fami- 
liei. Lumea îi fugea de sub picioare. 

Sora lui, Josephine, zăcea chircită lângă ușa dormitorului pă- 
rinţilor săi, plângând nemângâiată în braţele soţului ei, așa de 
tare, încât părea că se sfărâmă în bucăţi. Sprijinindu-se de perete, 
Robert își privea absent mâinile. Roșul sângeriu... acoperindu-i 
degetele, pătându-i veșmintele. Sânge. „Sângele tatei.“ O durere or- 
bitoare îl spintecă, iar Sebastian se agăţă de balustradă ca să nu-și 
piardă echilibrul. 

Își făcu un pic de curaj respirând adânc și păși rigid pe lângă ei, 
intrând în cameră. Puternic... trebuia să fie puternic pentru ei. Era 


8 


~ În braţele altei tubiri —— 


cel mai mare, moștenitorul. Era responsabilitatea lui să-și protejeze 
familia. Tata la asta s-ar fi așteptat de la el. Însă lui îi venea să urle. 

În camera discret luminată, Richard Carlisle zăcea întins pe pat. 
Inima lui Sebastian se opri. Tatăl lui nu avea cum să fie mort. Nu 
așa, cu ochii închiși, cu faţa calmă. Dormea, atâta tot, doar că era 
îmbrăcat și încălțat, așezat pe cuvertură. Nefiresc de liniștit... Sebas- 
tian îi ţintui pieptul cu privirea, așteptând să se ridice și să coboare, 
ţinându-și propria răsuflare, ca și când ar fi așteptat dovada că toţi 
se înșelaseră, iar tatăl lui nu era... Dar nu se vedea nici o răsuflare, 
iar când Sebastian nu şi-o mai putu ţine pe a sa, aerul ţâșni din el 
într-un hohot sufocant. 

Mama... O, Doamne, Dumnezeule, mama! Stătea la marginea pa- 
tului, ţinând strâns mâna soţului său într-a sa. Așa palidă, așa plă- 
pândă și delicată, cu faţa atât de inexpresivă; doar ochii mai arătau 
semne ale vieţii din străfundurile sale, strălucind puternic în lumina 
difuză a lămpii. 

Sebastian îngenunche lângă ea și-și puse mâna pe genunchiul ei, 
în vreme ce în el suferinţa se transformase într-o durere arzătoare. 
Ea nu-l privi, iar el șopti întrebător: 

- Mamă? 

- Da...? 

Dar nu-și luă privirea de la bărbat, fixându-i faţa. 

- Mamă, repetă el și, cu delicateţe, îi trase mâna din cea a tatălui 
său, pentru a o lua în a sa. 

Reci precum gheaţa, degetele ei le prinseră pe ale lui ca și când ar 
fi fost singura ancoră care o ţinea acum legată de lume. Se uită la el, 
iar durerea pe care o văzu în ochii ei îi frânse inima. 

- Sebastian, murmură ea, în vreme ce îl recunoscu prin ceața du- 
rerii. A fost un accident... 

Ochii i se umplură de lacrimi usturătoare, și-și lăsă capul să se 
plece, în vreme ce vocea i se stinse. 

-Unde ai fost? Ea întinse o mână tremurătoare să-i mângâie 
obrazul. N-am reușit să te găsim. 

Vina începu să se scurgă prin el, însoţită de o ură de sine atât de 
fierbinte, încât simți cum i se opărește sufletul. 

- Îmi pare rău, zise el sufocându-se. 

Ea murmură: 

-A vrut să te vadă. 


Anna Harrington 


Greutatea lumii se prăvăli peste el, sufocantă, strivitoare. Povara 
ei era insuportabilă. Fiecare bucăţică din trup şi suflet suferea din 
pricina unei vinovăţii pe care se temea că nu avea s-o poată linişti 
niciodată. Își lipi rușinat faţa de genunchiul ei. 

-Îmi pare atât de rău... atât de rău... 

Capitolul 1 
(scz că 


Islingham, Lincolnshire 
ianuarie 1822 


Miranda Hodgkins aruncă o privire pe furiș, cu atenţie, din 
spatele ușii salonului de dimineaţă. Holul era pustiu. Slavă cerurilor! 
Trăgând aer în piept hotărâtă, urcă grăbită scările din spate și ridică 
mâna spre mască, să se asigure că era bine fixată. 

Marele bal mascat care fusese ţinut în cinstea zilei de naștere 
a lui Elizabeth Carlisle se încheiase, iar acum oaspeţii se retrăgeau la 
casele lor... Cei care sosiseră numai pentru bal se îndreptau către un 
şir lung de trăsuri, iar cei puţini care rămăseseră pentru ultima seară 
a petrecerii mergeau către camerele lor din aripa estică. Iar familia 
avea să se retragă în cele din urmă în apartamentele sale din aripa 
vestică. Chiar într-acolo se îndrepta și Miranda. 

Urcă cu pași mici și vioi scările întunecate, cunoscând drumul pe 
dinafară după anii de joacă la Chestnut Hill în compania micuţilor 
Carlisle, pe când erau copii. Știa ce scări scârțâie și cum să treacă pes- 
te ele fără să provoace nici un sunet, la fel cum, după atâtea petreceri 
aici, ştia și că servitorii vor fi ocupați în sălile de jos ale casei și că 
urma să mai dureze puţin până când familia avea să-și ia rămas-bun 
de la toţi oaspeţii. 

Dacă ar fi fost vorba despre oricare altă noapte, nu s-ar fi strecu- 
rat așa. Ar fi plecat acasă însoţindu-i pe mătușa și pe unchiul său și ar 
fi rămas acolo, în loc să-și schimbe costumul și să se furișeze înapoi 
la Chestnut Hill. Și ar fi intrat direct pe ușa din faţă nu pe cea de la 
pivniţă, fără să trezească suspiciunea nimănui că ar fi văzut-o într-o 
casă învecinată cu ferma unchiului și a mătușii sale, o casă care părea 
a fi un fel de al doilea cămin pentru ea. 

Dar această noapte nu era ca oricare alta. În această noapte, avea 
de gând să-i declare iubirea lui Robert Carlisle. Bărbatul cu care voia 
să se căsătorească și să-și petreacă restul zilelor făcându-l fericit. 


Anna Harrington 


Același bărbat căruia avea de gând să-i ofere inocența sa în aceas- 
tă noapte. 

Ajunse la etaj și bâjbâi discret după încuietoarea de la ușă. Îl 
cunoştea pe Robert de la cinci ani, când părinţii ei muriseră, și ea 
venise să stea cu mătușa Rebecca și cu unchiul Hamish, unde îi întâl- 
nise pe cei din familia Carlisle, fiind primită cu drag în mijlocul lor de 
parcă ar fi fost vreo rudă pierdută și regăsită în loc de nepoata orfană 
a unora dintre arendașii lor. Rar trecea o zi în care să nu fi fost la 
Chestnut Hill, jucându-se în camerele copiilor sau în grădini. Dar un 
sărut pe furiș de la Robert, pe când avea paisprezece ani, schimbase 
totul. Pentru prima oară, avusese dovada că Robert o considera mai 
mult decât o prietenă, chiar dacă nu încercase niciodată să repete 
gestul. În anii care se scurseseră de atunci, nu încetase să viseze la el, 
iar în ultimii doi ani de când tatăl lui se dusese, iar el se întorsese să 
trăiască la Chestnut Hill, îndrăznise să viseze la mai mult. 

O, el era pur și simplu minunat! Întotdeauna fusese chipeș, cu 
părul de aur și cu ochii de safir pe care îi aveau în comun toți fraţii, 
la fel și corpul înalt, cu umerii laţi, aceeași personalitate furtunoasă 
şi seducătoare. Cei trei bărbaţi erau atât de asemănători fizic, încât 
aproape că și vocea o aveau la fel. Dar personalităţile lor erau com- 
plet diferite şi la fel era și felul în care o tratau pe ea. Sebastian fusese 
deja trimis la Eton când sosise ea la Islingham și era prea ocupat ca 
să-i acorde vreo atenţie, iar Quinton era... Ei bine, era Quinton. Însă 
Robert îi acordase foarte multă atenţie, fusese mereu bun și o încu- 
rajase, chiar dacă o tachina fără încetare, la fel cum îi făcea și surorii 
sale, Josephine. Însă, de când se reîntorsese la Islingham să-l ajute 
pe Sebastian cu administrarea domeniului ducal, se maturizase și el. 
Pariurile puse în registrul de la clubul White n-ar fi lăsat niciodată 
să se bănuiască așa ceva. Dar Miranda știuse dintotdeauna cât de 
aparte era el, cât de devotat era familiei și mai ales mamei sale. Iar, 
în această seară, avea de gând să-i arate ce simţea pentru el. 

Mâinile îi tremurară uşor când închise ușa în tăcere în spatele ei 
şi se opri un pic pentru ca ochii să se ajusteze la lumina difuză din 
hol. Doamne, cât de emoţionată era! Inima îi bătea așa tare, plină 
de entuziasm nerăbdător ca urmare a planurilor sale pentru această 
seară, încât fiecare bătaie reverbera în pieptul ei ca o salvă de tun. Nu 
mai încercase niciodată să seducă un bărbat până acum, nici măcar 
nu-i trecuse prin cap această posibilitate, iar toate informaţiile sale 

despre plăcerea bărbaţilor le avea de la o slujnică pe care o plătise să-i 
spună tot ce știa despre bărbaţi. Și se dovedise că știa chiar multe. 

Cu toate acestea, Miranda nu avea de ales decât să-și pună în apli- 
care planul în această seară. Timpul trecea. Nu-și mai permitea să-l 
aştepte pe Robert să se plictisească de întâlnirile ocazionale cu șirul 
de femei cu care se zvonea că fusese implicat din timpul studiilor la 
universitate și să-și dorească ceva mai profund și mai durabil. Sau 
să aștepte ca el să-și dea seama că ea era femeia care să-i ofere toa- 
te aceste lucruri. El urma să plece în curând la Londra, pentru că 
începea sezonul monden, iar acolo avea s-o curteze pe Diana Mor- 
gan, fiica splendidă a generalului despre care începuse să vorbească 
încă din toamna trecută. Și femeia cu care își petrecuse toată seara 
discutând în surdină, plimbându-se prin grădini sau valsând... Dacă 
Miranda nu risca acum, avea să-l piardă pentru totdeauna. Și cum ar 
putea să se mai suporte știind că nu încercase niciodată să arate ce 
simţea cu adevărat? 

Știa că seara aceasta ar putea degenera teribil, că el ar putea să 
nu răspundă în același fel sentimentelor ei... Dar știa și că se putea 
întâmpla să decurgă perfect. Că în sfârșit el ar vedea-o ca pe femeia 
care devenise sau ca pe o posibilă seducătoare în loc de prietena care 
fusese întotdeauna prin preajmă, ca o piesă confortabilă de mobi- 
lier. Cum ar fi putut ea să-și suporte lașitatea dacă nici măcar nu 
ar fi încercat? 

Trăgând adânc aer în piept, se împinse în ușă și se grăbi pe hol, 
numărând camerele... doi, trei, patru! Asta era, cea despre care vale- 
tul îi spusese că era a lui Robert. 

Se strecură în camera întunecată, apoi închise ușa și se sprijini de 
ea, pentru a-și trage sufletul și a-și linişti bătăile rapide ale inimii. 
Nu mai era loc de întors acum. În câteva minute, Robert urma să 
intre în camera lui și să găsească o femeie purtând o mască în patul 
său. Pe când masca avea să cadă și să constate că femeia era ea, el 
ar fi fost prea fascinat ca s-o vadă doar ca pe Miranda Hodgkins. Ea 
avea să-i arate că aceeași femeie care era prietena sa putea fi iubita 
şi soția lui. 

Și atunci, în sfârșit, el urma să fie al ei. 

Ochii i se obișnuiră cu întunericul camerei, luminată doar de lu- 
mânarea firavă pe care valetul lui o pregătise deja pentru noapte. 
O neliniște necunoscută începu să se nască înăuntrul ei, o neliniște 

care nu avea nimic de-a face cu planurile sale de seducţie. Pentru 
numele cerurilor, era în camera lui Robert! În camera lui! Spaţiul lui 
cel mai intim. Dar, în loc să se simtă ca un intrus, se simțea ca acasă 
înconjurată de mobilierul masiv și de decoraţiunile masculine. Înde- 
părtându-se de ușă și dând ocol camerei, se lăsă pradă curiozităţii, 
ajunse lângă masa de toaletă și își trecu delicat mâna peste lucrurile 
lui... periile, o pipă despre care știa sigur că aparținuse tatălui lui. 
Degetele îi atinseră ceva rece și metalic. 

Luă obiectul în mână și-l întoarse în palmă, apoi surâse. Un sol- 
dăţel de jucărie din setul pe care Richard Carlisle îl dăruise băieţilor 
cu douăzeci de ani în urmă, de Crăciun, cu mult înainte ca ea să so- 
sească la Chestnut Hill. Simţi cum i se puse un nod de emoție în gât. 
Setul fusese întotdeauna cea mai de preţ avuţie a băieților, iar câţiva 
soldăţei fuseseră strecuraţi în secret în cuferele lui Sebastian când 
acesta plecase la școală, spre marea consternare a lui Robert şi a lui 
Quinn. Faptul că Robert fusese atât de sentimental încât să păstreze 
astfel de suvenire din partea tatălui său... era încă un motiv pentru 
care îl iubea. 

Ridicând soldăţelul la nivelul buzelor sale arcuite într-un surâs 
delicat, cutreieră prin cameră ca să descopere cât mai mult din viața 
lui personală. „O cameră tipică unui burlac de neam ales“, se gândi 
ea. Apoi râse cu încântare, surprinsă să descopere teancul de cărți pe 
noptieră. Firește, avea o educaţie aleasă; Elizabeth și Richard Carlisle 
se asiguraseră ca toţi copiii lor să fie educați. Dar Shakespeare, Mil- 
ton... poezie? Căldura îi învălui pieptul. Și ea adora poezia, și faptul 
că descoperi această latură romantică a lui Robert o făcu să fie şi mai 
convinsă că își aparţineau unul altuia. 

Un sunet se auzi pe hol. Cu inima bătându-i tare în urechi, se 
grăbi spre pat, își dădu jos condurii și își aranjă seducător rochia, pe 
cuvertură. Cât de seducător putea în acel moment, pentru că mâinile 
îi tremurau când trase de veșmânt să-și acopere delicat picioarele și 
să verifice încă o dată că masca îi stătea bine pe față. 

Uşa se deschise, și inima i se opri. 

Miranda privi lung la bărbatul mascat, profilându-se în cadrul ușii 
şi înghiţi în sec. Puternic. Singura încheiere posibilă a acestei nopţi 
ar fi compromiterea ei totală și ireversibilă. 

Adică exact ceea ce spera. 

Rugându-se în gând ca el să nu-i observe tremurul degetelor, în- 
tinse o mână spre decolteu pentru a-i atrage atenţia asupra sânilor... 
așa cum arătau în acel moment. 

Ochii de safir ai lui Robert străluciră din spatele măștii de pante- 
ră. Șocul surprizei păli și se transformă într-un amuzament ștrengă- 
resc, iar gura lui senzuală se arcui într-un surâs leneș, de prădător. 

Ea simţi fluturi în stomac. Dumnezeule! 

Fără să-şi ia ochii de la ea, el închise ușa. 

„Doamne, Dumnezeule!“ 

Păși pe nesimţite spre pat, ca o panteră graţioasă. Se opri la 
capătul masivului pat dublu, iar privirea i se încinse în vreme ce se 
uita înspre umbrele ei catifelate. 

- la uite, spuse el tărăgănat și atât de încet, încât era aproa- 
pe o şoaptă adâncă precum întunericul care îi înconjura. Ce avem 
noi aici? 

Ea trase aer în piept să-și facă un pic de curaj. 

-Te-am văzut în seara asta la balul mascat. 

Nervozitatea îi făcu vocea să sune mai aspru decât intenţionase. 
Slavă Domnului! Trebuia să continue cu seducţia în seara asta. Pur 
şi simplu trebuia! 

Și am vrut să petrec puţin timp cu tine. Făcu o pauză de efect. 
Singură. 

El surâse la auzul cuvintelor. 

- Nu ai fost la petrecerea mamei. Cu o mișcare nepăsătoare a 
umerilor, își dădu jos redingota elegantă și o trânti pe scaunul din 
faţa șemineului. Mi-aş fi amintit de tine. 

Miranda pufni neîncrezătoare. Și-ar fi amintit de ea? Dintre 
cele două sute de femei de toate vârstele aflate în sala de bal de la 
Chestnut Hill cu ocazia zilei de naştere a ducesei de Trent? Greu 
de imaginat! 

Din spatele măștii, ochii lui poposiră asupra rochiei, iar ea simţi 
cum căldura începea să-i înţepe pielea. 

Poate că şi-ar fi amintit dacă ea ar fi purtat aceeași rochie suma- 
ră de crep pe care o avea drapată în jurul ei și nu costumul în care 
sosise. O creaţie strâmtă, fără mâneci, de culoarea rozelor, care se 
asorta cu masca, rochia aceasta costase o mică avere plătită din lu- 
nile ei de economii și din salariul ei de la orfelinat. Presupusese și 
câteva deplasări secrete până la Helmsworth, la croitoreasa de aco- 
lo pe care o angajase, ca nimeni din Islingham să nu poată bănui 

ce punea ea la cale. Dar toate subterfugiile meritaseră, pentru că 
trupul său arăta ca un trandafir cu o tulpină elegantă. În loc de asta, 
apăruse la petrecere la începutul serii, costumată într-un dovleac, 
haină făcută de mătușa ei, completată cu o pălărie din care ieșea un 
lujer, iar Robert nu-i aruncase nici măcar o privire toată seara. 

Dar în mod cert o observa acum, cum stătea întinsă în patul lui, 
cu spatele sprijinit pe o grămadă de perne şi cu poalele rochiei care îi 
dezvăluiau scandalos picioarele de la genunchi în jos. Picioarele dez- 
golite, pentru că nu-și permisese să cumpere ciorapi de mătase care 
să se potrivească rochiei. 

-Probabil nu m-ai observat pentru că am dansat cu alți bărbaţi, 
sugeră ea cu falsă modestie. În această seară, masca o îndemna să fie 
îndrăzneață și să flirteze cu un curaj care i-ar fi lipsit cu desăvârșire 
în alte situaţii. Deși aș fi preferat să dansez cu tine. 

Observă cum mâna lui îngheţă pentru o fracțiune de secundă în 
vreme ce se întindea spre lavalieră. 

— Atunci, cu siguranţă, pierderea a fost de partea mea. 

Ochii îi alunecară de la baza gâtului ei spre trup, de-a lungul șol- 
durilor arcuite, spre picioare. 

-Cum te numești, milady? 

Inima îi sări în gât. Oh, nu, nu putea să îi spună, nu încă! Purta 
masca și acest veșmânt dinadins, ca el să-i vadă și această latură îna- 
inte de a o alunga fără drept de apel. Ca el să aibă posibilitatea de a o 
vedea cu altfel de ochi, să o privească așa cum priveşti o femeie, nu 
fata pe care o ştii dintotdeauna. Dacă și-ar dezvălui identitatea atât 
de repede, el nu ar vedea-o decât ca pe o prietenă. 

Așadar, șopti: 

- Rose. 

El își desfăcu lavaliera neagră și o aruncă neglijent. 

- Lady Rose, murmură. Un surâs cunoscător îi învălui buzele sen- 
zuale la auzul răspunsului ei improvizat pe loc. De aceea te afli în 
camera mea, așadar? 

Ochii lui de safir trezeau rotocoale de căldură sub pielea ei oriun- 
de priveau. Și, sfinte, priveau peste tot. 

- Pentru că îţi doreai să dansezi cu mine? 

„Să dansezi.“ Cuvintele îi săgetară șira spinării, în timp ce-l privea 
desfăcând unul câte unul nasturii jiletcii negre. Amândoi ştiau că nu 
se referea la vals. 

Mici gâdilături electrice de excitare alergau prin corpul ei. Asta 
era. Momentul care avea să-i aducă bărbatul pe care îl iubea. Mo- 
mentul în care viaţa sa avea să se schimbe pentru totdeauna. 

Inspiră sacadat. 

-Da. Cuvântul ţâșni ca un geamăt aspru. Foarte mult. 

Buzele lui pline se curbară imediat într-un surâs seducător. Își 
desfăcu vesta şi o lăsă să alunece pe podea. Mușchii brațelor și ai 
umerilor se conturau puternic prin cămașa neagră, în timp ce își des- 
cheia cei șase nasturi de la gât. Luminile focului se jucau prin părul 
sau de aur și pe faţa sa frumoasă încă ascunsă de mască. Inima ei 
bubui dureros între coaste când el își scoase cămașa din pantalonii 
negri și o lăsă să-i atârne în jurul mijlocului. 

Se dezbrăca. Și nu pentru a se duce la culcare. Pentru o clipă, ea 
uită să respire. 

Când își reaminti, suflarea îi reveni cu un oftat uşor. Ceea ce făcu 
ochii lui albaștri să se întunece de o excitare rapidă, deoarece inter- 
pretă sunetul drept o invitaţie să... să... 

Ea înghiţi în sec din nou. Foarte puternic. 

În fond, de aceea era întinsă pe patul lui, pentru numele lui 
Dumnezeu! Ca să fie luată pe sus. Dar, Doamne, cât era de agitată! 
Încercând să-şi ascundă tremurul mâinilor și să fie seducătoarea pe 
care el o dorea, își mângâie coapsele cu palmele cu mișcări de sus în 
jos şi de jos în sus, cu fiecare atingere ridicând şi mai mult materialul 
rochiei, până când picioarele îi erau dezgolite până peste genunchi. 
Ochii lui urmăreau atent fiecare mângâiere pe care ea și-o oferea si- 
eşi. Din pricina măștii, nu putea să vadă ce alte emoţii îi mai strălu- 
ceau pe față, dar putea să îi vadă ochii și gura, iar ele ambele îi părură 
intense. Prădătoare. Aţâțate. 

„Doamne!“ 

El dădu să-și scoată masca. 

- Nu! rosti ea sufocându-se. 

El încremeni la auzul izbucnirii ei. Apoi, își înclină capul ca și când 
n-ar fi înţeles despre ce era vorba. 

Dar înţelesese perfect. Nu-i putea îngădui să-și dea jos masca. 
Dacă ar fi făcut-o, ar fi trebuit și ea să și-o dea jos, iar ea, oh, nu era 
pregătită pentru așa ceva! Nu până în momentul în care s-ar fi asigu- 
rat că îl făcuse s-o dorească pe cât îl dorea ea. Și ceva care să nu ţină 
doar o noapte, ci pentru totdeauna. 

-Balul mascat a fost așa distractiv, se grăbi ea să explice, ru- 
gându-se în gând să o creadă. Mi-ar părea tare rău să se termine 
aşa curând. 

-Nu se va termina. 

Aruncă o ocheadă care îi alunecă de-a lungul trupului. Promisiuni 
fierbinţi adăstau în acea privire provocatoare. 

-Te rog, nu-ţi scoate masca, nu încă. Apoi adăugă absolut ferme- 
cător: Milord Panteră. 

El își înclină capul spre ea în semn de acceptare curtenitoare. 

Fu străbătută de un fior. Robert nu-i arătase niciodată până 
atunci atâta consideraţie. Desigur, nu știa că ea era în acele veșmin- 
te, se gândi cu o înţepătură de suferinţă. Dar o va şti în curând, și 
totul între ei se va schimba. 

-Cum dorești, Lady Rose. 

Încă un surâs incandescent și, de data asta, el făcu un pas mai 
aproape, sprijinindu-și un umăr de stâlpul baldachinului, privindu-i 
lung și cu îndrăzneală corpul. 

-Costumul tău e foarte frumos. 

-Îți place? Îşi ridică mâna spre baza gâtului, atrăgându-i iar aten- 
ţia asupra decolteului, în timp ce se arcuia pentru a-l face să arate cât 
mai planturos. 

- Foarte mult, murmură el încântat. 

- Bun. Degetele ei tremurânde alunecară ușor spre umăr și 
spre funda de satin care lega corsajul. Pentru că îl port special 
pentru tine. 

Buzele lui se întredeschiseră de parcă ar fi vrut să spună ceva, dar 
ea trase de fundă cu o mișcare seducătoare pe care o exersase întrea- 
ga după-amiază. Rochia îi alunecă de pe umăr, aproape dezgolindu-i 
sânul drept. El o fixă cu o privire doritoare, uitând pentru totdeauna 
ce avea de gând să rostească. 

Cu un sunet care era pe jumătate geamăt, pe jumătate mârâ- 
it, își trase cămașa de pe el, aruncând-o pe deasupra capului, apoi 
începu să se târască spre pat în patru labe. Ca o panteră care își 
pândește prada. 

Miranda făcu ochii mari și se lăsă pe spate, în vreme ce el se în- 
tinse de-a lungul ei, imobilizând-o cu mâinile și genunchii. În mod 
clar, nu se așteptase la așa ceva! Sau la felul în care el își apropie capul 

și-i linse umerii goi, de parcă ar fi vrut s-o guste înainte de a se hotărî 
dacă să se mai joace puţin cu ea sau s-o devoreze cu totul. 

- Mmm, toarse el cu faţa îngropată în pielea ei, în timp ce gura lui 
se apropie de gât, unde în mod clar putea să-i simtă pulsul frenetic cu 
buzele. Poate că e mai bine totuși că nu te-am remarcat la petrecere. 

-De ce? 

Fu străbătută de frisoane în momentul în care dinţii lui o muș- 
cară de gât, nepregătită pentru pulsaţiile de căldură care reverberau 
până în călcâie. Nu semăna sub nici o formă cu sărutul pe care i-l 
dăduse cu mulţi ani în urmă. 

- M-aș fi făcut de râs în mijlocul sălii de bal încercând să ajung 
la tine. 

Degetele lui alunecară pe conturul umerilor ei dezgoliți, desenând 
modele invizibile pe pielea ei, spre sâni. 

-Am fi dansat, m-aș fi asigurat de asta. 

Degetele lui se cufundară sub rochie, negăsind obstacole care să 
le încetinească sau să le incomodeze, și îi atinseră seducător sfârcul 
încă ascuns privirii. Ea rămase fără aer, iar el zâmbi încântat de reac- 
ţia ei. După toate aparențele, decisese să se mai joace cu ea. 

Apoi, își strecură mâna complet sub corsajul transparent și-i 
cuprinse sânul în căușul palmei. 

- Așadar, o să dansăm acum, murmură el. 

Căldura radie înspre ea de la mâna lui mare, care o masa, iar ea se 
mișcă ușor sub atingerea lui, incapabilă să stea nemișcată, scoțând 
un geamăt de fericire. Visase ani la rând la mâinile lui, la astfel de 
atingeri și mângâieri... dar niciodată nu și-ar fi imaginat că avea să 
fie așa cald, minunat. Atât de moale și de persistent. 

-Ce rochie încântătoare! 

El se lăsă pe genunchi, iar cu mâna liberă îi desfăcu priceput 
funda. Dintr-o mișcare, corsajul fu înlăturat, iar sânii expuși lică- 
ririlor focului. Și ochilor lui, acum întunecaţi de dorinţă, privind-o 
cu poftă. 

-Absolut încântătoare! 

În ciuda pielii de găină care apăruse pretutindeni unde se uita 
el, Miranda rezistă impulsului de a se acoperi. Era Robert, iar el mai 
mult decât oricine altcineva avea tot dreptul s-o vadă. Pentru că se 
ştiau de când ea avea cinci ani. Pentru că îl iubea. Pentru că nu voia 

pe nimeni altcineva în afară de el s-o vadă așa, în această seară și în 
restul vieţii. 

Își mușcă buza sfioasă. 

-Nu mă găsești... banală? 

El hohoti, și sunetul adânc se rostogoli în jurul ei, în spirale, doar 
ca să adaste între picioarele ei. Îşi cobori capul spre ea. 

— Aproape imposibil. 

I se tăie răsuflarea. Pentru un moment, crezu că el își coboară 
buzele pentru a o săruta... acolo, pe sânii goi. Însă degetele lui îi ridi- 
cară cu delicateţe bărbia, iar buzele sale se întâlniră cu ale ei într-un 
sărut atât de tandru, încât o lăsă tremurând. Gura lui era caldă, sur- 
prinzător de moale şi minunat de pricepută, când explora şi o gusta 
pe a ei, fără nimic din nerăbdarea adolescentină pe care și-o amintea, 
nimic din sărutul lipsit de experienţă și stângaci. Era un bărbat care 
era pe deplin încrezător în sine însuși și știa ce voia. 

Iar ceea ce voia... era ea. 

- Tremuri. 

Îi atinse colţul buzelor cu vârful limbii. 

Ea se cutremură atât de puternic, încât strânse cuvertura de sub 
ea pentru a sta nemișcată. 

-—N-nu, nu tremur. 

-lar acum minţi, zise el și surâse maliţios aproape de gura ei. 

Îi prinse buza de jos între dinți, și, în vreme ce-o mușcă delicat, 
se lăsă deasupra ei. 

„Nu“, se gândi ea în timp ce trupul lui greu se lăsa peste al ei, „în 
mod clar nu mai are nimic adolescentin“. 

— Ce altceva să mai fac pentru a te vedea tremurând, hmm? 

Îşi cobori mâna spre jupa ei şi o ridică încet de pe coapse. Frisoa- 
nele promise îi urmară mișcarea. 

Miranda își dădu capul pe spate și i se oferi. Își dorise momentul 
acesta de prea multă vreme, iar acum în sfârșit se întâmpla - Doam- 
ne, Dumnezeule, se întâmpla! Îi venea greu să creadă că nu visează. 
Robert în braţele ei, buzele sale atingându-i-le pe ale ei, mâinile lui 
mângâind-o seducător. Inima îi bătea așa puternic, încât auzea sân- 
gele gonind, atât de repede, încât era sigură că putea să simtă şi el, 
pentru că, atunci când își puse palma pe pieptul lui, inima i-o luă la 
goană sub vârful degetelor ei. 

El începu s-o muște ușor pe gât, coborând și lingându-i valea 
dintre sâni. Când fu cuprinsă de tremur și îi încercui gâtul cu braţele 
să-l aducă mai aproape de ea, buzele lui îi înconjurară sfârcul aţâţat 
şi începură să sugă. 

Ea gemu, cu spatele arcuindu-i-se pe saltea. 

- Robert... 

El îngheţă. Apoi, încet, îi lăsă sânul și își înălță capul. Ochii lui 
albaștri o ţintuiră. 

-Ce ai spus? 

-N-am spus nimic. Eu doar... 

- Hristoase! Își smulse masca de panteră și își dezvălui chipul. 

Dumnezeule! Plămânii i se goliră de aer. 

- Sebastian! 

Doamne, Dumnezeule mare, Doamne! 

-Cine ești? 

Sebastian Carlisle îi smulse masca pe de față. Căscă ochii mari din 
pricina surprizei. 

- Miranda? 

O pironea cu privirea de parcă nu-și putea crede ochilor. Doamne, 
o privea! Roșeaţa îi cuprinse faţa, și îl pocni puternic peste piept. 

- Dă-te jos de pe mine! Dă-te jos! 

Mâna lui îi acoperi gura. 

— Şșttt! 

Sprâncenele i se încruntară furioase. 

-Dacă te aude cineva?! 

-Nu-mi pasă! mormăi ea de sub palma lui. 

-O să-ţi pese dacă dă cineva peste noi — o altă privire rapidă peste 
corpul ei — așa. 

Cu un geamăt de deplină disperare, Miranda își dădu ochii peste 
cap. Și-ar fi dorit să moară! 

El ridică o sprânceană în semn de avertisment ca ea să tacă, apoi 
își retrase mâna și se ridică din pat, mormăind furios printre dinţi, 
în timp ce-și ridică de pe jos cămașa și și-o puse pe el. 

Miranda se chinui să se acopere, dar degetele îi tremurau atât de 
tare, încât abia putea să-și lege fundele de pe umeri. Nişte noduri 
complet lipsite de îndemânare. 

Se întoarse spre ea. 

-Ce cauţi aici, Miranda? 

- Eu? abia rosti ea, încercând să-și lege și cealaltă fundă cu mâini 
tremurătoare. Ce cauţi tu în camera lui Robert? Mai bine te-ai îmbră- 
ca și ai pleca înainte să... 

-E camera mea, rosti el arătând posesiv cu degetul spre podea. 

-A ta... Nul, protestă ea cu patos uitându-se în jur cu o privire 
bezmetică, deşi n-ar fi știut care sunt diferenţele dintre camerele fra- 
ților la Chestnut Hill. 

Dar asta era camera lui Robert, era sigură, cu soldățeii de jucărie 
şi cărțile de poezie. 

-L-am întrebat pe valet. El mi-a spus că asta e camera. 

Ochii lui deveniră două fante înguste. 

-Ai întrebat un valet care e camera lui Robert? 

-Am fost discretă. 

Ea pufni la adresa insinuării că ar fi fost atât de lipsită de tact 
încât să-și dezvăluie planul său de seducţie unui servitor. Dacă o fe- 
meie avea de gând să se etaleze pe patul viitorului său iubit, cu sigu- 
ranță n-ar fi făcut din asta obiectul unei informări către personalul 
casei. Până și pe ea o ducea mintea într-atât. 

-Şi am purtat o mască. 

El își puse o mână pe saltea şi se aplecă spre ea, aducându-și fața 
la același nivel cu a ei. 

- Și cum anume procedează o doamnă cu mască pentru a între- 
ba un valet despre dormitorul care aparţine unui anumit gentle- 
man burlac? 

Uf, era așa enervant! Îi împinse umerii pentru a-l depărta, dar 
el nu se mișcă din loc. Era un munte veritabil de mușchi și de 
frustrare. 

Cu un oftat greu, își acoperi pieptul cu braţele și își înălță capul. 

-Cu masca pe faţă, se duce la un valet, în timpul petrecerii, îi 
strecoară o monedă în buzunar și arată către gentlemanul cu mască, 
apoi întreabă, sub anonimat, care este camera... 

El ridică o mână, oprind-o. 

-Dacă gentlemanul purta mască, de unde știa valetul care era 
bărbatul vizat? 

-L-am mituit pe valetul lui Robert ieri să aflu ce mască va... 

Simţi cum se albeșşte la față, dându-și seama de greșeala pe care 
o făcuse. 

~Oh, nu! 

- Oh, da. 

Cu o grimasă, împinse masca de panteră la picioarele ei, în pat. 

-Am schimbat măștile înainte de petrecere. Bărbatul pe care l-ai 
indicat în această seară, Miranda, eram eu. 

Stomacul i se strânse într-un nod. 

- Sebastian, nu aveam nici cea mai vagă idee. 

- Evident. 

Își ridică iute trupul de 1,80 metri înălțime, şi o privi de sus cu 
acea căutătură dominatoare pe care fraţii Carlisle — și mai ales Sebas- 
tian — credeau că i-o puteau adresa doar pentru că își petrecuseră 
copilăria împreună. 

-Am stabilit, așadar, cum ai ajuns aici. Își încrucișă braţele la 
piept, în postura aceea intimidantă pe care ea o cunoștea prea bine. 
Acum, spune-mi și de ce. 

Dar ea deja n-avea nici cea mai mică intenţie să-i spună asta. Nu 
fusese deja cumplit de umilită? 

- Nu contează. Trebuie să... trebuie să plec. 

Se dădu cu repeziciune jos din pat, trăgând cu mâinile de jupă 
la fiecare mișcare a șoldurilor pentru a-și acoperi picioarele, deși 
nu-i era clar de ce se mai obosea, având în vedere că gura lui tocmai 
îi atinsese sânii. 

Îi ardea faţa. Dumnezeule, fața lui Sebastian pe sânii ei! 

— Acum! 

Vocea ei era sugrumată de panică și de rușine. 

-Trebuie să plec acum! 

- Rămâi, porunci el cu tonul regal pe care toţi cei trei fraţi îl moș- 
teniseră în diferite proporţii de la tatăl lor și pe care Sebastian, actu- 
alul duce de Trent, îl poseda negreșit. 

Ea înţepeni pe marginea patului, redusă la tăcere din pricina 
rușinii. 

-Te așteptai ca Robert să vină în cameră și să te găsească întin- 
să în patul lui, îmbrăcată astfel. Ochii lui sclipiră neîncrezători. Voi 
doi sunteţi... 

Măcar avu bunul-simţ să privească în altă parte în clipa în care 
emise acuzarea. 

— Intimi? 

- Nu! 

Clipi ca să-și oprească lacrimile usturătoare. Umilirea ei atinsese 
noi culmi acum, trecând peste faptul că intimitatea cu Robert era 
exact ce sperase de la această seară. 

- Atunci, de ce îl așteptai în pat? insistă el. 

Cu un geamăt, ea își ascunse capul între mâini. Tot ce-și dorise 
era seducţia, dar visul ei se transformase în coșmar. 

- Oh, ce mai contează?! 

Sprânceana lui se ridică. 

-Pentru că este fratele meu și țin la el. Vocea i se îmbună. Și 
la tine. 

- Ha! 

Nici nu-i trecea prin cap să-l creadă. Cel mai mare dintre fraţii 
Carlisle, Sebastian, era cel pe care îl cunoștea cel mai puţin, dar și cel 
care o agasase cel mai tare, probabil și pentru că era cu zece ani mai 
mare decât ea și extrem de puţin răbdător cu jocurile pe care ea și 
fraţii lui le jucau. Când ea sosise la Islingham, el avea deja cincispre- 
zece ani și fusese deja înscris la Eton, deci era plecat pentru perioade 
lungi. Chiar și în acele vizite rare de sărbători, era mult mai inte- 
resat să petreacă timp cu tatăl său, aflând lucruri despre domeniu, 
încât să-i arate altceva în afara unei amiciţii reci. Când ajunsese la 
universitate, era mult mai interesat să alerge după femei și să se dis- 
treze cu fraţii săi punând la cale cele mai scandaloase isprăvi pe care 
le puteau imagina decât de ceea ce se petrecea la Islingham. Cu cât 
erau mai scandaloase, cu atât mai bine. 

Până în momentul în care Richard Carlisle devenise duce. Apoi, 
fraţii cu reputaţie de scandalagii deveniseră mai serioşi, mai ales 
Sebastian, care, din postura de moștenitor, simţise dintotdeauna 
povara responsabilităţilor pe care avea să le poarte într-o bună zi. 
Înainte, abia dacă-i acorda vreun pic de atenţie. Acum, că era duce, 
nici nu mai observa existenţa ei. 

- Miranda, oftă el răbdător, nu mă pot gândi la vreun motiv pen- 
tru care să fii în patul lui Robert. 

Expresia ei deveni crispată. 

- Nu, sigur că nu, adică, of, fir-ar să fie! 

Îi păsă prea puţin că înjurase în faţa lui, mai ales că fraţii Car- 
lisle fuseseră cei care o învățaseră să înjure când era mică. Mai 
ales pentru că Sebastian n-ar fi perceput-o în veci ca o lady sfioasă 

şi elegantă din înalta societate. Și mai ales pentru că știa că lui nu-i 
păsa că o făcuse lată în seara asta. 

Dar mai știa și că el își proteja cu îndârjire familia și că n-ar fi 
lăsat-o să plece fără să-i fi explicat ce planuri avea cu privire la fra- 
tele său. 

Așa că pe faţa ei se așternu o grimasă a înfrângerii, și recunos- 
cu încet: 

- Robert urmează să-i ceară mâna, știu. 

- Cui? întrebă el uimit 

-Dianei Morgan. 

Ochii ei se înceţoșară, cu un amestec de furie și umilire, iar umerii 
îi căzură sub povara acelei mărturisiri. 

- Fiica generalului Morgan. A invitat-o la petrecerea de acasă și 
urmează s-o curteze în acest sezon la Londra. 

-Şi ce-are a face cu... Ah! 

- Da, zise ea şi își dădu ochii peste cap. În seara asta era ultima 
mea șansă să mă fac remarcată de el altfel decât ca prietenă. Așa că 
am purtat acest costum. 

Flutură din mână lipsită de speranță, arătând spre rochia acum 
plină de cutele făcute de el când se așezase peste ea. 

- Dumnezeule, cum poate ceva așa sumar să coste atât de mult? Și 
singura persoană care m-a văzut în ea ai fost tu. Nimeni important. 

Gura lui se crispă într-o expresie de severitate. 

- Mulţumesc. 

- Ei, înţelegi ce vreau să zic! Își ferise rapid ochii cu mâna. Dar 
m-am gândit că, dacă Robert mă vede așa, poate... Ridică din umeri, 
simțindu-se incredibil de jenată. Poate mă va observa. 

- Dar... Robert? 

Umilită, îl împinse și cobori din pat. Abia de-și aminti să-și ia 
masca înainte de a fugi grăbită spre ușă. 

Un hohot de plâns o gâtuia. Ce noapte oribilă! Oribilă! Tot ce-și 
dorea acum era să fugă și să nu mai pună piciorul niciodată la Chest- 
nut Hill, sau în Islingham, sau oriunde în Anglia, doar ca să nu se 
mai întâlnească întâmplător cu Sebastian. Sau cu Robert, pentru că 
era sigură că Sebastian avea să-i spună fratelui său despre această 
întâmplare. Oh, cum urmau să mai râdă amândoi... 

— Așteaptă. 

O luă de braţ și o trase spre el. Dezechilibrându-se, ea păși înapoi, 
iar picioarele i se încurcară în rochia vaporoasă. Căzu peste el, iar 
braţele lui o cuprinseră pentru a-i reda echilibrul. 

O nouă senzaţie de umilire absolută îi aprinse obrajii. Se împiedi- 
case în fața lui ca o netoată lipsită de graţie, iar apoi îi căzuse direct 
în braţe. Cât de penibil! Privirea i se împăienjeni. Noaptea asta se 
dovedea a fi un lanţ nesfârșit de momente penibile. 

- Dă-mi drumul, imploră ea. 

Braţele lui o ţineau cu putere. 

- Miranda, îmi pare rău. Vocea lui, care părea să-și ceară iertare, 
era surprinzător de blândă. N-aveam nici cea mai vagă idee că tu... 

Ridicând privirea spre el, se apără de mila pe care știa că avea să o 
vadă pe faţa lui. Însă nu văzu decât curiozitate incredulă. 

-Pur și simplu sunt surprins, explică el blând. 

Simţi cum se sufocă. Cu siguranţă el n-o zisese ca pe o insultă, 
dar, cum ea ajunsese în această seară pe culmile umilinţei, cuvintele 
lui o durură. 

-Surprins să mă găsești la tine în cameră? Își înălță capul, puf- 
nind iritată. Sau surprins că aș putea nutri sentimente pentru fra- 
tele tău? 

- Da, răspunse el sincer. Ambele. 

Cu un mârâit furios, ea se împinse de la pieptul lui ca să se poată 
îndepărta. El o luă de umeri și își înţepeni corpul puternic, nemiș- 
cându-se nici măcar un centimetru. 

- Și, sincer, că l-ai vrea pe Robert în locul unui bărbat cumsecade 
din sat. 

Ea își mușcă buza ca să nu ţipe. Așa o vedeau toți bărbaţii din 
familia Carlisle? Ca pe o tânără simplă de la ţară, sortită să se mărite 
cu un vicar plictisitor sau cu un fermier, urmând să-și petreacă viaţa 
lustruind băncile din biserică sau alergând după porci la o fermă? La 
asta considerau ei că putea ea să aspire în viață? Oh, dar ea voia mult 
mai mult de-atât! Dorea aventură și momente palpitante, o familie 
mare pe care s-o iubească, o casă chiar acolo în Islingham, unde să fie 
înconjurată de cei pe care îi iubea și pentru care ar fi făcut orice. Nu 
era atât de nechibzuită încât să își imagineze că s-ar putea căsători 
cu cineva din altă clasă socială, un proprietar sau cu un pair. 

Dar cu fratele unui pair... 

Însă dacă Robert gândea despre ea la fel cum o făcea Sebasti- 
an, atunci n-avea s-o vadă niciodată ca fiind femeia cu care ar fi 
putut să-și petreacă restul vieţii, și toată seara asta fusese doar 
o umilință completă și o teribilă pierdere de vreme. Și de bani. La 
fel de bine, putea să fie pusă în seara aceea pe un raft, cu eticheta 
„Nu atingeţi“, pentru că viaţa sa așa cum și-o dorise luase sfârșit în 
mod irevocabil. 

Îşi întoarse chipul, clipind des. Îi venea să râdă. Și să plângă 
amar. 

-Îmi pare sincer rău pentru ce am făcut mai devreme, se scuză 
Sebastian, trăgând cu putere aer în piept. 

Da, bănuia și ea că îi părea rău, acum că știa că era vorba despre ea 
și nu despre cine știe ce seducătoare care să se fi strecurat în cameră 
pentru o noapte cu ducele. În fond, nu afișase prea multe mustrări de 
conștiință când îi ridicase rochia. 

El îi strânse umerii cu un gest de afecţiune. Același mâini care cu 
câteva clipe înainte îi mângâiaseră sânii goi și îi produseseră plăcere, 
care chiar și acum îi provocau mici furnicături... 

- Oh, Dumnezeule, nu! 

Își puse degetele peste buze într-un gest de oripilare la adresa 
izbucnirii ei spontane - și chiar simțind oroare faţă de sine pentru că 
îi plăcuse felul în care el o atinsese. Și, dintre toţi, chiar Sebastian. 

- Poftim? întrebă el încruntat, descumpănit de purtarea ei. 

- Adică, nu e necesar să-ţi ceri scuze. Nu a fost nimic. Se înde- 
părtă, iar de data aceasta el îi dădu drumul. A fost o greșeală, atâta 
tot. Și aș aprecia enorm — se mai dădu cu un pas în spate, pentru că, 
dacă se distanţa de el, atunci avea să poată ajunge la ușă și să fugă 
pe hol înainte să izbucnească în lacrimi — dacă ai păstra secretul în 
privinţa celor întâmplate în această seară aici. 

- Desigur, fu el de acord pe un ton solemn. 

Jena pe care ea o simţea îi ardea obrajii. 

-Vorbesc serios, Sebastian. Dacă îi spui cuiva, mai ales lui Robert 
sau lui Quinton, o să... o să... 

-O să ce? o provocă el la vederea palidei sale încercări de a-l ame- 
ninţa și își coborî capul pentru ca ochii să le fie la același nivel. 

Of, fir-ar să fie, cât de înalt putea fi omul ăsta! Și așa... ducal. 

Își înălță bărbia curajoasă, sub imperiul inspiraţiei, şi trânti: 

-Îi voi spune mamei tale ce s-a întâmplat, de fapt, cu acea vază 
chinezească pe care tatăl tău i-a dăruit-o de Crăciun! 

Pentru o clipă, se uită prin ea, incapabil să înțeleagă. Apoi ochii i 
se îngustară, de parcă măsurau un adversar în parlament, nu o dom- 
nișoară agasantă din vecini, și se îndreptă de spate... Atât de înalt! 
Ciudat că nu observase niciodată asta la el până acum. Sau cât de 
solid era acel corp în comparaţie cu al lui Robert sau cât de ciufulit îi 
stătea părul auriu pe frunte, încât îi venea să i-l aranjeze. 

Era uimitor câte detalii putea observa o femeie la un bărbat pe 
jumătate dezbrăcat a cărui gură îi explorare corpul. 

- Ne-am înţeles, atunci? insistă ea. 

O ameninţare măruntă, în cel mai bun caz — reputaţia ei contra 
unei vaze care își găsise rușinosul sfârșit cu mulți ani în urmă în 
timpul unor șotii secrete pe care băieţii le puseseră la cale cât părinţii 
erau plecaţi la Londra. Dar mama sa adora vaza aceea, iar Mirandei 
nu i-ar fi fost teamă să folosească acest lucru în avantajul său. 

- Ne-am înţeles, spuse el. 

Slavă Domnului! Se întoarse spre ușă, inspirând adânc și pregă- 
tindu-se să fugă... 

Sebastian întinse mâna peste capul ei și împinse în ușă, împie- 
dicând-o pe ea s-o deschidă. 

— Așteaptă. 

Să aștepte? Inima i se opri pentru o secundă, apoi începu să-i bată 
aşa tare în piept, încât simţi cum i se crispează corpul. Omul acesta 
îngrozitor mai era și teribil de crud... Să aștepte? 

Când se uită peste umăr la el, i se păru că-i vede privirea ridicân- 
du-i-se de la sânii ei. Dar asta era imposibil. Sebastian nu i s-ar fi 
uitat pe sub rochie așa. Nu acum. Acum, că știa cine era... ar face-o? 

Dar, când se aplecă să ridice haina pe care o lăsase să cadă pe un 
scaun și i-o întinse, ea își dădu ochii peste cap, simțindu-se ca o fraie- 
ră. Oh, se uitase cu atenţie la sânii săi... gândindu-se la o modalitate 
de a-i ascunde. 

-Ar fi mai bine să nu te strecori din camera mea în acea rochie, 
Lady Rose, îi atrase el atenţia,. 

Își puse haina și simţi cum i se încordează stomacul când îi inspi- 
ră parfumul care emana din țesătura extrem de fină. Îşi înfrână un 
geamăt învins. Sigur că mirosea bine. 

Apoi el îi făcu semn către mască, iar ea i-o dădu. O ridică și i-o 
potrivi pe faţă, legându-i șnururile în jurul capului. Când își spri- 
jini o mână pe umărul ei în vreme ce cu cealaltă deschise puţin ușa, 
căldura degetelor lui pătrunse în pielea ei, iar ea o simți în jos, până 
la sâni. Sub veșmântul delicat, sfârcurile i se întăriră ca niște trădă- 
tori la amintirea mâinilor care îi atinseseră. 

Stomacul i se strânse, făcând astfel ca umilinţa să fie deplină. 
Chiar propriul său corp conspira împotriva ei în seara asta, fraterni- 
zând cu dușmanul. 

El se uită pe deasupra ei spre hol, iar apoi își plecă gura spre 
urechea ei. 

- Coboară pe scări până la parter. O să fie pustiu și întunecat aco- 
lo. leși prin terasa de la biroul meu și rămâi aproape de zidul grădinii, 
acolo sunt umbrele cele mai adânci, până treci de grajduri. Și să nu te 
vadă nimeni. Vocea lui profundă îi gâdila obrazul și o făcu să tremu- 
re. Mai ales nu mama! 

- De unde știi așa multe despre furișat? întrebă ea șoptit, sur- 
prinsă de cât de detaliate îi erau instrucțiunile. 

El răspunse cu un chicot seducător care se rostogoli prin ea: 

~- Pentru că sunt unul dintre fraţii Carlisle. 

Întorcându-și capul să-l privească peste umăr, el îi trase o palmă 
la fund. Ea tresări. 

- Pleacă! 

Păși pe coridor și fugi din Chestnut Hill cât de repede o ţineau 
picioarele. Picioarele goale. Scrâșnind din dinți când își dădu seama 
de scăparea ei prostească, își dădu ochii peste cap pentru că își uitase 
pantofii la el în cameră. Și nu mai era chip să se întoarcă după ei. 

Niciodată. 

Sebastian se încruntă. Oare ce fusese în capul Mirandei noap- 
tea trecută? 

Dar asta fusese mereu problema cu ea, hotărî privind de la fereas- 
tra biroului său peste pajiștea din faţă, în vreme ce ultimii oaspeţi ai 
petrecerii de la conac plecau cu trăsurile spre casă. Ea rareori se gân- 
dea înainte să se avânte, iar aseară aproape că se avântase în mijlocul 
focului. Se încruntă iritat. În mijlocul focului său. 

Ce naiba avusese în minte? 

Expiră cu putere și își trecu mâna prin păr. Dumnezeule, ce avu- 
sese el în minte? 

Îl surprinsese complet când intrase în camera lui și o găsise acolo, 
îmbrăcată așa adorabil pe patul lui, în acea rochie de crep și dantelă 
care nu prea acoperea nimic și-l trimitea cu gândul la un tort de în- 
gheţată în faţa căruia se trezise salivând, imaginându-și cum ar linge 
glazura de pe ea. Știa prea bine că nu el era norocosul căruia o astfel 
de frumuseţe ispititoare să i se dăruiască atât de dezinvolt în seara 
petrecerii de ziua de naștere a mamei sale, dar, Dumnezeule mare, 
după o asemenea săptămână sufocantă în care fusese obligat să se 
comporte ca un pair perfect, strivindu-și fiecare instinct sau pornire 
de a fi la fel de liber ca fraţii săi, își dorea să guste măcar puţin din 
distracţiile desfrânate cu care era obișnuit. 

În acel moment, când i se oferise o noapte de libertate într-un 
mod așa ispititor, pur și simplu nu-i păsase cum ajunsese ea acolo. 
Sau cine era femeia din spatele măștii. Tot ce conta era să se poată 
bucura din nou de voluptăţi. Să-i scoată rochia de pe ea ușor, până 
rămânea goală, apoi să-i acopere trupul cu al lui și... 

- Sebastian! 

O chiflă pe jumătate mâncată îl lovi direct în spate. 

Se întoarse, cu o înjurătură strașnică stându-i pe vârful limbii la 
adresa fratelui său mezin, Quinton, care ţinea în echilibru în poală 

farfuria cu a treia porție de mâncare și avea deja pregătită a doua 
chiflă, gata s-o lanseze în orice clipă. 

Dar lângă el stătea mama lor, iar privirea preocupată cu care îl 
ţintuia îl reduse imediat la tăcere. 

-Erai pierdut în gânduri, spuse ea blând, dar cu îngrijorare 
în voce. Nu m-ai auzit când te-am strigat, atunci când am intrat în 
cameră? 

Fir-ar să fie, nu auzise. 

- Nu, recunoscu el enervat. 

Își trecu o mână prin păr, trăgând aer în piept, înarmat cu răbda- 
re. Lady Rose reuşise să-l deturneze de la propria sa familie, ceea ce 
nici o altă femeie nu mai făcuse de la moartea tatălui său. Dar nici o 
altă femeie din patul său nu fusese Miranda Hodgkins. 

Domnișorica asta era o ameninţare incredibilă. Forţându-se să 
zâmbească relaxat, se apropie de birou. 

-Îmi cer scuze că am fost distras. 

Quinn și mama sa stăteau pe două scaune de cealaltă parte a me- 
sei masive de mahon de unde răposatul său tată condusese trebu- 
rile moşiei Chestnut Hill și, în ultimii ani, de unde supraveghease 
proprietăţile ducatului nou acordat, ale cărui pământuri aparţinu- 
seră fostului lor vecin, contele Royston, împreună cu conacul Black- 
wood și toate dependinţele lui. Toate acestea reveneau acum în grija 
lui Sebastian. 

Sprâncenele i se împreunară, în vreme ce el dădu deoparte toate 
gândurile despre balul mascat și dulcele parfum al apei de trandafiri, 
pentru a se putea concentra asupra motivelor pentru care familia 
fusese chemată în biroul său. 

-Mă uitam să mă asigur că toți oaspeţii au plecat fără probleme, 
explică el. 

Nu era chiar o minciună. De fapt, Miranda fusese oaspete la pe- 
trecere, chiar dacă locuia împreună cu mătușa și unchiul ei la una 
dintre fermele care erau în proprietatea familiei lui. Fusese trimisă 
acasă în seara de dinainte, însă multe, multe probleme rămăseseră 
în urma ei. 

- Începem, atunci? zise Elizabeth Carlisle, zâmbind răbdătoare. 

Sebastian nu putu să nu-i întoarcă surâsul. Cu părul ei blond, ca 
de aur, cu pielea strălucitoare, chiar și după o noapte în care dor- 
mise prea puțin, mama lui era frumoasă în razele de soare care 

pătrundeau pe fereastră și cădeau pe rochia ei de dimineață de cu- 
loarea lavandei. Inima îi tresări și un nod familiar de durere i se 
puse în gât. Aproape doi ani trecuseră de la moartea neașteptată 
a tatălui său și, deși ea ieșise oficial din perioada de doliu, încă pre- 
fera ca dimineaţa să poarte veşminte de culoarea lavandei. O par- 
te din ea avea să-l jelească mereu pe soţul ei, după cum el ştia cu 
siguranţă că ea nu urma să se recăsătorească niciodată. Iubirea 
lor fusese una autentică, iar Elizabeth Carlisle nu avea să mai lase 
nici un alt bărbat să-i pătrundă în suflet în felul în care îl lăsase pe 
soţul său. 

Sebastian își drese glasul și arătă cu capul scaunul gol de 
lângă ea. 

-Nu-l așteptăm și pe Robert? 

Fratele mijlociu din familia Carlisle aproape sigur era încă afară, 
luându-și la revedere de la Diana Morgan și de la părinţii ei. Gene- 
ralul Morgan fusese invitat la petrecere deoarece era un vechi prie- 
ten al lui Richard Carlisle, din zilele de armată, însă atenţia pe care 
o acordase fiicei acesteia luase prin surprindere întreaga familie 
Carlisle. Mai ales pe mama lui, despre care Sebastian știa că oscila 
dureros între încurajarea acestei legături şi dorinţa de a o convinge 
pe biata fată să fugă cât o ţineau picioarele. 

Mama clătină din cap. 

-O să vină imediat ce va putea. Zâmbi, cu ochii strălucitori. Nu 
e nevoie să fie nepoliticos față de cei din familia Morgan și să-i gră- 
bească să plece. 

Sebastian ridică dintr-o sprânceană. Deci mama lui se hotărâse să 
încurajeze perechea, în cele din urmă. Biata fată, într-adevăr. 

- Atunci, să începem. Se așeză la birou și se pregăti pentru între- 
vedere. Trebuie să discutăm planurile familiei pentru acest sezon. 

De obicei, treburile familiei nu erau discutate atât de formal. Toţi 
preferau s-o facă în timpul cinei, într-un mod relaxat sau la cafea, 
după, în salon, iar Sebastian avea să se ocupe de toate detaliile. Dar, 
în acest sezon, se simţea o diferență aproape electrizantă și voia să 
se asigure că totul urma să decurgă lin la Londra pentru ei. Măcar de 
data aceasta. 

Le datora asta atât mamei lui, cât și titlului său — și mai ales me- 
moriei tatălui său - , astfel încât, în acest sezon, fraţii Carlisle să nu 
se mai comporte ca... ei, bine, ca fraţii Carlisle. 

Terorizaseră ţinutul Lincolnshire de când învăţaseră să meargă. 
lar apoi mutaseră măcelul la Eton și la Oxford. Așa că era doar o 
chestiune de timp până când cei trei aveau să-și îndrepte atenţia spre 
Londra, unde whisky-ul era mai tare, jocurile de cărţi aveau mize mai 
mari, iar femeile erau în mod clar mult mai sofisticate. Până cu patru 
ani în urmă, ceea ce făcuseră în oraș nu contase prea mult, pentru 
că familia nu avea o poziţie socială proeminentă în aristocrație, în 
ciuda titlului de baron al tatălui lor, ceea ce le dădea mână liberă la 
jocuri, certuri și desfrânare. 

Apoi, totul se schimbase. Familiei îi fusese încredințată proprie- 
tatea fostului conte Royston, atunci când acesta fusese găsit vinovat 
de trădare. La început, familia primise numai domeniul, fără titlu, 
dar, când regentului i se înaintase o cerere din partea lui Edward 
Westove, duce de Strathmore, acesta și Lord Bathhurst, secretar de 
stat pentru război și colonii, subliniaseră cât de mult contribuise 
familia Carlisle la denunţarea trădării lui Royston și la prevenirea 
măcelăriri celor mai buni agenţi ai Ministerului de Război detaşaţi în 
străinătate. Prinţul George se îmbunase și le acordase ducatul. 

Peste noapte, posesiile familiei Carlisle crescuseră de patru ori ca 
suprafaţă, iar averea lor devenise o adevărată comoară. Nimeni nu 
mai putea trece cu vederea prostioarele celor trei fraţi, şi vagul ano- 
nimat de care se bucuraseră ca fii ai unui baron dispăruse odată ce 
deveniseră urmași ai unui nou duce. Sebastian ştia asta chiar înainte 
ca restul să-și fi dat seama. 

Ceea ce le acordase prinţul George nu era o răsplată, ci o pedeapsă. 

Apoi, se întâmplase tot ce putea fi mai rău. Tatăl său fusese arun- 
cat de pe cal, se lovise la cap și murise. Pierderea era devastatoare 
pentru toţi, iar durerea îi făcuse să nu mai știe de ei timp de luni 
bune. Dar Sebastian nu mai avea timp de pierdut. Responsabilitatea 
pentru domeniu și pentru familie cădea pe umerii săi, așa că se zbă- 
tuse să înfrângă durerea, aplecat asupra registrelor proprietăţii. 

Aproape doi ani trecuseră, și nu exista zi în care familia să nu 
simtă absenţa lui Richard Carlisle. Așa că petrecerea pe care o dădu- 
seră săptămâna trecută — prima serată de acest fel după moartea ta- 
tălui — semnifica mai mult decât ziua de naștere a mamei sale. Era și 
un semn al tuturor schimbărilor prin care familia trecuse în ultimii 
ani și cărora le supravieţuise. lar, personal, Sebastian spera că avea 

să se poată concentra din nou pe viitor și să-și protejeze reputația 
membrilor familiei. Mai ales de ei înșiși. 

Se întinse în scaunul de piele. 

-Pentru prima dată, vom merge toţi la Londra și vom rămâ- 
ne acolo tot sezonul. Făcu o pauză de efect. Împreună, sublinie 
el, lăsând importanţa spuselor sale să devină evidentă pentru 
toată lumea. Consider că este vital să discutăm planurile noas- 
tre. Își miji ochii privindu-l pe Quinn, ştiind ce încurcături putea 
isca fratele său. Toate planurile noastre. Ca să putem evita orice 
probleme ulterioare. 

În trecut, familia Carlisle nu fusese niciodată la Londra în for- 
mulă completă. Tatăl său fusese membru al parlamentului în fiecare 
legislatură, luându-și rolul în serios, deși nu dobândise niciodată o 
influenţă prea mare în Camera Lorzilor. Mama și Josephine fuseseră 
acolo doar ca să-și mai cumpere rochii, în cazul în care Josie chiar 
mergea, pentru că sora lui prefera să rămână la Chestnut Hill, să aju- 
te cu creșterea copiilor de la orfelinatul Good Hope. Iar toţi cei trei 
fraţi mergeau când aveau chef, uneori nevăzându-se cu săptămânile, 
în timp ce locuiau în aceeași casă din Londra. 

Dar, anul acesta, circumstanţele îi aduseseră pe toți laolal- 
tă pentru sezonul monden. Josie trăia acum la Londra cu soţul ei, 
Thomas Matteson, marchiz de Chesney, împreună cu copiii lor. 
Sebastian trebuia să meargă la parlament, având mai multă putere 
în comisii decât visase vreodată tatăl său, și, cât timp el era la Ca- 
mera Lorzilor, Elizabeth Carlisle urma s-o viziteze pe Josie, cu fa- 
milia ei. Robert cu siguranţă avea s-o curteze pe Diana Morgan. Cât 
despre Quinton, el urma să meargă doar ca Sebastian să-l poată ţine 
sub observaţie. 

-Voi sta cu Josephine și cu Chesney la reședința Audley, se oferi 
mama lor, ca să pornească discuţia, iar astfel vei putea locui cu fraţii 
tăi la Park Place. Umerii i se plecară și oftă lung amintindu-și anii de 
suferinţe din pricina șotiilor fiilor săi. Îi aruncă mezinului o privire 
de avertizare. Te rog să nu dai foc casei. 

-Uite cum se duc pe apa sâmbetei planurile mele de Ziua Muncii, 
murmură Quinn, doar pe jumătate sarcastic. 

Ochii lui Sebastian se îngustară. Da, Quinton cu siguranță urma 
să meargă la Londra, unde nu avea să-l scape din ochi până în iunie. 
Anul următor. 

- Fără planuri de Ziua Muncii? zise Robert degajat, întrerupând 
un început promițător al discuţiei și aruncând totul în dezordine. 

Quinn îi aruncă fratelui său o privire posacă, în vreme ce Robert 
se apropie de serviciul de cafea de pe măsuţă și luă bolul. 

- Fără focuri de tabără. 

Robert se opri șocat, în timp ce-și turna cafea. 

-Ce distracţie mai e în mai fără foc de tabără? 

- Știu, admise Quentin cu o grimasă. S-a dus și dansul de la 
stâlpul cu flori. 

-A anulat și plimbarea pe măgăruși? 

Elizabeth Carlisle își dădu ochii peste cap exasperată, iar Sebas- 
tian nu-și putu reține un zâmbet. Fraţii săi mai mici o înnebuniseră 
toată viaţa pe mama lor cu poznele pe care le făceau. Chiar şi acum, 
ca bărbaţi în toată firea, cu responsabilităţi în conducerea ducatului, 
nu se puteau abţine să n-o supere cu fiecare ocazie. 

Privindu-și frații şi auzindu-le sporovăiala relaxată, ar fi fost 
ușor de crezut că erau la fel ca înainte, că moartea tatălui lor nu 
îi schimbase. Dar Sebastian știa prea bine că da. Îi schimbase pe 
toți profund. 

In lunile întunecate de după moartea tatălui lor, ambii săi frați 
se maturizaseră rapid și preluaseră responsabilităţi noi în cârmui- 
rea ducatului. În acest sens, se ridicaseră la înălțimea aşteptări- 
lor - Quentin ca administrator de succes, preluând supervizarea 
activităţilor zilnice ale muncitorilor și ale arendașilor, iar Robert, cu 
mintea ascuţită pentru afaceri, ocupându-se de conturile din bancă 
și de investiţiile de afaceri, acolo unde era ţinută o mare parte din 
averea familiei. Sebastian le era recunoscător pentru ajutor, știind 
că nici unul dintre fraţi nu era obligat să muncească, având în 
vedere că fiecare moștenise câte zece mii de lire sterline. Quinton 
îi pusese pe ai săi deoparte, cu gândul să-și cumpere propriile pă- 
mânturi atunci când Sebastian avea să găsească un administrator 
care să-l înlocuiască, în vreme ce Robert își investise partea sa în 
afaceri și deja o dublase aproape, câștigându-și o reputaţie strălucită 
de om de afaceri în ascensiune. 

Dar, când cei doi erau împreună așa, imediat reveneau la vechile 
lor obiceiuri, dezvăluind o parte din ștrengarii care fuseseră cu câţiva 
ani în urmă. 

Unele lucruri nu se schimbaseră. Sebastian spera doar că în acel 
sezon nici un măgar nu avea să mai fie pictat în verde. Sau să i se 
dea foc. 

—A plecat familia Morgan? îl întrebă pe Robert, în timp ce acesta 
își turnă o cantitate generoasă de whisky în cafea, apoi mai pregăti o 
ceașcă la îndemnul lui Quinn. 

— Abia acum. Robert îi dădu cafeaua fratelui său și se lăsă greoi pe 
scaunul gol, întinzându-și picioarele cât erau de lungi. Le-am promis 
că îi voi vizita imediat ce vom ajunge la Londra. 

Sebastian simţi o tensiune în piept aducându-și aminte cuvintele 
disperate ale Mirandei despre fratele său. 

-Asta înseamnă că intenţionezi să-i faci curte domnișoarei 
Morgan? 

Robert surâse. 

- Da, așa vreau. 

Sebastian se încruntă. Nimeni din familia Carlisle nu se așteptase 
la o căsătorie, însă intenţiile lui Robert păreau îndeajuns de serioase 
încât să-i atragă atenția Mirandei și s-o facă să se aventureze în ne- 
bunia de noaptea trecută pentru a-l opri. Putea fi la fel de iresponsa- 
bilă ca o pasăre cântătoare, prea veselă și fâșneaţă pentru binele ei. 
Deși Sebastian nu se îndoia de corectitudinea intuiţiei ei în privinţa 
lui Robert și a domnișoarei Morgan. De fapt, ea observase ceva ce le 
scăpase tuturor. 

- Plănuiești să-i ceri mâna, atunci? 

Robert duse ceașca spre buze și răspunse evaziv: 

- Dacă se ajunge la asta. Îmi place foarte mult. 

Stomacul i se încordă de o groază plină de compasiune. Ştirea lo- 
godnei avea s-o devasteze pe Miranda, care părea să-l iubească cu 
adevărat pe fratele lui. Deși, privindu-l acum pe Robert, cum dădea 
pe gât ceașca de cafea cu whisky ca să-și revină din mahmureală, nu- 
mai Dumnezeu putea înţelege de ce anume. 

-Nu e nici o grabă cu cererea în căsătorie, sper că-ţi dai seama. 
Sebastian nu putea opri inevitabilul, dar putea să-l întârzie. Și, ade- 
vărul fie spus, deși îi plăcea domnișoara Morgan, nu era sigur că 
reprezenta cea mai bună alegere pentru fratele său. Prea cuminte, 
prea delicată... prea puţin suspicioasă. Mai bine să aștepți măcar 
până la mijlocul sezonului. Suficient încât fata să își dea seama în ce 
se bagă. 

Quinn rânji. 

- Ca să poată fugi văzând cu ochii. 

Și suficient încât să-i ofere Mirandei o șansă să-și vindece inima 
rănită. Sebastian încuviinţă din cap, fiind de data asta de acord cu 
fratele său mezin. 

- Poate ai dreptate, zise Robert, sorbind din cafea. Nu e nici o 
grabă, mă gândesc. 

Ușşurarea îl învălui pe Sebastian. Miranda putea să-i dea de 
furcă din pricina exuberanţei ei incontrolabile, dar nu merita să 
fie rănită. 

- În plus, tu eşti cel care ar trebui să se însoare, Seb, nu eu, îl cicăli 
Robert. Îl privi cu o inocenţă ipocrită, peste buza ceştii de cafea, cu 
o expresie care nu ascundea nicicum faptul că avea de gând să-i facă 
necazuri. Îmbătrânești. 

-Nu sunt bătrân, mormăi Sebastian. Am treizeci de ani, pentru 
numele lui Dumnezeu! 

- Și ești șubrezit. 

Quinn își înfundă în gură o ruladă dulce, prefăcându-se că nu 
observă privirea cu care îl săgetă Sebastian. 

Robert continuă: 

-Nu ar fi momentul să-ți găsești o soţie și să dai naștere unui 
urmaș... 

- Sau la vreo șase? termină Quinn. 

Sebastian își privi fraţii, făcând o pauză, gândindu-se dacă să le 
comunice decizia pe care o luase în zori, după ce se perpelise toată 
noaptea fără să poată dormi în așternuturile care miroseau a apă de 
trandafiri, mulțumită lui Lady Rose. 

Se gândea deja de câteva luni la căsătorie - de fapt, de când apă- 
ruse moștenirea, când înţelesese cât de mult l-ar ajuta o soţie. Nu 
fusese pregătit pentru povara emoţională de a deveni duce sau pen- 
tru singurătatea implicată. Nu avea nici un confident, nici măcar în 
sânul familiei sale. Fraţii săi nu aveau același sentiment de datorie 
față de titlu pe care îl simţea el și, ca atare, n-ar fi fost capabili să 
priceapă că se simțea prizonier, că îl făcea să-și piardă răbdarea în 
asemenea măsură încât simţea că avea să o ia razna sau că-i invidia 
pentru că ei își aleseseră propriile drumuri în viaţă, în timp ce al 
lui îi fusese impus. Pentru numele lui Dumnezeu, nici măcar nu se 
mai putea îmbăta sau nu mai putea petrece o noapte cu o femeie 

de teamă că asta ar dăuna titlului său. Noaptea în care murise ta- 
tăl său adusese cu sine această lecţie. Cât despre mama lui... cum 
putea să aibă pretenţia de la ea să-i asculte lamentaţiile când 
ceea ce pusese pe umerii lui această povară era chiar moartea so- 
tului său? 

În noaptea precedentă, ajunsese la o decizie legată de viitorul lui 
şi de absenţa permanentă a unei femei în patul său, una al cărei loc 
chiar era acolo, în locul celorlalte femei pe care le cunoscuse înainte, 
care îi oferiseră un pic mai mult decât o eliberare fizică și un amuza- 
ment de-o noapte departe de responsabilităţile lui. Exact asta şi-ar 
fi dorit când intrase la el în cameră și o găsise pe Lady Rose stând 
întinsă pe patul său. 

Ceea ce îi trebuia era o soţie, una care să fie o adevărată duce- 
să și o mână care să-l ghideze, cineva în care putea să aibă încre- 
dere și care să-i ofere consolare. O soţie care să reflecte ceea ce era 
important pentru el. Poate că atunci nu s-ar mai simţi prizonier în 
propriul corp. 

- Da, e timpul, recunoscu Sebastian sobru, pășind pe marginea 
prăpastiei. Trase aer în piept și continuă: Este exact ce am de gând 
să fac în acest sezon. 

Întreaga cameră îngheţă în jurul său. Ceașca lui Robert răma- 
se ridicată la jumătatea distanţei de buze, iar Quinn se opri brusc 
din mestecat. Singura mișcare fu a ochilor mamei lui, care se 
măriră de surpriză. Nici măcar sunetul respirației nu deranjă neclin- 
tirea surprinsă. 

Apoi mama sa clipi. 

-Asta e... Clipi din nou, neputând să-și îndepărteze expresia de 
șoc de pe faţă. E... Își înclină capul într-o parte, ca și când nu l-ar fi 
auzit bine. Căsătorie? 

Fraţii săi continuară să-l privească fix, de parcă tocmai îi mai cres- 
cuse un cap. 

Cu o grimasă, el își dădu ochii peste cap. Doamne, Dumneze- 
ule! La ce reacţii avuseseră, putea la fel de bine să admită că voia 
să-l ucidă pe rege. Se așteptase ca ei să fie surprinși. Dar nu șocați 
într-atât încât să nu-și mai găsească vorbele. În ciuda protestelor 
sale, la treizeci de ani nu mai era tânăr, și, deși îl durea să accepte că 
Robert și Quinn aveau dreptate, trebuia să aibă un urmaș. Sau șase. 

-Am chibzuit asupra acestei chestiuni multă vreme, dădu el lă- 
muriri, în timp ce bătea agitat cu degetele în masă, și am decis că un 
mariaj convine cel mai mult intereselor ducatului. 

- Oh, rosti Quinn încetișor, terminând de mestecat rulada, având 
pe chip o expresie mirată. 

Fir-ar să fie! N-aveau de gând să înceteze să se mai holbeze toţi 
trei la el așa? 

În cele din urmă, Elizabeth Carlisle surâse drăgăstos, învingân- 
du-și uimirea. , 

-Dacă asta vrei... atunci e minunat, Sebastian, într-adevăr. 

Avu bănuiala agasantă că mama sa tocmai îl mințise. Dar, având 
în vedere că era preocupată până peste cap de decizia lui Robert de 
a o curta pe Diana Morgan și de găsirea unor căi de a-l împiedica pe 
Quinn să nu curteze pe oricine îi ieșea în cale, n-o putea condamna 
pentru reacţia de surpriză la auzul anunţului său neașteptat. Fusese 
și el suficient de surprins în ultimele douăsprezece ore. 

- Este momentul potrivit. Cele mai eligibile doamne vor fi la 
Londra pe timpul sezonului monden, continuă el, recitând dis- 
cursul pe care și-l repetase în cap, în timp ce valetul îl îmbrăcase 
de dimineaţă. 

Barlow deplânsese faptul că nu-l ajutase pe Sebastian să se dez- 
brace cu o seară înainte, după petrecere. Și foarte bine că n-o făcuse, 
având în vedere apariţia neașteptată a lui Lady Rose în camera sa 
de culcare. 

- Familiile vor fi prezente toate la reședințele lor, ceea ce îmi va 
da o bună ocazie pentru a examina ascendenţele. Am nevoie de o du- 
cesă respectabilă, cineva din înalta aristocrație care să se potrivească 
titlurilor și averii. 

Quinn râse. 

- Zici că ai alege un cal! 

-Oh, nu, nicidecum, îl contrazise Robert, făcându-i cu ochiul. 
Seb se așteaptă de la caii lui să aibă mai multă personalitate decât 
o soție. 

Sebastian îi ignoră pe amândoi și se concentră pe încruntarea 
crescândă a mamei sale, mai preocupat de asta decât era dispus să 
arate, în vreme ce administra lovitura de graţie glumei fraţilor lui. 

-Cineva care să-mi dea un urmaș. 

Acest anunţ îi făcu pe amândoi fraţii să devină imediat serioşi. 

Toţi patru știau cât de important era ca Sebastian să aibă un fiu. 
Dacă nu făcea asta, toate titlurile, domeniul și toate celelalte respon- 
sabilități cădeau pe umerii fraţilor săi. Nimeni nu-și dorea asta. Cu 
atât mai puţin ei doi. L-ar fi ajutat oricând, cu orice, însă își doreau 
libertatea de a-și trăi viaţa așa cum le plăcea și de a-şi urma propri- 
ile lor drumuri spre succes, lucru la care oricum excelau. Dar să-şi 
asume complet toate responsabilitățile? Niciodată. 

Expresia tulburată a mamei lor se transformă într-una de îngrijo- 
rare. lar asta îl preocupa mai mult decât încruntarea. 

-Un moștenitor e o datorie importantă, desigur. Iubirea maternă 
și îngrijorarea i se citeau în glas. Dar mai sunt și alte lucruri de care 
trebuie ţinut cont. 

El dădu din cap în semn de aprobare. 

— Ea trebuie să înțeleagă necesitatea discreţiei și a sobrietăţii. 

„O femeie total diferită de Miranda“, se gândi el, încă o dată 
surprins de evenimentele nopții trecute. Ce-o fi fost în capul ei? 
Ar fi putut să provoace un scandal care să se abată peste ambele 
familii dacă ar fi văzut-o cineva în timp ce se strecura din dormi- 
torul lui. 

Fiindcă veţi fi toţi la Londra, o să vă puteţi da acordul înainte ca 
eu să fac cererea. 

— Dar, Sebastian, dragule, spuse mama sa încet, nu este decizia 
noastră. 

- Părerea voastră e foarte importantă pentru mine. 

Titlul le aparţinea și lor în aceeași măsură în care îi aparținea lui, 
iar decizia de a-și lua o nevastă ar putea fi una foarte importantă 
pentru viitorul întregii familii. 

-Ne vom sluji de sezonul monden pentru a desfășura o căutare 
raţională și realistă pentru a găsi o ducesă. 

Robert și Quinn se uitară unul la altul și apoi izbucniră în râs. 
Sebastian îi privi cu reproș. Puteau măcar să ia în serios chestiunea, 
sau, dacă nu, măcar puteau să tacă. Și să stea deoparte. 

Își fixă privirea asupra fui Quinn, răceala lui făcându-l pe fratele 
său să se înece cu râsul. 

-Şi tu ce plănuiești să faci în timpul acestui sezon în care noi toţi 
suntem prinși în demersuri productive? 

Quinn zâmbi larg. 

-Să desfășor o căutare rațională și realistă pentru a găsi cât mai 
multe femei. 

- Noroc! Robert își săltă ceașca de cafea ca și când ar fi ciocnit 
pentru un toast. Pentru iubite și soţii... 

- Fie ca ele să nu se întâlnească niciodată! termină Quinn, cioc- 
nind cu fratele său. 

Sebastian clătină din cap. Cum era posibil ca toţi trei să aibă 
aceiași părinţi? 

După ce înţelesese cu ani în urmă că cel mai bine era să facă 
abstracție de năzdrăvăniile fiilor săi decât să riște să-i încurajeze 
dacă le dădea atenţie, mama lor nu făcu decât să rămână locului și 
să-și întoarcă spre Sebastian ochii albaștri. Iubirea sa și grija pentru 
el străluceau în adâncurile lor. 

-Mi se pare extraordinar că iei în serios ideea de a-ţi întemeia o 
familie. Dar sper că vei alege o soţie din motive adecvate. 

-O voi face, o asigură el. 

Ea se întinse peste birou și îi luă mâna între ale ei. 

-Şi că vei avea o căsnicie la fel de iubitoare și de minunată cum a 
fost a mea cu tatăl tău. 

-Aşa va fi, repetă el, deşi cu mai puţină încredere. 

Îi strânse mâna, în timp ce în gât i se puse un nod de emoție, 
apoi se retrase. Ca duce, iubirea era un lux pe care nu și-l putea 
permite. În fond, nu căuta o soţie perfectă, ci o ducesă perfectă. 
Cineva care l-ar fi făcut mândru pe tatăl său. Şi să fii atât de noro- 
cos încât să găsești într-o femeie ambele... Ei, soarta nu fusese așa 
darnică vreodată cu el. 

Își drese glasul și își ridică privirea către Robert. 

- Și investiţiile familiei? Ceva nou? 

Robert încuviinţă din cap, și, dintr-odată, cu acest nou subiect 
de conversaţie, se transformă în altcineva care nu avea nici o legă- 
tură cu cel care glumise cu Quinton despre Ziua Muncii și despre 
căsătorie. Era matur, responsabil, sigur pe sine. Schimbarea era 
aproape palpabilă. 

-Am mutat capital din conturile noastre în fondurile de la Banca 
Angliei. O investiţie cu risc scăzut, așa cum ai cerut. Recoltele vor 
susţine capitalul de bază și vor aduce creșteri modeste, îndeajuns în- 
cât să facem achiziţii de noi terenuri în câţiva ani, dacă vrei să extinzi 
loturile agricole ale familiei. 

Sebastian își studie fratele, nelăsând să se vadă mândria pe care o 
simţea. Oricine s-ar fi uitat acum la Robert nici măcar n-ar fi bănuit 
că fusese un pierde-vară cu doar doi ani în urmă sau că avea să preia 
cu mult succes investiţiile familiei Carlisle în anii de după. Sau că 
moartea tatei îl zguduise pe Robert până în străfunduri. 

-Deci ești împotriva achiziţiei de proprietăţi? Bogăția vine din 
pământuri. 

Robert clătină din cap, având o expresie la fel de serioasă ca a lui 
Sebastian. 

-Avem suficient pământ cât să întreținem domeniile fără pro- 
bleme. Ne sunt necesare investiţii de capital care să nu aibă legătură 
cu imobiliarele. Războaiele s-au încheiat, iar imperiul se schimbă. 
Oportunităţi noi de comerț apar în fiecare zi, și ar fi înţelept din 
partea noastră să investim o parte din profituri în fabrici, comerţ 
și în bunuri. 

Quinn îi dădu un cot în coaste, făcându-i cu ochiul. 

-Doamnele adoră astfel de vorbe. 

Robert nu spuse nimic, dar își ascunse rânjetul în spatele ceștii de 
cafea cu whisky în vreme ce o ridică pentru a sorbi din ea. 

-Şi tu? Sebastian își întoarse privirea spre Quinn. E gata moşia 
pentru primăvară? 

— Reparaţiile de la lăptărie sunt gata să pornească imediat ce trece 
frigul și am reușit să peticim zidul de piatră de la păşunea estică și 
am adâncit șanțul pentru irigaţii înainte de termen. Am decis să ofer 
despăgubiri arendașilor noștri pentru pierderile provocate de seceta 
de anul trecut. Nu eram obligaţi, dar... Ridică din umeri, ca și când 
proiectul în sine nu luase săptămâni întregi să fie pus în aplicare. 
Quinton găsise în el abilitatea neașteptată de a face față treburilor 
zilnice legate de întreţinerea domeniului, și farmecul lui cu siguranţă 
ajutase în relaţia cu arendașii. Trent va oferi seminţe gratis pentru 
toate însămânţările de anul acesta. 

Sebastian ridică dintr-o sprânceană, nu din cauză că ar fi fost su- 
părat că fratele său făcuse promisiuni în numele său, ci pentru că 
era mândru de felul în care Quinton se ridicase peste așteptări când 
venea vorba despre administrarea domeniului. 

-Trent zici? 

Quinn rânji pe seama lui Sebastian. 

-Şi chiar din toată inima. Am găsit un vechil care să supravegheze 
totul cât timp noi suntem la Londra. O undă de speranţă îi pătrunse 
în voce. Quinton abia aștepta să-şi găsească un înlocuitor. Imediat 
ce se întâmpla asta, putea să părăsească domeniul Islingham și să-și 
vadă de viaţă pe proprietatea sa personală. Dacă se descurcă bine, 
ar trebui să te gândești să-l păstrezi. 

-Vom vedea. O fi fost Quinton gata să își vadă de viaţă, însă Se- 
bastian nu era încă pregătit să renunţe la el. Uitându-se la fraţii săi, 
înţelese cât de pierdut ar fi fost în acești doi ani fără ajutorul lor. Alte 
chestiuni de discutat? 

-Am și eu planurile mele pentru Londra, spuse mama. 

- Desigur. Ochii lui Sebastian se îmblânziră îndreptându-se spre 
ea, știind cât de bine urma să-i facă ei acel sezon. Fusese îngrijorat 
pentru ea în această iarnă și știa că Londra avea să o revigoreze. Vrei 
să petreci cât mai mult timp împreună cu Josie și cu copiii. 

- Nu, dragul meu. Buzele ei se rotunjiră într-un zâmbet plin de 
încântare și ochii îi străluciră, amintindu-i de femeia tânără care era 
înainte de moartea tatălui său. Miranda Hodgkins. 

Inima lui se opri. 

Şi, când începu iar să bată, aproape că-i tăie răsuflarea. Îşi drese 
glasul pentru a goni panica la gândul că mama aflase ce se întâmpla- 
se cu o noapte în urmă. Ceea ce aproape că se întâmplase. 

-Ce e cu ea? 

-A făcut o treabă nemaipomenită la orfelinat în ultimii ani. 

Asta voise să spună? Zâmbi ușurat. 

- Da, așa este. O treabă nemaipomenită din multe puncte de 
vedere. 

Zâmbetul ei înflori. 

-Aşa că am decis s-o luăm în grija noastră în acest sezon la 
Londra. 

Stupoarea începu să se reverse prin el, amorțindu-l într-o clipă. 

- Poftim? 

Se rugă să nu fi auzit bine. Poate că mama sa o confundase pe 
Miranda cu altcineva, poate că era vorba despre altă tânără care tre- 
buia sprijinită în acel sezon. 

-Aş vrea ca Miranda să vină cu noi la Londra în acest sezon, ex- 
primându-ne astfel recunoştinţa pentru ceea ce a oferit orfanilor 
şi întregului sat. Și familiei noastre. Neobservând disconfortul lui, 

ea continuă cu entuziasm: Nu are pe nimeni, cu excepția lui Hamish 
şi a Rebeccăi, iar ei nu se află în situația de a-i oferi ocazia de a lua 
parte la sezon, așa cum merită. Dar noi o putem face. Și ar trebui 
s-o facem. 

~ Cu ce scop? 

Pieptul i se strânse. Tinerele își făceau debutul în societatea lon- 
doneză pentru a se căsători. Mama lui chiar lua în serios ideea de a o 
mărita pe Miranda cu vreun dandy londonez? Ca şi când i-ar fi citit 
gândurile, ea răspunse: 

-Doar pentru experienţa în sine, te asigur. Orice tânără ar trebui 
să se poată bucura măcar o dată de efervescenţa sezonului londonez. 
Apoi adăugă, ca şi când ar fi vorbit pentru sine: Deși nu aș goni vreun 
pretendent care ar fi interesat de ea. 

Mut de uimire, el își îndreptă privirea asupra lui Robert. Oare 
mama lui avea idee încotro se îndrepta interesul Mirandei? 

Nu, cu siguranță nu. Mama nu era crudă. Dacă ar fi ştiut, nu ar 
fi pus-o pe Miranda în situaţia de-a vedea cum Robert făcea curte 
altcuiva. 

Când își exprimă dezacordul, zâmbetul ei pieri. 

-Dar a fost ideea ta, Sebastian. 

Ideea lui? Imposibil. Însă o amintire înceţoșată apăru dureros un- 
deva în mintea sa, o discuţie întâmplătoare, în trăsură, la întoarcerea 
de la slujba din dimineaţa de Crăciun, o discuţie pe care o catalogase 
la momentul respectiv ca fiind lipsită de importanţă. Sezonul londo- 
nez, prezentările, o garderobă nouă... toate lucrurile astea trebuiau 
lăsate în seama femeilor, mai ales că atenţia lui se concentra asupra 
moșiei, pe care o vedea desfășurându-se de la geamurile trăsurii, gân- 
dindu-se la reparaţiile care erau necesare la grajduri și la construcţia 
unui nou pod peste pârâul de pe pajiștile de sud, la noul acoperiș 
care trebuia făcut la reședința Blackwood, la zidurile care necesitau 
întăriri, la pășunile vestice... „Mamă, n-ar fi plăcut să-i poţi oferi 
Mirandei un sezon la Londra?“ 

Dumnezeule! Chiar pomenise despre asta. 

-Îi datorăm asta, continuă Elizabeth Carlisle, cu ochi strălucitori. 
Mi-a fost de mare ajutor după moartea tatălui tău, când Josie s-a 
întors la Londra. Nu ştiu ce m-aș fi făcut fără ea. Ar fi minunat dacă 
am putea să-i răsplătim bunătatea. 

El era de acord cu acest aspect. Miranda se dovedise un sprijin 
important pentru mama lui în acea perioadă întunecată. Trecea zil- 
nic pe la Chestnut Hill, pe drum dinspre sat, ca să vadă ce făceau 
toţi; deseori venea cu mătușa și cu unchiul ei la prânzul de dumi- 
nică şi o ademenea pe mama lui să meargă împreună în mici sesi- 
uni de cumpărături în sat sau pentru a oferi cadouri arendașilor, 
ceea ce Sebastian ajunsese să suspecteze că erau, de fapt, șiretlicuri 
menite s-o scoată pe mama lui din casă și să o distanţeze puţin de 
suferinţa ei. 

Într-adevăr, îi datorau mult pentru bunătatea ei. Numai că el și-ar 
fi dorit să existe și alte modalităţi de a-și arăta recunoştinţa, în afara 
sezonului londonez. 

- Mirandei i s-ar frânge inima dacă n-ar avea această ocazie, 
insistă ea. 

Sebastian făcu o grimasă. I s-ar frânge inima să îl vadă pe Robert 
curtând-o pe domnișoara Morgan. 

Dar mama avea dreptate. Doar în grija Rebeccăi și a lui Hamish, 
fără legături în societate în afara familiei lor și fără suficienţi bani 
pentru rochii, bijuterii și tot ce mai era nevoie pentru un debut ca 
la carte, Miranda nu avea nici cea mai mică șansă să facă faţă unui 
sezon londonez fără ajutorul familiei Carlisle. 

Şi totuși, ultima persoană cu care voia să aibă de-a face la Londra 
era Miranda, mai ales acum când el căuta o soţie, iar ea îl căuta pe 
Robert. Nici nu-și putea imagina o situaţie cu un potenţial dezastru- 
os mai mare pentru ei toţi. 

-Poate ar trebui să mai așteptăm un an, contracară el delicat, 
dându-și silinţa să iasă cumva din această situație complicată în care 
fără să vrea o băgase pe Miranda și se îngropase și pe sine. Până la 
gât. Cum acesta e primul nostru sezon după doliu... 

-În mod cert nu. Mama sa își îndreptă spatele în felul specific în 
care obișnuia să se pregătească de înfruntarea cu fiii săi, cum făcuse 
și în trecut, când avusese de înfruntat chestiuni pornind de la șerpi 
puși în coșurile cu rufe și mergând până la gonitul vacilor pe High 
Street. Și apoi, abia aștept. Faţa i se îmbună odată cu recunoașterea 
acestei mici porniri egoiste, fiindu-i luminată de o bucurie pe care 
Sebastian n-o văzuse prea des de la moartea tatălui lor. Josephine 
n-a avut parte de un debut așa cum trebuie și cum nici unul dintre 
voi nu aveţi încă soţii sau nepoți pe care să-i răsfăț... 

Toți trei bărbații evitară să-i întâlnească privirea, așa că se ui- 
tară în pământ, pe pereţi ori pe fereastră, oriunde numai nu către 
mama lor. 

- Așa că o voi avea pe Miranda cu care să-mi ocup timpul. Se în- 
senină la acest gând. Și faptul că o vom sprijini îmi va da în sfârșit 
șansa să ajut o tânără să treacă prin sezonul londonez. 

Sebastian clătină neîncrezător din cap, știind ce bătăi de cap pre- 
supunea sezonul. 

-Invitații la curte și la Almack, toată pompa, toate acrobațiile 
mondene care trebuie făcute... 

-Vizitele pentru cumpărături pe Bond Street, la croitoreasă, pen- 
tru rochiile de bal. Ochii îi străluceau. Plimbări cu trăsura prin parc, 
balurile, expoziţiile de artă, seratele muzicale, piesele de teatru... 

Pe măsură ce ea continua să enumere lunga listă, Sebastian știa 
că pierduse. După noaptea trecută, și-ar fi dorit s-o ţină pe Miranda 
cât mai departe de el cu putinţă, dar în același timp ar fi făcut orice 
să-și vadă mama fericită. 

Şi totuși, nedorind să fie acuzat de-a nu fi încercat să oprească 
acest plan sinistru, peste patru săptămâni, când urma să se dezlăn- 
ţuie tot iadul pe pământ, avertiză solemn: 

-Fata asta o să aducă numai necazuri. 

Ea îi zâmbi răbdătoare. 

- În caz că nu ai observat, Miranda nu mai e o fată. 

O, cu siguranţă observase asta! Ceea ce era o mare problemă. 

-Pur și simplu, are nevoie de supraveghere și de o ţintă potrivită 
către care să-și direcţioneze toată exuberanţa, îl asigură ea. O să am 
eu grijă de ea şi de toate pregătirile și, cum vom sta la Josephine și 
la Chesney, probabil n-o vei vedea aproape deloc. Abia dacă vei şti că 
este la Londra. 

Asigurările mamei sale nu ușurară cu nimic senzaţia de gheară în 
gât pe care o simţea, dar nu avea de ales. Nu își dorea cu nici un chip 
să-i răpească mamei primele semne de bucurie după moartea soțu- 
lui ei. Și dacă asta însemna ca Miranda să aibă un sezon așa cum se 
cuvenea la Londra pentru a o face pe mama fericită iar, atunci avea 
de gând s-o facă. 

Chiar dacă asta era ucigător de greu pentru el. 

- Bine, căzu de acord cu năduf. Îi vom oferi un sezon. 

Mama sa radie de bucurie, iar Sebastian simţi cum i se ia o greu- 
tate de pe piept. Orice probleme avea să creeze Miranda la Mayfair 
erau depășite de fericirea pe care o vedea pe chipul mamei sale, 
deci merita. 

Spera el. 

- Bun, totul e hotărât, așadar. Vă rog să mă scuzaţi. 

Se ridică de pe scaun, în vreme ce toţi cei trei fii ţâșniră nepregă- 
tiţi în picioare. 

-Am o casă de care trebuie să mă îngrijesc, să fiu sigură că totul 
revine la ordinea obișnuită. Se îndreptă spre coridor, apoi făcu o pa- 
uză aruncându-le o privire cunoscătoare: Iar asta include și statuia 
lui Cupidon din fântâna grădinii de trandafiri care cumva a ajuns în 
patul lui Lord Batten. 

Robert și Quinn schimbară priviri vinovate, apoi își pironiră ochii 
în podea, fără să spună ceva care i-ar fi incriminat. 

Cu un oftat prelung și clătinând din cap, ea ieși din încăpere, ima- 
ginea perfectă a forţei matriarhale. 

Robert și Quinn se prăbușiră pe scaune. Sebastian se duse spre 
tava cu cafea și-și turnă un pahar de whisky fără să se mai sinchiseas- 
că să-l ascundă în cafea. 

Îi aruncă o privire lui Quinn. 

-Chiar aveai de gând să faci un foc de Ziua Muncii? 

- Seb! Fratele său se prefăcu rănit de acuzaţii. Ştii că n-aş face 
niciodată asta. 

-Nu de Ziua Muncii, i-o trânti Robert ca și când i-ar fi luat apăra- 
rea. Dar de Guy Fawkes... 

-E obligatoriu, spuse Quinn cu convingere. Apoi zâmbi decepţio- 
nat. Dar călăritul măgarilor a fost adevărat. 

- Gata, spuse Sebastian luând o înghiţitură zdravănă de whisky. 
Nu vreau nici un fel de probleme în acest sezon. O să fie și aşa sufi- 
cient de greu pentru mama să fie la Londra pentru prima dată de la 
moartea tatei. Nu vreau ca vreunul dintre noi să îngreuneze și mai 
mult situaţia. 

Quinn încuviință din cap, brusc serios. 

- Atunci, e bine că o aduce și pe Miranda. Serios, Seb. Știm cu toţii 
că n-o placi, dar... 

- O plac, întrerupse el, apărându-se un pic prea mult. 

Chiar o plăcea. Era drăguță şi plăcută în felul ei, atunci când nu 
făcea probleme. Dar, cum el era în căutarea unei ducese, ar fi preferat 
s-o ştie la sute de kilometri distanţă. 

-Dar îi face bine mamei, conchise Robert în acel fel aparte în care 
toţi cei trei fraţi îşi terminau frazele unii celorlalți. 

Quinn fu de acord. 

-Miranda o s-o ţină ocupată. 

-Şi cu gândurile departe de tata, sfârși Robert pe un ton sobru. 

Sebastian aprobă cu un oftat. 

-Doar s-o opriţi pe Miranda să-mi facă mie probleme, bine? 

- Îmi pare rău. Quinn clătină din cap cu un rânjet larg. Voi 
fi prea ocupat să-mi caut femeile mele ca să pot să am grijă și de 
acest aspect. 

— Să-ţi cauţi, nu să și găsești, zise Robert și râse provocator. 

-Oh, ba am să le prind, stai tu liniștit. Quinn își sprijini picioare- 
le de colţul mesei și își prinse mâinile la ceafă, întinzându-se cu un 
aer încrezător pe scaun. La fel de simplu ca pescuitul de somon în 
Scoţia. Vor înhăţa momeala și mă vor implora să... 

-Le arunci înapoi, odată ce se vor prinde de mărimea șiretlicului 
tău? termină Robert. 

Quinn râse. Apoi, înțelegând înţepătura, strânse din buze și îl 
ţintui pe fratele său cu privirea. 

-Nimeni nu va arunca pe nimeni nicăieri, fulgeră Sebastian hotă- 
rât să-l facă pe Quinn să-și dea jos picioarele de pe masă. Așa că ţine-ţi 
desfrâurile în locuri în care să nu te știe nimeni și nu juca jocuri de 
cărţi acolo unde ești cunoscut. Și dacă ai neapărat chef de desfrâu... 

-Ca somonul în Scoţia, îi reaminti Quinn prompt. 

Robert clătină din cap. 

-Mărimea momeli... 

-Ai grijă, termină Sebastian serios. Nu vreau să vi se întâmple 
nimic rău, nici ţie și nici mamei. 

Ambii fraţi îl priviră lung în tăcere pentru câteva clipe, înțelegând 
ameninţarea din spatele acelui avertisment, și apoi fură de acord cu 
o înclinare a capului. Ușurat că reușise să oprească șotiile fraților 
săi, chiar dacă temporar, Sebastian respiră adânc și mai luă o gură 
de whisky. 

Robert îi trase o palmă peste umăr lui Quinn. 

-Poate Chesney reușește să ne facă intrarea la clubul Boodle. 

-Sau la White, adăugă Quinn. 

-Ce bine e să ai un marchiz în familie... 

-Dacă nu e în stare să ne pună pe listele de la White... 

-Sau sub o fustă de la Boodle. 

Cei doi fraţi rânjiră unul la altul. 

- Nu, spuse Sebastian hotărât, simțind în spatele ochilor un înce- 
put de durere de cap. 

Cei doi puteau pune la încercare și răbdarea unui înţelept din 
vechime. 

În loc să le curme hazul, admonestarea lui îl făcu pe Robert 
să râdă. 

-Asta pentru că ţi-e teamă că o să luăm noi toate femeile frumoa- 
se înainte să ajungi tu la ele. 

Se încruntă furios. Își iubea fraţii și ar fi fost în stare de orice 
pentru ei... dacă nu-i omora înainte. 

-Nu este... 

-Să huzureşti puţin înainte să te legi la mâini și picioare de fata 
cea mare a vreunui lord e un comportament absolut rezonabil, îl 
sfătui Quinn pe Sebastian cu o falsă prestanţă, de parcă era un aca- 
demician de la Oxford în timpul unei prelegeri. 

Robert se alătură glumei. 

- Dar cel mai bine e să nu fii prins făcând ceva ce te poate trans- 
forma într-un indezirabil din perspectiva doamnelor din înalta 
societate. 

-Nu te pune la băute cu cineva care te ştie... 

-Nu juca jocuri de cărţi unde nu... 

- Şi, dacă-ţi trebuie desfrâu, fii prevăzător, conchiseră ambii frați 
în cor. 

Apoi se uitară cruciș unul la celălalt și rânjiră. 

Sebastian se frecă pe frunte pentru a linişti puţin durerea de cap 
pe care i-o dăduseră, dar avertismentele lor în bătaie de joc i se duse- 
ră direct în suflet. Nu putea risca nici măcar un crâmpei de scandal în 
acest sezon, din pricina dorinţei sale de a-şi găsi o mireasă și pentru 
că își dorea să o facă pe mama fericită, însă era conștient că nu fraţii 
săi ar putea face probleme. Era posibil să se comporte sălbatic și fără 
grijă, dar știau și ei cât de important era sezonul acesta. lar acest 
lucru în sine avea darul de a-i face să se comporte cum se cuvine 

măcar până la final de iunie, lăsând la o parte focurile de Ziua Muncii 
sau posibilele călăreli de măgari. 

Nu, riscul în acest sezon era întruchipat de o domnişorică, 
blond-roșcată, cu un năsuc impertinent și pistruiat și cu o înclinaţie 
naturală spre belele. 

Dând pe gât restul de whisky, se bucură de arsura lăsată pe gât. 
Ştia ce trebuia să facă în ceea ce o privea pe Miranda. 

Era momentul ca ei doi să convină asupra unui mod de compor- 
tament potrivit pentru ea. 

- Ha-haaaaa! Hahahaaaaaa! 

Miranda își ridică sabia de lemn deasupra pălăriei negre pe care 
fuseseră cusute cu alb craniul și cele două oase încrucișate și-și înce- 
pu imitaţia ei cea mai bună a felului în care vorbesc piraţii. 

- Puneţi-l pe scândură! Asta-i pedeapsa pentru unv’ ca el, de-ăștia 
de pe uscat! Pe scândură cu el! 

-Pe scândură! 

Toţi copiii ţipau în jurul ei şi-şi ridicau beţele mici pe care le aveau 
în loc de săbii. Apoi, îl luară pe domnul Grundy, cel care făcea cu- 
rat la orfelinat, îl legară și îl conduseră spre o scândură scurtă care 
stătea pe iarbă între cearșafurile şi păturile care atârnau de sârmele 
pentru uscat rufe din fundul grădinii. Era însă atât de lejer legat, 
încât, când se întinse să se scarpine la nas, cercurile de frânghie îi 
căzură la glezne și trebui să le ridice el înapoi la locul lor. În jurul 
lor, cearșafurile băteau în vântul de după-amiază, întinse ca pânzele 
unei corăbii. 

Miranda râse, simțind înăuntrul său cum creștea un ghem de bu- 
curie. Cât de bine se simțeau! ar ea era așa încântată. Atât ea, cât și 
orfanii aveau nevoie de o pauză, în această după-amiază dintr-una 
dintre rarele zile calde ale iernii, după ce copiii își petrecuseră toa- 
tă dimineaţa înăuntru, învățând, iar ea făcuse inventarul cămărilor. 
O mulțime de treburi o așteptau în continuare, dar nu putu să nu-și 
rupă o oră de joacă pentru cei mici. 

-Mai ai o ultimă dorinţă, "nainte să te faci oale și ulcele pe fundu’ 
mării, javră netrebnică? 

Roti sabia de lemn deasupra capului domnului Grundy, care avu- 
sese ghinionul să-și ia masa de prânz la aceeași oră cu copiii și fusese 
prins în joaca lor, însă zâmbetul pe care bătrânul nu și-l ascundea 
dădea de înțeles că se distra la fel de tare ca ei. 

-A fi sau a nu fi, aceasta-i întrebarea, recită el, ţinându-şi cu pa- 
tos mâna în dreptul inimii. 

-Şi fär’ să te ţii de discursuri, avertiză ea. Danez nenorocit! 

- Scândura! Scândura! scandară în cor copiii. 

Miranda izbucni în hohote de râs, pierzând toată speranța că ar 
putea trece drept o căpetenie convingătoare de pirați. Cât de tare îi 
iubea pe acești copii! 

De când Josephine Carlisle se măritase cu marchizul ei și plecase 
la Londra, Miranda preluase toată răspunderea pentru conducerea 
orfelinatului Good Hope. În cei trei ani de când se ocupa de casă și 
de cei peste douăzeci de copii, ajunsese să se atașeze mai mult decât 
ar fi crezut că era posibil. Responsabilitățile o provocau, orfanii o 
adorau, iar viaţa ei căpătase în sfârșit sens, pe lângă afecțiunea față 
de unchiul și mătușa sa. 

Cea mai frumoasă parte însă erau copiii, mereu plini de energie, 
de viaţă și de speranţă. Când era în preajma lor, se simţea bine cu ea 
însăși și avea încredere în posibilităţile din lume. 

Chiar și acum, când roiau în jurul ei în rolul de căpetenie de pirați 
și-l forţau pe bietul domn Grundy să pășească pe scândură, văzu ca 
într-o revelaţie fugitivă cum ar fi fost să crești înconjurat de fraţi 
şi de surori. Rebecca și Hamish se purtaseră foarte frumos cu ea, 
iubind-o și crescând-o ca şi când ar fi fost propriul lor copil, dar ei nu 
avuseseră copii ai lor. Nu o înțelegeau întotdeauna și nu știau despre 
acea energie fără hotare care creştea uneori în ea până când credea că 
avea să dea pe afară, ca într-o explozie. lar asta îi dădea de obicei mai 
mari bătăi de cap decât ar fi fost dispusă să recunoască, după cum 
puteau să depună mărturie majoritatea sătenilor și a fermierilor. 

Cum era oare să fii parte dintr-o familie numeroasă, una plină de 
zgomot și mișcare, și de toate ritualurile unei case pline? De aceea 
era așa atrasă de familia Carlisle, bănuia ea. Chestnut Hill era mereu 
un loc vesel și dinamic, cu dezordinea lui iubitoare, unde mereu se 
petrecea vreo șotie pe care Josie și cei trei fraţi o puneau la cale și la 
care putea lua parte și ea. Fireşte, casa ei, cu mătușica și cu unchiul, 
era foarte drăguță, dar era mereu prea tăcută, împietrită. Prea seri- 
oasă ca să fie și confortabilă. 

Bucuria haosului organizat...Ea râse în vreme ce copiii îl obligau 
pe domnul Grundy să sară de pe scândură în oceanul de iarbă. Cu 
siguranţă o găsise! 

- Şi-așa se duseră, enunţă ea cu o șfichiuire dramatică a sabiei de 
lemn prin aer. Rosencrantz și Guildenstern au murit! 

În vreme ce copiii scoaseră un chiuit puternic, iar domnul Grun- 
dy, care trebuia să se înece, se alătură uralelor, ea făcu un salt curajos 
de la bordul corabiei imaginare. 

Sabia i se prinse într-o margine a unuia dintre cearșafurile umfla- 
te de vânt. Se încurcă în țesătură și se dezechilibră. Se prăbuși direct 
în cearșaf și căzu, rostogolindu-se prin iarbă învelită toată în pânză, 
aterizând lângă vârfurile unor cizme bine lustruite. 

Încă pe spate, își ridică încet ochii jenată, îi miji din cauza soarelui 
strălucitor și întâlni privirea fixă a lui... Sebastian Carlisle. 

O, nu! 

Dintr-odată, strigăte de panică izbucniră printre copii. În loc s-o 
ajute, ei se împrăștiară printre sârmele cu cearșafuri, prin grădină și 
apoi prin toate colțurile. Toţi fugiră ca șobolanii de pe o corabie care 
se scufundă, împreună cu domnul Grundy, care își scoase pălăria po- 
liticos înainte să dispară după clădire. 

„Laşii!“ Miranda mârâi, înfășurată în cearșaf ca o mumie de pirat, 
lipsită complet de apărare. Dintre toţi oamenii, tocmai el. Ce umilin- 
tă! Ar fi preferat să se arunce ea de pe scândură. 

Încruntarea îngrijorată care îi întuneca faţa se adânci când se 
aplecă și-și oferi mâna s-o ajute. 

-Eşti bine? 

Oftă și își aruncă sabia de lemn înainte de a fi tentată s-o folo- 
sească împotriva lui. 

-Sunt bine. 

Neavând altă soluţie dacă nu voia să sară ca un peşte pentru 
a se elibera de cearșaf, îi luă mâna, iar el o ajută să se ridice. Ex- 
presia lui de dezaprobare când îi scoase pălăria de pirat îi spuse 
mai clar decât dacă ar fi urlat la ea că ducele nu era de acord cu 
aceste zbenguieli. 

Ei, şi ce dacă nu era de acord? Ea era cea care supraveghea copiii, 
și ei meritau să se joace un pic și să se comporte ca niște copii ce erau. 
Lumea adulţilor oricum avea să le tocească entuziasmul şi inocenţa 
mult prea curând. Așa cum, aparent, se întâmplase și cu el. 

- Ce făceai aici? Săgetă cu privirea puntea corabiei pe care copiii o 
înjghebaseră punând una lângă alta scânduri vechi, butoaie hărtăni- 
te și lăzi. De ce nu erau copiii la studiu? 

-Erau la studiu, spuse ea în timp ce-i smulse pălăria din mână. 

Dacă își imagina că avea să cedeze în faţa lui doar pentru că o 
văzuse în rochiţa aia transparentă cu o noapte în urmă, ei bine, 

se înșela amarnic! Deși, cu o grimasă interioară, își dădu seama că 
văzuse mai degrabă mult mai mult din ceea ce se găsea în afara ro- 
chiei decât ce era înăuntru. Cu toate astea, nu avea de gând să se lase 
intimidată de el. Lord sau Nelord Panteră. 

- Studiau Shakespeare. 

- Repetam scena piraţilor din Hamlet. 

El ridică ironic dintr-o sprânceană. 

-~ Nu există o scenă a piraţilor în Hamlet. 

-Ei bine, poate că ar fi trebuit să fie, i-o trânti ea și se aplecă să-și : 
ridice sabia. Era tot ce putea face ca să nu scoată o pufnitură iritată. 
Shakespeare îi pomenește pe pirați în actul cinci, dar niciodată nu-i 
arată, deci copiii și-au scris propria lor scenă cu piraţii. 

- Înţeleg. Buzele lui tremurară, deși ea nu-și dădu seama dacă de 
amuzament sau de supărare. Deci îi înveţi să rescrie Shakespeare. 
Făcu o pauză, aproape cât o bătaie de inimă, dar putu simţi o lume 
întreagă de dezaprobare în acea frântură de tăcere. Nici nu vreau 
să-mi imaginez ce-ai face cu Milton. 

Miranda își înfrână pornirea de a-i spune că cei mici studiase- 
ră din greu toată dimineaţa și avuseseră nevoie de o pauză după 
cât stătuseră înăuntru. Că ea petrecuse toată dimineaţa în pivniţa 
întunecată și plină de praf în timp ce copiii își făcuseră harnici te- 
mele la matematică. Iar el mai mult decât oricine altcineva ar fi tre- 
buit să înţeleagă cât de epuizant era să nu faci nimic altceva decât să 
muncești, având în vedere responsabilităţile lui și cum își petrecuse 
aproape tot timpul cu nasul în registrele contabile și în listele cu tot 
ce trebuia făcut pentru domeniu și în parlament. 

Dar, după rușinea de noaptea trecută, nu era sigură că era nevoie 
să mai explice ceva din purtarea ei. Cu siguranţă nu lui. Lord Pante- 
ră, într-adevăr. 

Așa că-și încrucișă braţele la piept, cu vârful sabiei de lemn în- 
dreptat spre el, și întrebă: 

-Ce te aduce la orfelinat? 

-De fapt, murmură el, am venit să te caut pe tine. 

Ea făcu ochii mari. 

- Poftim? 

El — înghiţi în sec — o căuta pe ea? Cuvintele lui se scurseră fier- 
binţi prin ea, în paralel cu amintirile spontane ale nopţii trecute 

legate de acea voce joasă care torcea în urechea ei, spunându-i cât de 
adorabilă era, cât ar fi vrut să danseze cu ea... 

Ce bleagă era! Pentru că, în mod sigur, el nu voia să spună că veni- 
se s-o caute pe ea, așa cum nu intenţionase să spună nici unul dintre 
lucrurile pe care i le zisese azi-noapte când credea că era altcineva. 
Așa că de ce ar... 

-Trebuie să vorbim. Făcu o grimasă îndepărtând vârful sabiei de 
el și își coborî vocea: Despre azi-noapte. 

Panica îi cuprinse deodată stomacul, legându-i-l ca într-un nod. 
Aflase cineva ce făcuse? Ce aproape că făcuseră? Strânse pălăria de 
fetru în mâini, străduindu-se să respire și să nu leșine. 

El își duse mâna sub redingotă și scoase pantoful ei roșu, de unde 
îl ascunsese în spatele cingătorii, apoi îl clătină în faţa ochilor ei, ți- 
nându-l de funda lungă. 

-Ţi-ai uitat pantoful azi-noapte, Cenușăreasă, și n-aş vrea să te 
strecori înapoi în camera mea să-l recuperezi. Ochii îi străluceau 
zeflemitori. Ai putea ajunge din greșeală în altă cameră și să-l sperii 
de moarte pe Quinton. 

Un nou val de umilință o copleși. După ce aruncă o privire prin 
grădină ca să se asigure că erau ascunși privirilor în spatele şirurilor 
de cearșafuri fluturate de vânt, se întinse grăbită să ia pantoful. Dar 
degetele i se închiseră în gol, pentru că el ridicase deja pantoful unde 
ea nu putea să-l atingă. 

Afurisit fie bărbatul ăsta pentru că era așa înalt! Și așa impozant. 
Şi musculos. 

- Dă-mi-l, te rog, rosti ea pe același ton care nu suferea replică pe 
care îl folosise și cu copiii și apoi întinse mâna. 

Dar el îl ţinea în continuare unde ea nu putea ajunge, deasupra 
degetelor ei întinse. 

-Nu până când nu vorbim. 

Știind că nu avea să primească pantoful până când nu decidea 
el că era momentul să i-l dea, renunţă și-și puse mâinile în șolduri, 
enervată pe el pentru că se juca așa cu ea. lar afurisitul părea să se 
mai și distreze. 

—'Ți-am spus, seara trecută a fost o greșeală. 

Își pironi privirea în pământ ca să nu i se vadă jena, deși nu-i era 
clar ce anume o stânjenea mai tare: faptul că o atinsese cu mâinile și 
cu gura pe pielea goală sau faptul că-i plăcuse. 

-Sper că vei înțelege cum... 

-Împreună cu mama, am decis să te sprijinim pentru sezonul 
monden. La Londra. 

Ochii i se ridicară în zbor spre fața lui. Sezonul... Oh, era 
imposibil! 

- Adevărat? rosti ea cu răsuflarea tăiată, cu inima bătându-i de 
prea multă emoție ca să poată vorbi mai tare. 

El înclină capul în semn de confirmare, cu un zâmbet discret. 

Un sezon la Londra! Visase la asta de când era o fetiţă, doar ca 
să renunţe la această fantezie cu ocazia ultimei sale aniversări, când 
devenise majoră și înţelesese că nu avea să se întâmple niciodată, că 
era deja prea bătrână. Dar acum, faptul că el îi oferise... O, era pur 
și simplu măreț! Nu-și putea imagina ceva mai special, mai fermecă- 
tor... un debut oferit de o ducesă și de o marchiză, escortată de un 
duce, în care ea să apară înveșmântată în rochii minunate, cu bone- 
te elegante, cadrilurile, valsurile, toate seratele, cinele, dejunurile, 
plimbările în caleașcă... 

- O, mulţumesc! 

Râse cuprinsă de fericire și îi înconjură gâtul cu braţele în timp 
ce-l îmbrăţișă. Pur și simplu, nu-i venea să creadă! Se dădu un pas 
înapoi, ca să se adune. Nu se putea opri din zâmbit! Și nici nu putea 
să-și domolească bătăile inimii. 

- Mulţumesc foarte mult pentru această ocazie, spuse ea forțând 
cuvintele să treacă de nodul de recunoștință din gât. E mult mai ge- 
neros decât pot exprima, și știu cât de norocoasă sunt să am această 
ultimă șansă de a mă bucura de un sezon. 

- Ultimă șansă? Privirea lui trăda neîncrederea în vreme ce o în- 
văluia, ca și când ar fi remarcat-o pentru prima oară. Câţi ani ai? 

Pieptul ei se strânse de iritare. Nu-și aducea aminte petrecerea de 
ziua ei pe care o ţinuseră mătușica și unchiul în noiembrie anul tre- 
cut, la care asistaseră el, împreună cu toţi ceilalți fraţi Carlisle? Era 
foarte ocupat cu treburile ducatului, dar totuși... Oftă. 

- Douăzeci şi unu. 

O strălucire întunecată îi trecu prin ochi, și o privi iar, atent și 
îndelung, din creștetul capului până în vârful botinelor. Se foi stin- 
gheră sub căutătura lui, deși bănuia că în sfârșit o vede ca pe feme- 
ia care devenise în locul fetei pe care o știa dintotdeauna. Și când 

se gândea că tot ce trebuise să se întâmple pentru ca el să remarce 
asta fusese s-o găsească în patul lui. 

Ironia era mușcătoare, pentru că asta își dorise. Doar că de la alt 
frate Carlisle. 

Dar când buzele lui se strânseră într-un surâs abia percepti- 
bil, iar mâna sa înmănușată se întinse să-i aranjeze un cârlionţ 
rebel, inima i se opri. Ştia că se înșelase și că el n-o văzuse nicio- 
dată ca pe altceva decât ca pe o simplă fată. Chiar și după neferi- 
cita demascare din noaptea trecută a lui Lady Rose de mâinile lui 
foarte dibace. 

Însă nu avea nici cea mai vagă idee de ce îi păsa în vreun fel de mo- 
dul în care o privea Sebastian Carlisle. Doar că acum îi păsa. Noaptea 
trecută schimbase mult lucrurile între ei. 

- Meriţi acest sezon, îi spuse el, luând-o prin surprindere. Apoi 
o uimi când adăugă liniștit: Și ai câștigat asta pe drept, cu munca ta 
pentru orfelinat și cu atenţia pe care ai arătat-o familiei mele. Măcar 
atât să putem face pentru tine. 

Îl privi mută. Nu avea nici cea mai vagă idee ce ar fi putut răspun- 
de la așa ceva. 

-Îi va face bine și mamei. Vocea lui se îmblânzi, trădând îngrijo- 
rare. Să te asiguri că se simte bine, te rog. N-a mai fost în apele ei de 
la moartea tatei. 

Văzându-i grija din ochi, simţi cum i se lasă o greutate pe umeri. 
Afurisit să fie că nu putea să fie furioasă pe el! Sebastian era uneori 
arogant, iar alteori frustrant de cumsecade, dar îi păsa într-adevăr 
de mama lui. 

-O să fac tot ce-mi stă în putere, îl asigură ea. 

Şi chiar asta intenţiona. 

El își înclină capul, mulţumit de asigurările ei, deși Miranda era 
sigură că el nu conștientiza că ea fusese de acord cu el numai de dra- 
gul ducesei. Cu siguranţă, nu de dragul lui. 

~ Dar ce are asta de-a face cu noaptea trecută? 

Se întinse ușor după pantof, dar el îl trase din faţa ei. Iar. Ea își 
dădu ochii peste cap. 

-Robert va fi și el acolo. Și ai avut dreptate. Privirea lui se întu- 
necă precum noaptea, în timp ce o susținea pe a ei. Plănuieşte s-o 
curteze pe Diana Morgan. 

Ochii ei deveniră duri, și scutură din cap, neputând să-și găsească 
vocea. Ştia că asta urma, știa asta încă din toamna trecută. O femeie 
așa frumoasă precum Diana Morgan... Sigur că Robert avea să se 
îndrăgostească de ea. Iar ea de el. Cum ar fi putut să nu, la cât de 
minunat era Robert? Dar faptul că știa că asta urma să se întâmple 
nu făcea situaţia să fie mai puţin dureroasă. Miranda nu se așteptase 
să simtă această clipă atât de... goală. Și de cumplită. Își apăsă mâna 
strânsă ca o gheară la piept, de parcă ar fi încercat să lupte fizic cu 
durerea covârșitoare. 

-Va trebui să-i vezi împreună, rosti el cu blândeţe, să mergeţi la 
aceleași evenimente, să stai lângă ei la cine... Poţi face asta? 

Încă o scuturare a capului. Deodată, sezonul ei nu mai părea 
minunat. 

- Îmi pare rău, Miranda, știu că ţii la el. 

Și avea să o facă mereu. 

Schițând din cap un semn de înţelegere, privi în altă parte și clipi 
pentru a-și risipi pâcla de lacrimi din ochi. În acel moment, nu știa 
ce durea mai tare - faptul că Robert o alesese pe domnișoara Morgan 
sau că ea nu avusese nici măcar o şansă să fie remarcată de el. Când 
în cele din urmă își făcuse curaj să-i spună ce simţea şi hotărâse să-i 
arate ce femeie devenise, totul se dusese pe apa sâmbetei. Fiindcă 
greşise fratele. l-ar fi venit să râdă dacă nu ar fi durut așa tare. 

Apoi, Sebastian spuse, aproape precaut: 

-Voi merge și eu la Londra. 

Ea întinse mâna din nou, sperând că el avea să se comporte ca 
un gentleman și să îi înapoieze pantoful. Ar fi putut apoi să intre 
înapoi în orfelinat, să se ascundă în biroul ei și să plângă fără să 
fie văzută. 

-Fireşte că vei merge. Trebuie să asiști la ședințele din Camera 
Lorzilor și s-o însoţeşti pe mama ta. 

-Şi să-mi găsesc o soţie, spuse el cu glas jos. 

Privirea ei ţâşni înspre a lui. Cu o neîncredere împietrită, căută 
pe faţa lui indicii că ar fi glumit, dar nu găsi altceva în afară de sin- 
ceritate sobră. 

O soţie? Sebastian? Nu-l știuse niciodată preocupat să facă curte 
sau să fie interesat de căsătorie sau... ei bine, să arate vreun interes 
matrimonial vreunei femei. Chiar și înainte de a fi în situaţia în care 
se găsea acum, nu făcuse nimănui curte la modul serios, preferănd 

tot soiul de legături sau de vizite secrete care dădeau apă la moară 
tuturor bârfitoarelor bătrâne din Anglia. Dar întotdeauna atrăsese 
atenţia femeilor oriunde apărea şi fără să ştie lăsase în urma lui un 
şir lung de inimi frânte. În fond, era un Carlisle. Dar o soţie... 

Braţul îi căzu fără vlagă pe lângă trup. Nu știa cum să reacționeze. 
Sau ce să spună. În afară de: 

- Ei, da, îmbătrânești. 

Cu o grimasă de exasperare, el coborî pantoful. Timpul pentru 
jocuri se pare că trecuse. 

-Am nevoie să găsesc o ducesă și să îmi asigur un moştenitor. 

Ochii săi nu-i slăbeau pe ai ei, dar strălucirea se redusese. Ştia 
cât de devotat era el problemelor ducatului, dar simţea deodată o 
compasiune neașteptată pentru faptul că el considera căsătoria doar 
ca pe o altă îndatorire de împlinit. Pur și simplu, doar o altă respon- 
sabilitate care îl împovăra. 

-Sezonul acesta reprezintă ocazia perfectă. Aș putea să mă căsă- 
toresc până în august. 

„August.“ Stând acolo în lumina palidă de ianuarie, căldura verii 
părea atât de departe. Până când se uită în ochii lui, și atunci i se 
păru dintr-odată la fel de aproape ca săptămâna ce urma să vină. 
De ce era așa afectată de decizia lui? Era de așteptat, până la urmă. 
Era duce și avea nevoie de un fiu care să-i fie moștenitor și să-i con- 
tinue tradiţia. 

Dar Sebastian cu o soţie... Miranda nu-și putea imagina asta nici 
în ruptul capului. 

Dintre toate întrebările care înotau în mintea ei confuză, prima 
care se ivi înainte de a o putea opri fu: 

-Şi dacă nu găsești una până în august? 

El chicoti; sunetul adânc se rostogoli în mica distanţă care îi se- 
para și îi pătrunse în piept, pulsând apoi până în vârful degetelor de 
la mâini și de la picioare. Cu părere de rău, își aminti din nou căldura 
gurii lui pe trupul ei și complimentele lui delicate care o învăluiseră, 
iar inima începu să-i bată cu putere. 

- Nu-ţi face griji, o să găsesc, o asigură el. Apoi râsetul i se stinse 
și murmură cu un rânjet autoironic: E uimitor ce poate să facă mog- 
tenirea unui ducat pentru popularitatea unui bărbat. 

Ar fi trebuit să-l bucure conştientizarea faptului că această cău- 
tare de soţii pe care o desfășura urma să fie mai ușoară, dar în mod 

clar nu era așa. Fusese mult mai relaxat când era mai tânăr, mai 
spontan, mai jovial... mai liber. Viu. Dar acel bărbat tânăr și chipeș pe 
care și-l amintea, care arbora mereu un surâs seducător pentru toată 
lumea și care își găsea cu ușurință calea în orice situaţie dispăruse. Îl 
locul lui, stătea acum un duce. 

Pentru o clipă, Miranda uită de rușinea legată de noaptea tre- 
cută și de frustrarea ei în privinţa lui, iar inima i se îndureră gân- 
dindu-se la el. 

El îi zâmbi, dar expresia forțată nu îi ajunse şi la ochi. 

-Va trebui să le gonesc cu băţul. 

Miranda ridică sabia de lemn. 

- Atunci, poţi să-l împrumuțţi pe-al meu. 

El râse, luându-i sabia din mână și examinând-o cu emfază, cu 
ochii mijiți. lar ea nu se putu abţine să nu zâmbească. 

-Îți doresc mult succes, Sebastian, spuse ea stingherită, dacă îţi 
dorești cu adevărat să te căsătoreşti. 

- Da, îmi doresc. 

Dar zâmbetul lui păli, iar relaxarea de o clipă pe care o văzuse 
la el dispăru. Îi simţi imediat lipsa. Cât de fericit ar fi dacă și-ar 
permite să fie bărbatul lipsit de griji care fusese cândva? Dacă 
şi-ar îngădui să mai râdă? Dacă ar putea uita preţ de câteva ore în 
fiecare zi că era ducele de Trent și ar putea fi iar Sebastian? 

Dar nu-și putea imagina nici asta. 

El înfipse vârful sabiei în pământ, lăsând-o așa lângă el. 

— Dacă realmente îmi vrei binele, va trebui să te rog să îţi suprave- 
ghezi atent comportamentul la Londra. 

Deodată, toate frustrările o înecară în noianul lor. Își încrucișă 
braţele indignată. 

— Nu mai sunt un copil care să aibă nevoie de dădacă. Sunt o feme- 
ie în toată firea, în caz că n-ai observat. 

- Oh, am observat. 

Privirea încinsă pe care i-o aruncă îi trimise furnicături în corp, 
și nu-și putu opri zbaterile inimii ei prostuţe. Și nici confuzia care 
apăru imediat în ea. 

-Însă trebuie să admiţi că ai un mod aparte de a intra în bucluc. 

Se uită fix la el, amuţită de acuzaţiile lui tăcute și de reacţia ei la 
adresa lui. 

-Nu ştiu ce vrei să spui. 

El ridică dintr-o sprânceană. 

-Nu tu ai fost cea care a dat foc la depozit, anul trecut? 

Era şocată. 

-A fost un accident. Cineva a lăsat o lampă să ardă pe podea. Pu- 
tea fi răsturnată de oricine... 

-Şi nu tu ai dat drumul tuturor puilor de găină ai doamnei Mor- 
timer, nu tu ai lăsat oile libere în câmpul de orz și ai distrus plăcinta 
pe care o făcuse doamna Cooper ca premiu? 

-Toate au fost fără intenţie, și tu ştii asta. 

Nu-i venea să creadă că el încerca să folosească astfel de acci- 
dente nevinovate împotriva ei, mai ales că ea încercase să ajute pe 
toată lumea. 

El o ţintui cu o privire aprigă. 

-Nu tu ai fost cea care a repus pârâiașul pe un nou făgaș? 

La auzul acestei acuzaţii, ezită, o roșeaţă fierbinte de rușine ri- 
dicându-i-se dinspre ceafă. Bine, poate că asta fusese intenţionat. 
Dar o făcuse numai ca să ajute fermierii ale căror terenuri erau prea 
departe de pârâu pentru a-și iriga recoltele în timpul secetei. Nu avu- 
sese în minte decât ce era mai bine pentru sat. 

-A fost o greșeală bine intenţionată. 

-Încă adun pietre de pe pășunea sudică. 

Făcu o grimasă. Doamne, omul ăsta chiar purta pică mult timp! 
Oare era vina ei că problemele păreau să se ţină după ea? Probleme 
cu care nu avea nimic ~ sau, mă rog, aproape nimic — de-a face? Cu 
siguranţă, era de acord cu faptul că, atunci când era mai tânără, fuse- 
se cam zburdalnică, intrând mereu în vreun bucluc. Dar mai degrabă 
problemele o găseau ele pe ea. Însă toate acestea încetaseră de când 
își asumase conducerea orfelinatului și își găsise calea în viaţă, având 
în sfârșit un făgaș pe care să-și canalizeze energiile. Fiindcă stătea 
mereu cu nasul în catastifele moșiei, Sebastian pur și simplu nu în- 
ţelesese asta încă. 

Și care ar fi fost, oare, alternativa? Să ignore dificultăţile tuturor 
sătenilor și ale vecinilor la care ținea? Fusese prea tânără să-și poată 
ajuta părinţii atunci când se îmbolnăviseră de friguri și muriseră, 
însă, atâta vreme cât avea suficientă energie să-i ajute pe ceilalți — și 
părea că avea această energie tot timpul —, urma să facă tot ce trebu- 
ia. Oh, cum să nu ajute pe cineva care avea nevoie de ea? 

Poate că nu cu irigaţiile din nou. Trase o gură de aer în piept. 

-Toate astea s-au întâmplat cu mulți ani în urmă. 

-Focul de la depozit, îi reaminti el. 

-Majoritatea s-au întâmplat acum mulţi ani, preciză ea. În plus, 
n-au fost pagube serioase. Când el ridică dintr-o sprânceană la acea 
constatare, reamintindu-i despre baloturile de materiale textile care 
fuseseră singurele victime din incendiu când lovise lampa din gre- 
şeală și răspândise gaz peste ele, ea adăugă: Nu voi face nimic care 
să-ţi creeze probleme la Londra, Sebastian. De fapt, mă îndoiesc că 
ne vom vedea prea mult cât vom fi acolo. Așa că vei avea toată liber- 
tatea să mergi la ședințele parlamentare și să curtezi doamnele pe 
care le dorești, cât eu voi sta cu mama ta și... 

Se opri în mijlocul frazei, ca și când un gând îi răsărise brusc în 
minte. O idee perfectă, minunată, senzaţională! Buzele i se întredes- 
chiseră ușor în vreme ce lua în calcul... Oh, ar fi perfect! 

Ochii lui Sebastian luciră cu o expresie de neastâmpăr şi de alar- 
mă la adresa expresiei ei entuziaste. În vreme ce zâmbetul ei creștea, 
tremurul lui nervos se accentua. 

Miranda își înclină capul gânditoare. 

-Robert va sta cu voi la Londra? 

- Da, la Park Place. Faţa lui se întunecă de suspiciune. De ce? 

Aproape că râse. O, o idee absolut perfectă, splendidă! 

- Atunci, voi face tot posibilul să mă comport impecabil, fu ea de 
acord cu entuziasm. Simţea furnicături în degete la gândul că sezo- 
nul urma să se desfășoare într-un mod ideal, deși cu câteva clipe în 
urmă credea că totul era ruinat. Și încă o șansă cu Robert. Ba chiar te 
voi ajuta cu doamnele dacă ești de acord să... 

- Cum ai putea tu să mă ajuţi la asta? 

Nu mai era nici un fel de tensiune în spatele întrebării, doar neîn- 
credere făţișă. Și mai multă circumspecţie. 

Îi aruncă o privire plină de milă. 

-Nu ai nici cea mai vagă idee despre adevăratele jocuri de putere 
care au loc în saloanele doamnelor, nu? 

Sebastian se holbă la ea, cu buzele întredeschise și cu ochii lui de 
safir mari, neavând în mod clar nici cea mai vagă idee ce ar trebui 
să răspundă. 

- Burlacule! chicoti ea cu o mișcare a capului, scoțând un sunet 
scurt cu limba la adresa naivităţii lui. Iar voi, bărbaţii, aveţi impresia 
că voi conduceţi țara asta. 

-Chiar o facem, veni replica lui în timp ce-și încrucișa braţele 
peste pieptul larg. Unii dintre noi mai mult chiar decât alţii. 

Mâna ei schiţă un semn prin care trecea peste subiect. 

-Mă voi purta cum se cuvine. Deși știa că era o promisiune inu- 
tilă, pentru că era cu siguranţă capabilă să evite problemele timp de 
șase luni. Și te voi ajuta cu tot ce ţine de mine ca să-ţi găsești o soţie. 

Un zâmbet de ușurare apăru pe buzele lui. 

-Îți mulţumesc pentru... 

- Dacă eşti de acord să mă ajuţi cu Robert. 

El îngheţă, uimit. Apoi îi aruncă o privire ciudată, de parcă era să- 
rită de pe fix. Sau îndrăgostită prostește de un bărbat care nici măcar 
n-o observase ca femeie. 

-Ce fel de ajutor, mai exact? întrebă el. 

- Doar să fiu observată de el ca fiind altcineva decât eu însămi... 
Sau altfel decât persoana care mă crede că sunt, oricum. Schiţă o 
grimasă la gândul sarcinii imposibile pe care și-o dădea. Dar trebuia 
să încerce. Nu și-ar fi iertat-o niciodată dacă n-ar fi încercat o ultimă 
dată să-l facă pe Robert să o iubească. Să am o șansă concretă în faţa 
Dianei Morgan, atâta tot. 

El pufni gânditor, îndoindu-se în mod evident de târgul nebunesc 
pe care ea îl propunea. 

- Miranda... 

-Nu va trebui să faci prea multe, îl asigură ea, încercând să-l con- 
vingă repede să fie de acord și să-i dea de înţeles că nu era nebună. 
Sau măcar nu foarte nebună. Timpul pe care o să-l am cu el va fi 
foarte scurt, oricum. Mai ales pentru că va sta cu Josie şi cu familia 
ei. Doar ajută-mă să mă fac remarcată, atâta tot. 

El se aplecă spre ea și-i vorbi încet: 

-Dar te-am văzut cum încerci tu să te faci remarcată când vine 
vorba despre Robert. 

— Aceea a fost o greșeală, șopti ea. 

- Atunci, eşti de acord că a fost o greșeală să te strecori aşa în... 

-O, nu, îl corectă ea clipind. Înţelesese totul pe dos. Vreau să zic 
că a fost o greșeală să am încredere în valet. Data viitoare, voi întreba 
majordomul. 

O privi fix, cu ochii mijiţi, iar ea bănuia că îi venea s-o strângă de 
gât pe loc, acolo, în grădina din spate. 

-E o nebunie. 

Un gând teribil îi apăru Mirandei în minte, iar stomacul i se 
strânse. 

-Pentru că ești convins că nu sunt suficient de bună pentru frate- 
le tău, îl acuză ea, cu lacrimile înţepându-i ochii din cauza cuvintelor 
lui. Nu ești de acord cu mine ca parteneră pentru el. 

-Nu e deloc vorba despre asta. Ochii i se îmblânziră. Toţi ţinem la 
tine, ştii asta. Inclusiv Robert. Vrem doar ce e mai bine pentru tine. 
Făcu o pauză. Eu vreau ce e mai bine pentru tine. 

Ceva din felul în care spusese aceste cuvinte îi făcu inima să bată 
mai tare. 

-Şi ce e mai bine nu înseamnă o relaţie cu Robert? 

-Îl iubesc pe fratele meu, mi-aș încredința viaţa în mâinile lui. 
Este un om minunat, care ar fi norocos să te aibă. Ridică dintr-o 
sprânceană. Doar că nu sunt sigur că e cea mai potrivită opţiune 
pentru tine. 

- Este. Spuse cuvintele cu toată convingerea pe care o putea adu- 
na, deşi sunau lipsite de putere chiar și în propriile urechi. Ai cunos- 
cut-o pe Diana Morgan și mă știi pe mine. Care din noi două crezi că 
e mai potrivită pentru fratele tău? 

El se uită lung la ea pentru un moment, în timp ce se gândea la 
întrebarea ei. Apoi, clătină din cap. 

-Va trebui să faci exact cum îţi spun eu. Eşti dispusă? 

Speranţa o cuprinse. 

-O să mă ajuţi, atunci? 

-N-o să permit nici un fel de scandal care să afecteze reputaţia 
familiei, o avertiză el, sau care să mă împiedice să-mi găsesc soţia po- 
trivită. Ochii lui albaștri zăboviră asupra ei, nelăsând loc pentru ne- 
înțelegeri. Nici măcar dacă asta înseamnă că-l vei pierde pe Robert. 

-Nu voi face nimic intenţionat ca să-ţi rănesc familia, spuse ea, 
iar vocea îi era suficient de onestă încât să îi alunge dubiile. Îţi iubesc 
familia la fel de mult ca pe a mea și nu aș vrea niciodată să-i văd că 
suferă. Cu atât mai puţin din cauza mea. 

El răsufiă greu. 

- Bine, căzu de acord, acceptând termenii ei. O să te ajut cu Ro- 
bert dacă te porţi cum trebuie. 

Doamne, iar se întorceau la asta? Îl împunse cu degetul în piept. 

~ Dacă tu te porţi cum trebuie... 

Dar ochii lui duri îi tăiară cuvintele la jumătate și își retrase încet 
mâna. Erau momente în care știa că nu era bine să întindă coarda 

cu Sebastian, iar acum era unul dintre acele momente. Mai ales că 
fusese de acord s-o ajute. 

-Nu glumesc, Miranda. Te voi ajuta cu Robert doar dacă nu faci 
necazuri. Şi adăugă: Cum ar fi să te strecori într-un mod scandalos în 
dormitoarele unor gentlemeni îmbrăcată în costum de bal mascat. 

Of, asta! lar. 

- Nu a fost scandalos. 

Flutură din mână. Cu siguranţă, știa că scandalurile aveau loc 
doar dacă se descoperea ce se întâmplase. În fond, nimeni nu afla- 
se încă de faptul că inundase din întâmplare prăvălia măcelarului 
când avea treisprezece ani și nu avea nici o intenţie să spună ceva 
despre asta. 

-M-am asigurat că nu va ști nimeni. A fost doar... 

- Surprinzător ca naiba, recunoscu el cu o încruntare mirată, să te 
găsesc pe tine în pat, pe tine, dintre toate femeile. Își plecă privirea şi 
murmută: În acel costum. 

Ochii lui albaștri stăruiau asupra ei, și Miranda simţi cum se în- 
călzește, așa cum se încălzise atunci când el îi privise sânii goi noap- 
tea trecută, la lumina focului. Oare se gândea la asta, își amintea... 
Imposibil! Nu Sebastian. Cu siguranţă n-ar fi flirtat cu ea. Fusese su- 
ficient de clar noaptea trecută. Când crezuse că era Lady Rose, nu-și 
putuse ţine mâinile departe de ea. Dar, când aflase că apetisanta 
Rose este Miranda Hodgkins, nu știuse cum să scape mai repede de ea. 

Bărbaţii! Oare avea să-i înţeleagă vreodată? 

-Dacă aș fi știut că e camera ta, n-aş fi intrat niciodată, pufni ea 
iritată. În fond, nu erai tu fratele pe care îl căutam. 

Faţa lui se întunecă. În loc să fie ușurat, părea chiar mai enervat. 
Ceea ce o făcea pe ea să fie și mai frustrată în legătură cu el. 

- Noi doi nu ne-am potrivi niciodată, Sebastian. 

Ea își încrucișă braţele la piept. Era extrem de tentată să pună 
mâna pe sabia de lemn. 

-Măcar Robert știe cum să se distreze şi să se amuze. 

Ochii lui aruncară văpăi, și o dogoare adâncă străluci în lică- 
ririle lor. 

-Nu te iluziona. 

Făcu un pas spre ea, reamintindu-i deodată de pantera prădă- 
toare de noaptea trecută în vreme ce se apropia de ea, micșorând 

distanţa dintre ei până când putu să-i murmure la ureche doar aple- 
cându-și capul: 

- Știu foarte bine cum să mă distrez. 

Vocea lui guturală o învălui ca ploaia caldă de vară în vreme ce 
răsuflarea lui fierbinte îi gâdila urechea. 

- Dacă mai zăboveam câteva momente azi-noapte, ai fi descoperit 
singură cât de bine știu să mă distrez. 

Ea fu scuturată de un fior, simțind fluturi neașteptaţi în stomac. 
Răsuflarea îi rămase prizonieră în gât, și pentru o clipă nu se putu 
mișca. Nu dori să se miște. Tot ce își dorea era să mai audă încă o 
șoaptă guturală a lui, să simtă o altă avalanșă de căldură lichidă prin 
trupul ei, oprindu-se chiar acolo, în locul acela intim dintre picioare- 
le ei. Era clar că ceea ce spusese el fusese menit să fie un avertisment, 
dar corpul ei auzise doar o promisiune plină de dorinţă. Din partea 
lui Sebastian, dintre toţi bărbaţii! 

Dumnezeule, înnebunise! 

Pantoful ei era în continuare în mâna lui. Se repezi spre el, ne- 
dorindu-și nimic altceva decât să-l ia și să fugă, dar el îl ridică și mai 
mult, tocmai când degetele ei îl atinseră în treacăt. 

Împinsă de forţa cu care se avântase, se izbi de el. Corpul ei se 
lipi pentru scurt timp de al lui, suficient cât să-i simtă mușchii tari 
ai pieptului și ai coapselor pe moliciunea ei. Suficient cât braţul 
lui liber s-o prindă în încercuirea lui și s-o ţină strâns de el. Sufi- 
cient cât să-și aducă aminte de căldura mâinilor lui care îi mângâ- 
iaseră șoldurile și sânii, de delicioasa fierbinţeală a gurii lui pe 
trupul ei... 

Se scutură ca pentru a scăpa de un fior și se desprinse de el, retră- 
gându-se repede, luând distanţă faţă de el. 

-Sunt de acord cu termenii înţelegerii noastre, murmură ea, 
neputându-și desprinde ochii de ai lui, în ciuda zbaterilor frenetice 
ale inimii. 

Oare el avea același efect și asupra altor femei, același neliniști- 
tor ritm al confuziei de fiecare dată când se apropiau de el? Aceleași 
frânturi de teamă că aveau să se piardă în el? Dacă da, atunci chiar 
trebuia să-l ajute să-și găsească o soţie mai mult decât își dădea el 
seama. Era clar că acest bărbat habar nu avea cum să se poarte în 
preajma femeilor. 

Fără să rostească o vorbă, el îi întinse pantoful. 

Ea îl luă cu grijă din mâna lui, ferindu-se să-l atingă, și îl ascunse 
în buzunarul hainei. 

-Şi perechea lui? 

-0O ţin ostatică. 

Spaima o blocă. 

- Ostatică? | 

El încuviinţă cu o mișcare a capului, iar părul lui de aur străluci în 
lumina razelor de soare, sub borurile jobenului. 

-ÎI voi folosi să-i dezvălui lui Robert sentimentele tale pentru el 
dacă nu-ţi ţii promisiunea. 

- N-ai îndrăzni! rosti ea rămânând fără aer. 

Trebuia să-i spună lui Robert ce simţea la timpul potrivit, în felul 
potrivit. Să i se arate o dovadă că ea fusese în dormitorul fratelui său, 
din greșeală, cu siguranţă că nu era calea potrivită pentru asta. 

El ridică amuzat dintr-o sprânceană, aplecându-se către ea, ochii 
fiindu-le la același nivel. 

- Șantajul nu se rezumă la vaze de Crăciun. 

Ea rămase cu gura căscată în faţa îndrăznelii lui, cu mâinile în- 
cleștate în pumni pe lângă corp, în vreme ce ochii îi sclipeau către 
sabia de lemn, acum mult prea departe de ea. 

- Eşti un bărbat absolut îngrozitor, care.... 

- Care, în clipa de faţă, are pantoful tău, Lady Rose. 

Zicând acestea, se dădu un pas înapoi, pentru a nu putea fi lovit 
de ea. Și, pe bună dreptate, pentru că el o învățase să dea cu pumnul 
când avea zece ani. 

-Îl vei primi înapoi când o să găsesc o mireasă și când oferta de 
căsătorie va fi acceptată. Nici o clipă mai devreme. 

Sprânceana ei se ridică a îndoială. 

-Şi nu vei renunţa la promisiunea pe care mi-ai făcut-o, de-a mă 
ajuta cu Robert? 

-Te voi ajuta cum voi putea. Ochii i se îmblânziră. Dar nu pot 
să poruncesc inimii lui. 

Ea îl privi furioasă, ştiind că nu avea de ales. Nu dacă își dorea ca 
Robert să se îndrăgostească de ea. Nici nu era de mirare că Sebastian 
excela în sesiunile parlamentare dacă așa își manevra și oponenții. 

-De acord, zise îmbufnată. Așadar, ne-am înţeles, bine? 

— Așa să fie. 

Îi zâmbi ușor, încrezător. Miranda îl privi îndelung, simțind o 
adevărată cascadă de emoţii clocotind înăuntrul ei. Obţinuse exact 
ce-și dorise - ajutorul lui în ceea ce-l privea pe Robert. Și atunci de ce 
avea impresia că tocmai încheiase un pact cu diavolul? 

SES 


Mayfair, London 
O lună de iarnă mai târziu 


Miranda privea pe geam la marea casă de oraş care avea faţada 
spre bulevardul larg, mărginit de copaci, și încerca să nu rămână cu 
gura căscată din pricina mirării. 

-Am ajuns, anunţă Elizabeth Carlisle, stând lângă ea în trăsura 
în care călătoriseră în ultimele zile din Lincolnshire. Ea se aple- 
că spre Miranda strângându-i mâna în semn de bun venit. lată 
Park Place. 

- Slavă cerurilor, murmură Robert, aplecându-se pe bancheta din 
faţă, unde petrecuse o mare parte a călătoriei dormind pe rupte. 

Miranda aproape că nu-i auzi mormăielile, atenţia fiindu-i cap- 
tivată de casa frumoasă. Înaltă de patru etaje și lată de șase travee, 
casa avea faţada chiar la bulevard, cărămizile sale roşii în stil geor- 
gian contrastând cu ornamentele și porticul proaspăt vopsite în alb. 
Era mult mai frumoasă decât celelalte case pe lângă care trecuseră 
în ultima parte a călătoriei, în zona Hyde Park. Aceste case retrase 
de la stradă, ascunse în spatele gardurilor de fier forjat, erau măreţe, 
într-adevăr, dar aveau un aer de arogantă inaccesibilitate, pe când 
Park Place era un loc strălucitor, cald... pur și simplu, perfect. 

Așa era și Londra, cu fiecare centimetru murdar, urât mirositor 
și aglomerat. O, era fabuloasă! Străbătuseră timp de două ore ora- 
şul, putând să vadă priveliștile minunate cu Tamisa și cu domul cate- 
dralei St Paul, impozantul Tower și străduţele strâmte și labirintice 
din City, care dădeau în străzi largi, în vreme ce se îndreptau înspre 
vest, către Mayfair, cu străzile sale străjuite de copaci, cu frumoasele 
piaţete deschise și cu marile case. Nu văzuse niciodată așa ceva. Ră- 
măsese fără suflare. 

Fusese în Lincoln când avea paisprezece ani, într-o călătorie cu 
unchiul Hamish ca să rezolve o problemă cu niște taxe, dar chiar 

şi acel oraș, cu măreața lui catedrală și cu castelul, era un sătuc în 
comparație cu Londra, cu toate casele ei și marile clădiri, cu tăvălu- 
gul de trăsuri și de cai de pe străzi, cu pietonii frenetici și cu vasele 
agile de pe fluviu. Orașul pulsa de energie și avânt, și ea aproape că 
nu-și putea crede ochilor că ajunsese în sfârşit. Londra! Îi cânta ini- 
ma de încântare. 

O privire spre faţa obosită a lui Robert, care aștepta pe marginea 
locului său ca lacheul să deschidă portiera trăsurii, îi spuse că el nu-i 
împărtășea entuziasmul. 

Însă nimic din călătoria de la Lincolnshire nu păruse să-i atragă 
atenţia. Fusese mult mai prins de neajunsurile călătoriei decât de 
partea încântătoare. Așa că, după câteva încercări de conversaţie cu 
el care nu duseseră nicăieri, și în nici un caz genul de conversații 
intime care să arate că o observase totuși, Miranda renunţase și-și 
petrecuse timpul uitându-se pe geam la decorul care se derula în vi- 
teză în faţa ochilor săi. 

Fireşte, el nu le avea decât pe mama lui și pe ea pe post de com- 
panie, așa că nu putea să-l condamne prea tare că preferase să doar- 
mă. Sebastian și Quinton plecaseră deja la Londra cu o săptămână în 
urmă, încredințându-i lui Robert sarcina de a le însoţi pe doamne. 
Miranda bănuia că el nu era deloc încântat de ideea de a fi închis 
într-o trăsură timp de patru zile cu două femei, deși, în sinea ei, ea se 
simţea încântată să petreacă atâta vreme cu el. Și era cu atât mai re- 
cunoscătoare lui Sebastian decât era dispusă să admită, pentru acest 
aranjament cu fratele său. 

Lacheul deschise portiera și se trase într-o parte, cu o scurtă 
plecăciune. 

Trăgând absent aer în piept, Robert puse piciorul jos și se întoar- 
se să le ajute la coborâre. 

- Mamă. 

Ducesa își lăsă mâna într-a lui, și el o ajută să se dea jos din 
trăsură, ducând-o pe alee în sus, spre scările de marmură de sub 
porticul central. 

Incapabilă să-și potolească entuziasmul și să-l aștepte s-o ajute 
la coborârea din trăsură, Miranda își scoase capul pe ușa deschisă, 
ca să poată privi mai bine casa. Oh, era grandioasă! Și așa frumoasă. 
Furată de splendoarea fațadei, cu ochii care lunecau de la o fereastră 
înaltă la alta, făcu un pas către scară... 

Și se împiedică. 

Cu un icnet slab de surpriză, se rostogoli înainte pierzându-și 
echilibrul. 

Braţe puternice o înconjurară și o prinseră, ridicând-o cu graţie 
şi repunând-o pe picioarele ei, pe alee. 

Cu ochii acoperiţi de boneta ei nouă, nu putu să-l vadă pe eroul 
din spatele său care o salvase, dar probabil era Robert. Pur și simplu, 
trebuia să fie el! Inima i-o luă la goană atât din pricina bucuriei, cât 
şi din cauza jenei de a-i fi căzut în braţe, deși... oare ar fi o idee bună 
să leşine doar ca să mai rămână acolo încă puţin? 

Apoi, îi zări pe Robert pe portic, lângă mama lui, și inima i se 
strânse. Deci nu Robert se grăbise să-i vină în ajutor. Probabil că era 
lacheul, care fusese așa de drăguţ încât s-o salveze, doar că acesta 
era deja în spatele trăsurii să ajute cu bagajele. Ceea ce însemna că... 

O, nu! 

-Deja faci probleme, Lady Rose? îi murmută ironic o voce fami- 
liară. Şi chiar de la primii tăi pași în Londra. 

„Sebastian.“ 

Ignorând fluturii pe care i-i stârnise în stomac, își dădu ochii pes- 
te cap, îngrozită că, dintre toţi, tocmai el o văzuse cum se împiedica- 
se. Murmură: 

-Acum știm de ce se numesc pantofii așa!... 

Sebastian râse. Sunetul moale i se rostogoli pe spate și-i făcu ini- 
ma s-o ia la goană ca mai înainte, doar că acum, asta era din prici- 
na umilinţei și... ei bine, și din altă pricină, pe care nu era dispusă 
s-o recunoască. 

În timp ce o ridică și o îndepărtă de el, Miranda deveni deodată 
conștientă că ducesa îi privea curioasă. Dar Sebastian nu păru să ob- 
serve asta, în vreme ce-i surâse formal și o întâmpină cu o înclinare 
a capului. 

- Bine ai venit la Park Place, domnişoară Hodgkins. 

Ea făcu o reverență zâmbind, recunoscătoare pentru amabilita- 
tea lui, deși venise la pachet cu o doză zdravănă de ironie. 

- Excelenţă! 

Cu un semn către lacheii care se grăbeau din casă pentru a se ocu- 
pa de trăsură, îi luă braţul, ca și când era cu adevărat un oaspete la ei, 
nu fătuca de a ţară căreia îi ofereau un sezon londonez. O însoţi înă- 
untru, în vreme ce mama lui și Robert erau prinși cu instrucțiunile 


t În limba engleză, slippers — pantofi; to slip — a aluneca 

despre sortarea bagajelor, care erau de dus în casă și care rămâneau 
în trăsură. 

— Aţi călătorit bine încoace? întrebă el încet în vreme ce o con- 
ducea prin holul central, cu scările de marmură urcând elegant în 
lateral către etajele superioare. 

- Da, a fost foarte plăcut, spuse Miranda dezmorțindu-se. 

Ar fi vrut să se oprească și să se holbeze nestingherită la minu- 
nata casă ce i se dezvăluia, dar deja se făcuse de râs nefiind atentă 
unde punea piciorul. Dacă s-ar fi împiedicat iar în prezenţa lui... O, 
ar fi murit de rușine! 

- Peisajele de pe drum au fost tare frumoase. 

La auzul acestor cuvinte, el zâmbi cu o grimasă. Cei doi erau sin- 
guri în casă în acel moment, el arătându-i drumul către salonul de zi, 
și își cobori gura aproape de urechea ei. 

-Mă refeream dacă ai avut ocazia să vorbeşti singură cu Robert, 
după cum sperai. 

Dezamăgirea îi străpunse pieptul. Nu, nu fusese deloc cum spera- 
se ea. Oh, Robert fusese agreabil cu ea și extrem de curtenitor cu cele 
două femei de fiecare dată când se opriseră la hanuri pe drum. Dar 
o tratase ca pe o soră aflată în grija sa, nu ca pe o femeie de care s-ar 
putea îndrăgosti. Pentru numele lui Dumnezeu, chiar i se adresase la 
un moment dat cu acel apelativ sâcâitor pe care băieţii i-l adresaseră 
pe când avea şase ani: „spiriduș“. Își încleştă dinţii de furie numai 
gândindu-se la asta. 

Nefiind deloc dispusă să admită eșecul așa repede, Miranda încer- 
că să fie evazivă: 

-Am vorbit puţin în trăsură, când n-a dormit. 

Ceea ce se întâmplase în majoritatea timpului. Dar Sebastian nu 
trebuia să ştie asta. În fond, el se zbătuse să facă pregătirile de călă- 
torie în așa fel încât ea să fie cu Robert, și ea nu voia ca el să știe cât 
de mizerabil eșuase în a-i capta atenţia fratelui său. 

Ajunseră în salon. O lăsă să intre în faţa lui în frumoasa încăpe- 
re, decorată în nuanţe delicate de albastru și crem, cu mătăsuri și 
brocarturi, cu oglinzi cu rame elegant aurite, poziționate pe pereţii 
dintre ușile înalte și cu două candelabre care pluteau deasupra ca- 
petelor. Era cea mai frumoasă cameră pe care o văzuse vreodată, 
care nu lăsa nici o urmă de îndoială cu privire la averea și poziția 
ducelui de Trent. Dacă mai avea nevoie de ceva care să-i amintească 

faptul că în Londra Sebastian era mult mai mult decât un pro- 
prietar bogat de terenuri rurale, această cameră o declara fără drept 
de apel. 

- Despre ce aţi vorbit? insistă el curios, atrăgându-i atenţia de la 
marele salon și de la heruvimii durdulii care se alergau unii pe alţii 
pe tavanul pictat. 

-Despre pescuit, spuse ea, zâmbind inocent și fluturând din 
gene. 

El se opri în loc, cu ochii măriţi de surpriză. 

- Despre pescuit? 

-Sigur că nu! 

Ea râse de el, iar buzele lui se strânseră când își dădu seama că 
îl tachina. 

- Nu-ţi face griji, m-am comportat îngrozitor de corect. Am păs- 
trat conversaţia la subiectele potrivite pentru o tânără doamnă. 

Ridică din umeri și-și desfăcu boneta, lăsând panglicile lungi să-i 
atârne pe umeri. 

- Vremea, moda, evenimentele din sezon... 

-Cu Robert? o întrerupse el incredul. Mai degrabă continuai 
cu pescuitul. 

Ei, asta chiar era lipsă de politeţe. Sau poate că avea dreptate în 
stilul lui deranjant, se gândi ea. Umerii ei se lăsară cu tristeţe. 

-Dar sunt subiecte acceptabile, obișnuite de conversaţie. 

-Aici e problema. 

Privirea lui o învălui, sorbind-o, de la tivul de dantelă al rochiei de 
un verde pal la pelerina asortată de catifea și în sus la obrajii care se 
îmbujorară de la sine. Murmură: 

-Nu ești o femeie obișnuită. 

Buzele i se întredeschiseră la auzul cuvintelor sale delicate, și încă 
o dată se trezi că nu știa ce să creadă despre el. O insulta sau o com- 
plimenta? Ar trebui să-i mulțumească sau să-i tragă o palmă? Doam- 
ne, ce enigmă era Sebastian Carlisle! 

În schimb, bâigui: 

-De ce... 

-Aici erați voi doi! 

Se depărtă de ea când ducesa intră în cameră cu un zâmbet care 
îi lumina toată faţa. Robert o urma îndeaproape și se opri în prag, 
sprijinindu-se relaxat de tocul ușii. 

Inima Mirandei se opri pentru o clipă, privindu-l cum stătea în 
cealaltă parte a camerei. În acel moment, el păru mai departe ca ori- 
când. Pierduse o altă ocazie de a-l face să o vadă într-o nouă lumină. 
Să o vadă pe ea cu adevărat. 

Privi cu atenţie la cei doi fraţi. Oare avea dreptate Sebastian? 
Urmase o abordare greșită încercând să se comporte ca o doamnă 
pentru a-i atrage atenţia lui Robert? Era exact ce-și dorea Sebastian, 
dar Robert nu păruse să observe ce eforturi făcea ea. Sau să se sin- 
Cchisească în vreun fel. 

Oftă din greu. Părea că nu putea să-l mulțumească pe nici unul 
dintre fraţii Carlisle. 

- Bagajele au fost rânduite și cuferele vin mâine cu trenul. Așadar, 
eu și Miranda vom pleca acum spre reședința Audley, anunţă mama 
lor cu un oftat ușor. 

În vocea ei, Miranda auzi dorinţa ca această călătorie lungă să-și 
găsească sfârșitul și să se instaleze în casa pe care marchizul de Ches- 
ney o achiziționase pentru noua lui familie cu un an în urmă, la doar 
câteva străzi de Park Place, spre marea încântare a ducesei. 

Cele două urmau să stea cu marchiza. Deşi pentru Miranda era 
mereu Josie, se bucura nemaipomenit că în această vară urma să 
fie musafira unei marchize, deși Robert locuia în alt loc. Spera doar 
că Sebastian avea să-și ţină promisiunea, acum că erau la Londra, 
şi să găsească soluţii pentru ca ea să petreacă mai mult timp cu 
fratele lui. 

- Vreţi să rămâneţi la ceai? lansă Sebastian invitația. Sun după 
Saunders. 

- Nu, mulțumim, Trent, refuză ducesa cu un surâs obosit, dar plin 
de afecțiune. Sunt nerăbdătoare să-i văd pe Josie și pe nepoţeii mei. 

Miranda fu surprinsă de folosirea titlului de către mama lui, iar 
ochii i se îndreptară imediat către duce. La Chestnut Hill, el era me- 
reu doar Sebastian. Încă o dovadă că Londra era la mare depărtare de 
viaţa relaxată din Islingham. 

Uitându-se la el, cu aerul lui imperial, potrivindu-se perfect 
cu grandoarea orașului, nu se putu abţine să nu se întrebe unde ar 
fi preferat el să fie. Unde se simţea mai liber, unde era mai fericit... 
în satul în care îl cunoștea toată lumea de când era un băieţel sau în 
orașul în care era recunoscut drept pairul respectat care devenise. Și 
cum le împăca pe cele două? 

Mama își privi mănușile de călătorie. 

-Îți voi trimite programul nostru şi toate evenimentele la care 
va trebui să participi ca însoțitor al Mirandei. Cel mai probabil, vom 
avea nevoie de două săptămâni pentru cumpărăturile necesare și 
pentru garderoba ei. 

Elizabeth îi zâmbi ei cu tot dragul unei mame care se preocupa 
de fiica sa, iar pieptul Mirandei fu învăluit de afecțiune la vederea 
bunătăţii ducesei. 

-Nu vei putea fi prezentată oficial la curte, desigur, dar pot aran- 
ja o invitaţie informală în salon cu regina Charlotte, dacă dorești. 

Miranda își ţinu răsuflarea în vreme ce un val de bucurie o stră- 
bătu din cap până în picioare. În salon cu regina? Nici măcar nu 
îndrăznise să spere la așa ceva! 

Simţindu-i entuziasmul, Sebastian îi aruncă o privire autoritară. 

-Ai grijă să cumperi pantofii potriviţi, domnişoară Hodgkins, o 
avertiză el reamintindu-i subtil despre înțelegerea lor într-un limbaj 
pe care mama și fratele său nu aveau cum să-l înţeleagă. N-am vrea 
să intri în încurcături. Nu-i așa, Robert? 

-Miranda poate să aibă grijă de ea, răspunse Robert făcându-i cu 
ochiul, ceea ce îi provocă fluturi de agitaţie prin stomac. 

Îl privi lung, în tăcere, incapabilă să spună ceva. Nu făcu decât să 
stea locului și să roșească. 

-De altfel, l-am învăţat pe spiriduș să boxeze când avea şase 
ani, îţi aminteşti? Încă pot să simt vânătaia pe care mi-a lăsat-o 
în bărbie. 

Încă o dată îi făcu cu ochiul; de data aceasta însă fluturaşii dispă- 
rură din pricina dezamăgirii. Chiar și după toate zilele petrecute în 
trăsură, Robert se gândea la ea doar ca la vecina de vizavi. 

-Miranda e o femeie în toată firea acum, îi reaminti cu calm 
Sebastian. În caz că n-ai observat. 

Ea simţi că prinde aripi. Îi venea să-l sărute pe Sebastian pen- 
tru asta! 

Ochii lui îi întâlniră pe ai ei, și i se păru că vede o strălucire în- 
tunecată în adâncimile de safir, ceea ce o făcu agitată într-un mod 
inexplicabil... Ei, poate că nu chiar să-l sărute ... 

-Ştiu câţi ani are, îl asigură Robert. Am fost la ultima ei aniver- 
sare, când a împlinit douăzeci și unu de ani. Erai și tu acolo, nu-ţi 
aduci aminte? 

Gura lui Sebastian se strânse. La fel și a Mirandei. 

-Robert are dreptate, sunt capabilă să-mi port de grijă, murmură 
ea în vreme ce inima îi bătea puternic. 

Dar era totuși fericită că se afla la Londra pentru sezon, și această 
dezamăgire legată de Robert nu putea să-i înlăture entuziasmul. 

- Nu-ţi fie teamă, îi aruncă lui Sebastian, zâmbind încrezător. 
Știu ce fel de pantofi îmi sunt utili... și știu exact de unde să-i iau. 

Sebastian miji ochii pentru o clipă, deşi ea n-ar fi putut spune 
dacă din cauza îndrăznelii ei sau ca admiraţie pentru hotărârea ei. 
Şi nici nu avea timp să se gândească mai mult, pentru că Elizabeth 
Carlisle îi sărută pe obraz pe ambii săi fii, își luă rămas-bun, apoi 
smulse o promisiune fermă de la Robert că nu avea să dea foc ca- 
sei și o luă pe Miranda de braţ pentru a o conduce la trăsura care 
aștepta afară. 

În vreme ce ieşea din cameră, Miranda îi aruncă lui Robert o pri- 
vire plină de speranţă peste umăr, cu cel mai strălucitor zâmbet de 
care era în stare. Dar el doar dădu din cap în semn de rămas-bun 
înspre ea și intră în cameră trântindu-se pe canapea. 

Ea simţi cum i se strânge stomacul din cauza înfrângerii. Soar- 
ta o ura, asta era. De aceea era capabilă să vorbească așa degajat cu 
Sebastian și despre orice — aparent, și despre secrete —, în vreme ce 
cu Robert nu putea avea o banală conversaţie despre vreme. Sebas- 
tian Carlisle, dintre toți bărbaţii! Fratele de care îi păsa cel mai pu- 
ţin... dar cel de care avea nevoie disperată dacă voia o șansă la inima 
lui Robert. 


După ce ieșiră cele două femei, Sebastian se așeză pe pervazul 
unei ferestre, își încrucișă braţele la piept și-și întinse picioarele în 
faţă. Îl privi pe fratele său cum stătea lățit pe canapea, cu un picior 
peste mâner și cu celălalt pe spătar, părând un marinar pe jumătate 
beat, în permisie. Nu-și putu înfrâna curiozitatea. 

-Cum a fost călătoria încoace? 

-O tortură, gemu Robert. Deschise un ochi, ca și când ar fi fost 
prea epuizat să-i deschidă pe amândoi, și-i aruncă o privire. Patru zile 
cu trăncăneală de femei și cu niște drumuri suficient de desfundate 
încât să-mi distrugă ambii rinichi. Sunt norocos că am supravieţuit. 

Sebastian surâse amuzat. În altă situație, probabil s-ar fi bucu- 
rat de pedeapsa neintenţionată pe care i-o administrase fratelui său 

în contul altor drumuri cu mama și cu Josie, pe care fusese obligat 
să le însoţească, în vreme ce Robert și Quinn veneau separat cu tatăl 
lor. Dar, în acel moment, avea alte griji pe cap. Unele blond-roșcate 
și cu pistrui pe nas. 

- Miranda s-a comportat bine? 

-Pe cât de bine era de aşteptat. Mama pur și simplu o adoră, 
știi, pentru tot ce a făcut pentru ea după moartea tatei. Au vorbit 
încontinuu. 

Celălalt ochi se deschise în vreme ce se sprijini într-un cot ca să-și 
poată susţine mai bine punctul de vedere și îl privi pe fratele său cu o 
expresie care oscila între milă teribilă la adresa sa şi exasperare. 

-Patru zile de discuţii despre vreme, croitorese din Paris și poezia 
lui John Milton. 

-Îi place Milton? murmură el, fiind șocat de acest detaliu. 

Robert închise ochii și se lăsă pe canapea, cu mâna acoperindu-i 
faţa: 

-Oare place cuiva? 

- Mie, mormăi Sebastian cu o vagă ridicare din umeri. 

-Data viitoare, poţi să vii tu de la Lincolnshire până aici cu ele, 
să le asculţi expozeurile despre multiplele straturi ale simbolismului 
și dezbaterile despre care dintre influenţe, cea individuală sau cea 
socială, era mai importantă la Milton. Făcu o pauză, apoi repetă în- 
cet, pentru subliniere: Influențe societale... Miranda a folosit exact 
aceste cuvinte şi se aștepta să am o părere. 

-Şi ai avut? 

Deschise un ochi și-l privi ca și când înnebunise. 

-N-am nici cea mai vagă idee despre ce vorbea. 

Sebastian zâmbi amuzat. Lui ii plăcea Milton, însă era teribil de 
surprins că și Mirandei. 

- N-ai învăţat nimic la Oxford? 

-Ba da. Ridică dintr-o sprânceană. Cum să te prefaci că dormi 
într-o trăsură. 

Ceva se rupse în sufletul lui Sebastian pentru Miranda la auzul 
răspunsului fratelui său, și zâmbetul său pieri. 

- Spune-mi că n-ai făcut asta. Nu timp de patru zile. 

- Autoapărare, Seb. Dacă ar fi trebuit să mai îndur încă o discu- 
ție între ea și mama despre calităţile dantelei belgiene, cred că aș fi 
luat-o razna. 

Nu era de mirare că Miranda arborase o expresie curajoasă când 
ajunseseră. Probabil avea inima sfâșiată că Robert nu-i acordase de- 
loc atenţie. 

- Măcar s-a simţit bine? 

-Cred că da. Ochii i se închiseră iar. A stat cu nasul lipit de geam 
tot drumul. 

Sebastian surâse la imaginea Mirandei care se comporta ca un 
copil în magazinul de dulciuri. Dar presupunea că analogia era ace- 
eași. Pentru o femeie vivace și curioasă cum era ea, Anglia trebuie să 
fi fost o trataţie tentantă numai bună de savurat. Nu ieșise din Lin- 
colnshire în viaţa ei și fiecare kilometru parcurs probabil că îi oferea 
noi privelişti și delicii la care doar visase. Îşi imagina lesne ce poveşti 
urma să le spună orfanilor la întoarcere. 

Bine că nu merseseră printre mlaștini, pentru că probabil ar fi 
adăugat tot felul de scene noi în Regele Lear. 

Sebastian încercă să mai pescuiască răspunsuri în timp ce-l trăgea 
subtil pe fratele său de limbă. 

-Ai apucat să vorbeşti tu cu ea? 

- Doar noaptea. 

Stomacul i se crispă atât de tare, încât simţi că rămâne fără 
suflare. Noaptea? Oare interpretase greșit toată discuţia? Oare 
Miranda și Robert... Doamne, Dumnezeule! Mintea îi născoci tot 
soiul de imagini de posturi nocturne cu cei doi în diversele hanuri 
din Anglia. 

Trase adânc aer în piept și întrebă cât mai calm cu putinţă, când 
tot ce voia să facă era să-l strângă pe fratele său de gât pentru că 
o atinsese: 

- Scuză-mă? 

- Seara, la cine, când ne opream să înnoptăm la hanuri, clarifică 
Robert cu un gest de nepăsare. 

Un val neașteptat de ușurare îl traversă pe Sebastian. Își desfăcu 
încet pumnii și răsuflă în tăcere. 

- Deci ai putut vorbi cu ea, s-o cunoști mai bine? 

Robert își deschise ambii ochi și îl privi de parcă își pierduse 
mințile. Însă Sebastian fusese de acord s-o ajute pe Miranda să-și 
găsească drumul către inima fratelui său. Poate că el chiar își pier- 
duse minţile. 

-O știu deja, Sebastian. Am crescut împreună toţi... Bine, tu nu. 
Tu erai la şcoală. Își închise ochii și alunecă înapoi pe canapea. Poate 
că tu eşti cel care vrea s-o cunoască mai bine. 

Acesta era ultimul lucru de care avea nevoie Sebastian. După 
noaptea cu balul mascat, nu putea s-o cunoască mai bine fără să-i 
răpească inocența. 

-O cunosc deja, spuse atent să-și menţină vocea la același nivel. 
A devenit o femeie frumoasă. 

-Cu mai multă energie decât ar trebui să aibă oricine. Doamne, 
Dumnezeule! M-a extenuat, și tot ce am făcut a fost să stăm împre- 
ună într-o trăsură. 

-Pur și simplu, se bucură de ceea ce i se întâmplă, atâta tot. 

Sebastian n-ar fi putut spune de ce se simţea dator să-i ia apă- 
rarea. Dar atitudinea critică a lui Robert la adresa entuziasmului 
ei îl deranja. Cel mai probabil pentru că în sinea lui nu se putea 
simţi decât gelos că ea avea libertatea în viaţa ei, iar el era prins 
în a lui. 

- E foarte inteligentă, iubește teatrul și pe Shakespeare... 

- Slavă Domnului că n-a apărut și el în conversaţie, murmură 
Robert. 

Sebastian nu spuse nimic în timp ce-l urmărea pe fratele său lă- 
sându-și picioarele pe parchet și ridicându-se. Patru zile în trăsură, 
și Robert nu știa nimic despre femeia Miranda. Lui Sebastian îi părea 
rău pentru el. 

Dar îi părea și mai rău pentru Miranda. Dacă nu reușea să-l facă 
pe Robert să o vadă în altă lumină, ca pe cineva nou și incitant în 
loc de fetiţa din vecini pe care o ştia dintotdeauna, nu avea nici o 
șansă cu fratele său. 

Înainte de terminarea sezonului, se gândi Sebastian, inima ei avea 
să fie frântă, indiferent de cât de mult ar ajuta-o el. Spera doar că 
urma să găsească puterea să-și revină și să își găsească un alt bărbat. 
Unul care să aprecieze mai mult entuziasmul şi pasiunea ei pentru 
viață. Poate un nobil de ţară sau un fiu de bancher... 

-Şi tu? 

Ochii lui Sebastian se îndreptară către fratele său. Doamne, oare 
rostise cu voce tare ce-i trecea prin cap? 

- Poftim? 

-Te-am întrebat ce mai faci? Cum merge vânătoarea de neveste? 

Oh, slavă Domnului că asta era tot! Cu un oftat mut, se apropie 
de fereastră. 

-Până acum, bine. Am făcut o listă cu nume de domnișoare cu 
potenţial. 

-Atâta vreme cât numele Dianei nu-i acolo... Nu am nevoie de 
competiţie printre purtătorii de jiletcă. Și, că tot veni vorba despre 
jiletci, unde e Quinton? 

-La White cu Chesney şi Strathmore. Sebastian se îndreptă 
spre șemineu și luă un trabuc din cutia de pe poliţă. Își dorește să 
devină membru. 

-Şi are vreo șansă? 

O notă de frustrare apăru în vocea lui. De înţeles. Pentru că, dacă 
Quinn devenea membru, Robert putea să apară ca invitat al său, deci 
ambii fraţi puteau merge la club când doreau, fără să mai fie nevoiți 
să aștepte ca Chesney sau Sebastian să-i însoţească. 

- Da. Muşcă din capătul trabucului și îl scuipă în foc. Sunt chiar 
sigur, de altfel. 

Robert clipi, nedumerit de ce implica asta. 

-Ai vorbit cu ceilalți membri să-l susțină? 

Sebastian confirmă cu o mișcare a capului. 

-Şi asta au făcut și Chesney, şi Strathmore. 

-La naiba, un gest foarte frumos din partea ta, Seb. 

Sebastian se aplecă să-și aprindă trabucul la flacără ca și când n-ar 
fi auzit complimentul. 

— Aș face orice pentru Quinton, știi asta. 

La auzul acestei aprecieri, Robert îl privi cu suspiciune. 

-Şi dacă îi faci favoarea asta lui Quinton, e și pentru că ţi-e mai 
ușor să-l supraveghezi la același club de care aparţii și tu? 

-Un avantaj minunat. 

Își arcui sugestiv o sprânceană. Totuși, vorbeau despre Quinton. 
Dumnezeu știe în ce probleme se putea vâri lăsat de capul lui pe 
St James's Street. lar Sebastian chiar își iubea frații, suficient cât să-i 
împiedice să se autodistrugă. 

Robert râse. 

-Îi faci intrarea lui Quinton la White... Este bine de ştiut că Se- 
bastian cel de dinainte nu e chiar complet dispărut. 

Sebastian îl ţintui pe fratele său cu o privire intensă, dintr-odată 
enervat. 

-Ce vrei să spui? întrebă el ridicându-se. 

- Că, în ultima vreme, te-ai purtat de parcă ai fi mai bătrân decât 
Moise și nu te distrezi nici măcar pe jumătate din cât o făceai înain- 
te. Ce s-a întâmplat cu fratele care ne ducea la dezmăţ și ne băga în 
necazuri? Cel care ştia cum să se distreze? Care își dădea voie de la 
bun început să se distreze. 

- A devenit duce, răspunse el calm. 

Robert sesiză epuizarea din vocea lui, pentru că ochii i se 
îmblânziră. 

-Bucură-te de sezonul ăsta, Seb, te rog. E Londra, pentru numele 
lui Dumnezeu... Locul ideal pentru jocuri, dezmăţ și pairi noi. Ar fi 
păcat să tai tortul de nuntă înainte să ai șansa de-a gusta din toate 
deliciile oferite pe tavă. 

Sebastian făcu o grimasă la auzul acelei insinuări. Aplecându-se 
în faţă, cu coatele pe genunchi, Robert deveni mai sobru. 

-Vorbesc serios, bucură-te. Îngrijorarea îi întunecă faţa. Ai lucrat 
din greu de când ai primit moştenirea. Prea mult. Nimeni nu poate 
susține că nu ai pus pe primul loc titlul și familia. Sau că nu l-ai fi 
făcut pe tata să fie mândru. 

Sebastian își privi trabucul, studiind vârful aprins, în vreme ce-l 
rula între degete, cu fălcile încleștate și tăcut. Fir-ar să fie! Nu avea 
nevoie de o lecţie de viață de la fratele său mai mic, care habar n-avea 
cât de grele îi erau poverile pe care le purta în spate și nu ştia nimic 
despre toate promisiunile pe care el i le făcuse tatălui lor. Sau despre 
cât de mult îi încorsetau acestea viaţa. 

- Îngăduie-ţi un pic de distracţie în sezonul ăsta, bine? Ţi-ai câș- 
tigat acest drept. 

Robert se ridică de pe canapea și luă și el un trabuc, punându-l în 
buzunarul de la piept, în timp ce se îndrepta spre ușă. 

- Mă duc să-l caut pe Quinn. Ni te alături mai târziu? O să fie ca 
pe vremuri. Mai puţin partea cu dansatoarele din buric. 

Rânji dispărând pe uşă. 

- Poate. 

Aruncându-i pumnale din priviri, Sebastian strânse trabucul între 
dinţi. Robert greşea. Nu se comporta ca un tiran. Se purta ca un pair 
responsabil, unul care trebuia să se îngrijească de reputaţia familiei 
lui și de noul său titlu. Unul care nu avea să-i dezamăgească iar. 

Robert nu înțelegea tensiunea în care trăia; nimeni nu înțelegea. 
Era proaspăt duce, titlu pe care toți considerau ca n-ar fi trebuit să-l 
primească din capul locului, un duce pe care toată aristocrația stătea 
cu ochii în acest sezon ca un stol de ulii, pentru a vedea dacă avea ce-i 
trebuia pentru a deveni unul dintre lorzii de frunte, cu o prezență 
acceptată social. Nu putea face un singur pas și nu putea lua vreo 
decizie fără să aibă în vedere ramificațiile urmărilor acesteia asupra 
familiei sale, asupra arendașilor, asupra muncitorilor de pe domenii- 
le sale sau asupra sătenilor... și, cel mai important, asupra moştenirii 
tatălui său. Nu mai putea să trăiască fără griji şi bucuros, așa cum o 
făceau fraţii săi. 

Oricât de mult și-ar fi dorit. 

Capitolul 5 
CLS 


Două săptămâni pline mai târziu 


-Nu-i aşa că palatul e pur și simplu somptuos? Miranda nu se 
putu abţine să nu zâmbească strălucitor, în vreme ce stătea pe col- 
tul unei pături de picnic întinsă pe peluza din Hyde Park, încercând 
să-l prindă pe Robert în discuţie în timp ce acesta stătea întins de-a 
curmezișul păturii, lângă ea. 

Sebastian stătea și el la fel, dar la celălalt capăt al păturii, obser- 
vând și ascultând, făcând-o să se simtă emoționată fără motiv, chiar 
dacă nu spunea absolut nimic. 

- Atâtea culori și ornamente aurite, o galerie atât de frumoa- 
să plină de picturi și portrete. O! Și mătăsuri preţioase, brocarturi 
pretutindeni! 

-Mi-ar fi plăcut să văd grajdurile palatului. Robert rupse un fir 
de iarbă şi se concentră să-l îndoaie între degete. Ai avut ocazia să le 
vizitezi? Se spune că regele George are cele mai bune echipaje 
de patru cai din Anglia. 

Pieptul Mirandei se dezumflă cu un oftat sec. Spera să-l poată im- 
presiona cu vizita sa de la curte, măcar puţin, și să-l convingă că era 
la fel de potrivită ca Diana Morgan. Dar se părea că ar fi fost o idee 
mai bună să fi servit ceaiul în grajdurile regale. 

- Nu, bâigui ea, n-am văzut nici un cal. 

- Miranda avea alte lucruri de care trebuia să se preocupe, îi re- 
aminti delicat Sebastian, din partea cealaltă a păturii, cei doi semă- 
nând cu două suporturi aurite de cărți. A fost prima oară când a mers 
la curte, amintește-ţi. 

-Şi ultima, suspină ea cu o undă de recunoştinţă dulce-amăruie, 
acum că se terminase. 

Deși nu se simţea demoralizată de gândul că singura ei vizită la 
curte fusese cu prilejul unei prezentări informale în faţa reginei, 

împreună cu vreo alte douăsprezece tinereși cu susținătorii lor, pen- 
tru că era o zi pe care n-avea s-o uite niciodată. 

-Dar a fost minunat! 

Tot episodul fusese incredibil de special pentru ea, și nu se pu- 
tea opri din zâmbit. Îi fusese prezentată reginei ca o adevărată lady! 
Elizabeth Carlisle fusese atât de bună cu ea, iar Miranda nu putu să 
nu se întrebe cum ar fi fost dacă ar fi fost mama ei. Cineva care 
să îi acorde timp și s-o privească cu mândrie și cu afecțiune. Îi plă- 
cuse mult. 

Nici unul dintre bărbaţii Carlisle nu le însoţise ieri pe doamne, 
nici măcar Sebastian, pentru că prezenţa bărbaţilor în saloanele regi- 
nei nu era îngăduită. Așa că, atunci când acea după-amiază se dovedi 
neobișnuit de caldă pentru luna martie, Elizabeth Carlisle insistă ca 
toată familia să iasă în parc pentru a profita de ocazie. Pe o pajiște 
largă, care se întindea între copaci și Serpentine, Josie se juca îm- 
preună cu fiul său cel mic și cu fiica adoptivă în vârstă de șase ani, 
iar Thomas Matteson veghea din apropiere, ca un tată și soț atent 
ce era. Quinn și Elizabeth Carlisle făceau o plimbare prin parc să-și 
dezmorțească picioarele după picnicul familial, ale cărui rămăşiţe 
stăteau împrăștiate pe vesela de porțelan de pe pătura din fața lor. 

Sebastian îi zâmbi la rândul lui. 

- Mă bucur că te-ai simţit bine. Prima mea vizită la curte a fost 
cam dezastruoasă. 

-A, da? Curiozitatea i se citi pe faţă. Se aplecă spre el, având grijă 
la rochia sa galbenă de după-amiază. Ce s-a întâmplat? 

-Tata fusese chemat la rege, deci am așteptat împreună cu mama 
într-un salon. Aveam patru ani atunci. Își miji ochii. Cumva, am reu- 
şit să mă pierd de dădacă și să rătăcesc de capul meu. 

-Totdeauna reușeam să ne strecurăm de pe lângă dădacă, adă- 
ugă Robert cu un zâmbet poznaș către fratele său. Sebastian era 
șeful nostru și cel care ne scotea din bucluc de fiecare dată când 
eram prinși. 

-Ceea ce se întâmpla tot timpul, recunoscu Sebastian când Mi- 
randa râse la descrierea perfectă a tânărului care fusese, cu mult îna- 
inte de a-l cunoaşte. Dar Robert și Quinton încă nu se născuseră, 
deci în acea zi eram doar eu, pus pe făcut prostii. 

Miranda nu mai auzise povestea până atunci, așa că se trezi des- 
coperindu-i o nouă faţetă. Și, surprinzător, îi plăcea. 

-$i ai făcut? 

-O mulţime. Ochii îi străluciră privind-o când se întinse către 
platoul cu fructe să ia o boabă de strugure. Am ajuns în sala pentru 
dineuri, unde am adormit sub masă. Până când m-au găsit lacheii, 
după două ceasuri, tot palatul fierbea. Râse la această amintire. Am 
plâns fără să mă pot opri, pentru că am crezut că-i vor retrage tatei 
titlul de baron fiindcă mă purtasem rău. 

Un zâmbet afectuos apăru fugar pe buzele ei. Sebastian ca bă- 
iețel... aproape că nu-și putea închipui. Niciodată nu se gândi- 
se la Sebastian ca la un copil; mereu și-l imaginase la fel. Doar că 
mai scund. 

În ultimele două săptămâni petrecute în Londra, ajunsese totuși 
să descopere o faţetă nouă a personalităţii lui și nu-i venea atât de 
greu să și-l imagineze ca pe un băieţel. Sau să vadă cât de mult apă- 
sau asupra lui titlul și îndatoririle. Oare acel băieţel — și chiar și acel 
tânăr lipsit de griji care fusese cu doar câţiva ani în urmă — avea vreo 
idee despre bărbatul responsabil și respectabil care urma să devină? 

Și apoi, Robert. Cu cât petrecea mai mult timp cu cei doi bărbaţi, 
cu atât mai mult începuse să observe cât de diferiţi erau. Sigur, se- 
mănau, cu același păr de aur și cu ochii albaștri, aceeași constituţie 
solidă, mai ales acum, când stăteau amândoi întinși pe pătură, ca 
niște statui asemănătoare. Dar personalităţile lor erau complet di- 
ferite, mai ales de când Sebastian preluase moştenirea. Robert de- 
venise mai responsabil de la moartea lui Richard Carlisle; la fel și 
Quinton, deși într-o mai mică măsură. Dar nu ca Sebastian. Sebas- 
tian se schimbase complet sub povara titlului, și, în ciuda frustrării 
şi a enervării pe care o făcea să le simtă des la adresa lui, în această 
privinţă, suferea pentru el. Și-ar fi dorit să fie fericit și nu era sigură 
că era. 

-Şi tu, Robert? începu ea o nouă încercare de a-l atrage într-o 
discuţie. Refuza să fiuture steagul alb deasupra capului. Nu încă. Tu 
ai fost la curte? 

-De câteva ori. Ridică din umeri. Nu cred că familia regală își do- 
rește genul meu de oameni în preajmă. 

- Genul tău? întrebă ea încruntată. 

El zâmbi larg și se întinse să-i gâdile vârful nasului cu firul 
de iarbă. 

-Un Carlisle. 

Forțându-se să râdă, își frecă nasul. O tachina, ca de obicei. Ar fi 
trebuit să fie bucuroasă, dar simțea îndoiala cuibărindu-i-se în piept. 
Oare pierdea în confruntarea cu el? În fond, știa că el n-ar fi gâdilat-o 
niciodată la nas pe domnișoara Morgan. Pur și simplu, nu părea un 
gest pe care un bărbat l-ar face unei femei pe care o găsea atrăgătoa- 
re, în timp ce-o curta. 

- Și cu Almack cum rămâne? 

Degetele ei trăgeau nervos de tivul de dantelă, dar își menţinu 
zâmbetul luminos pe chip. Continuarea discuţiei se dovedea aproape 
imposibilă. Adevărul rece își ițea capul. În trecut, atunci când erau 
doar prieteni, nu trebuise niciodată să facă astfel de eforturi. Dar 
acum, când planul ei era serios, oare putea face ceva să-l determine 
s-o observe ca femeie? 

-Mergem acolo prima oară mâine-seară. 

-De ce? Robert o fixă cu o expresie între surpriză și spaimă. 

Miranda îi întoarse privirea surprinsă. Cu siguranţă nu se aștep- 
tase la acea reacție. Apoi se uită la Sebastian ca să-și dea seama cu ce 
greșise de data asta, doar ca să observe că şi el îl privea dezaprobator. 

-Pentru că am interviul acolo, explică ea în timp ce zâmbetul îi 
dispărea de pe faţă, ca să pot să-mi fac debutul şi să valsez în sala de 
dans. Ducesa a spus... Nu merge toată lumea la Almack? 

- Numai femeile disperate să găsească un soț dintr-o turmă de oi. 
Aruncă firul de iarbă și se ridică. Nu-i pentru tine, spiridușule. 

Își odihni cotul pe genunchiul îndoit şi ridică dintr-o sprânceană 
spre ea. În sfârşit, îi captase atenţia. Dar, în loc s-o facă să se simtă 
bine, aparte, ea se simţea stânjenită. Și din ce în ce mai îngrijorată 
că nu avea s-o vadă niciodată altfel decât ca pe o fată din vecinăta- 
te. Spiridușul care se părea că avea nevoie de protecţia lui împotriva 
domnilor din sălile de dans. 

El continuă: 

-Credeam că scopul sezonului tău e să te simţi bine la Londra, nu 
să găsești un soţ. 

- Presupun, încercă Miranda să abată discuţia, incapabilă să răs- 
pundă că își dorea un soţ ~ pe el. 

Se concentră asupra rochiei, coborându-și chipul ca el să nu îi 
vadă frustrarea și dezamăgirea. Sau să nu arate ce simţea cu adevărat 
pentru el, sentimente care în acel moment includeau și un ghem de 
frustrare și dezamăgire. 

-Nu știam că la Almack... 

Fusese la curte și totul se întâmplase ca în povești. Un vis perfect 
şi împlinit. În seara următoare la Almack urma să fie a doua ieșire 
oficială a ei în societate, ca să câștige aprobarea doamnelor și apoi 
să se bucure de debutul său la balul anual organizat de contesa de 
St James, unde urma să accepte invitaţii la dans și, cel mai palpitant 
dintre toate, la vals! Nu-şi putea închipui ceva mai romantic decât să 
alunece în cercuri largi în braţele unui bărbat pe ringul de dans. Eli- 
zabeth Carlisle și Josie o asiguraseră că acestea erau etapele potrivite 
pentru debut. 

Dar acum nu mai era sigură de nimic. 

- Almack e absolut în regulă, îi spuse Sebastian, întinzându-se și 
atingându-i botina care ieşea de sub tiv ca să o liniștească. Îi zâmbi 
poznaș și apoi aruncă o privire piezișă către fratele său: Lui Robert 
nu-i place acolo pentru că nu se servește alcool și nu-l încântă să-și 
piardă seara doar cu jocuri de noroc și cu discuţii despre afaceri. 

Asta o făcu să se simtă puţin mai bine, și un zâmbet firav îi apăru 
pe buze. 

- Atunci, n-ar trebui să-mi fac griji în privința turmelor de 
bărbaţi? 

-Cu siguranţă nu. 

În ciuda zâmbetului de pe fața lui Sebastian, putea să vadă în 
ochii lui că era îngrijorat pentru ea. Oare începea să se îndoiască 
în privinţa înţelegerii lor? Sau deja ajunsese să creadă ceea ce ea în- 
cepuse să bănuiască: anume, că ea și Robert erau sortiţi să nu fie 
altceva decât prieteni? 

- În plus, planurile deja au fost făcute. Strathmore urmează să 
te însoţească acolo, iar colonelul cu siguranţă va ţine toţi berbecii la 
distanţă de tine. 

Făcu o pauză de-o clipă, dar Miranda observă. În ultima vreme — 
lucru care o enerva de altfel — observase că era atentă la orice mişcare 
pe care o face Sebastian. 

-Şi mi-ar părea rău să ratezi experienţa asta. 

Simţi că îi dau lacrimile ca reacţie la blândeţea lui și clipi. Fir-ar 
să fie, era așa drăguţ cu ea! Știa cum să-l ia pe Sebastian când se 
comporta de sus și ca un duce, știa și cum să-l ignore când era decis 
s-o provoace. Ceea ce se întâmpla des. Dar, când era fermecător și 
agreabil, ca acum, o nedumerea complet. 

-Mulțumesc, șopti ea. 

El băgă boaba de strugure în gură, fără a răspunde. Dar ochii îi 
străluciră, și încă o dată îi provocă fluturi în stomac. 

Ea își drese vocea și mai încercă să-l angreneze pe Robert în 
discuţie: 

-Am auzit că ultima modă în Franţa... 

- Mergi la Tattersall's mâine? întrerupse Sebastian atât de brusc, 
încât Miranda fu surprinsă. Când ea deschise gura să continue ceea 
ce începuse să spună, el îi aruncă o privire tăioasă și zise mai depar- 
te: Am auzit că Nathaniel Reed are un ogar de vânătoare pe care l-a 
dresat el însuși. Și umblă vorba că și caii săi sunt suficient de buni 
încât să rivalizeze cu ai lui Jackson Shaw. 

-Am auzit și eu, răspunse Robert cu interes. Shaw are rase mai 
bune, dar caii lui Reed sunt mai bine dresați. 

Miranda se uită la cei doi confuză, în vreme ce ei erau deja prinși 
în conversaţia despre cai. Cai! Era femeie, se presupunea că nu trebu- 
ia să vorbească despre cai. Nu știau oare că... 

Oh! 

Când în sfârșit înţelese, îi susținu privirea lui Sebastian. Lui 
Robert îi plăceau caii, deci cu siguranţă i-ar fi plăcut o femeie inte- 
resată de cai, de aceea dusese Sebastian discuţia în acea direcţie... 
Ca s-o ajute. Dar inima i se strânse iar în piept. Animalele acelea 
mari pur și simplu o înspăimântau. Nu știa nimic despre cai, dar 
ştia despre... 

- Pescuit, anunţă ea cu voce tare, reintrând abrupt în conversaţie 
cu toată subtilitatea unui clopot de biserică ce bate în toiul nopții. 

Ambele perechi de ochi albaştri o priviră surprinși, de parcă toc- 
mai s-ar fi declarat regina Angliei. Acum, că se bucura de atenţia lor, 
zâmbi și continuă: 

-Am auzit că pescuitul de somon în Anglia îi face concurenţă ce- 
lui din Scoţia. 

Robert se uită pe deasupra ei la Sebastian, cu o privire amuzată 
pe care ea n-o pricepu. 

-Sper că așa e. Și Quinton la fel. 

Făcând abstracţie de uitătura iritată a lui Sebastian și de uimirea 
Mirandei, Robert se ridică și își netezi pantalonii. Aparent, conver- 
sația se terminase înainte să fi început. 


88 


În braţele altei iubiri — 


-Diana Morgan face o plimbare pe Serpentine împreună cu Lady 
Jane Sheridan. Ar trebui să merg să o salut. 

Inima Mirandei se frânse iar, chiar mai rău. Cât avea să mai poată 
suporta să-l vadă pe Robert cu Diana înainte să se sfarme de tot? 

Robert se uită la Sebastian. 

-Nu e și Lady Jane pe lista ta de femei? 

-Ba da, răspunse Sebastian, iar felul definitiv în care rostise cu- 
vintele indica faptul că nu mai dorea să comunice nimic altceva des- 
pre Lady Jane Sheridan, fata contelui de Bentham și femeia despre 
care se vorbea prin saloane că ar fi frumuseţea sezonului. 

Şi despre care Miranda știa că îi stârnise interesul lui Sebastian. 

Miranda o urmări prin parc, mergând așa ușor de parcă plutea 
peste iarbă, cu fața ascunsă de o bonetă cu boruri mari și cu o um- 
breluţă de dantelă, în vreme ce boneta Mirandei stătea lângă ea. In- 
capabilă să reziste căldurii soarelui, dăduse jos acea chestie rigidă și 
sufocantă, chiar dacă soarele cu siguranță avea să-i mai picteze niște 
pistrui pe nas. Miranda se îndoia că Lady Jane avusese vreodată mă- 
car un singur pistrui în toată viaţa ei. 

Pufni și se uită în altă parte. 

-E frumoasă! 

-Nu așa frumoasă ca Diana, comentă Robert, iar cuvintele lui îi 
pătrunseră în piept ca un pumnal. O să pun o vorbă bună și pentru 
tine, Seb. 

-Să nu îndrăznești, îl avertiză Sebastian. 

Robert râse la auzul amenințării și o salută pe Miranda cu o aple- 
care a capului când plecă. Ea se uită pierdută după el. Cum se făcea că 
femei ca domnișoara Morgan sau Lady Jane reușeau să reţină aten- 
ţia bărbaţilor cu atâta ușurință, în vreme ce ea se chinuia și să-i facă 
să-și dea seama că se afla în aceeași încăpere? Oare se nășteau aceste 
doamne cu tehnici de seducţie sau le învățau? Și, dacă le învățau, 
Miranda și-ar fi dorit să i se facă milă cuiva și să-i spună și ei cum 
trebuia să procedeze. 

Îl urmări pe Robert mergând vioi spre cele două femei care 
îţi ţineau umbreluţele pe umăr cu eleganţă, ca niște păpuși de 
porțelan. 

Un ghiont la picioarele sale îi redobândi atenţia. Se întoarse 
şi descoperi cum ochii albaștri ai lui Sebastian o studiau plini de 
curiozitate. 

-Pescuit de somon? repetă el încet. 

Fu recunoscătoare că în glasul lui se simțea mai degrabă surpriză 
decât milă. Umerii i se lăsară. 

-Trebuia să încerc ceva. 

După două săptămâni la Londra, se distra minunat, de parcă trăia 
într-o poveste şi totul în jur era mult mai palpitant decât și-ar fi pu- 
tut imagina vreodată. 

Cu excepţia lui Robert. 

O trata în continuare ca pe o soră mai mică și atât, iar ea încă nu 
reuşise să-l captiveze. Sau să-i atragă atenția. În mod agasant, de fie- 
care dată când se găsea în preajma lui, îngheţa sau spunea lucruri atât 
de nebunești, încât probabil părea o bleagă. Pescuit de somon... ce 
fraieră era! 

-Ce se întâmplă, Miranda? Curiozitatea plină de uimire i se sim- 
tea în voce. De ce nu poţi purta o conversaţie cu el? 

Se întoarse, descumpănită, cu ochii plini de lacrimi nevărsate. El 
făcea să sune totul așa simplu. De parcă putea să deschidă gura și să-l 
subjuge pe Robert cu șarmul și cu prezenţa ei de spirit. La fel cum 
făcea domnișoara Morgan. Sebastian n-avea idee cât de greu îi era. 

Greu? Imposibil, chiar. 

- Pentru că sunt mereu prea nervoasă, recunoscu ea în șoaptă. Vreau 
să-l facă să creadă că sunt... Adică, nu cred că... Dacă aș putea să... 

Își frângea mâinile de nemulțumire. Nici măcar nu putea să vor- 
bească despre el fără să i se împleticească limba. Cum ar fi putut să-i 
vorbească lui direct? 

-Cu Robert, e mereu mare presiunea să... 

Ridică din umeri, în vreme ce glasul i se stinse. 

-Să ce? insistă el. 

Atunci ea oftă din greu, recunoscând dintr-o mișcare a umerilor 
lăsaţi neajunsurile ei 

-Să fiu interesantă. 

~ Eşti, o asigură el delicat. 

Își dădu ochii peste cap. Minţea, era sigură de asta. Sebastian Car- 
lisle probabil o considera în multe feluri - enervantă, o adevărată 
pacoste, mult prea efervescentă pentru binele ei —, dar era sigură că 
interesantă nu figura pe lista lui. Cu toate astea, era drăguţ din partea 
lui că spusese asta. 

- Dar nu pentru Robert. 

Făcu o grimasă care îi era adresată sieși, căci ultimele trei săptă- 
mâni fuseseră o dovadă clară a cât de lipsită de tact fusese în încer- 
cările ei de a-l atrage într-o conversaţie interesantă. Sau în orice fel 
de conversaţie. 

-Pur și simplu, nu pot vorbi cu el. 

Sebastian se întinse după un strugure de pe platou, coborându-și 
ochii asupra ei. 

- Nu ai problema asta cu mine. 

-Asta pentru că tu nu contezi. 

- Mulţumesc, rosti el sarcastic în vreme ce înghiţi strugurele. 

-Ştii ce vreau să spun, îl certă ea. Nu mă faci să mă crispez, pen- 
tru că pe tine nu încerc să te impresionez. 

- Mulţumesc, repetă el cu același sarcasm. 

Ea râse, atât la vederea expresiei sardonice de pe faţa lui, cât 
şi de propria ei superficialitate, și-și puse mâna la gură, scuturân- 
du-se de râs. 

- Scuze, chicoti ea încercând să se abţină. Doar că tu, ei bine, tu 
ești duce, și nu trebuie să-ţi fac o impresie bună. 

E] ridică în tăcere dintr-o sprânceană, lăsând-o să-și sape groapa 
mai departe. În ritmul acesta, urma să ajungă în China înainte de 
miezul nopţii. 

-Nu asta am vrut să spun! Ideea e că Robert e mai important 
decât tine. 

Mâna îi astupă gura într-un gest de groază, conştientizând ceea 
ce tocmai spusese. Părea că nu putea vorbi cu nici unul dintre bărba- 
ţii Carlisle fără să se poarte prostește. 

- Nu asta am vrut să spun! 

Cu o expresie stoică, el rupse o boabă din ciorchinele de pe platou 
şi aruncă o privire peste umărul ei către pajiște și către familia sa 
care era împrăștiată acolo, ca să se asigure că nimeni nu era atent la 
ei. Apoi, se ridică și duse boaba de strugure la buzele ei. 

-Deschide gura! ordonă el. 

Ea ezită, bănuitoare din cauza grijii lui bruște. Apoi, deschise gura 
cum îi ceruse el, iar el îi strecură strugurele înăuntru. 

- Mai bine, murmură el în vreme ce ea mesteca boaba, ne- 
maiputând să mai spună ceva și astfel să-și sape propria groapă 
mai departe. 

Când văzu licărul de amuzament în ochii lui, Miranda izbucni 
într-un nou hohot de râs, aproape înecându-se cu strugurele. 

El îi aruncă unul dintre acele zâmbete care ei i-l aminteau pe 
când era tânăr și lipsit de griji, înainte de a deveni așa serios. 
Ce plăcut! 

Mestecă rapid şi înghiţi în vreme ce ultimul hohot de râs îi ieșea 
de pe buze. 

- Sebastian, îmi pare foarte rău. Nu am intenţionat să sune așa 
nimic din ce am zis. 

-Îți accept scuzele. 

Se lăsă iar într-o rână, luând o poziţie în care numai Sebastian 
putea arăta relaxat și imperial în același timp. Imaginea perfectă a 
unui gentleman puternic, într-un moment de liniște. 

— Presupun că ar trebui să îţi spun Trent când ești la Londra, 
zise ea, impresionată de faptul că fiecare centimetru din el vor- 
bea despre titlul său de duce, chiar și când era întins pe o pătură 
de picnic. 

Amuzamentul lui dispăru. 

-Te rog, nu. 

- Bine, acceptă ea, dar în acel moment trecător simți cât de greu 
apăsa titlul pe umerii lui și înţelese cât de mult aprecia el aceste rare 
momente în care nu trebuia să fie pair. Ca acum. Când putea fi doar 
Sebastian. Dar numai când suntem doar noi doi, pentru că altfel 
mi-e teamă că mama ta mă va pune să învăţ pe dinafară și mai multe 
paragrafe din Debrett's, pentru că o să creadă că nu înţeleg cum se 
folosesc titlurile pairilor. 

El o privi cu neîncredere. 

-Aşa a făcut? 

Miranda oftă obosită, încuviinţând din cap și întinzându-se după 
o felie de portocală confiată de pe platoul cu fructe. 

- Are intenţii bune, știu. Crede că, dacă știu cine e toată lumea, nu 
mă voi face de râs spunând lucruri nepotrivite. 

Fără să-i întâlnească privirea, se uită ţintă la portocală, îndepăr- 
tând ușor cu degetele zahărul în timp ce comentă încet: 

-Nu voi face, ştii. 

-Ce anume? întrebă el ușor. 

-Nu voi face necazuri. Nu trebui să se uite la el ca să știe că se 
încordase. Aproape că simţea asta, atât de conectată la el devenise 

după acea întâlnire din noaptea balului mascat. Deci nu e cazul 
să te îngrijorezi că voi face în acest sezon ceva scandalos, care 
să-ţi dea bătăi de cap. Cel puţin, nu intenţionat. Surâse vag către 
felia de portocală. Dar încurcăturile par a-și găsi ele drumul spre 
mine, nu-i așa? Cum el nu spuse nimic, tăcerea lui îi confirmă bă- 
nuielile. Își ridică ochii şi îl văzu privind-o solemn. Poate că eram 
așa, se destăinui ea, înainte de a începe să mă ocup de orfelinat, dar 
acum nu mai e cazul. La fel cum începuse să se îndoiască de faptul 
că Robert ar putea-o vedea vreodată așa cum era ea, începuse să 
aibă aceleași îndoieli și în privinţa lui Sebastian, chiar dacă era 
la Londra de două săptămâni și reușise până acum să nu se bage 
în situaţii ciudate. Dar mă știi de când eram doar un copil, așa că 
ştii toate prostiile pe care le-am făcut crescând. Sunt cu zece ani mai 
tânără decât tine, adu-ţi aminte, cu patru decât Robert și cu cinci 
decât Quinton. Eraţi toţi mult mai mari decât mine și, de fiecare 
dată când vizitam Chestnut Hill... 

-Adică tot timpul, întrerupse el cu un început de surâs. 

Ea îi zâmbi înapoi și nu se putu abţine să spună: 

- Da, așa cred. 

Trase o gură consistentă de aer în piept și-și aţinti atenţia spre 
felia de portocală. 

- Când am crescut, eraţi deja plecaţi — Eton, Oxford, Londra. Dar, 
în ochii voștri, n-am crescut niciodată cu adevărat, nu e așa? Pentru 
voi, sunt aceeași fetiță stranie și sâcâitoare din vecini, cum am fost 
întotdeauna. Ridică ochii doar ca să constate că el o privea, şi, după 
expresia vinovată de pe faţa lui, înţelese că avea dreptate. Am vrut 
doar să-i ajut pe mătușica și pe unchiul, pe săteni, pe voi... pe toţi cei 
pe care îi iubesc. Și, uneori, asta mă face să mă implic mai mult decât 
e cazul. Degetele se jucau cu portocala în același fel în care Robert se 
jucase cu firul de iarbă. Nu puteam să-mi ajut părinţii, după cum știi. 
Eram prea mică atunci când s-au îmbolnăvit. Doctorul nici măcar nu 
îmi dădea voie să intru în camera lor să-i văd, pentru că se temea că 
mă voi îmbolnăvi și eu. | 

Nu îndrăznea să-l privească, temându-se de ceea ce ar putea să-i 
vadă pe faţă... neîncredere, nerăbdare, milă. Asta ar fi cel mai rău! 
Pentru că nu-i spunea lucrurile astea ca să-i capete mila, ci pur și 
simplu își dorea ca el să înţeleagă. În fond, dacă nu putea să-l facă 

pe Sebastian s-o vadă ca pe o femeie puternică, pricepută, cum ar fi 
putut reuși în cazul lui Robert? 

-Menajera mă punea să stau pe un scaun în hol, în faţa ușii lor, 
ore în șir în fiecare zi. Iar zilele deveniseră săptămâni... Deja nu mai 
puteam să suport. Să fiu obligată să stau acolo era destul de rău, dar 
să-mi aud părinţii în camera lor, la numai câțiva pași de mine, și să 
nu pot să merg la ei, oricât de mult plângeam... 

Vocea i se gâtui de emoție. 

-Îmi pare rău, Miranda, murmură el cu blândeţe. Se întinse 
şi-şi lăsă mâna pe piciorul ei, iar apropierea fizică o linişti. Habar 
nu aveam. 

-N-am mai povestit nimănui până acum, șopti ea. La ce bun? Ce 
aș fi obţinut prin milă? Presupun că am încercat să compensez pen- 
tru momentele acelea mereu, să ajut pe oricine în orice fel îmi stă în 
putință. Se sili să zâmbească, în ciuda usturimii din ochi pe care i-o 
provocaseră amintirile suferințelor din trecut. Sincer, nu caut neca- 
zuri. Pur și simplu, dau ele peste mine. Rupse o bucăţică din porto- 
cală și o mestecă atent, cu o mină gânditoare. Cred că mă urmăresc 
ele, abia așteptând să sară pe mine. 

El râse încetișor. Sunetul cald o învălui ca o ploaie molatică 
de vară. 

-Nu te urmăresc, așteptând să sară pe tine, o asigură el cu vocea 
lui joasă. 

- Da? îl provocă ea ușor, ridicând dintr-o sprânceană. Nu ca o 
panteră, atunci? 

El îngheţă cu zâmbetul pe buze. 

-Ai dreptate, admise el, dregându-și vocea. Dar nimeni nu te vede 
ca pe un copil, Miranda. Doar că nu știm cum să te înţelegem. 

Observațiile lui o nedumeriră. 

-Ce vrei să spui? 

-Ei bine, niciodată nu stai locului. Eşti în stare să epuizezi pe ci- 
neva și numai dacă te urmărește cu privirea. Eşti încântată de fiecare 
experienţă nouă, vezi fiecare zi ca pe o nouă aventură... 

- Și chiar este. 

Se uită la el lung, nepricepând ce vrea să spună. 

Viaţa era făcută să fie trăită, preţuită. Moartea părinţilor ei o în- 
văţase acest lucru. Chiar dacă el părea să fi uitat asta, după moșteni- 
rea titlului. 

-Ce e rău în asta? 

- Nimic. Doar că atât de puţini oameni sunt așa, încât nimeni nu 
știe ce să facă cu tine. 

-Nici măcar tu, pare-se, îl acuză pufnind revoltată. 

Sprânceana îi ţâșni în sus. 

— Cu atât mai puțin eu. 

Nu, el știa foarte bine ce să facă.... S-o şantajeze cu pantofii în 
schimbul bunei sale purtări. Deși, trebuia să recunoască, sezonul 
ei londonez decurgea remarcabil, cel mai probabil graţie influenţei 
şi supravegherii lui. Și își onorase partea lui de înţelegere, făcând 
eforturi să o ajute să fie cu Robert, chiar dacă toate încercările lor de 
până atunci nu dăduseră nici un rezultat. Îi datora asta. Dar n-ar fi 
recunoscut de faţă cu el pentru nimic în lume. 

-Ai un râs frumos, zise ea delicat, renunțând la portocală și pu- 
nând-o deoparte. Linse cele câteva picături de suc de portocală de pe 
deget. Ar trebui să râzi mai des. 

- Mulţumesc, murmură el cu o voce răgușită. 

Când se uită la el, cu degetele încă la buze, îl surprinse privind-o, 
cu ochii aţintiţi la gura ei. Un val de căldură îi străbătu faţa brusc, fă- 
când-o să se cutremure. Aceeași senzaţie de furnicături din noaptea 
balului mascat începu să crească în ea încet, iar inima care îi bătea 
oricum tare i se opri parcă. Când ochii i se ridicară încet spre ai ei și o 
ţintuiră, furnicăturile înfloriră într-o plăcută suferinţă. 

-Cu plăcere, rosti ea șoptind cuvintele, susţinându-i fără ezi- 
tare privirea. 

Pur și simplu, nu avea puterea să se uite în altă parte. Și o parte a 
ei, extrem de confuză și de caldă, străbătută de furnicături, nici mă- 
car nu dorea s-o facă. Oare şi el simţea asta? Era și el la fel de confuz 
precum ea? Făcându-și curaj, întrebă în șoaptă: 

- În noaptea aceea cu balul mascat, când eram la tine în ca- 
meră, ai vrut să... adică, te-ai gândit... 

-Îți place la Londra? întrebă el abrupt, desprinzându-și privirea 
și ridicându-se. 

Ea clipi, întrebarea murindu-i pe buze. O întrerupsese înainte 
să-l fi putut întreba dacă se mai gândise vreodată la noaptea respec- 
tivă, la ceea ce făcuseră — la ceea ce aproape că făcuseră. Pentru că ea 
se gândea, aproape în fiecare noapte, întrebându-se ce s-ar fi întâm- 
plat dacă nu și-ar fi dezvăluit identitatea din greșeală. 

Trebui să facă o pauză pentru o clipă, pentru a se putea acomoda 
la brusca schimbare de subiect și la brusca schimbare din el. Dar de 
fapt, era doar Sebastian care revenea la atitudinea lui de duce, nu? 
Surpriza, bănuia ea, fusese să se bucure pentru câteva momente de 
bărbatul atent și empatic care îi ascultase frustrările despre Robert 
şi care înţelesese fantomele din trecutul ei. Și care, pentru o clipă, se 
simţise liber să râdă. 

- Da, foarte mult, răspunse ea, făcând abstracţie de junghiul de 
dezamăgire pe care îl simţea în piept. Mă simt minunat, de fapt. 

-Mă bucur să aud. 

Dar nimic din tonul vocii sale nu se potrivea cuvintelor lui. 

-Şi tu? Drăcușorul din ea nu se putu abţine să nu întrebe: Ai găsit 
femei potrivite pentru căsătorie? 

El făcu o grimasă. 

- Doamne, sună de parcă aș avea un harem. 

Ea râse, ceea ce îl făcu să se încrunte și mai tare, făcând-o să râdă 
și mai abitir. 

-Chiar așa e. Mă rog, echivalentul termenului. E bursa căsători- 
ilor, iar tu ești duce. Ridică din umeri. Cel mai probabil, ai avea un 
harem de femei în urma ta și dacă ai vrea asta. 

- Dar nu vreau, contracară el cu indignare. 

Cuvintele spuse de Robert îi veniră în minte. 

-Dar ai făcut o listă. 

El încuviinţă scurt din cap. 

- O listă este mereu de ajutor când e vorba despre decizii 
importante. 

- Sunt convinsă, fu ea de acord cu o solemnitate prefăcută, încer- 
când să-și domolească tremurul buzelor. 

El îi aruncă o privire piezișă care îi înăbuși râsul. Se părea că 
această căutare a unei soţii nu era un prilej de amuzament pentru el. 
Miranda își drese glasul. 

- Te voi ajuta cu tot ce-mi stă în putinţă, desigur. 

Se vor ţine de înţelegerea lor, Sebastian ajutând-o în privinţa lui 
Robert, cât de mult putea, iar Miranda comunicându-i bârfele din 
saloanele private ale doamnelor și alte zvonuri de la evenimentele 
la care participa. Până acum, se părea că fiecare doamnă disponibilă 
din Londra era încântată că ducele de Trent își căuta o soţie în acest 
sezon. Inclusiv Lady Jane Sheridan. 

-Deci e și Lady Jane pe lista ta. 

- Da. Privirea lui traversă parcul pentru a o găsi pe fiica adorabilă 
a contelui, cu umbreluţa sa delicată de soare, lângă iaz, surâzând cu 
seninătate și povestind cu domnișoara Morgan și cu Robert. Are toa- 
te calitățile pentru a fi ducesă. 

- Înţeleg. 

Miranda o studie încruntată pe femeie. Toate calitățile... Ciudat 
că niciodată nu considerase că o ducesă trebuia să aibă anumite cali- 
tăți. Pur și simplu, crezuse că ducesele aveau nevoie să fie iubite, așa 
cum tatăl lui o iubise pe mama lui. 

-E fiica unui conte, cu un titlu vechi și dintr-o familie foarte re- 
spectabilă, comentă el, parcă vrând să-și justifice alegerea. Va ști care 
este rolul ei, atât în societate, cât și în căsnicia noastră. 

Miranda își mușcă buza. Da, Lady Jane cu siguranţă era așa, 
și chiar mai mult. Cu siguranţă ar fi fost o extraordinară ducesă 
de Trent. 

Dar nu era sigură că ar fi fost o soţie bună pentru Sebastian. 

-Şi ştie cum să aibă grijă de o casă mare cum e reședința Black- 
wood, continuă el. 

-Chestnut Hill, vrei să spui, îl corectă ea surprinsă, cu privirea 
aţintită spre el. 

- După ce ne vom căsători, o să locuim la reședința Blackwood, 
explică el. Chestnut Hill va deveni casa ducesei văduve. 

-Ah! 

Asta o luă complet prin surprindere. 

Reședința Blackwood era marele conac dăruit familiei când Ri- 
chard Carlisle primise titlul. Era închisă în prezent, familia preferând 
casa mai mică de la Chestnut Hill, unde trăiseră mai bine de treizeci 
de ani. Dar sigur că Sebastian urma să locuiască în casa mai mare, cu 
ducesa lui. Cum de nu-i trecuse prin cap că el urma să se mute de la 
Chestnut Hill? Dar nu-i trecuse, și simţi un sentiment de pierdere. 
Avea să fie cu noua lui soţie, pe care s-ar putea să n-o iubească, într-o 
altă casă, care nu era căminul lui, într-un loc în care Miranda nu și-l 
putea închipui vreodată fericit. 

Simțţi în piept o dorinţă aprigă și imediată de a discuta în contra- 
dictoriu cu el, de a-i spune cât de mult se înșela, că toate priorităţile 
lui se încurcaseră iremediabil în această căutare a unei neveste. Dar 

nu avea ea căderea să-i pună la îndoială alegerea sau să insiste să 
pună pe primul loc fericirea lui. Ei erau doar prieteni din copilărie... 

Dar el merita mult mai mult! 

-Lady Jane nu e deloc potrivită pentru tine, se trezi vorbind îna- 
inte să poată opri cuvintele. 

-A, da? Privirea îi alunecă spre ea curioasă. Și ce fel de femeie îmi 
trebuie, atunci? 

-Una de care să nu te plictisești după șase luni, răspunse ea un 
pic prea încrezătoare. Una pe care s-o iubești. 

- Lipsa plictiselii n-are nimic de-a face cu alegerea unei ducese, 
spuse el uitându-se în altă parte. Sau cu iubirea. 

-Poate că nu. 

Se ridică în picioare cât mai grațios cu putință și își netezi rochia 
galbenă de cute. Cel mai probabil, Lady Jane nu avusese cute în viaţa 
ei. Asemenea pistruilor, ele nu erau admise în lumea ei. 

- Deși cred că ar trebui să te mai gândești. 

-Şi de ce aș face-o? 

El sări în picioare, odată cu ea. „Întotdeauna, gentlemanul per- 
fect“, se gândi ea enervată. Chiar și atunci când nu și-ar fi dorit ca el 
să fie așa. 

~ Pentru că te cunosc, Sebastian, iar viaţa ta nu va fi niciodată așa 
simplă cum îţi dorești tu. Se întinse după bonetă și după mănuși. De 
ce s-o complici alegând soţia nepotrivită? 

Își puse boneta, deşi pistruii îi avea deja. Cu toate acestea, să-și 
pună boneta părea ceva ce o adevărată lady ar fi făcut atunci când își 
lăsa însoţitorul pentru a merge la o plimbare prin parc, iar ea voia 
ca el să ştie, oricât de greșită ar fi fost comparaţia, că putea fi la fel de 
rafinată ca Lady Jane Sheridan. 

Buzele lui se strânseră când mama lui și Quinn, sfârșindu-și ron- 
dul de pe peluză, se reîntoarseră la picnic. 

-Viața mea nu e ceea ce... 

-Cine ai prefera să fii, Sebastian? insistă ea, suficient de încet în- 
cât membrii familiei lui să nu audă în vreme ce se apropiau de pătură 
și chiar în ultimul moment, ca el să nu mai poată răspunde. Un duce 
cu o ducesă pe care o respectă toată lumea sau... să fii fericit? 

- Reverenţe în faţa oricui este pair, o învăţă Elizabeth Carlisle pe 
Miranda, care asculta avidă, în vreme ce trăsura trecea prin Mayfair. 
Te vei adresa cu „Excelenţă“, dar numai prima oară, când eşti prezen- 
tată. Dacă zici de prea mule ori „Excelenţă“, vei trece drept servilă. 

Sebastian dădu ochii peste cap. Ca însoțitor al doamnelor la ba- 
lul anual dat de contesa de St James, fusese supus, din pricina pro- 
ximităţii, unor lecţii de ultim moment în ceea ce priveşte eticheta 
corespunzătoare, începând încă de la reședința Audley. Ar fi trebuit 
să meargă cu Josie și cu Chesney, se gândi el, și să-l forțeze pe Ro- 
bert să meargă cu doamnele, să-i mai dea Mirandei puţin timp de 
petrecut cu el, de vreme ce planul ei cu fratele lui fusese atât de lipsit 
de rezultate. 

Privirea îi mai alunecă o dată prin interiorul trăsurii spre Miran- 
da, observând iar cât era de frumoasă în acea seară. 

Nu. Era bucuros să fie acolo. Confuzia îi săpa cute pe fruntea ei 
adorabilă. 

-Dar nu vă fac reverenţe dumneavoastră și lui Trent. 

-Sigur că nu! Mama lui păru şocată de idee, dar apoi se îmblân- 
zi, strângând-o cu afecţiune de mână pe Miranda. Excepţie făcând 
această seară, când va trebui s-o faci. 

-O! Confuzia ei spori. Dar, dacă trebuie să fac reverenţe în faţa 
pairilor, cum știu că sunt pairi dacă nimeni nu li se adresează cu 
„Excelenţă“? 

Sebastian își mușcă limba ca să nu râdă. Numai Miranda putea să 
pună în evidenţă toată pompa lipsită de rațiune legată de aristocra- 
ţia engleză. 

Mama lui clipi, total nepregătită pentru această întrebare 
sinceră. 

- Ei bine, te rog, fă o reverență în faţa oricui pare o persoană 
importantă. 

Miranda încuviinţă serioasă din cap la acel sfat plin de 
înţelepciune. 

— A, și va trebui să te prezint ducelui de Wembley. Un bărbat foar- 
te interesant. Are patru fii, trei fiice, două neveste... 

- Și o potârniche într-un părt, mormăi Sebastian, aflat la capă- 
tul răbdărilor. 

Dacă mai auzea încă un sfat scos direct din codul de bune maniere 
Debrett's, avea să-și piardă minţile. În acea seară, avea loc debutul 
oficial al Mirandei și sigur că-și dorea ca totul să meargă bine. Dar 
instrucţiunile mamei lui nu făceau decât s-o inhibe și mai tare și, 
având o experiență nemijlocită despre ce catastrofe putea naște o 
Miranda agitată... Cu siguranţă nimeni nu avea nevoie de așa ceva. 
Sigur nu podelele de la St James, dacă devenea ea prea agitată cu un 
pahar de punci în mână. 

Seara urma să fie o provocare pentru toţi. Elizabeth Carlisle oftă 
răbdătoare. 

-Trebuie să fie pregătită pentru întâlnirea cu toată lumea. 

-Nu și cu Wembley, o contrazise el. Omul e mai bătrân decât... 
Era cât pe ce să rostească Moise, dar se opri aducându-și aminte că 
Robert îi spusese lui astfel. Wembley era cu douăzeci de ani mai mare 
decât el. Oare așa îl vedeau fraţii săi și restul lumii bune, drept o fo- 
silă? E prea bătrân pentru Miranda, preciză el. Trebuie să cunoască 
gentlemeni de vârsta ei. 

-Nu am nevoie să cunosc nici un gentleman. Și așa abia îmi pot 
aduce aminte paşii de dans. Miranda râse ușor la gândul că ar avea 
pretendenți, și sunetul melodios umplu interiorul trăsurii ca o mu- 
zică. Şi apoi, de unde voi ști cui să acord atenţie? 

Se uită la el printre genele lăsate cu o privire pe care el știa că o in- 
tenţionase ca inocentă, dar care o făcu surprinzător de atrăgătoare. 
Ochii îi străluceau ștrengărește. 

-Încă nu mi-am făcut lista. 

El strânse din dinţi. O provocare categorică. 

-Trebuie doar să te simţi bine în seara asta, draga mea. Meriţi un 
debut grandios. 

Mama o îmbrăţișă călduros, dându-i o sărutare liniștitoare pe obraz, 
ceea ce o făcu pe Miranda să strălucească. Apoi, privi pe fereastră. 

-Ia te uită, am și ajuns! 


1 Referire la versurile cântecului The Twelve Days of Christmas (n.red.) 

Înainte ca echipajul lor să se fi oprit definitiv, iar lacheul să fi 
apucat să ajungă pentru a-i ajuta la coborâre, Sebastian deschisese 
deja portiera și sări jos. Trăsura lui Chesney se opri în spatele lor, iar 
restul familiei Carlisle coborî. Thomas Matteson o conduse pe Josie 
spre intrare, iar Robert se grăbi să ia mâna mamei sale pe care Sebas- 
tian i-o încredinţă fratelui său, pentru a o însoți înăuntru. 

Apoi se întoarse spre Miranda. 

Când degetele ei înmănușate alunecară în ale lui, o simţi tre- 
murând, şi pieptul i se încleştă, simțind afecțiune pentru ea. Însă, 
când ieși din trăsură, era o adevărată întruchipare a eleganţei, într-o 
rochie de mătase verde care i se asorta cu ochii, flatându-i formele 
şi scoțându-i în evidenţă culoarea părului, care fusese coafat într-o 
mare de cârlionţi de aur prinși în vârful capului. O capă de hermină 
căptușită cu mătase îi ţinea cald pe umeri, dar avea să o scoată ime- 
diat ce ajungea în casă, oferindu-le oaspeţilor ocazia să-i zărească 
pielea umerilor, de o nuanţă fermecătoare, subliniată de fundele 
rochiei fără mâneci, și sânii ridicaţi de corsajul mulat pe talie. Din 
cap până în picioare, era cu adevărat rafinată și frumoasă, ca și când 
aparţinea înaltei societăţi. 

Îi surâse neliniștită, însă plină de încântare, iar el simţi asta. Era 
bucuros că ea avea șansa acestui sezon. Așteptase acest moment 
mult prea mult. lar în această seară, strălucea în plină glorie. 

Înconjurându-i ușor talia cu braţul, o ajută să coboare. 

— Atenţie, o tachină el, aplecându-se să-i șoptească la ureche: 
Chiar dacă porţi pantofi de bal, asta nu înseamnă că trebuie să 
te împiedici. 

- Încetează, Sebastian! îl certă ea, atingându-l ușor pe umăr cu 
evantaiul închis, în vreme ce-și puse mâna pe braţul lui ca să fie con- 
dusă până la ușă. Sunt și așa suficient de emoţionată. 

El îi zâmbi ștrengărește și se apropie iar. 

- Arăţi adorabil. 

Simţi în nări parfumul de trandafiri de pe pielea ei, iar zâmbetul 
îi pieri, fiind înlocuit de un nod în vintre, căci amintirile din noaptea 
balului mascat îi reveniră brusc. 

-De fapt, frumoasă. 

- Încetează, repetă ea, de data asta mai suav şi, în loc de o lovitură 
ușoară cu evantaiul, lăsă roșeaţa să îi îmbujoreze dulce obrajii. 

El îi duse mâna la buze și îi sărută ușor vârfurile degetelor, pă- 
rându-i-se absolut adorabil că roșea atât de repede la un compliment 
pe care fiecare femeie de la balul din acea seară nu numai că-l aștep- 
ta, dar îl considera un drept de la sine înțeles. 

-Nu te-aș minți. 

Miranda aproape că se împiedică pe scări, întorcându-se spre el 
pentru a-l privi neîncrezătoare. 

- Atenţie, o avertiză el iar, fără a-și trăda căldura pe care o simţi 
în piept la vederea reacției ei. 

Dacă putea s-o emoţioneze așa ușor, cu cel mai mărunt compli- 
ment posibil, oare ce ar fi făcut dacă i-ar fi destăinuit adevărul ade- 
vărat: că nici o femeie dintre cele prezente în acea seară nu se putea 
compara cu ea? Şi că începuse s-o admire pentru asta. Cu o mișcare a 
capului, îi atrase atenţia spre intrarea casei. 

-Ai ajuns la bal, Cenușăreaso! 

Strălucind de la lumina lămpilor, reședința St James era plină de 
oameni, mulțumea deja revărsându-se în holul principal și ieșind 
spre grădinile laterale, luminate de lampioane, în ciuda aerului rece, 
iernatic. Balul contesei fusese mereu cel mai așteptat eveniment al 
sezonului, un eveniment pe care Olivia Sinclair îl pregătise cu mi- 
nuţiozitate cu multe luni în avans. Un eveniment pe care Sebastian 
spera ca soţia lui să-l poată egala atunci când avea să vină timpul ca 
ei să dea la rândul lor petreceri grandioase. 

Îi aruncă o privire Mirandei, ai cărei ochi verzi nu conteneau să se 
miște încercând să surprindă tot ce se întâmpla în jurul ei. 

Era convins că urma să aibă pretendenți în acest sezon. Cum ar fi 
putut să nu aibă, fiind așa frumoasă cum era în această seară, plină 
de viaţă și strălucind de fericire?! Când se va căsători, va fi oare capa- 
bilă să organizeze o petrecere așa luxoasă ca aceasta? Aceeași femeie 
care se juca de-a piraţii cu copiii de la orfelinat? 

Dar asta însemna că această viaţă nu era a ei din capul locului, 
își reaminti el ca pentru sine, simțind părere de rău pentru ea. În 
acest sezon, era doar o vizitatoare a acestei lumi, iar negustorul 
sau fermierul cu care ea se va căsători nu urma să aibă nevoie de 
baluri formale și de serate în înalta societate. Și, cu toate acestea, 
Sebastian nu avea nici o îndoială că Miranda ar fi făcut tot ce i-ar fi 
stat în puteri. Și acesta era motivul pentru care Sebastian o admira 
cel mai mult. 

Înmână pelerina lacheului din hol. Apoi o conduse în sus pe scări, 
către primul etaj și de-a lungul coridorului către scările din spate ce 
coborau în spirală către sala de bal aglomerată. 

-Vei fi minunată în seara asta, îi spuse cu voce joasă. Doamne, 
cum tremura! Doar să te relaxezi și să te bucuri de tot. 

-Tu te vei relaxa, vei fi tu însuţi și te vei bucura de tot? replică 
ea șoptit. 

Nu. Acele zile se încheiaseră. Pentru el, această seară era o ocazie 
pentru a-şi găsi o ducesă. Tot ce putea face era să se bucure de bal 
prin ochii ei. 

- Eu nu sunt o debutantă, se apără el. 

- Păcat. 

Privea drept în faţă, dar el îi văzu zâmbetul care îi ridicase colpu- 
rile gurii. 

-Ai arăta minunat cu funde roz și dantelă. 

Își reprimă un hohot de râs. Numai Miranda putea să-l facă să se 
simtă bine când ajungea la un bal. 

Maestrul de ceremonii aștepta în capătul scărilor de marmură, 
pentru a lua invitaţiile, pe măsură ce fiecare oaspete le prezenta pen- 
tru a-i fi anunţată sosirea. 

Miranda se încordă la braţul lui. Când Sebastian o privi, roșeaţa 
din obraji îi dispăruse, înlocuită de o paloare dată de emoție. Dar 
zâmbetul îi era lipit ferm pe buze, exact așa cum o instruise mama 
lui. Chiar și acum, când era înspăimântată până în măduva oaselor 
la gândul că urma să-și facă intrarea, făcea tot ce putea pentru a-i 
bucura pe ceilalți, iar inima lui bătu tare din acest motiv. Înţelegea 
această presiune de a le face pe plac celorlalți. Dar cum reușea Miran- 
da să facă asta și în același timp să rămână autentică, păstrându-și 
dragostea de viaţă? Și-ar fi dorit să știe. Poate că atunci ar fi reușit 
și el. 

Sperând ca ea să nu legine până aveau să ajungă la capătul scărilor, 
el prezentă invitaţiile maestrului de ceremonii. Bărbatul ferchezuit 
impecabil, în livrea, cu perucă pudrată și cu tocuri înalte, se întoarse 
şi bătu cu bastonul ceremonial în podea, anunțând cu un glas sufici- 
ent de puternic încât să acopere zumzetul mulțimii. 

-Excelența Sa, Sebastian Carlisle, duce de Trent... și domnișoara 
Miranda Hodgkins! 

O auzi cum rămâne fără aer atunci când toată sala se întoarse 
ca să se uite la ei, așa cum stăteau eleganți în vârful scărilor înainte 
de a coborî. 

-~ Respiră, îi aminti el cu un surâs și cu o strângere de mână, în 
timp ce începură să înainteze. 

Şoapte începură să se ridice din sală. În timp ce el o conducea, toți 
oaspeţii își suceau gâturile ca să îi vadă mai bine pe noul duce și pe 
femeia pe care acesta o prezenta în acest sezon. Femeia frumoasă 
pe care o prezenta lumii, gândi el cu amărăciune, pe măsură ce privi- 
rile curioase ale bărbaţilor deveneau interesate. 

-Pescari de somon, mormăi el enervat în surdină, 

- Poftim? 

Ea îl privi, și culoarea îi reveni în obraji, în vreme ce următorul 
cuplu era anunțat, iar atenţia sălii fu deturnată de la ei. 

-Am spus... atâţia oameni de bon ton, minţi el. 

Nu știa dacă să-l creadă, dar era prea emoţionată ca să insiste. 
Slavă cerurilor! Ultimul lucru pe care și l-ar fi dorit în acea sea- 
ră era să-i explice teoria sucită a lui Quinton despre vânătoarea 
de fuste, iar astfel s-o facă și mai suspicioasă cu privire la stofa 
aristocraților. 

Când ajunseră pe podeaua sălii de bal, ea respira din nou normal, 
corpul îi era mult mai destins, iar obrajii aveau acel roz pe care el îl 
găsea așa fermecător. 

O conduse către mama lui, care aștepta într-o margine, și o elibe- 
ră cu o plecăciune. 

- Domnișoară Hodgkins. 

- Excelenţă. 

Icni în sinea lui. Dintr-un motiv care îi scăpa, îl sâcâia de fiecare 
dată când Miranda îi reamintea de titlul său. Când era cu ea, voia să 
fie doar Sebastian. 

- Distrează-te, îi spuse. Mă întorc pentru primul dans. 

Încuviinţă dintr-o mișcare a capului, și un nou val de neliniște îi 
apăru pe chip. În seara asta, era debutul ei formal, și, ca o favoare 
specială din partea contelui și a contesei de St James, ei aveau să for- 
meze unul dintre cele șase cupluri care urmau să participe la primul 
cadril al balului, cu ochii tuturor celor din sală aţintiţi asupra lor. 
Dar, ciudat, abia aștepta să se ajungă acolo, să fie el primul bărbat cu 
care ea avea să danseze la primul ei dans din societate. 

Se retrase cu plecăciuni politicoase înspre mama și sora lui, apoi 
își făcu drum prin mulțime în căutarea fraţilor săi. Îi găsi lângă 
masa de aperitive, cu pahare cu vin de Madeira deja în mâini, în vre- 
me ce Quinn încerca să-l convingă pe unul dintre lachei să-i aducă o 
sticlă din rezerva personală de coniac a contelui de St James. 
Sebastian luă paharul lui Quinn, fiind convins că, din pricina mul- 
ţimii adunate în jurul mesei, ar dura cel puţin un sfert de oră ca 
să-şi ia de băut. 

-O să ai o seară plină, îl necăji Quinn, dându-i o palmă peste 
umăr. Mai ales că trebuie să o dădăcești pe Miranda... 

-Şi mai ales că nu trebuie să le dădăceşti pe toate doamnele de pe 
lista ta, încheie Robert cu un rânjet. 

Sebastian ridică paharul și luă o înghiţitură serioasă, bine-venită. 

-În această seară, nu trebuie decât să dansez, atâta tot. 

Asta avea să-i ofere suficient timp cu fiecare doamnă ca să desco- 
pere cine îl interesa cel mai mult pentru o curtare serioasă. 

Quinn râse. 

-Oare ce e distractiv în asta? 

-Nu e vorba despre distracţie, îl corectă Robert cu o convingere 
exagerată, punându-și mâinile pe umerii lui Quinn. Vorbim despre 
faptul că Seb trebuie să-și găsească nevastă. 

- Exact, confirmă Sebastian, dorindu-și ca fratele său Quinn să 
aibă sorţi de izbândă cu acel coniac. 

Seara promitea să fie una îngrozitor de lungă. 

Privi în jur, în sala de bal, iar ochii îi căzură pe Lady Jane Sheri- 
dan, care era înconjurată de un grup de admiratori. Avea fără doar și 
poate un aer regal, în rochia sa de satin de un roz pastelat, cu diade- 
ma incrustată cu perle care îi ţinea părul prins într-o foarte elegantă 
coafură în stilul antic grecesc. Surâsul ei îmbina umorul rezervat cu 
o prestanţă studiată, semne ale unei educaţii alese. 

Chiar în spatele grupului de admiratori ai lui Jane, dar distan- 
tată de ei, Miranda se scutura de râs în urma unei remarci făcute 
de Thomas Matteson. Sebastian ridică dintr-o sprânceană, urmă- 
rind-o în timp ce se lansa într-o reverență exagerată, chicotind 
către marchiz. Cu siguranţă, nici urmă de rezervă și nici vorbă 
de prestanţă. 

- Ah, adorabila Lady Jane, murmură Robert, urmărindu-i privi- 
rea lui Sebastian. 

Quinn își întinse gâtul curios. 

- Așadar, ea va fi ducesa ta? 

-Nu m-am hotărât încă, răspunse el, luându-și privirea de la Mi- 
randa și revenind la fata contelui. 

Dar Jane era cu siguranţă în capul listei sale, și trebuia să ajungă 
la ea înainte ca toate dansurile ei să fie promise altor doritori. Cu 
Jane ar fi vrut un vals. Dacă intenţiona s-o curteze — și deocamdată 
nu era doar frumuseţea sezonului, ci și prima pe lista lui —, atunci 
avea nevoie de un pic de timp în compania ei înainte de a-și face 
cunoscute intenţiile. 

-Dar are toate calităţile pe care le doresc de la o soţie. Bună-creș- 
tere, reputaţie impecabilă, o familie cu influenţă politică... 

Quinn și Robert pufniră în râs. Sebastian îi străfulgeră cu privi- 
rea, ceea ce le tăie din entuziasm. Ultimul lucru de care avea nevoie 
în seara asta erau bătăile de cap din partea fraţilor lui. 

Sau din partea Mirandei. O mai privi încă o dată, în vreme ce își 
făcea vânt cu evantaiul, flirtând cu un tânăr dandy care îi solicitase 
un dans. Simţi în stomac un junghi de iritare. 

-Ce păcat, serios, că..., începu Robert. 

-Că nu se fac licitaţii de soţii la Tattersall's, încheie Quinn, încer- 
când să-și înăbușe râsul. 

Sebastian nu spuse nimic, alegând să ignore prostiile fraților săi 
în acea seară, și mai luă o înghiţitură de vin. N-aveau decât să-l necă- 
jească după bunul lor plac; realitatea era că alegerea propriei soţii nu 
era efectiv a lui, ci era o decizie influenţată de titlul și de prestigiul 
familiei sale. Și de tatăl lui, pentru că, în noaptea în care acesta mu- 
rise, Sebastian fusese cu o actriță în loc să stea cu familia sa, o feme- 
ie atât de nepotrivită, încât trebuise să-i mintă ca să poată petrece 
timp cu ea. 

Ce-și dorea ca bărbat era irelevant. 

- Dansul va începe în curând. Își termină paharul de vin. Mergeţi 
şi cereţi dansurile cu Miranda, asiguraţi-vă că are suficienţi parte- 
neri ca să se distreze în seara asta. 

-Asta nu e o problemă, comentă Quinn cu o mișcare a capului, 
atrăgându-i atenţia lui Sebastian către privirile interesate ale băr- 
baţilor din mulțime care observaseră sosirea ei și care își făceau loc 
spre ea. 

-Foarte bine, murmură Robert, lăsându-și privirea să-i cuprindă 
cu admiraţie silueta. 

O senzaţie de iritare pulsă prin Sebastian. Ultimul lucru de care 
avea nevoie în acea seară erau Miranda și acei domni care deja se 
băteau s-o întâlnească, făcând eforturi să-i solicite un dans, încer- 
când prin toate mijloacele să-i atragă atenţia... Şi de ce naiba se uita 
Robert așa la ea? Îi promisese că avea să o ajute să-l facă pe fratele lui 
s-o remarce ca potenţială soţie, nu... așa. 

- Solicită-i un dans, Robert, porunci el, începând să regrete înţe- 
legerea lui cu Miranda. Și asigură-te că e un vals. 

Îi dădu paharul gol lui Quinn și merse mai departe, făcându-și loc 
prin sala plină spre Lady Jane. Era timpul să-și găsească o soţie. 

Ajunse lângă ea, iar grupul de femei din jurul ei se dădu în lături 
ca să-i facă loc pentru o plecăciune. 

-Lady Jane, arătaţi fermecător în această seară. 

- Mulţumesc, Excelenţă. Îi zâmbi cald, cu ochii strălucindu-i. Mă 
bucur să vă revăd, Trent. 

Li se făcuse oficial cunoștință în urmă cu două săptămâni, la un 
mic dejun oferit de ducele și ducesa de Strathmore, ţinut în onoarea 
noii sesiuni parlamentare. Micul dejun decursese absolut admirabil, 
iar Lady Jane urcase în fruntea listei sale. Privind-o acum, știa că 
luase hotărârea cea bună. 

Dinamica grupului de admiratori din jurul ei se schimbă aproa- 
pe palpabil la sosirea lui. Bărbaţii își mijiră ochii din spirit de com- 
petiție, iar femeile de gelozie. Dumnezeule, urma să răsufle ușurat 
odată rezolvată problema soţiei și să poată evita toată prostia asta 
cu curtarea. 

Făcând abstracţie de toți, îi surâse. 

-Aş dori să vă solicit un dans, milady, dacă mai aveţi vreunul 
liber. 

-Aş fi onorată. 

- Să îndrăznesc să sper la un vals? insistă el. 

Un zâmbet cunoscător înflori pe buzele ei. 

-V-ar conveni primul, Excelenţă? 

Buzele lui tresăriră. În mod evident, ea rezervase acel dans pen- 
tru el. Așa că Lady Jane nu doar că accepta pretendenți în acel sezon, 
dar îl accepta pe el mai mult decât pe oricine altcineva. În loc să fie 
ușurat că nu avea competiție puternică, simţi o apăsare în piept din 

pricina consternării și a manipulării cu care cercurile aristocratice 
puneau la cale șarada mariajelor în fiecare sezon — în care se simţea 
acum prins. 

Acceptă valsul cu o mișcare a capului. 

-Şi așa cad toți, murmură printre dinţi replica din Hamlet care îi 
răsărise inexplicabil în minte. 

- Poftim? 

- Nimic. Îi surâse. Înainte de începerea dansului, ar fi plăcerea 
mea să vă pot însoţi într-un tur... 

Se întrerupse. Cu coada ochiului, o văzu pe Diana Morgan intrând 
în sala de bal la braţul tatălui ei, generalul Morgan, și auzi șoaptele 
care se răspândiră pretutindeni la sosirea ei. În rochia sa albă de sa- 
tin, cu părul ondulat într-o mare de bucle strânse în partea de sus a 
capului, arăta pur și simplu angelic, iar prezenţa sa captivă atenţia 
întregii săli. 

Inclusiv a Mirandei, care se întoarse spre perete și își ridică evan- 
taiul, nu înainte ca Sebastian să vadă expresia de vie suferinţă de pe 
chipul ei. Inima i se frânse de mila ei. 


Miranda clipi des la adăpostul evantaiului, cu mișcări rapide sub 
pretextul că i se făcuse cald, pentru a-și ascunde durerea care îi zdro- 
bea inima. Diana Morgan... care arăta ca un înger. Știa că femeia avea 
să participe la bal, i se confirmase indirect de către Elizabeth Carlisle 
cu două zile în urmă. Dar simplul fapt că știa de asta nu o pregătise 
deloc pentru sosirea femeii. 

Domnișoara Morgan arăta adorabil în rochia ei albă, plutind în- 
spre sala de bal, cu părul strălucindu-i sub candelabre, ca un fuior 
tors din fire de aur, și toată lumea din încăpere oprindu-se s-o urmă- 
rească. Inclusiv Robert, care îl lăsă pe Quinn lângă masa cu aperitive 
şi plecă imediat înspre ea pentru a o întâmpina cu o plecăciune adân- 
că și cu un sărutare pe mână. Și, judecând după timpul petrecut cu ea 
şi cu tatăl ei, înainte de a se întoarce lângă Quinton, deja își asigurase 
câteva dansuri cu ea. 

Dar sigur că așa făcuse, cine l-ar fi putut condamna? Aparent, zvo- 
nurile saloanelor pe care Miranda i le transmisese lui Sebastian erau 
greşite. Nu Lady Jane era frumuseţea sezonului. Ci domnișoara 

Morgan. Și lasă-n seama fraţilor Carlisle să le aibă pe cele mai căuta- 
te două femei ale sezonului, în vreme ce ea... ea... 

Nimic! Nu mai conta nimic pentru ea. Cum ar fi putut să se com- 
pare cu ele? Chiar și în această seară, în cea mai frumoasă rochie 
pe care o purtase vreodată, cu părul perfect coafat de camerista lui 
Josie și purtând smaraldele împrumutate de Elizabeth Carlisle, nu 
reușise să-i capteze interesul lui Robert. 

- Scuzaţi-mă, murmură ea și se depărtă grăbită de prietenii fa- 
miliei Carlisle care se adunaseră în jurul ei, împreună cu ducesa și 
cu marchiza. 

Avea nevoie să meargă la toaletă. Cu disperare. Pentru un mo- 
ment de pace și de liniște, ca să se poată aduna și să respire, să lupte 
cu lacrimile nevărsate care îi înţepau ochii, să găsească o cale pentru 
a se descurca tot restul serii fără să observe careva... 

- Miranda. 

„Sebastian.“ Își dădu peste cap ochii înceţoşaţi de vălul lacrimilor 
când el se opri în faţa ei și-i blocă tentativa de evadare. Dintre toți 
oamenii, s-o vadă chiar el așa! 

- Excelenţă. 

Forţându-se să zâmbească, își agită furioasă evantaiul ca să-și 
facă aer și să alunge lacrimile fierbinţi. Dar el se încruntă la ea 
îngrijorat, văzând dincolo de faţada ei până în groaza ascunsă 
în adâncul ei. 

-Trebuie să începem primul dans, spuse el încet, cu privirea 
solemnă. 

Îşi puse o mână pe talia ei, pentru a o lua din mijlocul celorlalți 
înainte ca ei să-i vadă suferința de pe faţă. 

- Mergem? 

Ea încuviință din cap, incapabilă să-și găsească glasul gâtuit de 
nodul din gât, și îl lăsă s-o conducă. Din fericire, el alese calea mai 
lungă prin sală, pentru a-i oferi timp să se adune înainte de a deveni 
centrul atenţiei tuturor, odată ce începeau să danseze. Era prea bi- 
ne-crescut ca să comenteze ceva privind suferinţa ei, dar venise în 
ajutorul ei și era mult mai recunoscătoare decât se simţea în stare 
să exprime. 

O însoţi prin mulţime către Lord și Lady St James, care așteptau 
lângă maestrul de ceremonii, să deschidă oficial balul. Ei erau primul 

cuplu în prima parte, aceeași parte în care urma și Miranda să dan- 
seze cu Sebastian. 

-E adorabilă, șopti Miranda cu o expresie sumbră. 

- Da, este. 

Nu reuși să-l privească, deoarece umilinţa ultimelor două săptă- 
mâni crescu în sufletul ei. Lacrimile îi amenințau genele. 

-Nu mă refeream la Lady St James. 

— Știu, zise el cu voce blândă. Miranda, poate este momentul să 
renunţi la Robert. 

Ea clătină din cap. El avea dreptate, mintea ei știa asta, dar inima 
nu putea încă să înfrunte consecinţele capitulării ei, renunţarea la 
visul pe care îl nutrea de când avea paisprezece ani. 

~ Nu încă. 

El se înclină în semn de înţelegere. 

- Atunci, dă-mi voie să-ţi solicit un al doilea dans. Care ţi-a mai 
rămas? 

Umerii ei se lăsară. Ca însoțitor al ei și ca bărbatul care o prezenta 
societăţii, Sebastian era obligat să danseze primul dans cu ea. Acum 
îi era milă de ea. 

-Nu trebuie s-o faci. 

~ Dar vreau. 

Ceea ce era o minciună. Totuși, era galant din partea lui, și blân- 
deţea lui îi încălzi sufletul și îi mai ușură greutatea care o apăsa. 

— Ambele mele valsuri sunt libere. 

- Ambele? 

El miji ochii, și, cu o nouă împunsătură de umilinţă, ea înţelese 
ceea ce el tocmai conștientizase. Faptul că fratele său, Quinn, îi so- 
licitase un cadril, la fel ca marchizul de Chesney și ducele de Strath- 
more, precum și alţi câţiva bărbaţi pe care nu-i întâlnise până atunci, 
dar care își doreau să danseze cu ea. Cu excepţia lui Robert, care încă 
nu-i solicitase nici un dans. 

— Credeam că vrei să valsezi. 

- Vreau. Își plecă privirea, prefăcându-se că-și aranjează mănuși- 
le. Le-am păstrat pentru Robert, ca să le poată el alege. 

Chiar şi după ce își aranjă mănușile deasupra cotului, conti- 
nuă să-și ţină ochii în jos, neputând să suporte privirea plină de 
milă pe care bănuia că ar vedea-o pe faţa lui dacă și-ar ridica ochii 
înspre el. 

-Deşi mama ta m-a asigurat că îmi va acorda un vals, din mo- 
ment ce e fratele mijlociu și eu îmi fac debutul. 

-Ar fi trebuit. Și o va face, spuse el hotărât, deşi Miranda se 
îndoia că însuși ducele l-ar putea convinge pe fratele său să-i acor- 
de atenţie ei acum că domnișoara Morgan sosise și îl captivase 
cu totul. 

Scutură din cap învinsă. 

-Nu contează. Sunt şi alți domni aici care vor valsa cu mine, sunt 
sigură. 

- Şi eu la fel, murmură el. Apoi, o privi îngrijorat. Dar ai grijă în 
seara asta cu ceilalți domni, Miranda. 

Ea oftă, pregătindu-se pentru potopul de avertizări pe care 
i le tot aruncase el de când sosiseră la Londra, acele sfaturi inter- 
minabile despre cum trebuie să te descurci în societate și cum să 
te conformezi tuturor regulilor nescrise. Numai Sebastian Car- 
lisle avea abilitatea de a o face să nu se mai distreze prin felul lui 
de a fi... 

- Bucură-te, dar nu excesiv. Nu atrage atenţia prea mult și încear- 
că să nu bei prea multă șampanie. 

Începu să recite avertismentele ca într-o litanie discretă care 
o făcu să se întrebe cât timp le exersase înainte. Cel mai probabil, 
începuse în momentul în care el și mama lui deciseseră să-i ofere 
acel sezon. 

-Stai în sala de bal doar dacă mama sau Josie sunt cu tine și fe- 
rește-te de terasă, de grădini. 

-Stai pe margine împreună cu însoțitorii și domnișoarele bă- 
trâne, spuse ea în bătaie de joc, fluturând braţul înmănușat, având 
același ton. Stai deoparte fără să te plângi, și-ai să devii o fată bă- 
trână cu o grămadă de pisici pe post de companie. Sau, și mai bine, 
du-te la mănăstire. 

- Exact. Ridică dintr-o sprânceană. Mă bucur că am ajuns la ace- 
eași concluzie. 

O lăsă cu gura căscată. 

-Nici pomeneală! 

El îi aruncă un zâmbet radios, ușurat că reuşise să-i abată atenţia 
de la Robert. 

- Și aș fi onorat să pot dansa cu tine al doilea vals. 

Închizând gura, se uită lung la el, cu ochii mari și mută de uimire. 
Deşi teribil de recunoscătoare. Trebuia să recunoască, Sebastian pu- 
tea fi extrem de plăcut. Atunci când nu era duce. 

— Mulţumesc, şopti ea. 

În tăcere, cu privirea aţintită în ochii ei, îi ridică mâna la buze şi 
i-o sărută. Un fior plăcut i se răspândi pe braţ în sus. 

- Doamnelor și domnilor, contele și contesa de St James! anunță 
cu voce puternică maestrul de ceremonii din capul scărilor, pe fondul 
muzical special creat de orchestră. 

Un murmur viu se ridică dinspre mulţime, și toată lumea se re- 
trase de pe ringul de dans, pentru a face loc celor șase cupluri care 
urmau să danseze în deschiderea balului. 

Inspirând intimidată în vreme ce ochii celor prezenţi coborau din 
nou asupra ei, îl urmă spre ring. 

-Nu dansa cu același bărbat de două ori, continuă Sebastian cu 
avertismentele, în vreme ce își luau poziția de început, unul în fața 
celuilalt, la capătul șirului, și în ciuda frustrării din ochii ei. Îi vei da 
de înţeles că înseamnă mai mult pentru tine decât în realitate. 

Ea își arcui o sprânceană. 

-Tu dansezi de două ori cu mine. Ai să înţelegi din asta că ești 
mai important pentru mine decât în realitate? 

Se încruntă tăcut la ea, prea înţelept ca să dea curs provocării. Ha! 
Ea se învioră văzând această mică victorie. 

-Te-am văzut vorbind cu Lady Jane mai devreme, continuă ea, 
acum încurajată. Își înălță bărbia când începu muzica și se făcură 
reverenţele și plecăciunile de deschidere. I-ai oferit și ei aceleaşi 
avertizări? 

Ochii lui luciră, deşi ea nu putu spune dacă din pricina amuza- 
mentului sau a enervării. Cuplurile începură să plutească. 

- Bineînţeles că nu, răspunse el între pași, în vreme ce descriau 
cercuri unul în jurul celuilalt. 

-Lady Jane cunoaște deja regulile societăţii. În timp ce se depăr- 
tau unul de celălalt, adăugă: E foarte versată în această privinţă. 

Se îndepărtară de poziţia lor iniţială, apoi pășiră iar în faţă. 

-E plictisitoare, adăugă Miranda cu o înţepătură de despărţire, 
înainte să alunece înspre cercul ducelui de Chatham. 

După toate avertizările pe care le auzise de la Sebastian în cursul 
serii, merita să-l tachineze puţin. 

-E cosmopolită, replică Sebastian cu o undă de amuzament în 
privire atunci când reveni rotindu-se în jurul lui. 

Paşii îi purtară pe rând să danseze cu celelalte cinci cupluri, dar, 
de fiecare dată când se reîntâlneau, discutau în contradictoriu. lar 
Mirandei îi făcea mai multă plăcere decât ar fi fost cazul. Îi plăcea 
teribil să se vâre pe sub pielea lui Sebastian. 

- Neinteresantă, reluă cu o fluturare jucăușă a poalelor rochiei, 
apoi se depărtă în pași de dans. 

Când reveniră împreună, el murmură la urechea ei: 

- Delicios de sofisticată. 

Ea îşi înălţă nasul în cea mai bună imitație a lui Lady Jane, doar 
ca să-l necăjească, în vreme ce păși în spate. 

-Clar snoabă. 

El o întâmpină cu un zâmbet când reveni la el câteva clipe mai 
târziu. 

- Frumoasă... ca tine. 

Când el își puse mâna pe spatele ei, în vreme ce se rotea în jurul 
ei, Mirandei i se opri răsuflarea din cauza subtilităţii flirtului. Carac- 
terul posesiv al atingerii delicate o nedumeri, laolaltă cu căldura din 
degetele pe care le simțea prin rochie. Și îi plăcea foarte mult. 

Miranda rată un pas, pantoful alunecându-i pe podeaua de mar- 
mură, și se împiedică. Imediat, mâna stângă a lui Sebastian îi prinse 
braţul stâng și mâna sa dreaptă poposi în partea de jos a spatelui, 
prinzând-o și readucând-o delicat în cerc. 

Își cobori gura la urechea ei, cu vocea clar mai răgușită de amuza- 
ment decât intenţionase, și murmură: 

- Graţioasă. 

Neputând da replica fără să accentueze momentul acela jenant, 
ea îl pironi cu privirea, cu ochii ca niște fante, în vreme ce se duse 
să-l înconjoare pe contele de St James, ultimele și primele cupluri 
regrupându-se pentru cele din urmă mișcări ale dansului. Sebastian 
se întoarse pentru a o conduce pe contesă. 

- Graţioasă? insistă el, când reveniră unul în faţa celuilalt în pozi- 
tiile iniţiale, în mod evident savurând disputa lor jucăușă. 

Sau cel puţin cât o savurase ea, până când el făcuse nepotri- 
vita comparaţie cu Lady Jane. Și i se păruse că ea nu se ridica la 
nivelul acesteia. lar asta o necăjise mai mult decât era pregătită 
să recunoască. 

Pe ultimele acorduri ale orchestrei, cuplurile își făcură reverențele 
de încheiere. 

- Răsfăţată, reuși ea să strecoare, deși și-ar fi dorit să spună... „ca- 
tegoric nepotrivită pentru tine“. Dar dacă cineva ca Lady Jane era 
nepotrivită pentru el, atunci ce lady ar fi putut să fie potrivită? 

El înălță dintr-o sprânceană, neștiind ce gânduri îi treceau cu ade- 
vărat prin minte. 

- Bine-crescută. 

Ea rămase cu gura căscată la auzul acestei împunsături, cuprinsă 
de o mânie plină de indignare. „O, afurisitul!“ Înainte să se poată 
gândi la o replică pe măsură, dansul luă sfârșit. Sebastian avusese 
ultimul cuvânt. Și unul usturător. 

Cu bărbia ridicată în semn de sfidare, făcu o reverență suficient de 
joasă încât s-o facă mândră pe mama lui, indiferent de cât de enervat 
era fiul ei cel mare. Apoi îl lăsă să-i pună mâna pe braţul lui, condu- 
când-o de pe ring, pentru a o duce înapoi la ducesă. 

- Presupun, căzu ea de acord, această recunoaştere sactrificând 
o bună parte din orgoliul ei, că Lady Jane este o femeie suficient 
de drăguță. 

Luat cu totul prin surprindere, el îi aruncă o privire la auzul apro- 
bării ei sceptice privind la ţinta interesului lui. 

- Mulţumesc... 

- Deși nebunia e o boală în familia ei. 

El se poticni — singurul semn că îl surprinsese. 

- Poftim? 

-Trebuie să fie așa, spuse ea pufnind dispreţuitor, de vreme ce-și 
dorește un duce bătrân și posac drept soţ. 

Cu un râset ușor, el îi zâmbi. Și nu orice fel de zâmbet, ci unul atât 
de cald și de amuzat, încât simţi cum se topește toată. 

Inima i se opri în loc. Nu, nu acel zâmbet. Nu zâmbetul lui șiret! 
Sebastian nu trebuia să-i facă inima să-i bată așa tare. Pentru că dacă 
putea face asta însemna că... Nu. Să fie atrasă de Sebastian, dintre 
toţi bărbaţii de pe lume... Ce ridicol! Era plăcerea dată de dans, atâta 
tot, pentru că nu avea cum fi altceva. În mod clar nu cu el. Cucerirea 
lui Robert era şi așa o misiune de dificilă; cucerirea lui Sebastian ar fi 
fost pur şi simplu imposibilă. 

- Așadar, plănuiești să dansezi în seara asta cu ea? continuă, dis- 
perată să-și concentreze atenţia pe Lady Jane, nu pe duce. 

- Da. Primul vals. O privi ridicând dintr-o sprânceană. Vrei să mă 
convingi că nu e o idee bună? 

- Nicidecum, răspunse ea inocent, cu o vagă senzaţie de ciudă că era 
așa suspicios la adresa ei. 

Buzele lui se strânseră la auzul negării ei, căci era clar că nu 
o credea. 

-Chiar mi se pare că este minunat că ai dat peste o femeie care să 
accepte să danseze cu tine. 

-Mai mult de una, de fapt, zise el, cu o doză de aroganță jucăușă 
în glas. 

Ea se depărtă de el când ajunseră lângă mama lui, incapabilă să se 
abţină să-i administreze lovitura de graţie cu voce joasă: 

-Asta înseamnă că nebunia e contagioasă. 

Îl auzi cum încerca să-și înăbușe hohotele. Stăpânindu-se exem- 
plar, rosti politeţurile de plecare către mama lui și către Josie. 

-Cu permisiunea dumneavoastră, doamnelor. 

Apoi, se înclină adânc și formal în faţa Mirandei, refuzând să-i 
dea drumul la mână până când n-o duse la buze și o sărută, în ciuda 
încercărilor ei de a se elibera și a faptului că roșise vizibil. Făcea asta 
doar ca s-o necăjească, fir-ar el să fie! Şi, pe deasupra, în faţa mamei 
și a surorii lui. 

Scânteietorii lui ochi străluciră poznași. 

-Trebuie să merg la următoarea mea parteneră. Îi făcu cu ochiul 
în vreme ce se îndepărta. Înainte să fie internată forţat la Bedlam. 

Ea deschise gura, nevenindu-i să creadă îndrăzneala lui. Oh, la 
naiba cu acest bărbat! 

O oră mai târziu, Sebastian nu numai că dansase cu mai multe 
dintre doamnele de pe lista lui, dar și eliminase majoritatea numelor 
lor la nivel mental. Oh, sigur că erau toate adorabile, grațioase, deși, 
într-un mod enervant, fiecăreia îi lipsea... ceva. Ceva imposibil de 
definit, pe care nu putea pune degetul, deși era perfect conștient 
de această lipsă. 

Și, mai rău, pentru că dansase în seara asta mai mult decât la ori- 
ce alt bal de când moșştenise titlul - de fapt, mai mult decât la oricare 
alt bal vreodată —, zvonurile traversau selecta adunare mai rapid ca 
Tamisa prin Londra, zvonuri cum că ducele de Trent își vâna o soţie, 
ceea ce avu darul să le aducă pe toate mamele care stăteau cu gândul 
la căsătorie într-o stare de frenezie efervescentă. Ceea ce îl făcea pe 
el să se simtă, de fapt, vânat. 

Şi, venind vorba despre pradă... „Miranda.“ 

Chiar și când dansa, nu se putea opri să nu observe toată atenția 
pe care o primea din partea gentlemenilor care roiau în jurul ei ca 
bondarii, încercând să-i intre în graţii. Sau să obţină un dans. 
Şi nu putea nici să nu observe că râsetele care plutea prin aer por- 
nind de la ea. Sau o mișcare de flirt a evantaiului ei care îl enerva de 
fiecare dată când o vedea făcând asta cu vreun domn cu care vorbea. 

Era îngrozitor de enervant. Cum se presupunea că s-ar putea 
concentra pe găsirea unei soţii când ea se purta atât de neglijent? 
Flirtând atât de mult. Fiind atât de... fericită. Nu era conștientă că 
atrăgea atenţia asupra ei? 

Cu excepţia lui Robert. 

Sebastian miji ochii încercând să-l localizeze pe fratele lui în 
sală. Aproape că n-o părăsise pe domnișoara Morgan vreo clipă, și 
chiar și în acel moment erau prinși într-o conversaţie în apropierea 
ușilor franţuzeşti care dădeau spre terasa întunecată. Robert abia 
dacă o observase pe Miranda toată seara. Atenţia sa se concentra 
numai pe fiica magnifică a generalului. Și probabil pe încercarea 

de a o convinge să-l însoţească în grădini pentru a fi singuri preţ de 
câteva momente. 

Dându-și seama că nu avea sens să-l întrerupă acum pe Robert ca 
să-i reamintească datoria sa faţă de Miranda, nu fără riscul de a se 
certa cu el, Sebastian înșfăcă un pahar cu punci de pe o tavă pe care 
o purta un lacheu și traversă sala. 

Miranda stătea cu spatele în timp ce el înainta cu paşi mari înspre 
ea, iar semicercul de bărbaţi adunaţi în jurul ei se împrăștie la sosi- 
rea sa. Deştepţi. Nu avea nici un chef să aibă de-a face cu seducători 
autoproclamaţi care doreau să profite de o fată inocentă de la ţară 
precum Miranda. Ştia exact ce-și doreau de la ea, şi în nici un caz nu 
era vorba de discuţii despre pescuit. 

Ea se încordă, simţindu-i apropierea încă înainte de a-l vedea. 

- Trent. 

- Domnişoară Hodgkins. Neputându-și reprima tonul ușor iri- 
tat, continuă: Ţi-ai făcut câţiva prieteni noi în această seară, din 
câte văd. 

Cumva, reuși să-l privească drept în faţă, să-și dea ochii peste cap 
să-și facă vânt cu evantaiul într-un gest de studiată ireverențiozita- 
te pe care jumătate dintre doamnele din înalta societate mai aveau 
mult de exersat până să-l stăpânească. La vederea ei, așa cum era 
îmbrăcată în rochia aceea frumoasă, cu ochii verzi strălucind în lu- 
mina candelabrelor și cu nasul ei pistruiat ușor cârn, el nu își putu 
reţine un zâmbet. Ceea ce nu făcu decât să accentueze expresia ei 
de iritare. 

Doar ca să-l necăjească, se plecă în faţa lui într-o reverență 
exagerată. 

-Gelozia nu vă prinde deloc, Excelenţă, îi reproșă ea cu un puf- 
net, în vreme ce se ridica. 

Gelozie? Femeia era scrântită. 

-Nu sunt gelos. Îi oferi un pahar de punci și adăugă tăios: Sunt 
doar atent. 

Din felul în care ea își arcui sprânceana spre punci fără să-l ia, 
el aproape că se aștepta să-l întrebe dacă nu pusese ceva otravă. 
În schimb, acceptă. 

- Mulţumesc. 

-Te distrezi? 

Era sincer interesat. 

Un zâmbet languros i se răspândi pe chip, același zâmbet stră- 
lucitor pe care îl văzuse de cel puţin zece ori în acea seară adresat 
bărbaţilor care își doreau să-i intre în graţii. Dar, când îndreptă acel 
zâmbet spre el, îl simţi din creștet până în vârful pantofilor. Şi înţe- 
lese exact de ce era înconjurată de bărbaţi în acea seară. Pentru nimic 
mai mult decât favoarea unui zâmbet din partea ei. 

-Foarte mult, spuse ea molatic. Apoi se aplecă spre el, de parcă 
ar fi vrut să-i încredinţeze un secret intim. Oh, Sebastian, e cea mai 
frumoasă noapte a vieţii mele! 

Pieptul lui se încălzi la auzul cuvintelor, iar scânteierea ochilor ei 
îi subjugă imaginaţia. Era atât de plină de viaţă, de energie, de ferici- 
re și de bucurie... și toate astea datorită unui bal ca oricare altul din- 
tre marile baluri care aveau să fie organizate în acest sezon. Pentru 
jumătate dintre doamnele prezente, balul din acea seară era doar o 
altă serată plictisitoare într-un lung şir de serate ale sezonului. Dar, 
pentru Miranda, era o poveste care devenise realitate. 

-Mă bucur, îi răspunse el pe același ton. Meriţi o noapte apar- 
te. Apoi se opri, întrebând grijuliu: Și primul tău vals? A fost 
revendicat? 

Ea confirmă dintr-o mișcare a capului, cu un zâmbet larg. 

- Robert s-a oferit. 

- Bun. 

Ar fi trebuit să se simtă ușurat că fratele lui se ridicase la înălţi- 
mea așteptărilor. Însă era îngrijorat că efervescenţa pe care o simţea 
ea avea să o facă iar să fie agitată și nu credea că fratele lui ar tolera 
încă o conversaţie despre John Milton sau despre dantela belgiană. 
Dar îi recomandă, în ciuda greutăţii din piept: 

— Nu-ţi fie teamă să te bucuri de el. 

-Să mă bucur? repetă prefăcându-se exagerat de ofensată. Am 
crezut că trebuie să am o atitudine dureros de decentă și să evit orice 
comportament cu potenţial scandalos în ceea ce-i privește pe domni. 
Să nu atrag atenţia nedorită asupra mea, să nu merg pe terasă sau 
în grădini, să nu fiu singură în compania unui domn. Îl șicană arun- 
cându-i în faţă toate observaţiile lui de mai devreme cu o mișcare a 
evantaiului care doar mima inocenţa. Să nu fac... nimic. 

El strânse din dinţi. Puștoaică impertinentă! 

-Robert nu intră la socoteală. El e un Carlisle. 

Şi, din nefericire pentru Miranda, cel mai apropiat lucru de o dă- 
dacă în acea seară, având în vedere că acesta abia de-i acordase vreun 
pic de atenţie de când sosise domnișoara Morgan. 

-Suntem protectorii tăi în această vară. Nouă ne este permis să 
petrecem timp în compania ta. Când o văzu ridicând dintr-o sprân- 
ceană ca o sfidare la această regulă nescrisă de bun-simţ, el adăugă: 
Fii tu însăţi cu el, atâta tot. 

O umbră cobori pe faţa ei adorabilă. 

-Asta e problema atunci, nu? Sunt mereu eu însămi în preajma 
lui, ceea ce nu e niciodată... 

Ochii i se măriră în timp ce fu străfulgerată de o idee. Inima lui 
Sebastian bătu mai tare în semn de avertisment. De fiecare dată când 
Miranda avea acea expresie, imediat apăreau și necazurile. 

- Poate că n-ar trebui să mai fiu eu însămi. Corpul îi deveni rigid, 
în vreme ce întorcea ideea pe toate părțile ca și când un arc de încân- 
tare se tensiona în ea. Poate ar trebui să fiu Lady Rose cu el și... 

- Nu! 

Îl privi lung, clipind din pricina izbucnirii lui. Doamne, Dum- 
nezeule! Forţa nebănuită a unui singur cuvânt îl surprinse până 
și pe el. 

-Să te distrezi, preciză el, revenindu-și imediat, îndepărtând 
furia care îl cuprinsese atunci când ea amintise de Lady Rose. Cu 
Robert. Nu să te compromiţi. 

Din fericire, orchestra începu acordurile de debut ale primului 
vals, ceea ce îi oferi o scuză să poată pleca înainte de a mai spune 
ceva care să-l facă să pară un nătărău gelos. Ceea ce cu siguranţă nu 
era. Deloc. 

-Primul tău vals în societate începe, domnişoară Hodgkins. Privi 
peste umărul ei. Nu-l văzu pe Robert în mulțimea din apropiere, dar 
cu siguranţă își făcea loc printre trupuri ca să vină pentru dansul cu 
ea. Așa cum și el trebuia să ajungă la Lady Jane. Bucură-te de el. 

„Dar nu prea mult.“ 

Cu avertismentul nerostit suspendat în aer deasupra lor, el ple- 
că prin mulţime ca s-o găsească pe Jane, care era înconjurată de 
grupul său de admiratori într-una dintre lateralele încăperii. Se uita 
după el pe deasupra evantaiului deschis în vreme ce-i șoptea ceva 
surorii ei. Dar, în vreme ce orchestra trecea deja la primele acorduri, 

el privi peste umăr ca să descopere că Miranda încă stătea acolo unde 
o lăsase el, iar Robert nu era nicăieri în sală. 

Sebastian blestemă printre dinți. 

- Quinton! Îl luă pe fratele său de braț și-l trase dintre micii pro- 
prietari cu care discuta despre prețul grâului. Te rog să dansezi acest 
vals cu Lady Jane și să-i oferi scuzele mele. 

-De ce? 

Quinn se uită furiș la Jane, care zâmbea afabil către Sebastian, 
așteptând să-și înceapă valsul împreună. 

-Pentru că Robert o să fie mort până la miezul nopții, murmură 
el, iar eu la închisoarea Newgate pentru crimă. 

Quinton rânji. Cu un semn al capului, fără să-i pese de fapt pe 
adevăratul motiv pentru care trebuia să danseze cu Lady Jane, atâta 
vreme cât Robert urma să fie cel asupra căruia avea să se reverse 
furia lui Sebastian, se apropie de ea. Sebastian se uită doar atât cât 
să-l vadă pe Quinn făcând o plecăciune înspre Jane, înainte ca el să 
se răsucească pe călcâie și să pornească spre Miranda. 

Ea avea un zâmbet neclintit, a cărui strălucire ascundea faptul că 
era rănită pentru că fusese amăgită cu valsul. Și nu orice vals, ci pri- 
mul ei vals în înalta societate. Când îl văzu apropiindu-se, zâmbetul 
îi dispăru. Oricine altcineva ar fi putut să nu observe momentul de 
neliniște din ochii săi, însă el văzu, și îl îndureră mai mult decât era 
dispus să admită. 

Îi luă mâna și o puse pe braţul său, refuzând s-o lase să se înde- 
părteze. 

- Valsul tău începe. 

Ea clipi confuză. 

-Dar Robert e cel care.. 

-Robert nu vine, rosti el ferm, cu fălcile încleștate de furie la 
adresa fratelui său. 

Ea ezită, apoi încuviinţă din cap fără să spună nimic, înțelegând 
ce se întâmplase. 

În timp ce el o conducea spre ringul de dans, zâmbetul ei se topi 
într-o expresie sobră care o făcu să pară cu câțiva ani mai matură, 
dintr-odată mult prea bună cunoscătoare a capriciilor lumii. Neferi- 
cită. Şi lui nu-i plăcea asta. În acel moment, ar fi făcut orice să pună 
la loc acel zămbet strălucitor pe chipul ei. 

-Nu trebuie să faci asta, Sebastian, spuse ea șoptit, vorbele fiin- 
du-i auzite numai de el din cauza muzicii și a zgomotului de la bal. 
Nu sunt opera ta de caritate. 

- Nu, nu ești. El se aplecă, în vreme ce ea făcu o reverență, apoi 
luară poziţia de început. Dar avem o înţelegere. Am promis că ne 
vom ajuta unul pe celălalt în acest sezon. O privi în ochii ei verzi 
și strălucitori, descoperind un amestec uimitor de suferinţă și recu- 
noștinţă în adâncurile lor furtunoase, ceea ce îl lăsă fără suflare. Fu 
copleşit de admiraţie la gândul că ea era capabilă să facă față lipsei 
de fineţe a fratelui lui cu asemenea graţie și aplomb. Iar eu îmi țin 
mereu promisiunile. 

Înainte ca ea să poată răspunde ceva, el o luă la vals. Pluteau îm- 
preună pe ring, poalele rochiei ei acoperind picioarele lui cu fiecare 
alunecare ușoară, cu fiecare piruetă, iar el era atent s-o ţină la distan- 
ţa cuviincioasă în vreme ce se mișcau rotindu-se în continuare. Era 
mai grațioasă decât bănuise el, fiecare pas al ei potrivindu-se perfect 
cu ai săi. 

-Robert e în grădină, nu? Ea își plecă privirea în timp ce dansau 
în partea opusă a sălii. Cu domnișoara Morgan. 

El se încordă, știind exact ce insinua ea. Cei doi se strecuraseră 
probabil afară, ca să fie singuri și să scape de privirile petrecăreţilor, 
iar el uitase cu totul de valsul promis Mirandei. Lui Robert îi plăcea 
de Miranda, de asta era sigur, și n-ar fi rănit-o niciodată în mod voit. 
Dar Sebastian înţelesese destul de rapid că fratele său nu avea să o 
vadă niciodată pe Miranda drept altcineva decât fetiţa cu codițe îm- 
preună cu care crescuse. 

- Probabil, răspunse el blând. 

-Nu contează, insistă ea, cu privirea fixată în acul lui de la lava- 
lieră. Dar vocea ei nu era deloc convingătoare, de parcă încă nu se 
convinsese pe ea însăși, dar avea nevoie s-o spună cu voce tare ca s-o 
creadă. Altcineva m-ar fi invitat oricum la vals, cred. 

Deoarece văzuse privirile interesate ale bărbaţilor din mulţime, 
el știa că așa era. Ea făcuse senzaţie în acea seară, iar, în perioada 
următoare, bârfele din saloanele doamnelor, împreună cu bârfele 
bărbaţilor de pe St James Street, nu aveau să fie decât despre ea. Toţi 
întrebându-se despre ea. Femeia care fusese prezentată de către un 
duce, o femeie fără situaţie, de care nimeni nu auzise până atunci. 
O femeie cu o siluetă și cu o faţă pe care majoritatea bărbaţilor 

le găseau suficient de promițătoare încât să riște să se apropie pen- 
tru a privi mai bine. 

-Ai grijă cu cine dansezi în seara asta, o avertiză el, întorcându-şi 
privirea spre ea la timp pentru a o vedea cum își dă ochii peste cap 
disperată că iar o asalta cu sfaturi. Vorbesc serios, Miranda. Și nu 
flirta cu nici unul dintre ei. 

Ea râse la auzul acestor cuvinte, iar sunetul melodios îi provocă 
fiori lui Sebastian, ca o briză proaspătă de vară. 

-Nu ai nici un motiv să te temi în această privință, de vreme ce 
nu știu s-o fac. 

- Oh, ba da, ştii. Degetele lui le strânseră pe ale ei, în timp ce le 
ţinea ușor în mâna lui. Când erai Lady Rose, ai flirtat cu mine. 

-Dar tu nu... 

-Nu contez, îi luă cuvintele din gură cu o grimasă, provo- 
cându-i un nou acces de râs care șterse pe loc înțepătura insultei 
neintenţionate. 

-Da, știu. O trase într-un cerc mai strâns. Ai crezut că sunt 
Robert și ai flirtat cu mine fără reţineri — cu el, de fapt. 

-Pentru că nu eram eu însămi, ci eram Lady Rose şi eram... foarte 
seducătoare. 

Cu siguranţă fusese, iar trupul lui se înfierbântă deodată. 

-Eşti aceeași persoană. 

Gura ei senzuală se crispă ușor, în vreme ce continua să se miște 
ușoară ca un fulg în braţele lui, picioarele ei atingând delicat ringul 
în sincron cu ale lui. 

-Lady Rose purta o mască, iar tu nu aveai nici cea mai vagă idee 
cine eram. E ușor să flirtezi când un bărbat nu știe cine ești. 

O privi în ochii ei verzi, observând reflexiile aurii luminate de 
candelabre. Cum de nu observase niciodată ce frumoși erau ochii ei, 
cât de mari și cât de expresivi? 

-Dar asta contrazice scopul flirtului, murmură el, dacă bărbatul 
nu cunoaște identitatea femeii. 

Ea se încruntă nelămurită. 

-Şi care e scopul, atunci? 

- Seducţia, răspunse el, cu vocea care îi deveni un murmur gutu- 
ral pe care nu-l intenţionase. 

Dar se părea că în preajma Mirandei mereu făcea sau spunea lu- 
cruri pe care nu le intenţionase. Seducţie? Doamne, Dumnezeule... 

Dar nu fusese în stare să se abţină. Mai ales când buzele i se despăr- 
tiră într-un gest de uşoară surpriză ca reacţie la îndrăzneala răspun- 
sului lui. Îi privi fascinat gura senzuală, amintindu-și ce gust dulce 
avusese în seara balului mascat. Cât de fină îi era pielea. Cum aroma 
de trandafiri emanase din trupul ei și îl făcuse să simtă parfumul ei 
floral pentru tot restul nopţii lui de nesomn. Și nu neapărat prezen- 
ţa ei fizică, ci energia ei pură. Starea de excitare care radia din ea. 
Replicile și râsul care îl făcuseră să-și simtă pieptul ușor, așa cum 
nimic altceva nu reușise, cel puţin nu în ultimii ani. Așa era Miranda 
Hodgkins, dintre toate femeile: uimitoare. 

- Exersează cu mine acum, o tachină el, navigând cu bună-știință 
spre ape adânci și periculoase, însă nefiind capabil să reziste cânte- 
cului ei de sirenă. 

Ea ezită, privind în continuare către ușile terasei. Acea privire îl 
făcu pe el să simtă un junghi în rărunchi, pentru că știa că ea încă 
îl căuta pe Robert. Dar Robert nu avea să vină după ea. lar Sebastian 
se bucura, ca un egoist, din această cauză. 

- Hai, Rose, o tachină el. Prefă-te că nu sunt un duce bătrân și 
sobru. Zâmbi larg în ciuda comentariilor depreciative la adresa pro- 
priei persoane. Prefă-te că sunt important. 

- Eşti, îl asigură ea, doar că nu așa. 

Buzele se strânseră, iar el simţi un ghimpe la scz cuvintelor ei. 

-În nici un caz nu așa pornești un flirt. 

Ea râse destinsă, iar ezitarea ei se topi într-un zâmbet strălucitor. 
Iar acesta era modul perfect de a porni un flirt. 

-Mai bine, murmură el în semn de apreciere. Ai un zâmbet fru- 
mos. Ar trebui să-l foloseşti în avantajul tău. 

Ea pufni. 

- Faci ca fiirtul să pară o tactică de război. 

-Chiar este. Ridică în mod cunoscător dintr-o sprânceană. Și la 
fel de mortală pentru bărbatul care cade nebănuind nimic în capcana 
unei femei. 

Un alt râset și o nouă căldură plăcută înflori în pieptul lui la auzul 
sunetului. De această dată, când o purtă în cerc și începu să vină 
înapoi de-a lungul ringului, ea se apropie mai mult de el, iar el nu se 
opuse. Ea nu se apropie într-atât încât să pară un gest necuviincios, 
iar el nu o împiedică. 

- Deci, văd că stăpânești și râsul seducător, comentă el. 

Când îl lovi ușor peste umăr cu evantaiul, prefăcându-se mânioa- 
să, el zâmbi larg. 

- De asemenea, și manevrele cu evantaiul. 

Încă un chicot din partea ei, trimițând în el o fierbințeală care îl 
făcu în mod inexplicabil să-şi dorească să-i fi urmat pe Robert și pe 
domnișoara Morgan în grădinile întunecate, împreună cu ea. Dum- 
nezeule, era adorabilă în seara aceea. Pur și simplu fermecătoare. 

Mai puţin în momentele în care se gândea la Robert. Așa că era 
o idee bună să-i abată atenţia de la fratele său, care avea să fie mort 
în curând. 

-Vom exersa flatările în perioada ce urmează, zise el. 

-Dar deja mi-ai spus că am un zâmbet frumos, îi reaminti, ofe- 
rindu-i unul nou. 

Învăţa rapid să-i admire zâmbetele. 

-Nu la adresa ta, ci a mea. 

Ea clipi surprinsă. 

-A ta? 

-Dacă vrei ca un bărbat să știe că eşti interesată de el fără să apari 
în dormitorul lui la miezul nopţii... 

- Aia a fost o greşeală! îl întrerupse ea pufnind supărată. 

- Atunci, trebuie să-i dai de înţeles pe căi mai subtile. Repetă pen- 
tru a sublinia importanţa acestui fapt: Căi subtile, Rose. 

- Bine, fie, fu ea de acord, deși rămase suspicioasă. Și care sunt 
acestea? 

~Un compliment care să facă un bărbat să se simtă masculin și 
chipeș. Încrezător. O conduse printr-o rotire pe sub mâinile lui. Ma- 
joritatea bărbaţilor adoră să audă astfel de lucruri, chiar dacă știu 
prea bine că e praf în ochi. 

Ea miji ochii, în vreme ce se gândea la sfatul lui bizar, întrebân- 
du-se ce îi cerea de fapt, cu o expresie curioasă de concentrare. Pen- 
tru un moment, expresia ei fu de-a dreptul descumpănită, în vreme 
ce încerca să se gândească la un compliment pentru el, de parcă nici- 
odată nu l-ar fi remarcat ca bărbat. Ceea ce, inexplicabil, îl sâcâia în- 
grozitor. Cum să nu fi remarcat la el decât calitatea de duce de Trent 
şi de prieten al ei? 

-Ce-mi ceri e imposibil. Scutură din cap într-o mișcare de înfrân- 
gere. Orice bărbat din sala asta știe ce rang ai, e conștient de puterea 
și influenţa de care te bucuri în parlament. Cât despre doamne, ar 

trebui să vezi cum se uitau la tine când ai traversat încăperea și m-ai 
invitat la dans. Ridică din umeri. Cum aș putea să adaug ceva la ceea 
ce toată lumea a spus despre tine? 

El o fixă cu privirea, mut de surpriză. Ceea ce spusese era exact 
genul de compliment pe care un bărbat voia să-l audă din partea unei 
femei frumoase. 

Şi nu credea un singur cuvânt. Când văzu că buzele ei tremură de 
amuzament, el miji ochii. 

- Eşti incorigibilă! 

Ea râse bucuroasă. 

- Poate. Ochii ei străluciră și, pentru un moment, se apropie 
şi mai mult, cumva ridicându-se pe vârfuri în timp ce dansa pentru 
a-și apropia gura de urechea lui. Dar chiar e adevărat, să ştii. 

Apoi se retrase în poziţia ei iniţială și-l privi timid printre ge- 
nele coborâte, umezindu-și buzele cu vârful limbii. Efectul parado- 
xal al seducţiei inocente era năucitor, și, pentru o clipă, el uită că 
dansau în mijlocul unei săli aglomerate de bal. Pentru o clipă, nu 
mai exista decât Miranda. Și atracţia lui față de ea era imposibil 
de negat. 

-Eşti un duce minunat, Sebastian, și faci cinste familiei tale, 
recunoscu ea, dintr-odată serioasă. 

Vocea ei dulce abia dacă se auzea din cauza muzicii care îi acope- 
rea, însă fiecare cuvânt reverberă în el ca o pulsaţie dureroasă. 

-Cât despre doamne, cred că sunt geloase pe mine pentru că 
te-am furat de la două dansuri în această seară. Îi surâse și îi strânse 
ușor degetele, fără a-și da seama că acea mică atingere pulsă direct în 
miezul lui. Îți mulțumesc că ai valsat cu mine. Mi-ai venit în ajutor 
atunci când aveam nevoie de tine. 

Lui i se uscă gura, fiind complet nepregătit pentru acea ipostază a 
ei deloc fățarnică, deloc exersată, mirat de efectul pe care îl avea asu- 
pra lui, făcându-l să se simtă ca un erou. Cu siguranţă știa să flirteze, 
chiar dacă nu era conștientă de asta. 

-Cu plăcere, rosti el cu voce surprinzător de răgușită. 

Ea își mută privirea către mâinile lor, el ţinând-o strâns pe a ei. 

-Îmi pare rău că a trebuit să renunţi la valsul cu Lady Jane. 

-Nu e nici o problemă, răspunse el, înmărmurit de faptul că nici 
măcar nu se gândise la Jane de când începuse dansul. 

Şi foarte confuz că Miranda putea atât de ușor să-l subjuge cu 
un surâs, dar nu reușise să stârnească interesul lui Robert în ciuda 
eforturilor ei. 

- Doamnele din saloane vor fi cu siguranţă într-o mare agitaţie 
pentru tot restul serii, comentă ea. Vrei să pun o vorbă bună pentru 
tine sau să te las să te descurci de unul singur? 

Clipi surprins. Singurul lucru de care îi păsa acum era s-o aducă 
mai aproape la el în braţe. 

- Poftim? 

-Înțelegerea noastră, îi reaminti ea cu un zâmbet ușor. Ai în- 
cercat să-l faci pe Robert să mă bage în seamă în seara asta, şi nu 
este vina ta că nu s-a întâmplat așa. Dar pot să te ajut eu pe tine, 
dacă dorești. 

Uitându-se în jos la ea, el simţi cum i se golește mintea. Nu avea 
nici cea mai vagă idee ce să-i spună. În acel moment, singura femeie 
din gândurile lui era ea. 

Valsul luă sfârșit, și o roti într-o piruetă de final, ceea ce o făcu să 
râdă și să strălucească la fel de mult precum candelabrele de cristal 
care își trimiteau lucirile către ring. Făcu o plecăciune în fața ei, iar ea 
făcu o reverență, apoi Sebastian o conduse de pe ringul de dans lân- 
gă mama lui. Căldura mâinii ei rămase pe degetele lui multă vreme 
după ce-i dădu drumul și se îndepărtă. 

Făcând o tură în jurul sălii de bal, privea prin mulțime cu un sin- 
gur gând, mânia crescându-i cu fiecare pas. Negăsindu-l pe Robert 
înăuntru și știind că bănuiala Mirandei fusese corectă în privinţa 
fratelui lui, ieși prin ușile franţuzești pe terasa slab luminată. 

Robert stătea singur la capătul îndepărtat, în umbră, sprijinin- 
du-se relaxat de zidul casei. În mod clar, fusese afară cu domnișoara 
Morgan și acum îi lăsa timp să intre fără să dea naștere bârfelor ce 
s-ar fi pornit dacă se întorceau împreună. 

- Salutare, Seb, zise Robert şi rânji, în timp ce Sebastian se 
apropia. Cum merge vânătoarea de neves... 

-Ai lăsat-o pe Miranda fără partener pentru primul ei vals. Strân- 
gându-și pumnii, întrebă: De ce? 

Vina întunecă faţa fratelui său, iar ochii i se făcură mari când 
conștientiză ce făcuse. 

- Oh, Doamne, am uitat complet, recunoscu el cu glas stins. O 
convinsesem pe Diana să petrecem câteva momente aici pe terasă 

și... Expiră puternic și-și frecă ceafa. E foarte furioasă pe mine... 
spiridușul? 

-Nu e un spiriduș, Robert, i-o tăie Sebastian, lăsând să iasă la 
suprafaţă toată mânia pe care Miranda o ascundea din prea multă 
bunătate. E o femeie în toată firea. Și nu ai înfuriat-o. l-au rănit și 
mândria, și sufletul. 

Măcar Robert avu decenţa să se arate rușinat. 

-Am pierdut noțiunea timpului. Nu am vrut... 

-Ce dracu” a fost în capul tău, să te furișezi afară cu o altă femeie 
când trebuia să ai grijă de Miranda în seara asta? 

Robert îl privea fix, redus la tăcere. Sebastian nu se înfuria de 
obicei în asemenea hal, dar fratele lui mai mic știa că nu era cazul să 
se apere, pentru că pierduse prea multe lupte cu el când erau copii. 
Iar, în seara asta, Sebastian știa că Robert n-ar fi avut nici cea mai 
mică șansă. Ceva din această seară îl adusese la limită și era ca un arc 
întins la maximum, astfel că un singur cuvânt greșit din partea lui 
Robert sau încă o răutate față de Miranda și... 

-Dacă vreodată o s-o mai faci de rușine în felul ăsta, îl ameninţă 
el, o să-mi dai mie socoteală! Ai înţeles? 

Robert încuviință din cap, înmărmurit de purtarea lui Sebastian. 

-Îmi cer scuze, nu se va mai întâmpla. 

Sebastian își descleștă pumnii. 

— Asigură-te că vei dansa al doilea vals cu ea. 

Sprâncenele lui Robert se ridicară în semn de nelămurire. 

-Dar e deja dat. 

- Atunci, revendică-l de la acel bărbat! tună el, răsucindu-se pe 
călcâie pentru a porni înapoi ca o furtună. Dumnezeule, avea nevoie 
de o băutură, și în nici un caz nu de o poșircă. Ar fi fost în stare să 
ia un topor şi să deschidă cu forţa dulapul cu rezerva personală de 
băutură a lui St James dacă ar era necesar... 

- Tu ești, Seb, strigă Robert după el. Mi-a spus ea când am in- 
vitat-o la dans. Tu ești cel care urmează să danseze al doilea vals 
cu ea. 

Sebastian se opri brusc. Pentru o clipă, ezită, sfâșiat între do- 
rința iraţională de a dansa încă un vals cu Miranda și prudenţa de 
a se comporta înţelept. Fir-ar să fie, cât de mult își dorea încă un 
dans cu ea. Încă o şansă s-o ţină în braţe și să râdă cu ea, câteva 

minute de pauză de la rolul său rigid de duce, minute în care putea 
fi el însuși. 

Dar Miranda îl dorea pe Robert. Și el îi promisese că avea să 
o ajute. 

- a-l, se răsti la el și se depărtă furios. 


Miranda se mișca pe ringul de dans în braţele lui Robert la al doi- 
lea - și ultimul - vals al serii. 

Știind că Sebastian îi ceruse acest dans, se așteptase să apară tot 
el, și chiar aștepta încă un dans cu el. Îi plăcuse primul vals, mult mai 
mult decât credea că era posibil. Și lecţia de flirt. Faptul că, dintre 
toți bărbaţii, Sebastian fusese cel care o încurajase să flirteze cu el... 
Oh, aproape că-i venise să râdă de uimire! De când începuse sezonul, 
Sebastian se dovedise a fi o surpriză continuă. 

În loc de asta, Robert fusese cel care venise după ce Sebastian o 
rugase pe Lady Jane să-i acorde acel vals pe care nu-l putuse ono- 
ra mai devreme. Pentru o clipă, simţi o înţepătură inimaginabilă de 
dezamăgire că Robert nu era Sebastian. 

-Îmi pare rău, Miranda, își ceru Robert scuze, strângându-i de- 
getele în timp ce se roteau pe ringul de dans. Primul tău vals ar fi 
trebuit să fie cu mine și regret că l-am ratat. 

Stomacul ei se strânse. Robert își cerea scuze, îşi cerea scuze 
de-adevăratelea, și ar fi trebuit să fie în al nouălea cer de bucurie 
că lui îi păsa de sentimentele ei şi regreta ce făcuse. În schimb, tot ce 
simţi fu o vagă iritare la adresa ei că îi făcuse o impresie atât de 
proastă în această seară încât uitase atât de repede de ea. Oare avea 
dreptate Sebastian? Era momentul să ia în calcul abandonarea pla- 
nurilor ei în ceea ce-l privea pe Robert? 

-Nu ai de ce să-ţi ceri scuze, șopti ea, pentru că el aștepta asta, și 
își întoarse privirea pentru a se uita prin sală. 

Să danseze cu Robert nu era deloc cum își imaginase. Era un vals 
adorabil, fără îndoială, iar Robert știa bine pașii, conducând-o com- 
petent pe ringul de dans. Dar pur și simplu nu avea graţia naturală a 
lui Sebastian, de parcă s-ar fi mișcat într-o singură persoană și nu în 
doi, cum era cu Robert. Nu era nimic din acea tachinare relaxată pe 
care o experimentase cu Sebastian, nimic care s-o liniștească. 

Și, în mod clar, nimic ce putea aduce a flirt. 

Nici măcar nu încercase cu Robert. Pentru că, în ciuda tuturor 
sfaturilor lui Sebastian despre cum să capteze atenţia unui bărbat, 
lăsase nerostită cea mai importantă parte, și-anume, că o femeie 
avea sorţi de izbândă într-un flirt doar cu un bărbat care să accepte 
flirtul. Iar, în ultimele săptămâni, Robert se dovedise prea puţin des- 
chis s-o vadă ca pe o femeie cu care ar putea flirta. 

Inima Mirandei se făcu mică. Chiar în timp ce se lăsa condusă de 
el, clipi ca să alunge usturimea unor lacrimi nevăzute și continuă să 
zâmbească, acel zâmbet despre care Sebastian o asigurase că era așa 
fermecător. I se frângea inima, dar nu voia să lase pe nimeni să vadă, 
nici măcar pe Robert. Şi mai ales nu pe Sebastian. 

Chiar și acum, când Robert dansa cu ea, ochii lui lunecau prin sală 
către Diana Morgan, care se uita și ea după el fără a se strădui să se 
ascundă. Ceea ce era ridicol, pentru că, în cealaltă parte a ringului, 
Lady Jane se tot uita la Sebastian, care se uita la Miranda și la Robert 
în loc s-o privească pe Lady Jane. 

Iar Miranda pur și simplu nu mai știa încotro să privească. 

Sebastian se încruntă, incapabil să se concentreze la operă. Nici 
chiar premiera Flautului fermecat nu putea să-i reţină atenţia. 

În acea seară, cauza comportamentului său distras era neîndo- 
ielnic feminină. Avusese noroc să poată rezerva o lojă pentru sezon, 
plasată exact în centrul operei și la doar două distanță de loja con- 
telui de Bentham, unde Lady Jane stătea în primul rând. Iar, la stân- 
ga lui, stătea Miranda Hodgkins. Amândouă femeile purtau rochii cu 
corsaj strâmt pe corp, care erau ultimul răcnet în materie de modă 
pentru operă, dar aici se opreau asemănările. Lady Jane arăta regal 
în veșmântul ei din satin albastru, care îi accentua albeaţa pielii și 
castaniul întunecat al părului, în vreme ce Miranda, în rochia de ca- 
tifea verde smarald și cu buclele ei blonde-roșcate coafate cu un aer 
de aparentă neglijenţă arăta extrem de dulce și de caldă. 

Se încruntă. În acea seară, ea arăta pur și simplu minunat. 

Deși nu era conștientă de șușotelile și de privirile pe care le pri- 
mea dinspre mulţimea din jur, care venise la operă mai puţin pentru 
Mozart și mai mult pentru bârfe... toţi întrebându-se cine era, cum 
era, dacă era la fel de adorabilă în persoană pe cât părea de la distan- 
tă... Cu siguranţă, o mulţime dintre zvonurile care curgeau prin sala 
operei în acea seară îl priveau și pe el: oare era mai mult pentru ea 
decât bărbatul care îi facilitase debutul în societate? Desigur, întregii 
situaţii i se dădea abundent apă la moară prin felul în care ea privea 
fermecată soliștii de pe scenă, fiecare arie oglindindu-i-se pe chip, 
când, de fapt, era bine știut că nimeni din înalta societate nu mergea 
la operă doar ca să se uite la operă. O altă deosebire între ea și celelal- 
te doamne din public. În ceea ce-l privea, una în avantajul ei. 

De când sosise la Londra, Miranda înflorise. Sebastian nu putea 
nega acest fapt. Și, slavă cerurilor, gândi ușurat, nu făcuse nimic 
să dea naștere unor bârfe nelalocul lor, în ciuda felului în care 

exuberanţa sa continua să atragă atenţia, mai ales pe cea a matroa- 
nelor plicticoase și respectabile din înalta societate, care o vedeau 
în mod eronat ca pe o competitoare pentru rudele lor feminine. Dar 
ar fi putut să curme ușor zvonurile că şi-ar fi dorit-o pentru el. Era 
adorabilă cu noile sale deprinderi cosmopolite și surprinzător de 
inteligentă și de spirituală. Însă, dincolo de acea rochie sofisticată 
şi dincolo de inteligenţă, în umbră, se simţea în continuare fata de la 
ţară care dăduse foc depozitului. 

De aceea o și așezase chiar lângă el și în centrul lojei, ca s-o poată 
supraveghea în timp ce o avea și pe Lady Jane în preajmă. 

În spatele lor, stăteau Josie și mama lui, care era încântată de 
toate activităţile matrimoniale ale familiei în acest sezon. Deși nu 
era sigur că ea credea în intenţia lui de a se căsători până în august, 
el era extrem de serios în această privinţă. În ultimele săptămâni, 
continuase să taie de pe lista potenţialelor soţii, iar Lady Jane con- 
tinua să fie cea mai promițătoare. Și clar receptivă la idee, luând în 
consideraţie ce-i spusese Miranda că auzise la diversele serate. Nu o 
curta oficial încă, dar își concentrase atenţia asupra ei, având grijă 
să discute cu ea în particular, de fiecare dată când se întâlneau. Dar 
asta însemna că trebuia să ceară formal permisiunea s-o curteze, de- 
ocamdată evitând să declare oficial acest lucru. În fond, nu era nici 
o grabă cu decizia și voia să fie sigur că nimeni altcineva nu s-ar fi 
dovedit o alegere mai bună. 

Mai puţin convins cu privire la căsătorie, însă curtând-o fățiș pe 
domnișoara Morgan, Robert continuă să insiste în discuţiile cu fraţii 
săi că nu avea nici o intenţie de a-i cere mâna prea curând. Mama lui 
însă spera să fie altfel. 

Şi apoi era Miranda. 

În ciuda afirmațiilor ei cum că nu era interesată de pretendenți, 
de când sosise la Londra, mai mulți domni tineri pe care îi întâlnise 
la diversele ieșiri în societate roiau deja în jurul ei, înamoraţi de ea, 
suficient de mult încât să-i facă vizite la reședința Audley. Cei mai 
aventuroși avuseseră chiar curajul de-a discuta cu el la Park Place 
despre curtarea ei, până îi pusese pe fugă. Adio! Nici unul nu era po- 
trivit pentru ea. Iar Miranda cu siguranţă că nu le-ar fi acordat vreo 
șansă, și numai pentru că nu era vorba despre Robert. 

Mama lui avea alte păreri însă. Aparent, de fiecare dată când 
apărea în jurul ei, asta atrăgea atenţia asupra Mirandei din partea 

vreunui domn. Mama lui mersese până într-acolo încât să încurajeze 
curtarea ei; de fapt, chiar îi ceruse lui Sebastian să-i ofere Mirandei 
o zestre dacă un tânăr se decidea să-i ceară mâna, iar Miranda avea 
să-i surprindă pe toţi acceptând. 

Dar Robert încă n-avea nici cea mai vagă idee că îl iubea. 

Și mai era Charles Downing, care stătea în stânga Mirandei. Tâ- 
nărul o întâlnise la o expoziţie de artă, iar, când Downing venise la 
Park Place pentru a cere permisiunea s-o însoțească la operă, Se- 
bastian nu avusese nici un motiv să-l refuze. Un funcţionar bancar 
respectabil, dintr-o familie serioasă din clasa mijlocie, Downing era 
conservator și respectabil, cu valori morale şi cu un caracter de încre- 
dere — pe scurt, absolut inofensiv. 

Cu toate acestea, era ceva care îl irita pe Sebastian la acel băr- 
bat, mai ales după ce Miranda acceptase să fie însoţită de Downing 
în acea seară. Cu siguranţă că fusese de acord doar ca să-i facă pe 
plac mamei lui, care acum o încuraja să-și schimbe părerea despre 
sezonul său și să accepte pretendenți. Însă Sebastian se întrebă dacă 
sentimentele ei pentru Robert se mai domoleau, pentru că după bal 
nu mai încercase așa mult să-i atragă atenţia fratelui lui. 

Așa că decisese că o seară la operă ar fi o idee bună pentru Miran- 
da și Downing... iar întreaga familie avea să-i însoţească. 

Un ropot de aplauze furtunoase din apropiere îi atrase atenţia 
asupra ei tocmai la timp ca să-i poată vedea expresia de extaz pe care 
i-o provocase aria Reginei Nopţii. Miranda Hodgkins putea fi decla- 
rată personificarea necazurilor, dar el se simțea recunoscător că era 
acolo cu ea, savurând împreună primul ei spectacol de operă. Văzut 
prin ochii ei, părea.... magic. 

Se întoarse spre el, cu bucuria jucându-i în priviri. Simţi fluturi în 
stomac. Dumnezeule... era frumoasă. Cum de nu observase înainte 
de acest sezon cât de atrăgătoare era? 

-Îți place muzica? 

Se întinse nonșalant către ea pentru a se face auzit peste ropotul 
de aplauze și pentru că voia să fie aproape de ea în acea seară. 

-E minunată, răspunse ea cu acel zâmbet strălucitor pe care ajun- 
sese să i-l cunoască atât de bine. 

Faptul că-i plăcea Mozart la fel de mult pe cât îi plăcea şi lui 
îl încânta. 

- Din păcate, o tachină el apropiindu-și gura de urechea ei, nu 
sunt scene cu pirați. 

Îl pocni în glumă cu evantaiul peste umăr. 

- Nu subestima niciodată avantajele unei scene bune cu pirați, 
îl certă. 

Încercă din răsputeri să nu râdă, cu buzele tremurându-i, în vre- 
me ce fu de acord cu aparentă solemnitate. 

-Cu siguranţă nu. 

- Hamlet ar fi fost mult mai bun cu o scenă cu pirați. Oftă cu nă- 
duf. Ar fi salvat întreaga piesă. 

Atunci, dădu drumul hohotelor de râs, nemaiputându-se abţine. 
Uitându-se cu coada ochiului spre el, ea îi oferi un surâs care avea o 
ceva poznaș în el. Ștrengăriţa! Numai Miranda l-ar fi putut face să 
râdă în mijlocul unei opere de Mozart. 

Dar râsetul îi rămase în gât când se uită spre ea și-l surprinse pe 
Charles Downing urmărindu-i pe amândoi foarte atent. Apoi, bărba- 
tul se încruntă la el. 

Sebastian se simţi extrem de incomod. Își drese glasul și își luă 
privirea de la Miranda, uitându-se în direcţia opusă. 

Direct la Lady Jane, care îl privea gânditoare din loja familiei sale. 
Rigid, o salută printr-o mișcare a capului, iar ea îi întoarse atenţia cu 
o mișcare elegantă a evantaiului. 

Doamne, Dumnezeule. Doar Miranda urmărea opera în seara 
aceea? 

Fără a-și da seama că erau scrutaţi atent de cel puţin două perechi 
de ochi, Miranda se aplecă înspre el şi îi murmură: 

- Toate operele sunt la fel de distractive? 

În lumina difuză, el savură felul în care arăta, cu umbrele dulci de 
pe faţa ei, cu verdele întunecat al rochiei ei care îi accentua moliciu- 
nea și căldura, cu pandantivul de smarald care atrăgea privirea către 
graţiosul ei gât lung. Lămpile discrete aruncau reflexe roșcate în pă- 
rul ei, care fusese ridicat într-un coc, cu șuviţe rebele încadrându-i 
faţa. Dar, cel mai mult, era fascinat de expresia ei de extaz în vreme 
ce savura fiecare notă, vrăjită de spectacolul de pe scenă. 

- Nu, răspunse el încet. „Doar pentru că ești tu aici“, îi trecu lui 
prin gând. Dar aceasta e una dintre cele mai bune. Preferata mea, 
de fapt. 

-Şi a mea, oftă ea. 

-E singura operă pe care ai văzut-o, o corectă el, neputându-și 
reprima zâmbetul. 

-Asta o face preferata mea, mărturisi ea. 

El chicoti ușor, continuând s-o privească în vreme ce ea urmă- 
rea piesa, binedispus atât de spectacolul emoţiilor care i se citeau pe 
chip, cât și de cel de pe scenă. De la orice altă femeie, ar fi luat acel 
comentariu drept o remarcă stângace de fată simplă, care nu poseda 
maturitatea de a atrage atenţia unui bărbat ca el. Sau ca pe o tenta- 
tivă inutilă de compliment gratuit. Dar, din partea Mirandei, cel mai 
sincer comentariu era seducător prin simplitatea lui. 

Shakespeare. Milton. Acum Mozart. Începea să-i vadă fațetele 
complicate, chiar dacă nu o putea desluși complet pe femeia din spa- 
tele lor. Dar știa că nu era doar o puștoaică rebelă, așa cum crezuse 
el dintotdeauna. Miranda nu era capricioasă sau imatură. Pur și sim- 
plu, iubea viaţa și toate experiențele noi care i se ofereau, pe care ei 
ajunseseră să nu le mai aprecieze cu adevărat. 

Iar el, mai mult ca oricine, știa exact cât de matură era. 

Când se aplecă înspre el ca să-i șoptească, un sân i se atinse din 
întâmplare de braţul lui. Împietri, simțind acea atingere inocentă 
traversându-i corpul ca un șoc electric. 

- De ce restul nu sunt atenţi? 

Vocea ei era un pic mai puternică decât o răsuflare, dar îl făcea să 
tremure. Nu avea habar că reușise să-l subjuge doar cu acea plăcută 
gâdilare a șoaptelor ei calde în urechea lui. 

- Nu-și dau seama cât de minunată e opera? 

-Nu au aceleași gusturi rafinate ca ducii bătrâni și împăiaţi sau ca 
administratoarele de orfelinat, sosi replica lui împreună cu o mișcare 
exagerată a capului. Nici un fel de apreciere pentru artele nobile. Sau 
pentru pirați. 

Ea râse gutural la tachinările lui, un râs care se scurse prin el ca o 
ploaie caldă. 

Se simţi deodată și pe neașteptate excitat. Ea nu intenționase ca 
râsul să fie unul seducător, dar exact asta se întâmplase. Și lui îi plă- 
cuse. Enorm. 

Fără să se gândească, își dori mai mult. Se aplecă spre ea, suficient 
de aproape ca să simtă parfumul delicios de trandafiri care îi emana 
din piele, și șopti: 

-Unii n-au venit să asculte muzică. 

Ea era nelămurită. 

— Atunci, ce caută aici? 

- Vor să fie văzuţi în haine de gală și să-i vadă și pe ceilalţi, să bâr- 
fească, să se pună la curent cu ultimele noutăți... O privi, adăugând 
ca pentru el: Pentru întâlniri secrete. 

-Întâlniri secrete? repetă ea cu respiraţia tăiată. 

El zâmbi la vederea inocenţei sale, o trăsătură pe care o găsea 
foarte rar la femeile care îl urmăreau acest sezon, nutrind speranţa 
că aveau să pună mâna pe un duce. 

- Nu te-ai întrebat niciodată de ce atâtea loji private au acum dra- 
periile trase? 

Cu o încruntătură ce-i trăda nelămurirea, ea privi în jurul ei. 

— Nu, de ce ar face... 

Cuvintele ei se topiră într-un sunet ușor, semn că pricepuse. 

Ochii i se măriră, ca şi când vedea pentru prima oară arhitectura 
care o înconjurase în ultimele două ore, intuind ce se întâmplă în acel 
moment în întuneric, în spatele draperiilor trase. Gura ei roz formă 
un O, deși nici un sunet nu-i ieși de pe buze. 

O dorință absolut nestăpânită de a zâmbi puse stăpânire pe el. 
Cum o urmărea amuzat, se întrebă dacă nu cumva umbra lojei lor 
ascundea o roșeaţă puternică pe obrajii ei delicaţi. Și era recunos- 
cător, pentru că se trezise savurând această conversaţie nepotrivită 
mai mult decât ar fi trebuit. Și, dacă avea dovada că și ea îl considera 
incitant, ar fi fost tentat să-i mai ofere încă o lecţie de seducţie. Una 
mult mai erotică și mai scandaloasă decât celelalte. 

-Dar și loja regelui e... Oh! 

El își mușcă limba ca să nu pufnească în râs. 

Ea nu îndrăzni să-l privească, ci se uita drept înainte. Dar colțu- 
rile gurii deja se ridicau într-un surâs fermecător și lasciv. Cu ochii 
lucindu-i insinuant, murmură: 

-Cine ar fi crezut că opera poate să inspire lumea în așa măsură? 

Atunci el chiar pufni în râs, ceea ce îi atrase încruntături de la cei 
din jur. Dar nu-i păsa. Conversaţia cu ea era prea captivantă ca să se 
poată opri. Pentru câteva momente, acolo, în umbră, în schimbul lor 
de şoapte, putea fi iar rebelul nestăpânit care fusese cu multă vreme 
în urmă. Îi era dor de acel bărbat. Foarte tare. În acea seară cu Miran- 
da, pricepu cât de mult. 

-Nu-i înţeleg pe oamenii ăștia, șopti ea, cu o doză de uimire în 
glas. Pot să-și găsească inspirația oriunde, dar stau în spatele drape- 
riilor, pierzând cea mai frumoasă muzică. 

Își înfrână pornirea de a-i spune că multe dintre acele cupluri 
cuprinse de inspirație în acea seară nu erau împreună decât cu ex- 
cepţia momentelor din spatele draperiilor, pentru că femeia asta 
curioasă avea apoi să vrea să afle de unde știa el lucrurile acestea. 
lar Sebastian nu era gata să-i spună despre numeroasele nopţi pe 
care le petrecuse el însuși în spatele draperiilor, fără a se sinchisi 
de operă. 

-E din cauza soliștilor, continuă el, deși știa că ar fi trebuit să 
se oprească. Această conversaţie era bună pentru curtezane și de- 
mimondene, nu pentru ființe inocente precum Miranda. Dar pur și 
simplu nu se putu abține. Reacţia pe care o născuse în el era prea 
aţâţătoare ca s-o poată ignora. Toate notele astea înalte răscolesc 
sângele bărbaţilor, îi șopti impertinent în ureche. 

Ea îngheţă pentru o clipă, fără o reacţie vizibilă la acea tenta- 
tivă de flirt mult prea direct și nepotrivit. Pentru o clipă, Sebas- 
tian se gândi că exagerase și împinsese graniţele noii lor prietenii 
prea departe. 

Atunci, ea murmură: 

- E din pricina acestei pasiuni, nu? 

Vorbise atât de încet, încât abia o auzi, dar fiecare cuvânt se scur- 
se în el ca o fierbinţeală lichidă. 

-S-o vezi pe scenă, s-o auzi cum te înconjoară, să fii prins în ea 
până când devii parte din ea... 

- Exact, murmură el, încântat atunci când ea respiră tremurat, 
într-un fel care era un prim semn al unei excitări tăcute. 

-Şi dacă te ascunzi în umbră, în întuneric, unde nimeni nu te 
poate vedea sau ști... presupun că e tentant și pentru o femeie. 

Fără pic de rușine, dorind să vadă mai mult efectul cuvintelor 
asupra ei, întrebă: 

-În ce fel tentant? 

- Pentru o femeie să poată să ceară ce-și dorește. Respirația ei de- 
veni alertă. Dacă vrea ca bărbatul cu care e s-o sărute sau s-o atingă... 
sau altceva. 

Parfumul apei de trandafiri îi umplea simţurile. 

-Ai face-o, Miranda? Îmbătat de apropierea ei, continuă șiret: 
Ai cere asta? 

Nici chiar umbra nu putea ascunde roșeaţa care îi întuneca acum 
obrajii sau felul în care tremura. 

— S-ar... s-ar putea. 

Inima lui se opri. Inexplicabil, tot ce voia în acel moment era să 
fie singur cu ea în una dintre acele loji care aveau draperiile trase, 
auzind-o cerându-i ce voia de la el, fără nici o altă grijă pe lume în 
afară de a-i face ei plăcere. 

Dar asta era ce-și dorea el ca bărbat. Ca duce, n-ar fi putut nicio- 
dată. Zilele lui de plăceri în lojile de la operă se încheiaseră. Muriseră 
împreună cu tatăl lui. Conștientizarea acestui lucru nu făcea decât 
să-i adâncească frustrarea. 

-Dar tu? întrebă ea în șoaptă, neștiind ce tumult provocase în el. 
Nu îndrăznea să-l privească. Opera te răscolește? 

El se uită fix la profilul ei în penumbră, cu mădularul întărin- 
du-i-se din cauza atracției pe care o simţea faţă de ea, și mărturisi: 

-Tu mă răscolești, Miranda. 

Ea încremeni, în afară de buzele ei care se despărțiră pentru a lăsa 
să iasă o răsuflare tăcută de surpriză. Apoi, își întoarse încet capul 
să-i întâlnească privirea, cu ochii măriţi, respirând precipitat. 

- Sebastian... 

Deodată, publicul izbucni în aplauze, distrugând iluzia de spaţiu 
privat creată de umbrele din jurul lor. Își îndreptă atenţia spre scenă, 
în vreme ce cortina cădea anunțând pauza, iar o armată de asistenţi 
năvăli în sala de operă pentru a crește lumina din lămpi. Clădirea 
operei deveni un adevărat furnicar, deoarece toată lumea se ridicase 
de pe locuri și mergea spre hol, pentru trataţiile cu băuturi răcori- 
toare sau ca să se uite mai bine la cei sosiți la spectacol și să facă 
schimb de bârfe. 

La fel procedară și cei din loja lui. Cu excepţia Mirandei, care 
continua să-l privească lung, cu o confuzie plină de uimire. N-o con- 
damna. Și el era îngrozitor de confuz din pricina propriului compor- 
tament, convins că Mozart îl făcuse să-și piardă minţile. 

Se uită în spatele ei la Downing, care se ridică în picioare cu 
un zâmbet ca de căţel așternut pe faţă. Omul nu auzise nimic din 
şoaptele scandaloase pe care Sebastian le împărtășise cu Miranda la 
doi paşi de el. Ar fi trebuit să se simtă vinovat, se gândi el, având 

în vedere că bărbatul se afla la așa mică distanţă și că Downing era 
acolo ca să-i capteze interesul Mirandei. 

Dar numai vină nu simţea el. Savurase prea mult conversaţia pen- 
tru a o regreta. 

— Îţi place opera, draga mea? 

Elizabeth Carlisle păși lângă ea și o strânse cu drag de mână. 

-E minunată, recunoscu Miranda, strălucind. 

Discuţia nepotrivită de cu câteva momente în urmă fusese 
deja uitată, chiar dacă el avea să se gândească la ea pentru tot 
restul nopţii. 

— Mi-ar plăcea să merg în culise, să văd costumele, muzicienii, de- 
corurile... Crezi că s-ar supăra dacă... 

—Nu, refuză Sebastian cu fermitate. Doamnele decente nu se 
amestecă nicicând cu actorii și cântăreții de operă. „Și nici ducii“, îşi 
reaminti el cu o înțepătură de remușcare. Se delectează cu spectaco- 
lul de pe scaunele lor. 

Dar privirea ei hotărâtă îl făcu să simtă cum i se ridică părul în 
cap în semn de avertisment. Ştia acea privire. Era aceeași pe care o 
văzuse în ochii verzi din spatele măștii de bal în noaptea în care 
se strecurase în dormitorul lui. 

Când mama lui și Josie se îndreptară spre ușă ca să iasă în hol, cu 
restul mulţimii, Miranda se strecură după ele. 

O, nu! Acea mică forţă a naturii nu avea să se ducă nicăieri. 

Sebastian alunecă între ea și ușă în momentul în care mama lui 
şi Josie pășeau în hol. Dispărură în mulţimea de trupuri care se de- 
plasa către foaier și toalete. 

-Cred că ar fi bine să rămâi în lojă pe durata pauzei, îi spuse 
Sebastian, iar cuvintele sale politicoase ascundeau un ordin ferm. 

Știa foarte bine că acea femeie curioasă și-ar găsi drumul spre cu- 
lise şi ar intra direct în bucluc dacă ar scăpa-o vreo clipă din ochi. 
Aruncă o privire în dreapta ei și îi zâmbi rece bancherului care n-o 
părăsise de când sosise la reşedinţa Audley ca s-o însoțească. 

-Domnul Downing îţi va ţine companie. 

Neștiind natura adevăratului schimb dintre ei, zâmbetul lui Dow- 
ning se lărgi. 

-Ce idee excelentă! 

-Dar vreau un pahar de punci, insistă Miranda, iar în vocea sa 
se simţea că era deranjată de zădărnicirea planurilor sale de a merge 
în culise. 

Downing se oferi pe dată: 

-Îți pot aduce eu unul. 

-Ce idee bună, zise Sebastian. 

Poate că totuși avea să ajungă să-i placă de el. 

Ea miji ochii, strânse pumnii și îl privi cu furie. 

-Să mă laşi singură cu un bărbat într-o lojă de operă, neînsoţită? 
Sprânceana ei se arcui în sus. Dacă ne inspiră muzica? 

Sebastian încercă să înăbușe râsul pe care îl simţea ridicându-se 
în el, atât la adresa consternării ei, cât și la insinuarea despre Dow- 
ning. Omul era absolut inofensiv. 

Ridică dintr-o sprânceană. 

— Atunci, ar fi într-adevăr un flaut fermecat. 

Un sunet gâtuit, pe jumătate de furie, pe jumătate de oripilare, 
ţâșni din ea. Și, Doamne, Dumnezeule, era un joc iscusit de cuvinte! 
Roși într-o clipă. 

- În plus, dacă ai nevoie de ceva, voi fi aici, afară, îi reaminti în 
vreme ce se deplasa spre ușă. 

Când păși pe hol, ultima privire pe care o aruncă Sebastian peste 
umăr îi dezvălui un Downing zâmbindu-i cu afecțiune în vreme ce ea 
îi arunca pumnale din priviri. Își înăbuși râsul, dar nu și zâmbetul. 
În fond, se simţea mai liber să fie el însuși în acea seară, mai liber 
decât fusese în ultimii ani. Cine ar fi crezut că Miranda Hodgkins 
era motivul? 

Incredibil. 


Al doilea act începu, dar Miranda nu se putea concentra la ceea ce 
se întâmpla pe scenă. 

Schimbaseră toţi locurile în lojă, la sugestia lui Josie de a se 
roti fiecare pe scaune pentru ca toată lumea să aibă o vedere dife- 
rită asupra scenei. Astfel, Miranda ajunsese în spate, lângă Charles 
Downing, iar Sebastian era pe primul rând, la capătul lui, cât mai 
departe posibil de ea. 

Charles încercă să se sprijine mai aproape de ea și s-o atragă într-o 
conversaţie, dar, deși era un bărbat drăguţ și foarte atent, nu putu 
să-i atragă atenţia în același fel în care o atrăgea tot ce se petrecea 

pe scenă. Sau în același fel în care o făcuse Sebastian, cu discuția 
necuviincioasă în care o atrăsese, care o făcuse să-i crească pulsul 
prin imaginile scandaloase pe care i le sădise în minte despre ce se 
petrecea în lojile private în spatele draperiilor trase. 

Mai ales când spusese că ea îl răscolea. 

Se încruntă uitându-se ţintă la ceafa lui, în vreme atenţia lui se 
concentra asupra scenei. Dintre toți bărbaţii care s-o atragă în astfel 
de discuţii nepotrivite... tocmai Sebastian. Şi participase de bună- 
voie, gâdilată de buzele lui fierbinţi care abia dacă îi atingeau urechea 
și uimită de durerea intensă pe care răsuflarea lui caldă i-o provoca 
între coapse. În același fel în care o făcuse să se simtă în noaptea 
cu balul mascat, cu discuţia despre dans, când, de fapt, se gândea 
clar să o seducă. Mai mult, de fapt, pentru că la atracţia fizică adău- 
ga și conversaţia isteață. Genul de discuţie cum bănuia că n-ar avea 
niciodată cu Robert. 

Confuzia o cuprinse. Voia să râdă de cruda ironie a sorții, că fra- 
tele pe care îl dorea încă nu văzuse femeia atrăgătoare din ea, în vre- 
me ce celălalt o prindea într-o seducţie care îi sucea minţile. Dar în 
final nimic nu conta. Pentru că Robert o voia pe Diana Morgan, iar 
Sebastian își dorea o ducesă. Și singura persoană care se părea că 
o dorea... 

Își întoarse capul și îl surprinse pe domnul Downing zâmbindur-i. 

După ce se forţă să răspundă cu eleganţă zâmbetului lui, se în- 
toarse. Doamne! Curtarea și iubirea n-aveau nici pe departe simpli- 
tatea ce păreau să le caracterizeze când erau văzute din exterior. 

Avea nevoie de aer proaspăt și de o pauză scurtă ca să se poată 
aduna înainte de a se încheia opera; trebuia să-și lipească pe chip 
un zâmbet pentru călătoria cu trăsura înapoi la reședința Audley, 
când trebuia să se poarte ca și când nimic nu era în neregulă și ea 
nu ar fi fost extrem de derutată. Așa că se aplecă și o atinse pe Josie 
pe umăr. 

-Mă duc până la toaletă, șopti ea. 

Cu o atenţie de soră, Josie înclină din cap. 

-Vin cu tine. 

-Stai și uită-te la spectacol, insistă ea, nedorind ca Josie să rateze 
ceva din operă. Revin în câteva clipe. 

Cu un zâmbet prin care își cerea scuze faţă de ceilalţi, se ridică de 
pe scaun și ieși din lojă. 

Cu excepţia asistenţilor poziţionaţi la uși şi a unui cuplu care se 
întorcea cu întârziere în loja sa, holul era pustiu, iar ea se grăbi prin 
clădirea teatrului spre toalete. Ajunsă acolo, își dădu cu apă rece pe 
obraji şi îşi linişti inima. Singură în sala de baie, stând la măsuţa 
de toaletă din faţa oglinzii, se privi mohorâtă. Și când se gândea că-i 
promisese lui Sebastian să-l pună la curent cu toate bârfele din saloa- 
nele private în schimbul ajutorului lui cu Robert... în ce stadiu trist 
ajunsese înţelegerea dintre ei doi. 

Când respiraţia i se mai liniști, se convinse că Sebastian nu credea 
cu adevărat ce spusese, cum că ea îl răscolea. Fusese influenţat de 
pasiunea emanată de operă, așa cum fusese și ea. Cu siguranţă nu 
era nimic mai mult. 

Dar, când ieşi din sala de toaletă, ultimul lucru pe care și-l dorea 
era să se întoarcă în lojă. Nu când acolo nu o aștepta decât și mai 
multă confuzie. Și domnul Downing. Așa că ceru indicaţii despre 
cum să ajungă în culise de la unul dintre asistenții din hol și apoi se 
grăbi într-acolo. 

Clădirea operei era ca un labirint, dar era hotărâtă să vadă culi- 
sele, să privească soliștii de aproape și să se minuneze de costume și 
de decoruri. Cu siguranţă nu era un teritoriu potrivit pentru doam- 
ne respectabile, dar pur și simplu nu-i păsa. Era probabil singura ei 
șansă să vadă culisele unei opere și refuza să lase această ocazie să-i 
scape printre degete. 

Fu surprinsă în trecere de faptul că nimeni nu stătea de pază 
la ușile dinspre scenă, nimeni nu încercă s-o oprească atunci când 
se strecură în umbrele dense ale intrării din culise. Însă cine s-ar fi 
strecurat acolo în afara ei? Cu pași șovăitori, cu pulsul bubuindu-i 
în urechi, se lipi de zid, apropiindu-se cât de tare putea de scena 
luminată. Umbrele mari și piesele masive ale decorului din primul 
act fuseseră împinse în spate, așa că o ascundeau complet priviri- 
lor. Nici măcar muzicienii care cântau în fosa lor, nici cei din spa- 
tele scenei ocupați cu elementele tehnice ale producţiei n-o puteau 
vedea acolo. 

Era pur şi simplu uimitor! În întuneric, era liberă să priveas- 
că soliștii de la numai câţiva pași distanţă, cu vocile lor așa puter- 
nice și vibrante încât le tremura pieptul la fiecare notă pe care o 
cântau. Efectul era fascinant și, chiar dacă ştia că nu avea la dispo- 
ziţie decât câteva momente preţioase de evadare din lojă, nu reușea 

să se convingă să plece. Luminile reflectoarelor erau uluitoare, iar 
umbrele incitante; pieptul i se ridica şi îi cobora în ritmul frazelor 
muzicale care se revărsau între cele două femei de pe scenă. Abia 
dacă mai era în stare să respire. 

O mână îi atinse cotul. Sări ca arsă, întorcându-se și fiind gata 
să strige... 

- Şttt, Sebastian o avertiză plasându-se în spatele ei, punându-i 
degetele pe buze ca s-o facă să tacă. Apoi, arătă cu capul spre scenă, 
dându-i voie să continue să privească. 

Cu un zâmbet de recunoștință, ea se întoarse spre scenă. Bucuria 
exuberantă înflori pe chipul ei, pentru că el îi îngăduise acea conce- 
sie și nu-i ceruse să se întoarcă imediat în lojă. Dar nici nu se mișcă 
din spatele ei, rămânând acolo. Așa aproape, încât putea să-i simtă 
căldura corpului radiindu-i în ceafă. 

Apoi, el se apropie și mai mult, iar inima ei bătu cu furie. Atunci 
când el își apropie gura de urechea ei, cu mâinile ţinându-i delicat 
braţele, ea simţi cum inima îi rămâne în gât, bătându-i năvalnic. 

-Eram sigur că o să te găsesc aici. 

Căldura respirației lui o gâdilă pe obraz și-i stârni furnicături 
prin corp. 

-N-am putut rezista, îi spuse tot în șoaptă. 

El stătea atât de aproape... Oare putea să simtă cum îi făcea inima 
s-o ia la goană doar cu o șoaptă sau că parfumul lui masculin o făcea 
să tânjească? 

-Nu ţi-ai dorit niciodată ceva așa tare încât să nu poţi să reziști? 

Degetele lui se strânseră aproape imperceptibil pe braţele ei. Dar 
Miranda observă. În acel moment, cu toate simţurile exaltate de mu- 
zică și de jocul de lumini și umbre, observa totul despre el, fiecare 
mișcare discretă a corpului său, fiecare respiraţie profundă. Apropi- 
erea lui o făcea să se simtă confuză, deși îi făcea mai multă plăcere 
decât era dispusă să recunoască. 

— Da, murmură el la urechea ei. 

Acel cuvânt o făcu să simtă o cascadă de emoţii în ea și mări con- 
fuzia din interior, până când ajunse să simtă un nod în stomac. 

Dar își păstră privirea spre soliști, neîndrăznind să-și întoarcă 
ochii spre el. Dacă ar fi făcut-o, el ar fi văzut ce efect avea asupra ei și 
ea n-ar fi fost în stare să suporte rușinea. Mai ales că cel mai probabil 
o urmărise aici ca s-o ia înapoi în lojă. 

— Atunci, înţelegi de ce a trebuit să vin în culise. 

Buzele lui luară forma unui surâs de tachinare. 

-Şi să-l abandonezi pe bietul Downing? 

Oh, acel surâs! Își dorea să-i poată simţi buzele pe buzele ei. 

-Pare capabil să suporte abandonul meu, dădu ea replica fără 
să respire. 

Mâinile lui alunecară încet pe braţele ei goale, făcându-i pielea să 
se înfioare. 

- Nu-ţi place compania lui? 

- N-aș putea... Răsuflarea ei se opri când mâinile lui îi ajunseră pe 
încheieturi și, în loc să se retragă, alunecară pe lângă braţe și se odih- 
niră pe șoldurile ei. Cu siguranţă asta nu era atingerea unui însoțitor. 
Înghițind cu greu pentru a-și elibera gâtul de nodul care se pusese 
acolo, începu iar, recunoscând cu jenă: Nu aș putea avea cu el același 
gen de discuţii cum am cu tine. 

- Sper din tot sufletul că nu. Mâna lui se strecură în faţă, pe abdo- 
menul ei. I-ai provoca bietului om un șoc. 

Ea tremură, neștiind ce să facă sau ce să spună. Sebastian o ți- 
nea în braţe, pieptul lui puternic atingându-i spatele, iar mâna lui... 
Dumnezeule, mâna lui! Doamne, oare conștientiza cât de scandalos 
o ţinea? Chiar și dacă nu intenţiona decât s-o ţină nemișcată, pentru 
ca nimeni să n-o poată vedea mișcându-se în întuneric și să-i sur- 
prindă în culise... 

Deodată extrem de nervoasă, scoase un râs jos, unul care suna 
mult mai seducător decât intenţionase. Fir-ar să fie! Chiar și râsul îi 
stătea împotrivă. 

-Charles Downing? Nu cred. 

- Nu-ţi place? insistă el, cu buzele atingându-i-i provocator 
urechea. 

Ea închise ochii strâns, ca să facă faţă fiorului pe care gura lui 
fierbinte îl provoca în trupul ei. 

-E drăguţ, însă... 

- Însă nu e Robert, îi termină el fraza, cu voce stranie. 

Inima i se opri. Nu putea să creadă că auzea gelozie în vocea lui. 
Imposibil! Nu de la Sebastian. Însă îi plăcea cum sunase și știa că 
acum nu era momentul să recunoască bănuiala sa cum că Robert nu 
avea să fie niciodată al ei; nu dacă voia s-audă iar acea notă de gelo- 
zie. Ceea ce-și dorea. Foarte mult. 

- Nu, murmură ea, momindu-l. Nu e. 

O şocă atingându-i cu buzele urechea, iar ea rămase fără aer. Asta 
cu siguranţă nu era o atingere întâmplătoare a unor buze care mur- 
murau. Întenţionase s-o dezmierde, și dorinţa fierbinte de-a mai fi 
atinsă o dată aproape că o făcu să cedeze. Trăgând adânc aer în piept, 
în timp ce renunţa la prudenţă și rațiune, își plecă ușor capul pentru 
a-i îngădui lui să se apropie de gât și de umeri, incapabilă să mai nege 
tentaţia de a-i simţi gura pe a sa. 

Cu un zâmbet satisfăcut, Sebastian dădu curs invitaţiei ei tăcute 
și îi sărută lobul urechii. 

-Ce te atrage așa tare la fratele meu? șopti el. 

Înainte să poată răspunde, vârful limbii lui trasă curba lobului 
urechii ei, iar apoi plonjă înăuntru. Ea se cutremură de la senzaţia 
delicioasă, iar mâna lui o ţinu și mai strâns lipită de el, în braţele lui. 

Nelămurirea din ea lăsă loc unei călduri care o furnica jos, în vin- 
tre. Lingând-o ușor, Sebastian îi făcu sângele să clocotească, trupul 
să-i tremure, iar coapsele să se încordeze la fel ca în acea noapte în 
dormitorul lui când ea crezuse că el era Robert. Știa însă cine o săru- 
ta acum, dar, deși știa că era alt frate Carlisle decât cel vizat, asta 
nu împiedica deloc acea căldură trădătoare să-i urce în trup. Ar fi 
trebuit să plece — era Sebastian, pentru numele lui Dumnezeu, și 
cel mai nepotrivit bărbat de pe lume pentru ea, în afară poate doar 
de rege —, dar pur și simplu nu se putu convinge să se retragă din 
confortul braţelor lui. 

- Robert e masculin, șopti ea întretăiat, cuvintele abia auzin- 
du-i-se din cauza ariei care îi înconjura și încuraja acea dorinţă din 
ea de a fi atinsă, în cele mai nepotrivite locuri cu putinţă. 

-Majoritatea bărbaţilor sunt, răspunse el, înlănţuind sărutări 
fierbinţi pe gâtul ei. 

Când își apăsă buzele pe pielea ei goală, acolo unde gâtul se arcuia 
înspre umeri, un spasm fierbinte țâșni între coapsele ei. Își mușcă 
buza ca să-şi rețină un geamăt stins. N-ar fi trebuit să-i placă așa tare 
să-i simtă mâinile pe ea, n-ar fi trebuit să le lase să hoinărească așa 
liber... Cu siguranţă, n-ar trebui să vrea să fie atinsă și mai intim. Dar 
voia, și abia dacă putea sta nemișcată în braţele lui. 

-E chipeș, răbufni ea, sperând că el nu avea să audă acel tremur 
nervos care se strecurase în vocea ei sau că avea să simtă confuzia 
care fierbea în ea. 

- Hmm... 

Mâna lui de pe șoldul ei îi alunecă în sus, trasându-i delicat con- 
turul coastelor. Ea tremură de dorință când degetele lui atinseră ro- 
tunjimea sânului și se arcui instinctiv spre mâna lui. 

-Suntem fraţi. Semănăm. 

Era clar gelozie! Dar creierul ei înceţoșat de sărutări nu putea 
să facă lumină în acea confuzie pe care o simțea crescând din cauza 
lui, pentru a-și da seama de ce era el gelos pe Robert. Mai ales că 
dinţii lui mușcau în joacă pielea de pe umărul ei gol și mâna sa îi 
mângâia sânul. 

-Nu chiar așa mult, dădu ea replica, deși i se păruse întotdeauna 
că Sebastian ar fi mai chipeș dacă n-ar fi mereu așa serios și plin 
de gânduri, cu acea cută de dezaprobare pe frunte. Dacă ar fi făcut 
lucruri mai spontane și mai neașteptate... cum ar fi să-i lingă cea- 
fa la operă. Dumnezeule! Tremură gândindu-se la cât de mult se 
avântase gura lui și la căldura pe care o făcea s-o simtă de-a lungul 
șirei spinării. 

-Aproape identici, murmură el, cu gura care se reîntorcea pe 
umărul ei, în vreme ce mâna trasa conturul decolteului ei. 

Complet neașteptat, însă atât de palpitant, această mângâiere îi 
făcu inima să bată în salturi. 

-E fascinant... curajos... 

Vocea ei era doar un murmur fără suflu, deși știa că, în această 
rivalitate cu fratele lui, el nu și-ar fi dorit să o atingă așa mult cum 
şi-ar fi dorit să facă asta înaintea lui Robert. În acel moment însă, în 
timp ce o atingea cu vârful degetelor pe sânii excitaţi, pur și simplu 
nu-i mai păsa. Cel puţin, nu suficient încât să-l facă să se oprească. 

-E incitant. 

Degetele lui îi alunecară în valea dintre sâni. Cum el trasa cu 
vârful degetelor cercuri lente pe sânii ei, ea se simţi incapabilă să-și 
oprească un geamăt stins. 

-Sunt mulți bărbaţi incitanţi. Zâmbi machiavelic în spatele ei 
văzând reacţia pe care degetele lui curioase i-o provocau. Eu sunt 
incitant, 

- Tu? Râse surprinsă. Sebastian, ești cel mai rezervat, sever băr- 
bat pe care... 

Cu o mișcare fluidă, o întoarse în braţele lui și o rezemă de decor, re- 
pezindu-se să-i acopere gura cu a sa, şi îi înghiţi cuvintele sărutând-o 

până când o reduse la tăcere. Mâinile ei se încordară pe mușchii tari 
ai umerilor lui, în vreme ce corpul lui îl apăsa pe al ei, iar ea înțepeni 
sub asaltul buzelor lui, al șoldurilor lui care se împingeau în ale ei, 
întreaga lui ființă cerând să intre în posesia acelui sărut. Și a ei. 

Căldura toridă o invadă, din cap până-n picioare. Cu un geamăt de 
dorinţă, i se topi în braţe. Mâinile ei nu se mai încleștau pe el pentru 
a-l împinge, ci pentru a-l trage mai aproape. 

Mângâind-o pe lateralele corpului pentru a o încuraja să-i răs- 
pundă la sărut, murmură ceva pe buzele ei, ceva ce ea nu înţelese 
prea bine... 

- Deschide-le, o convinse el. Deschide-le pentru mine. 

Apoi, se trase înapoi. Un sunet de protest veni din partea ei, până 
când îi simţi degetul mare cum îi mângâia bărbia, apăsând-o delicat 
și pentru a-i depărta buzele. 

Gura lui se reîntorsese la ea, iar, de această dată, când o sărută, 
limba lui se strecură cu gingășie printre buzele ei deschise pentru a 
cotropi adâncimile molatice ale gurii ei, convingând-o să răspundă 
la rândul ei acestei noi intimităţi dintre ei. O intimitate care o făcu 
să tremure, să simtă fierbinţeala și să își dorească mai mult. 

Temătoare, își atinse vârful limbii de al lui, iar el gemu. Pulsul ei 
crescu la auzul sunetului atât de masculin. Lui îi plăcea.. Dumneze- 
ule, îi plăcea ce îi făcea ea! Cuprinsă de o dorință nestăvilită născută 
din felul scandalos în care se comportau și de ritmurile electrizante 
ale operei care se desfășura lângă ei, ea îi dezmierdă curajoasă limba 
cu a ei, în vreme ce-și trecu mâna peste umerii lui lați pentru a-și 
afunda degetele în părul mătăsos de la ceafa lui. 

Corpul îi tremură și îi fu cuprins de flăcări, dorindu-și cu patimă 
s-o sărute și s-o atingă mai mult decât știa că ar fi cazul. Așa era 
Sebastian. Ducele. Bărbatul care nici n-o băgase în seamă înaintea 
acestui sezon decât ca s-o certe pentru că făcea necazuri. Un prieten 
vechi pe care îl cunoștea de când se știa. Nu ar fi trebuit să simtă ce 
simţea, plăcerile acestea incredibile... Oh, şi ce plăceri! Când mâna 
lui îi cuprinse un sân, degetele tachinându-i sfârcul prin rochie, se 
opri pur și simplu din gândit și se lăsă în voia simţurilor. 

- Sebastian, șopti ea în vreme ce notele ariei vibrau în ea. Se arcui 
pentru a-i aduce și mai aproape mâna și pentru a spori această plă- 
cere diabolică pe care o simţea în punctul pe care el îl strângea între 
degetul său mare și arătător. 

-Ţi-am spus că mă răscolești, Miranda, murmută el aprins, în 
vreme ce buzele lui le regăsiră pe ale ei, de această dată pentru a 
alterna mușcături ale buzei ei de jos cu atingeri mângâietoare cu lim- 
ba. Credeai că mint? 

- Da, șopti ea sincer. 

El râse, şi sunetul adânc îi gâdilă buzele. 

-E ceva care mă atrage la tine, felul în care pulsezi de viaţă sau 
cum mă faci să râd... 

- Felul în care-ţi tot dau voie să mă săruţi, spuse ea cu un reproș 
la adresa ei. 

El zâmbi în semn de apreciere. 

-Şi asta, da. O sărută iar, lung, posesiv și adânc, pentru a-i 
arăta cât de mult îi plăcea să facă asta. Mă inspiri enorm, Rose, în 
toate felurile. 

Ea tremură când mâna lui se depărtă de sânul ei și îi cobori 
pe corp. 

-Aşa crezi? 

- Surprinzător, da. 

Mâna lui îi mângâie abdomenul în cercuri languroase, cu fiecare 
atingere ţintind tot mai jos. 

-Atât de mult... 

Gura lui îi sărută bărbia și se întoarse în acel punct sensibil de 
după ureche care o făcea să tremure... 

- Încât, dacă am fi avut o lojă doar pentru noi... Mâna îi cobori în 
jos pe abdomen, de parcă ar fi căutat acea căldură care îi asalta mie- 
zul. Aș fi teribil de tentat să-ţi arăt cât de tare. 

Ea gemu la auzul cuvintelor lui neobrăzate. Căldura mâinii lui se 
strecura prin catifeaua subțire a rochiei sale de parcă nici nu ar fi 
existat şi se scurgea înspre vintrele ei, făcându-i dorinţa să înmu- 
gurească între coapse, chiar la vârful degetelor lui. Existenţa ei se 
redusese la corpul lui puternic care o ţinea lipită de zid, la mirosul 
masculin de brandy şi de trabuc ce îi umplea simţurile cu fiecare 
răsuflare pe care o trăgea în piept și la căldura din degetele lui care 
desenau promisiuni tăcute pe abdomenul ei. 

Își îngropă neajutorată faţa în umărul lui, în vreme ce tremu- 
ra, cu tot sângele pulsându-i acolo între picioare. Acolo unde dorea 
s-o atingă mâna lui, dacă ar fi mângâiat-o doar câţiva centimetri 
mai jos... 

- Rose, șopti el răgușit, cu trupul tremurându-i ca al ei. Buzele lui 
surâdeau la tâmpla ei, în vreme ce cuvintele lui făceau trimitere că- 
tre conversaţia lor de dinainte. Îngăduie-ţi să fii tentată... Spune-mi 
ce-ţi doreşti de la mine. 

- Eu... eu nu... 

Un nou val de confuzie o învălui, amestecat cu acea dulce ațâțare 
pe care el o trezea în ea. 

-Nu ştiu. 

-Vrei să te sărut? 

- Da, suspină ea, foarte mult. 

Gura lui o prinse pe a ei din nou într-un sărut intens care îi mis- 
tui iremediabil gura. Se prinse de el, fără răsuflare și cu genunchii 
înmuiați. 

El murmură pe buzele ei: 

-Vrei să te ating? 

—Oh, da, răspunse ea cu o șoaptă care se transformă într-un gea- 
măt atunci când el dădu curs sugestiei, iar mâna lui cobori și apăsă 
valea dintre picioarele ei, așa cum își dorise ea ca el să facă. 

O pipăi prin rochie, dar era ca și când catifeaua nici nu ar fi exis- 
tat, căci toată căldura pătrunsese în ea. Pentru o clipă, nici unul nu 
se mișcă; se auzeau doar sunetele respiraţiilor și pulsul sângelui în 
urechile ei cu fiecare bubuitură a inimii. Apoi, se frecă ușor de ea, 
crescând încet presiunea până când o apucă strâns în palmă. Un fri- 
son minunat și cumplit o traversă, și cedă impulsului de a-și depărta 
picioarele pentru a-i spori accesul spre acel loc dureros dintre coap- 
sele ei. Un mormăit de plăcere ţâșni din gâtul lui. 

-Spune-mi ce altceva mai vrei, Rose. Cum pot să-ţi fac plăcere. 
Neîntrerupându-și mângâierile, care erau cumva deopotrivă chinui- 
toare şi plăcute, îi șopti fierbinte la ureche: Vrei și... altceva? 

Cuvintele se prăbușiră peste ea odată cu ultimele note ale ariei, și 
apoi ea se smulse din reveria ceţoasă în care se lăsase învăluită. 

Altceva... Ştia exact ce voia să zică, ce tentaţie îi flutura pe sub 
nas. După cum ştia prea bine că în acea seară fusese prins între pasi- 
unea pentru operă și gelozie, că nu gândise ca un duce care începuse 
să-și caute ducesa perfectă, ci ca un bărbat care voia să evadeze, 
chiar și pentru o seară. Ironia era usturătoare. Spre deosebire de Ro- 
bert, Sebastian o vedea ca pe o femeie atrăgătoare fizic, nu ca pe puş- 
toaica pusă pe șotii, cu codițe, din vecini. Dar încă n-o vedea pe ea. 

Ceea ce vedea când o privea era o evadare. 

Aplauzele umplură sala operei și reverberară înăuntrul ei. Se des- 
prinse din îmbrăţișarea lui, în vreme ce dezamăgirea o cuprinse. 

— Nu, nu vreau asta. 

El se uită fix la ea, expresia lui fiind un amestec de excitare te- 
ribilă şi uimire pe măsură, de parcă nu putea înţelege ce era cu ea. 
O expresie care îi sfâșie pieptul. 

Moliciunea vocii lui nu reuși să ascundă amărăciunea care se i se 
strecura în cuvinte, în vreme ce se agăţă de singura explicaţie pe care 
o putu găsi: 

-Din cauza lui Robert? 

- Nu, oftă ea, iar chipul lui frumos se tulbură în spatele cortinei 
de lacrimi care inundară ochii ei. Din cauza ta. 

După alte două zile frustrante (şi extrem de confuze) 


Miranda se sprijini de balustradă și râse bucuroasă la vederea 
jonglerilor care făceau demonstraţii pe aleea din faţa separeului lor 
de la grădinile Vauxhall. 

- Să nu îndrăznești să întrebi dacă poţi învăţa jonglerii, o avertiză 
Sebastian pe tonul arțăgos pe care îl folosise cu ea toată seara. 

Și în ultimele patru zile, de fapt. De când o sărutase în culise, iar 
ea îl respinsese, rănindu-i mândria masculină. 

lar acea seară se dovedi cu nimic diferită de celelalte. 

Ea pufni cu dispreţ, enervată și ea pe el că putuse s-o sărute așa 
minunat, deși știa că nu putea ieși nimic din asta. Sărut? Diavolul 
îndrăznise să facă mult mai mult! 

-N-aş cere așa ceva niciodată! Pentru că nu se putea abţine 
să nu-l chinuiască în felul în care și el o chinuise în ultimele două 
zile, adăugă: Dar să învăţ să arunc cuțite! Uite, asta e ceva ce mi-ar 
plăcea să... 

El îi adresă o privire criminală care o amuţi la jumătatea frazei. 

Bărbatul acesta era de neînțeles. Acum o avertiza să nu facă nimic 
care să işte un scandal, și imediat o săruta într-un asemenea fel încât 
i-ar fi putut distruge reputaţia dacă i-ar fi surprins cineva. Acum o 
trata de parcă era un copil, și imediat o atingea până când o făcea să 
geamă cuprinsă de pasiunea unei adevărate femei. Mai întâi fusese 
de acord s-o ajute cu Robert, apoi reacţionase de parcă ar fi fost ge- 
los. Gelos? Ha! Nu și când o avea la braţ pe minunata Lady Jane în 
acea seară, ca oaspetele său personal. Însă, în loc să fie atent la Jane 
şi s-o atragă în același gen de conversaţie antrenantă pe care o avu- 
sese cu Miranda la operă, el își petrecea seara trântind și pufnind la 
fiecare mișcare pe care o făcea ea. 


În braţele altei iubiri 


Doamne Sfinte! Sebastian era așa o enigmă, încât putea să facă o 
femeie să-și piardă minţile. Oftând din greu, se ridică de pe scaun. 
El o prinse de braţ, oprind-o. 

- Unde te duci? întrebă el. 

Ea ridică dintr-o sprânceană, provocându-l din priviri s-o enerve- 
ze, în faţa întregii familii și a prietenilor. 

-Vreau un pahar de punci. 

El îi dădu drumul. 

-Să nu pleci din separeu. 

- Talentele tale sunt irosite în ipostaza de duce. Când trecu pe 
lângă el, își cobori capul cât de aproape de urechea lui putea fără să 
atragă atenţia. Ar fi trebuit să fii temnicer. 

El se răsuci pe scaun, ca și când ar fi vrut să mai facă o încercare 
de a o opri, dar ea plecase deja, strecurându-se pe lângă masa la care 
cinaseră ca oaspeţi ai contelui de St James. 

Contesa trimisese invitaţiile la reședința Audley și la Park Place 
pentru ca toţi să li se alăture într-un separeu privat la Vauxhall, 
pentru deschiderea sezonului grădinilor. Așadar, întreaga familie 
Carlisle şi oaspeţii acesteia, mai puţin Josie și Chesney, care pre- 
feraseră să petreacă o seară liniștită acasă, se înghesuiseră în mai 
multe trăsuri și străbătuseră orașul, mergând de-a lungul Tamisei 
spre grădini. 

Locul era pur și simplu magic! Grădinile erau scăldate în lumi- 
na felinarelor colorate, cu fântâni arteziene și pline de oameni care 
purtau tot felul de costume și de rochii. Saltimbancii roiau pe aleea 
din centrul grădinilor, în vreme ce acrobaţii evoluau pe frânghii și pe 
firele bine întinse între galeriile care găzduiau în separeuri petreceri- 
le celor care fuseseră suficient de norocoși încât să le poată închiria. 
Mai departe, lampioane chinezești luminau drumul către pagoda din 
centrul parcului, unde o orchestră tocmai își termina concertul. În 
spatele pagodei, se întindea un labirint întunecat, cu cărări înguste 
şi întortocheate, unde Sebastian o avertizase să nu meargă încă din 
momentul în care ajunseseră la porţile de la intrare. 

În ciuda comportamentului lui ursuz, Miranda se simţea bine. 
De fapt, sperase să-l convingă pe Quinn s-o ia cu el în balonul cu 
aer cald, dar el se distra prea bine cu prietenii lui de la Boodle și nu 
fusese posibil să fie smuls de acolo. Și mai era Robert, care stătea 

în spatele separeului și nu avea ochi pentru nimeni altcineva în afară 
de Diana Morgan, care stătea lângă el. 

În acea seară, Miranda nu era deloc încântată de nici unul dintre 
bărbaţii Carlisle. 

Îi zâmbi recunoscătoare lacheului de la separeu când acesta îi în- 
tinse un pahar de punci făcut cu arac, apoi se întoarse fără chef la 
locul său de lângă Sebastian. Fiindcă se înghesuiseră toţi în separeu, 
scaunul de lângă el era singurul disponibil; dacă nu, ar fi fost forța- 
tă să stea în picioare lângă lacheu. Ceea ce era o idee surprinzător 
de ispititoare. 

Mai ales când Sebastian o avertiză: 

-Şi nici măcar să nu-ţi treacă prin cap echilibristica pe frânghie. 

„Bărbaţii!“ Începea să creadă că nu aveau nici o valoare cu excep- 
ţia faptului că puteau ajunge la lucrurile aranjate pe rafturi înalte și 
se pricepeau la schimbatul roţilor de trăsură. 

-Dacă insiști să rămâi în starea asta oribilă toată seara, îi răs- 
punse ea, ajungând la limita răbdării, atunci mi-aş dori să găseşti pe 
altcineva pe care să-l chinuiești. Nu merit asta. 

Când văzu că el îi răspunde prin tăcere, se uită în lateral și îl 
surprinse cum o privea lung, cu o expresie de nedescifrat pe faţă. 
Ochii lui întunecaţi o studiau îndeaproape, contemplând-o su- 
ficient de mult timp încât să o facă să înceapă să se foiască sub 
privirea lui. 

Dar nu era așa naivă încât să-și imagineze că el simţea fie remuș- 
cări, fie vină pentru felul în care o tratase. Oh, nu, nu acest bărbat 
care îi folosise pantofii ca metodă de șantaj. 

Apoi, el se ridică. 

-Vă rog să mă scuzaţi, lipsesc un moment. 

Miranda își înfrână impulsul de a-i spune că nu era nevoie să se 
grăbească și își îndreptă atenţia către saltimbanci. 

Un grup nou tocmai ajunsese pe alee. Un bărbat îmbrăcat în ne- 
gru din cap până-n picioare și o femeie cu o rochie cu pene roșii stă- 
teau într-un car micuţ tras de doi măgari. Lângă ei se aflau o cutie 
mare de lemn și o măsuţă. 

Captând atenţia publicului, bărbatul executa o serie de nume- 
re de magie la masă, asistat de femeia în roșu, inclusiv făcând să 
apară și să dispară o monedă de aur în interiorul unei portocale 
necojite sau scoțând dintr-un joben un porumbel pe care îl lăsă 

să zboare înspre mulțime și să dispară în noapte. Cu fiecare nu- 
măr din ce în ce mai dificil, publicul scotea sunete de încurajare, iar 
Miranda aplauda împreună cu ei. Ştia că trucurile nu erau decât 
iluzii și prestidigitaţie, dar se uita vrăjită. Poate că noaptea avea să 
fie magică totuși. 

Uimită de trucul final, stătea pe marginea scaunului și se apleca 
în față, sprijinită de balustradă, ca să urmărească, în timp ce băr- 
batul se pregătea s-o aşeze pe femeie în interiorul cutiei și s-o facă 
să dispară. 

- Fereşte-te de magicieni, o avertiză la ureche o voce profundă. 
Nu putea fi decât Sebastian, bănui ea, refuzând să-și ia ochii de la 
iluzionist. Se întorsese mult mai repede decât sperase ea. Ar trebui 
evitaţi în orice fel. 

-De ce? 

Își dădu ochii peste cap și se pregăti pentru încă un discurs despre 
cum trebuia să se comporte. 

-Pentru că sunt specia cea mai josnică de escroci și de exploata- 
tori, murmură el încet. 

Surprinsă, se întoarse să-l privească. El se întinse spre părul ei, 
pletele blonde-roșcate fiind strânse într-un coc simplu în acea sea- 
ră, şi îi aranjă cu delicateţe o şuviță care îi încadra fața. Când își 
coborî mâna, un mic trandafir de hârtie apăru ca prin magie între 
degetele lui. 

Buzele Mirandei se întredeschiseră, la vederea trucului. 

-Ai dreptate, Miranda, nu trebuia să-ţi stric seara sau seara de la 
operă. Ochii lui albaștri o ţintuiau într-o discuţie privată, în vreme 
ce-i înmână trandafirul. Mi-e teamă că nu am fost mai breaz decât un 
magician. Îţi prezint scuzele mele sincere. 

Inima ei bătu tare, în vreme ce se uita la trandafirul roșu din pa- 
pier mâché, din palma lui. Era posibil să nu-l înţeleagă niciodată pe 
acest bărbat, dar nu putea sta supărată pe el, nu când el își cerea 
scuze. Degetele îi tremurară când acceptă floarea. 

- Mulţumesc, șopti ea. 

Ochii lui îi susţinură pe ai ei cu delicateţe. 

-Cu plăcere. După o scurtă pauză, adăugă, ca pentru sine: Dar te 
rog să stai departe de frânghia pentru echilibristică, bine? 

Ea râse şi își lipi floarea de piept, cu ochii în lacrimi după scu- 
zele lui. 

- Promit. 

Dintre toate lucrurile pe care le putea face el în acea seară, se aș- 
teptase cel mai puţin la asta. O floare ca o ofrandă de pace. Și, cel 
mai important, scuzele. Simţi o mare ușurare. Acum puteau fi iar 
prieteni, așa cum intenţionaseră, iar el n-avea să se mai gândească la 
ceea ce se întâmplase între ei la operă. 

Ca să-i demonstreze că nu se înșela, Sebastian își îndreptă ime- 
diat atenţia către Lady Jane, care îl atinse pe umăr pentru a-l întreba 
de unul dintre membrii parlamentului care se afla acolo în acea sea- 
ră. Jane îi surâse, cu acea expresie sofisticată care îi era așa firească. 
Atât de cosmopolită și de frumoasă. Și cum ședea acolo, în rochia ei 
de un gri-deschis, cu o capă de hermină, cu șiragurile de perle care 
erau împletite în părul ei întunecat, era de o graţie tăcută și rafinată. 
Exact genul de femeie pe care Sebastian și-o dorea de soţie. 

Miranda se afundă în scaun, cu umerii lăsaţi. Ceea ce o făcea să se 
simtă și mai rău, având în vedere că Lady Jane stătea dreaptă lângă 
el. Așa că-și îndreptă spatele, își trase umerii și încă o dată simți lipsa 
rochiilor cu o croială comodă pe care le purta la ţară. 

-Doamnele mai curajoase le poartă prinse la ureche, remarcă 
Robert, aplecându-se peste umărul ei și observând floarea care i se 
odihnea în mână. 

Cu câteva săptămâni în urmă, ar fi fost absolut încântată ca el 
să-i vorbească așa la ureche. Dar acum, straniu, nici măcar nu simţi 
vreun fluture de emoție prin stomac. 

Dar nu-și bătu capul să înţeleagă, ci doar își puse floarea la 
ureche. 

— Aşa? 

— Frumos. 

El îi zâmbi și arătă cu degetul spre pagodă. 

-Eu şi Diana mergem să luăm îngheţată. Vrei să vii cu noi? 

Ceea ce voia să spună de fapt era că aveau nevoie de cineva care 
să-i însoţească. Inima i se opri o clipă. Să fie însoţitoare pentru un 
cuplu îndrăgostit era ultimul lucru pe care și-l dorea în acea seară. 

Dar o privire spre Sebastian îi confirmă că nu ar fi rezistat să ră- 
mână lângă el și Lady Jane. 

Se sili să surâdă. 

- Da, vin. 

Robert și Diana se strecurară din separeu, iar Miranda se ridică 
de pe scaun și îl surprinse pe Sebastian pregătindu-se să-i mai ofere 
câteva recomandări. Dar ridică dintr-o sprânceană într-o înfruntare 
tăcută și ieși. 

Zumzăind de agitaţie și de distracţie, grădinile erau ca un tă- 
râm miraculos al imaginilor și al sunetelor, în timp ce se plimbau 
pe aleea aglomerată, urmându-i pe Robert și pe Diana. În câteva 
minute, îi pierdu în mulţime, dar asta nu o deranja. Nu când avea 
la dispoziţie grădinile pentru explorat, toate minunăţiile pe care le 
putea vedea singură, eliberată din lesa lui Sebastian. În plus, Robert 
și Diana mergeau după îngheţată, ceea e însemna că avea să-i gă- 
sească la chioșcul cu răcoritoare de lângă pagodă, în acel loc în care 
aleile luminate dădeau spre zonele verzi și întunecate dinspre galerie 
și scene. 

În jurul ei, femei și bărbaţi elegant îmbrăcaţi treceau agale, iar 
unele persoane mai curajoase purtau costume exotice, acoperindu-și 
fețele cu măști. Arlechini dansau în apropiere. La fel și o trupă de 
păpușari, mânuind păpuși de dimensiunea unui om. Doi acrobaţi 
ţinându-se de glezne se roteau ca un cerc uman. Un jongler arun- 
ca bețe în flăcări prin aer, iar doi bărbaţi pe picioroange se aler- 
gau pe alee. În jurul ei, peste tot se auzeau fragmente de muzică, 
toate cântate de orchestre sau cvartete diferite. Mai târziu, urma un 
foc de artificii, dar, în ceea ce o privea, mulțimea colorată ţinea loc 
de artificii. 

Apropiindu-se de pagodă, îi zări pe Robert și pe Diana mergând 
pe aleile înguste care duceau în întunecimea desișurilor de copaci. În 
mod clar neinteresaţi de îngheţata de lămâie. Cu un oftat, se grăbi 
după ei. Era însoţitoarea lor, așa că trebuia să stea cu ei, fie că ei 
voiau, fie că nu. Ultimul lucru de care avea nevoie era să-i ofere lui 
Sebastian și mai multă motive să se revolte împotriva ei. 

Aleea deveni mai îngustă și mai întunecată. Deși lampioane fu- 
seseră agățate prin copaci, cineva le stinsese, lăsând poteca în întu- 
neric, aşa că trebuia să fie atentă pe unde pășea, ştiind că Robert şi 
Diana nu puteau fi foarte departe în faţă. Înainte, unde cărarea cotea, 
le văzu siluetele întunecate pășind printre tufe spre un mic pavilion 
care fusese construit să arate ca ruinele prăbușite ale unui templu 
grecesc. Îi urmă. Când ajunse la zidul distrus, voi să-i strige... 


155 


Anna Harrington 


Dar Robert o trase pe Diana înspre el și o sărută. Nu cu pasiunea 
cu care Sebastian o sărutase pe Miranda la operă, ci cu atâta tandre- 
te, cu atâta delicateţe, încât Miranda simţi cum i se sfâșie inima. 

Sau, mai degrabă, ar fi trebuit să i se sfâșie. Robert era totuși băr- 
batul pe care îl dorea de ani de zile. Și atunci de ce nu era foarte 
deranjată, cum ar fi trebuit să fie, atunci când îl vedea sărutând o 
altă femeie? Oare era posibil să nu-l mai iubească? Sau să nu-l fi iubit 
niciodată, de fapt? 

Oh, era dureros, nu putea nega. Să renunţe la un vis pe care îl ur- 
mărise atâţia ani era dureros, dar nu simţea durerea cotropitoare la 
care s-ar fi așteptat, gelozia furioasă, suferinţa copleșitoare care s-o 
zdrobească. Nu despre asta vorbeau poeţii când susțineau că așa se 
simte o inimă frântă? O dezamăgire cumplită? 

În loc de toate acestea, tot ce simţea era suferinţa de a-și fi pier- 
dut visul. De parcă ar fi știut dintotdeauna cum avea să se încheie 
această călătorie spre el. 

Și un ciudat sentiment de eliberare care înflorea în ea. 

Având nevoie de spaţiu și de timp ca să se gândească la lucruri, se 
strecură în spatele zidului, înainte ca ei s-o vadă. Se opri, rezemân- 
du-se de piatra rece pentru a trage adânc aer în piept și a se obişnui 
cu șocul... de a nu fi şocată. 

Atunci, îi auzi, mai întâi în șoaptă, apoi, după ce-și ciuli urechile, 
își dădu seama că vorbeau despre... ea. 

-Îi place de Trent, spuse Diana, iar cuvintele ei spuse cu voce joa- 
să îi opriră Mirandei inima în loc pentru o clipă. 

- Mirandei? Surpriza se citea în vocea lui Robert, și, pentru un 
moment, uită să vorbească încet. Imposibil! 

-Aşa mi se pare, din felul în care se uită la el uneori... 

-Miranda e ca o soră. Toţi ne gândim așa la ea, mai ales Seb... 

Închizând ochii strâns, Miranda își apăsă palma pe piept. Sur- 
prinzător, asta durea. Foarte tare. 

- Și, oricum, el este hotărât cu Lady Jane, continuă Robert. 
Are nevoie de o ducesă. Miranda n-ar putea fi niciodată așa ceva 
pentru el. 

Cuvintele acelea erau pur și simplu tortură, chiar dacă știa că 
erau adevărate. 

-Trent n-o iubeşte pe Lady Jane, rosti Diana ușor. Nu e nimic în 
ochii lui atunci când o privește, iar ea nu-i poate reţine atenţia. Dar, 
când se uită la Miranda, e ca și când dansează focuri în el. 

- Pentru că vrea s-o strângă de gât, spuse Robert ștrengărește. 

- Nu, îl certă Diana, ca o femeie care apăra o alta, iar un fior de 
vină o cuprinse pe Miranda că îi purtase pică Dianei deoarece îi atră- 
sese atenţia lui Robert. Nu-i dăduse niciodată vreo șansă, iar acum 
regreta. Îi pasă de ea. I-a dat acea floare în seara asta. 

Un zâmbet abia schiţat apăru pe buzele ei, în vreme ce Miranda 
atinse trandafirul de hârtie de la ureche. Da, îi dăduse acea floare, și 
felul în care o făcuse o transforma în ceva și mai special. Cu siguranţă 
nu era așa nesăbuită încât să creadă că Sebastian ţinea la ea, nu în 
felul în care spusese Diana. Dar îi păsa suficient de mult încât să-și 
ceară scuze. 

-Nu înseamnă nimic, o asigură Robert. Costă jumătate de penny, 
de la cerșetoarea care le vinde în galerii ca suvenire. 

Cu inima însângerată, Miranda își scoase floarea de la ureche şi o 
privi. În penumbră, petalele roșii păreau negre. Nu-i păsa că era un 
suvenir ieftin, intenția contase, iar Sebastian făcuse un drum special 
în afara separeului pentru a-l cumpăra pentru ea. 

-Nu contează, protestă încet Diana. I l-a dat. A fost romantic. 

-Asta nu e romantic, o corectă Robert. Era un fel de mită pentru 
că voia ca ea să se comporte rezonabil în preajma lui Lady Jane. 

Miranda simţi un junghi dureros. Mită... nu scuze, de fapt. Con- 
știentizarea acelui fapt ardea, ca și când inima îi fusese smulsă din 
piept, înlocuită de un gol de umilinţă fierbinte și de furie. Tot ce pu- 
tea face era să stea sprijinită de piatră, să-și țină genunchii să nu 
cedeze și să-și amintească să respire. 

Doamne, cât putea fi de dureros! Își apăsă cu putere palma pe 
piept, pentru a lupta cu suferinţa care o îneca, dar fără vreun efect. 
Întregul ei sezon nu fusese decât un lanţ de greșeli, iar cea mai 
mare fusese... 

Miranda se uita lung la floarea întunecată. Un strop de apă pică 
pe una dintre petale, întinzându-se pe hârtie şi decolorând-o. Abia 
atunci își dădu seama că plângea. 

- Robert, vorbesc serios. Chiar cred că fratele tău e atras de ea. 

-Miranda Hodgkins nu e decât o prietenă de familie. E ultima 
persoană pe care fratele meu și-ar dori-o. 

Mâna prinse trandafirul de hârtie și-l strivi. Vârî floarea indezira- 
bilă într-un buzunar, se întoarse și se depărtă. 


Sebastian se uită încruntat spre aleea care ducea la pagodă. Nu-şi 
dăduse seama că poate dura atât de mult să cumperi înghețată. 

Lipseau deja de o jumătate de oră, iar el începu să se nelinișteas- 
că. Deși Miranda era cu Robert și cu domnișoara Morgan, o cunoştea 
suficient de bine pe Miranda încât să știe că putea intra în bucluc și 
dacă era închisă singură într-o cameră goală. Fusese fatal faptul că o 
lăsase să bântuie de capul ei prin Vauxhall. Curiozitatea o vârâse pe 
Pandora în necazuri, dar Miranda risca să intre în și mai mari belele 
din cauza curiozităţii. 

Măcar folosise bine absenţa lor pentru a discuta cu Lady Jane. 
Dar, suficient de frustrant, conversaţia cu Jane nu era nici pe aproa- 
pe la fel de interesantă ca discuţiile pe care le avusese cu Miranda. 
Când încercase o abordare care implica flirtul, Jane nici măcar nu 
observase subînţelesurile sexuale. Sau, dacă le observase, nu îndrăz- 
nise să le dea curs. 

O nouă îngrijorare apăru în mintea lui — și anume, că nu o gă- 
sea atrăgătoare pe Lady Jane. Sofisticată, da. Frumoasă și rafinată, 
cu siguranţă. Dar să inspire... deloc. Şi, ca să fie nefericirea dublă, 
constată el în timp ce luă o gură de aer, nu-l inspira nici sexual, nici 
intelectual. Se îndoia că ea s-ar fi avântat vreodată să-i spună exact 
ce gândea, să discute în contradictoriu cu el despre orice, cu atât mai 
puţin despre Milton și Shakespeare. 

Poate că lipsa lui de interes se trăgea de la faptul că nu petrecuse- 
ră prea mult timp împreună singuri. Era clar că, dacă el era conștient 
de ochii care îl urmăreau, atunci și ea era, și, ca o fiică versată în ma- 
niere, știa că trebuia să se poarte rezervat în public. 

Răspunsul era simplu. Avea nevoie să fie singur cu ea. 

- Ţi-ar face plăcere să mi te alături pentru o plimbare prin gră- 
dină? Îi întinse mâna în vreme ce se ridică. Poate îi găsim și pe 
ceilalţi. 

- O idee minunată, Trent. 

Cu un zâmbet încântat, ea își puse mâna într-a lui și se ridică gra- 
ţioasă. Tot ce făcea Jane era grațios. Și corect. De aceea făcu un semn 

femeii care o acompania în acea seară pentru a-i servi drept înso- 
ţitoare. Femeia severă, îmbrăcată într-un costum de lână maro, se 
ridică de pe scaunul său din colţul separeului și îi urmă în noapte. 

Femeia cu siguranţă era o însoţitoare bună pentru doamne, de- 
oarece, la mai puţin de zece minute după ce plecaseră și chiar când 
ajungeau la cărările înguste dinspre pădure, dispăruse din vedere, 
pierzându-se prin mulțime. Era atât de bună, încât știa că urma să 
stea departe cât rămâneau ei acolo, doar ca să-i aștepte la intrarea în 
separeu când aveau să revină. 

O separare foarte convenabilă, și una pe care Jane o pusese pro- 
babil la cale cu femeia înainte de debutul serii, în speranţa că avea 
să ajungă să fie singură cu el. Exact ce-și dorise și el, și simţi un val 
de ușurare când își dădu seama că avuseseră același gând. Mai mult 
chiar, faptul că ea era dispusă să fie singură cu el însemna că era des- 
chisă ideii de căsătorie. 

Jane nu protestă când o conduse pe cărările înguste, unde lam- 
pioanele fuseseră stinse — asta în cazul în care fuseseră aprinse vreo 
clipă. Întunericul oferea discreție pentru plăcerile care aduseseră 
grădinilor de la Vauxhall reputaţia lor sordidă. 

- Eşti distras în seara aceasta, Trent, rosti ea delicat. 

Sebastian își înfrână dorinţa de a o contrazice, spunând în 
schimb: 

— Scuzele mele. 

Adevărul era că era absent în acea seară. 

În acea seară? Aproape că-l pufni râsul. Fusese așa de la balul dat 
cu ocazia aniversării mamei sale, de la Chestnut Hill. Iar obiectul 
distragerii avea forma acelei blonde-roșcate minione care totdeau- 
na părea să se materializeze în locurile în care n-ar fi avut ce căuta, 
aţâţându-l îngrozitor. În ultimele două zile de la debutul de la operă 
al Mirandei, atenţia pe care o atrăgea sporise considerabil. Bărbaţi 
din toate categoriile sociale o vizitau. Devenise subiectul de discuţie 
preferat. Nu mai putea merge la clubul White fără să-l întrebe careva 
despre ea, iar invitaţiile din partea doamnelor din înalta societate 
soseau într-un șir nesfârșit. La fel ca pretendenți. 

Deși mama lui îl asigura că această atenţie era inofensivă, adevă- 
rul era că lui Sebastian nu-i plăcea. Deloc. 

Dar ce putea face în afară de a da curs dorințelor mamei lui și de-a 
le permite domnilor s-o curteze? Nu avea nici un drept asupra ei, 

nu avusese niciodată. Acel moment de nebunie în care aproape că 
o sedusese pe Miranda în culise la operă nu fusese altceva decât un 
moment de nebunie... să se gândească la faptul că ar putea fi cu o fe- 
meie doar pentru felul în care îl făcea să se simtă în pielea lui. Pentru 
că îl făcea să râdă și îl provoca intelectual. Pentru că, atunci când era 
cu ea, uita de toate poverile titlului său și putea fi el însuși. 

Dar să fie el însuși însemna să fie duce, în fiecare clipă. Cu cât 
mai repede se resemna în faţa destinului său, cu atât mai bine. Și 
nu ar mai fi niciodată tulburat de dorinţa de a fi acel om care nu mai 
putea fi. 

-E un pic solicitant acest sezon, explică el, deşi, dacă se gândea 
bine, termenul potrivit era „de-a dreptul frustrant“. 

În orice făcea, încerca să își ţină promisiunea pe care i-o făcu- 
se tatălui său, de a pune ducatul mai presus de orice, având grijă 
cu ce femei se asocia. Însă Miranda îi întorsese complet lumea pe 
dos. Când nu-și dorea să petreacă timp în compania ei, era măcinat 
de vină pentru felul în care se purta atunci când era cu ea. Ce-ar fi 
gândit tatăl său despre el, când, de fiecare dată când erau singuri, 
era la un pas de a o compromite? O perspectivă care era cu sigu- 
ranță departe de ce-și imaginase tatăl său în privinţa lui în ipostaza 
de duce. 

-Sunt sigură că a fost foarte dificil pentru tine, fu ea de acord. 
Apoi, după o pauză, continuă: Domnișoara constituie subiectul 
principal al înaltei societăţi. Pot să înţeleg de ce poate acapara așa 
mult atenţia. 

- A, da? 

Îi aruncă o privire. Ce Dumnezeu voia Jane să spună, de fapt? 
Oare o insulta pe Miranda? 

Dar ea îi surâse cu înţelegere și răbdare, fără vreun strop de ani- 
mozitate fățișă. 

-Eşti atât de ocupat în acest sezon: parlamentul, îndatoririle față 
de mama ta, față de soră, faptul că trebuie să îi controlezi pe fraţii 
tăi... şi acum domnișoara Hodgkins. E o minune că ai timp pentru 
toate. Îi atinse braţul într-un gest de simpatie. Așa că în nici un caz 
nu te învinuiesc că ești distras, având în vedere toate responsabilită- 
tile pe care le ai, și sper că știi că nu o fac. 

El simţi că i se ia o piatră de pe umeri. Slavă cerurilor că Jane 
vedea toate responsabilităţile lui. Un alt motiv pentru care era o 
alegere bună ca ducesă. 

- Mulţumesc. 

Ea își trase mănușile lungi. Fiecare centimetru din ea era perfec- 
ţiunea modei, până la fundele pantofilor de satin. 

- Da, a devenit subiectul favorit al acestui sezon. Pare că... exube- 
ranţa ei e subiectul despre care toată lumea dorește să vorbească. 

El sări în apărarea Mirandei: 

-Pur și simplu se bucură. Părinţii ei au murit amândoi când ea 
era foarte mică, iar unchiul și mătușa care au crescut-o nu au avut 
copii. Deci nu știau cum să se poarte cu ea, așa că ea a oscilat între 
niște îngrijitori foarte severi și joaca împreună cu copiii Carlisle, nici 
una din cele două extreme nefăcându-i prea bine. Dar, în acest sezon, 
deocamdată cel puţin, pare să se fi descurcat destul de bine. Doar 
încearcă să-și găsească o cale a ei. 

- Sper, pentru binele tău, că o va găsi în curând. 

Simţi ceva glacial în vocea ei. La fel cum fusese şi comentariul ei 
lipsit de empatie despre trecutul Mirandei. 

-Sunt convins că o va face, o asigură el, punând tonul ei pe seama 
faptului că n-o cunoştea bine pe Miranda. Și sunt recunoscător că nu 
ai lăsat bârfele să fie un pretext de a te îndepărta. 

Ea îi surâse. 

- N-aș permite niciodată unei alte femei să decidă pretendenţii mei. 

Pretendentul ei. El voia să fie exact asta. Și atunci de ce nu se 
simțea neapărat extaziat când o spuse ea? De fapt, după ce petrecuse 
o seară întreagă cu ea, constată că nu simţea nimic pentru Jane, în 
afară de plăcerea companiei ei. Iar asta trebuia să se schimbe dacă 
voia s-o ia de soţie. 

Când ajunseseră într-un loc pe potecă unde se afla un foișor aco- 
perit de plante agățătoare, o conduse spre intrarea arcuită. 

-E bine aici? 

Era foarte atentă când venea vorba despre acţiunile acceptabile 
în ochii lumii bune. Nu avea nici un rost să-i ascundă de ce o con- 
dusese acolo, suficient de departe pe potecă încât să fie singuri, însă 
nu atât de departe încât să-i pună reputaţia în pericol. Cu siguranţă 
că nu voia să o seducă în acea seară, dar voia să aibă suficientă inti- 
mitate încât să își dea seama dacă el și Jane se potriveau. Trebuia 

să se potrivească. Nu doar că avea nevoie de un moștenitor, dar 
nici nu avea de gând să calce strâmb în căsnicia sa. Femeia cu care 
urma să se căsătorească trebuia să însemne totul pentru el... compa- 
nioana sa, sfetnicul său, iubita sa. Nu s-ar fi mulţumit cu mai puţin. 

- Perfect, murmură ea. 

Își ridică braţele să-i încercuiască gâtul, cu acelaşi zâmbet sofisti- 
cat pe care îl avusese toată seara. 

Deodată, el simți nevoia de a vedea pe faţa ei o altă expresie, de 
pasiune, de excitare. Acea expresie încețoșată și confuză de dorință 
pe care o avea Miranda de fiecare dată când o săruta. Cuprinse cu 
mâinile fața lui Jane și își cobori buzele s-o sărute. Spera să sim- 
tă pe buzele ei acel gust dulce, de vanilie, pe care ajunsese mai nou 
să-l dorească, să stârnească în ea același răspuns care o înflăcăra pe 
Miranda de fiecare dată când el o atingea. 

Cu un oftat ușor, ea îi răspunse sărutului, buzele sale întâlnin- 
du-le pe ale lui cu pricepere, ceea ce îi spunea că mai sărutase mulţi 
bărbaţi în grădini întunecate. Dar, pe măsură ce o săruta, așteptând 
ca pasiunea să producă scântei între ei, nu se întâmpla nimic. Acea 
dorință pulsândă pe care o trăia de fiecare dată când simţea parfum 
de apă de trandafiri, acea încordare în vintre... toate acestea lipseau. 
Le simţise cu Miranda, pentru numele lui Dumnezeu, așa că avea cu 
siguranţă să le simtă și cu Jane. 

Dar nimic. Nici pasiune, nici scântei. Nici vreo dorinţă disperată, 
aproape copleșitoare, de a se pierde pe sine, trup și suflet, în ea. 

Nimic. 

Da, sărutul ei era plăcut. Avea o gură delicată, care cerea să fie 
sărutată, și nu făcu nici o mișcare să-l oprească atunci când îi desfăcu 
buzele cu limba și și-o strecură înăuntru, încercând s-o facă să geamă 
de plăcere sau să scoată un sunet de dorinţă. Orice fel de reacţie care 
ar fi demonstrat că îi plăcea să fie în braţele lui sau care să-i crească 
excitaţia, așa cum scâncetele dulci ale Mirandei îi făceau sângele să 
clocotească. Deși îi răspundea la sărut, gura ei nu avea nimic din gus- 
tul de foame dezlănţuită pe care și-l dorea de la ea, iar trupul nu i se 
topea într-al lui. Experienţa nu era neplăcută, ci doar... goală. 

Se retrase și o privi. În afară de buzele înroşite de sărut, expresia 
ei părea la fel de senină ca înainte. Nu trăda nici un semn că se bu- 
curase sau că ar fi vrut ca el s-o mai sărute ori chiar să îndrăznească 
s-o atingă în felul în care o făcuse cu Miranda, care nu făcuse nici 

o încercare să ascundă ce simţea. Chiar și singură cu el în întuneric, 
Jane era suficient de rafinată încât să nu cedeze pasiunii nestăvilite. 

Dar era ceea ce îi trebuia, nu? O femeie respectabilă și corespun- 
zătoare care să fie ducesa lui. Cu care tatăl său ar fi fost de acord, 
chiar dacă inima lui avea nevoie de flăcări şi pasiune. 

Ea deschise ochii și îi oferi același afurisit de zâmbet ca înainte. 
Singura diferenţă era că acum își trecea degetele înmănușate prin 
părul lui. 

-A fost plăcut, șopti ea. 

„Plăcut?“ Își înghiţi un hohot de râs. „Plăcut“ era ultimul lucru pe 
care și-l dorea. 

Ea rosti încet: 

-Cred că ar trebui să ne întoarcem în separeu înainte să observe 
cineva că lipsim. De parcă ar fi simţit emoţiile care clocoteau în el, 
ea își așeză posesiv mâna pe braţul ei. Te rog să înţelegi. Trebuie 
să am grijă de reputaţia mea, mai ales cu tine, Trent. 

-Mai ales cu mine? 

Ce naiba voia să spună, de fapt? 

-Tu și fraţii tăi aveţi o anumită reputaţie, știi... 

Ochii ei străluciră, ca și când i-ar fi făcut plăcere ideea de a fi prins 
în laţ unul dintre fraţii Carlisle, ca și când ar fi crezut aiureala aceea 
cu fustangiii pocăiţi care devin cei mai buni soţi. Nu era cazul. Erau 
doar niște fustangii pocăiți. 

Cei mai buni soţi erau bărbaţi precum tatăl lui. Acei bărbați obiș- 
nuiți, modești, cu personalitate puternică și suflet generos care 
aveau grijă de familiile lor și le protejau, care erau buni cu cei din 
jur și aspri cu ei înșiși, care pur și simplu își iubeau... Sebastian tra- 
se o gură de aer în piept, simțind durere... Care pur și simplu își 
iubeau soțiile. 

Mâna ei alunecă pe pieptul lui ca să se joace seducător cu nasturii 
hainei sale, dar corpul lui nu reacţiona - nici măcar inima nu-i bătea 
mai tare. Faptul că era singur cu ea în acea seară nu-l excita deloc. 
Ci doar îl frustra îngrozitor. 

-O să merg eu în faţă în timp ce tu vei aștepta un sfert de oră îna- 
inte de a te întoarce. O să spunem că ne-am despărţit în mulțime. 

- Desigur. 

Aparent, plănuise totul extrem de elaborat înainte, așteptând să 
fie cu el. O mai sărută o dată, de despărțire, sperând că-i scăpase 

ceva la îmbrățişarea de dinainte, dar reacţia lui față de ea fu la fel 
de lipsită de intensitate. 

Apoi, ea plecă, strecurându-se din foișor şi îndreptându-se înapoi 
spre alee, unde însoțitoarea ei o aștepta în spatele galeriei, cu o scuză 
deja pregătită despre cum se separaseră. 

Înfrânându-și o înjurătură furioasă, el păși în spaţiul îngust de 
lângă foișor. Nu crezuse niciodată că pasiunea ar fi prioritară în 
deciderea soţiei sale. Desigur, întotdeauna plecase de la presupune- 
rea că femeia pe care avea s-o aleagă urma să fie la fel de deschisă ca 
el plăcerilor conjugale. Dar acum, cu această reacţie rece față de Jane, 
începea să se îndoiască de faptul că femeia cu care urma să se căsăto- 
rească i-ar împărtăși această trăsătură. Ar trebui să o înveţe cum să 
obţină plăcere din ritualurile intimităţii, bănui el, cum să se bucure 
astfel încât să se poată și el bucura de ea. 

Dumnezeu era martor că nu trebuia s-o înveţe astfel de lucruri 
pe Miranda. 

Faţa i se crispă într-un rictus. Oare ce naiba se întâmpla cu el? 
Doamne, Dumnezeule, de ce se gândea la Miranda dintre toate feme- 
ile din lume? Având în vedere că era capabilă să-l facă să se simtă ca 
un prost, o femeie n-ar trebui niciodată să vrea să facă doar asta și 
să-l lase frustrat şi furios... 

În împrejurimi, se auzi agitație. Sebastian se ascunse în umbra 
groasă a perdelelor de iederă, acolo unde lampioanele fuseseră stin- 
se. Voci de bărbat și femeie se auzeau mânioase, ca prinse într-o 
ceartă, apropiindu-se. El zâmbi cu satisfacţie. Era bine de știut că și 
alți domni se simțeau la fel de prost ca el în seara aceea. Cel mai pro- 
babil, cei doi se certau pentru că unul din ei îl surprinsese pe celălalt 
în tufișuri cu altcineva. Un incident obișnuit la Vauxhall. 

Se apropiau din ce în ce mai mult, niște siluete fără formă în întu- 
nericul de nepătruns. Apoi, vocea femeii se auzi clar: 

- Pleacă! 

„Miranda!“ 

Ea ieși furtunoasă din umbrele dese, mergând atât de repede, 
încât aproape alerga. Și, lângă ea, urmând-o cu ușurință, mergea 
Burton Williams, fiul mezin al vicontelui de Houghton. 

-Te rog, imploră ea, lasă-mă în pace. Chiar nu am nevoie de 
însoțitor la... 

Restul propoziției se pierdu când cei doi trecură de zidul de pia- 
tră care tăia tufișurile și adăuga încă un strat protector intimităţii 
celor care doreau să se ascundă în umbră. 

Sebastian grăbi pasul, simțindu-se cuprins de furie. 

William îi spuse ceva, dar ea clătină din cap hotărâtă și își con- 
tinuă drumul. Fără nici un cuvânt de avertizare, bărbatul o prinse 
de braţ şi o trase cu forță spre el. Ea încercă să-l împingă departe, în 
vreme ce el încerca s-o sărute. Ea îi trase o palmă. 

Williams se trase un pas în spate, doar ca să rânjească sfidător. 

-Îți place mai brutal, nu? 

Apoi o înghesui iar în zid. 

Sebastian îl apucă de umăr, îl întoarse și-l dădu un pumn în băr- 
bie. Forţa loviturii îl culcă pe William la pământ. 

- Cere-ţi scuze! îi zise Sebastian printre dinţii încleștaţi în timp 
ce-l domina pe William, aflat la picioarele lui, scoțând fiecare cuvânt 
cu o furie cumplită. 

Williams strigă: 

-S-o crezi tu! 

-E în regulă, îl asigură Miranda, în timp ce-și puse mâna pe 
brațul drept al lui Sebastian, ca să-l împiedice să-l pocnească iar pe 
ticălos. A fost doar o neînțelegere. 

El nu credea așa ceva. Iar în acea seară se simțea suficient de agi- 
tat încât să se bage într-o încăierare zdravănă în care să-și reverse 
frustrarea și toată energia care mocneau în el. Acea frustrare pe care 
o simţea încă de la balul mascat. 

- Cere-ţi scuze! 

Williams atinse șuvoiul de sânge ce curgea din buza lui și lătră: 

- Scuze! 

-Le accept, răspunse repede Miranda și îi luă braţul lui Sebastian 
ca să se îndepărteze de acolo. 

Dar el nu era pregătit să plece. 

-Să nu îndrăznești s-o mai atingi vreodată, îl ameninţă pe Wil- 
liams, în timp ce tânărul se ridica împleticindu-se. Și să n-aud că ai 
bârfit-o, pentru că atunci te provoc la duel. 

Williams râse la auzul cuvintelor și aruncă înspre ea o privire pli- 
nă de dispreţ. 

- Femeiușca asta nu merită să strici pe ea nici măcar un glonţ. 

Miranda încă se ținea de brațul lui drept când Sebastian ridică 
pumnul stâng. Lovitura îl nimeri pe Williams în celălalt obraz. De 
data aceasta, când bărbatul se prăbuși la pământ, nici nu mai încercă 
să se ridice. 

Furia îl străbătea pe Sebastian, pulsând cu fiecare bătaie a inimii, 
în timp ce o apucă de încheietură și o trase după el pe cărare. Refuză 
să-i dea drumul, chiar dacă ea îi ceru să se oprească; nu se uita înapoi 
şi practic o forța să alerge ca să țină pasul cu el. Nimeni din mulțime 
nu le acordă atenţie. O femeie care era trasă cu forța din grădini de 
către un bărbat furios era tot un incident recurent. 

- Plecăm! strigă el la Quinn când trecură pe lângă separeul lor, 
fratele său stând în partea din față, înconjurat de prietenii săi. 

Din fericire, Lady Jane și mama lui nu erau prezente. 

-O duc pe Miranda acasă. 

-De ce? strigă Quinn ca să acopere zgomotul făcut de primele 
focuri de artificii care se înălţau în aer și explodau deasupra într-un 
torent de nuanţe strălucitoare de roșu și albastru. În jurul lor, mulți- 
mile chiuiau de încântare. 

-Durere de cap, lătră Sebastian. 

Quinn se încruntă îngrijorat. 

-O doare capul pe Miranda? 

- Nu, mormăi el ca pentru sine, pe mine mă doare. 

-La reședința Audley, îi porunci Sebastian vizitiului, în timp 
ce deschise furios portiera trăsurii și o puse înăuntru, pe banchetă. 

Intră, trânti ușa, dădu un pumn în plafon și echipajul se puse în 
mișcare cu o smucitură. 

Inima Mirandei bătea cu furie. El era supărat, mult mai supărat 
decât îl văzuse vreodată. Se aplecă înspre ea, cu coatele pe genunchi, 
şi se uită la ea prin penumbra din spaţiul acela întunecat. 

-Ce naiba s-a întâmplat între voi doi? 

Era atât de mânios, încât tremura. 

Ea își ridică bărbia, pregătindu-se de luptă. Refuza, pur și simplu 
refuza să arate vreun semn de slăbiciune în faţa lui uitându-se în 
altă parte. Așa că îl privi înapoi curajoasă, provocându-l tăcut să o 
zgândărească, pentru că, după seara aceea, avea să-l zgândărească 
fericită la rândul ei. 

-Nu am făcut nimic greșit, se apără ea. l-am lăsat pe Robert și 
pe domnișoara Morgan lângă ruinele grecești și mă întorceam spre 
separeu când Burton Williams m-a întâlnit pe cărare şi şi-a adus 
aminte de la balul contesei de St James. A insistat să mă însoţească 
înapoi, pentru a mă proteja. Râse de ironia situaţiei. Am refuzat. Dar 
se pare că nu e obișnuit să fie refuzat de femei. 

El strânse cu putere din dinţi, și, în întunericul din trăsură, ea 
putea să-i vadă mușchii gâtului încordându-se. 

-Te-a rănit? 

- Doar la braţ. 

Făcu o grimasă în timp ce-și freca antebraţul în locul de unde 
o apucase Williams. Cu siguranță urma să aibă acolo o vânătaie a 
doua zi. 

-Înainte să ajung, specifică el. Îşi încleștă și-și descleștă pumnii 
într-un gest de furie rece, reţinută, care o făcu să tremure. Ochii îi 
erau negri. Te-a forţat nenorocitul? 

Înțelegerea căzu peste ea ca un potop de apă rece, stingându-i 
propria furie. Sebastian nu era supărat pe ea, ci era furios pe Burton 
Williams. Atât de furios, încât, dacă ea ar fi rostit cuvântul greșit, 
ar fi întors trăsura, ar fi gonit înapoi la Vauxhall și l-ar fi omorât pe 
bărbatul acela pentru că avusese curajul s-o atingă. 

-Nu, oftă ea stins, cu privirea aţintită asupra lui. Nu a făcut așa 
ceva. 

El răsuflă aspru și se lăsă pe spătarul banchetei, trecându-și o 
mână peste faţă. 

-Sunt împreună cu tatăl lui Williams în Camera Lorzilor. Eu şi 
Houghton suntem în aceleași comitete. Se abţinu să murmure o în- 
jurătură printre dinţi în timp ce clătina din cap. Ce-ar fi spus tatăl 
meu de treaba asta? 

Ea şopti: 

-Ar fi mândru de tine pentru că ai luat apărarea unei femei. 

- Aceeași femeie pentru care aproape că m-am compromis la ope- 
ră? o provocă el tăcut. 

Ea simţi un junghi de compasiune pentru el, pentru că se îndoia 
așa mult de el însuși gândindu-se la cum l-ar fi văzut tatăl lui. 

-Tu și Williams nu aveţi nimic în comun. Tu ești un gentleman 
care n-ar forţa niciodată o femeie să-i accepte favorurile. 

Nu putea să-i citească pe faţă ce simţea, dar umerii lui erau în- 
cordaţi în continuare și stătea ţeapăn în trăsura care se legăna. 
N-o crezu. 

- Dacă nu eşti un gentleman, de ce mi-ai fi dat acel trandafir roșu 
de hârtie în această seară? 

-Pentru că am fost orice altceva mai puţin un gentleman 
cu tine. 

Vocea lui se potrivea cu huruitul roţilor trăsurii pe caldarâm. 

- N-aveam nici un drept să-ţi vorbesc cum am făcut-o. 

Un surâs îi apăru pe buze. Toate avertismentele lui prostuţe... 

- Înţelegi? Williams n-ar fi... 

-Şi nu aveam nici un drept să fac ce am făcut la operă. M-am 
pierdut cu firea. El îi susţinu privirea în întunecimea trăsurii. A fost 
o greșeală. 

-O greşeală? 

Inima îi bătu îndurerată. Sperând că nu l-a auzit bine sau că nu 
înţelesese ce voia să spună, repetă cu o şoaptă înmărmurită: 

-O greșeală? 

El răspunse serios: 

- Da. 

Cuvântul acela o sfâșie, trecându-i prin piept ca un pumnal și 
strângându-i inima cu atâta forţă, încât crezu că avea să-i explodeze. 
Clipi ca să-și aline usturimea din ochi. 

-Ce anume? 

Cumva, reuși să articuleze cuvintele astea, în ciuda faptului că 
inima stătea să-i sară din piept. 

- Faptul că m-ai sărutat, că m-ai atins... sau că ai dat de înţeles 
că mă dorești? 

- Toate. 

Faţa îi era în umbră, ceea ce făcea imposibil pentru ea să-i citească 
emoţiile, dar iritarea îi tulbura vocea. 

-N-ar fi trebuit niciodată să te sărut așa sau să-ţi spun acele lu- 
cruri. Nu am vrut. 

— Atunci, de ce le-ai făcut? 

Se forță să răspundă cu o fermitate pe care nu o simţea cu 
adevărat. 

- Mi-am pierdut minţile în acea seară. Am fost răscolit de muzică. 
Atâta tot. Făcu o pauză, apoi adăugă încet: Și sunt recunoscător că tu 
ţi-ai venit în fire și ai oprit lucrurile. 

Se uită la el prin întuneric, în vreme ce lacrimi fierbinţi îi apă- 
reau în ochi și făceau chipul lui să apară tulbure. Nu ar fi trebuit să 
conteze ce însemna ea pentru el, ce credea el despre ea sau chiar 
dacă se gândea la ea. Sebastian Carlisle, duce de Trent, nu-i fusese 
niciodată sortit. Femei ca Lady Jane îi erau sortite lui. Dar, cumva, 
părerea lui despre ea începuse să conteze. Cumva, în ciuda tuturor 
bătăliilor şi a planurilor lor de a-și găsi oameni pe care crezuse- 
ră că-i doreau, ajunsese să-i pese de el. Mai mult decât credea că 
era posibil. Și acum, el să spună că ceea ce împărtășiseră fusese 
o greșeală... 

— Minţi! 

Acuzaţia tăioasă fu făcută cu o voce doar un pic mai puternică 
decât propria-i respiraţie, dar săgetă spaţiul cu forța unei ghiulele de 
tun. El tresări din pricina intensității afirmației ei. 

-Ştiu de ce spui asta, de ce tu... Vocea i se stinse din pricina no- 
dului care o gâtuia. Pentru că nu vrei să recunoști că mă dorești. 

Nu pe nepoata orfană a unor arendași de-ai tăi. Nu tu, un duce... 
cineva de la care se așteaptă să-și dorească numai doamne fine și fii- 
ce ale aristocraților societăţii. Când văzu ochii lui scăldați în flăcări, 
înțelese că avea dreptate și continuă, amintindu-și cuvintele Dianei 
de la ruine: Dar mă dorești. 

El strânse din pumni. 

-Am nevoie de cineva care să fie ducesa mea, mormăi, încercând 
să-i evite acuzaţia. 

-O ducesă perfectă care nu va face niciodată nimic nepotrivit, 
nu va da niciodată naștere bârfelor și nici nu va face necazuri? Da, 
ducele din tine vrea asta. 

Inima i-o luă la goană din pricina furiei și dintr-un alt motiv, la 
fel de întunecat, la fel de puternic. Ceva care o făcu să-și dorească 
să-i zgândărească furia aprinsă înăuntrul lui până când avea să clo- 
cotească și să dea pe-afară. 

-Dar bărbatul mă dorește pe mine, îndrăzni ea să murmure. 

-Nu vreau asta! izbucni el. 

Ea negă cu o mișcare a capului, dându-și seama că el minţea. 

-Eu sunt fata din vecini care nu se va potrivi niciodată idealurilor 
de bună și nobilă creştere, care e o fată obișnuită și de origine umilă, 
cu nasul ei pistruiat și părul ciufulit. Dar care te face să râzi şi să te 
bucuri. Femeia care este alegerea complet greșită pentru duce, dar 
perfectă pentru bărbat. 

Ochii lui luciră de la lumina felinarelor, pe când el rosti gutural și 
ameninţător: 

-Nu te doresc. 

-Ba da. Și apoi îl împinse de pe stâncă zicând: Și nu te poţi supor- 
ta din cauza asta. 

Cu un mârâit frustrat și furios, o înșfăcă și o trase spre el. Ea scoa- 
se un mic sunet de surpriză când ateriză în poala lui. El rosti printre 
dinţi, cu gura la doar un milimetru de a ei: 

— Nu am voie să te doresc, fir-ar să fie! 

-Şi totuși, mă dorești, spuse ea într-o șoaptă, atât de încet, încât 
sunetul aproape fu pierdut printre umbre. Tremura toată. Și nu e 
nici o greșeală. 

Privirea lui căzu pe buzele ei, apoi gura lui îi acoperi cu pasiu- 
ne buzele. Mintea ei se înfioră ca reacţie la acest atac de furie și ex- 
citație care îi străbătea pe amândoi. Își deschise gura înfometată 

să-i primească sărutul și își auzi sunetul adânc, de aţâţare, cum i se 
desprinse din gâtlej. 

Când el pătrunse cu limba printre buzele ei, ea îi întâmpină bu- 
curoasă asaltul, limba ei încolăcindu-se în jurul limbii lui, adânc în 
gura sa. În loc să fie neliniștită de lipsa lui de control, ea era în extaz. 
Mâna ei îi alunecă pe ceafă, și își trecu provocator degetele prin părul 
lui mătăsos, în vreme ce el continua să-i revendice gura într-un sărut 
tot mai înfometat, cerând tot mai mult și mai cu ardoare. Ceea ce ea 
își dorea la fel de mult ca el. 

Când nu mai putu să facă faţă sărutului, își desprinse gura pentru 
a sorbi niște aer. Degetele ei îi lărgiră lavaliera și gulerul, dezgolin- 
du-i gâtul în faţa gurii ei lacome, iar excitarea o traversă fulgerător, 
făcând-o să simtă bătaia pulsului lui pe buzele ei. Gustul lui era deli- 
cios, bărbătesc, de vin de Porto și tutun, și nu se mai putea opri, sa- 
tisfăcându-și foamea de el. Nu-l putea tortura îndeajuns cu propriile 
ei săruturi care ațâţau flacăra din el. 

- Te răscolesc, murmură ea pe gâtul lui, extaziată că era adevărat. 
Așa mi-ai spus. 

Îi linse mărul lui Adam și se desfătă cu fiecare respiraţie sacadată 
a lui sub buzele sale curioase. Săruturile ei îl tulburau nespus, ceea ce 
o încânta. Voia să-l audă mărturisindu-i că avea dreptate, că sărutu- 
rile și atingerile nu fuseseră o greșeală, că el o dorea... 

-M-am înșelat, mormăi el răgușit și îi cuprinse iar gura cu a lui. 
De data asta, când gura i-o acoperi pe a ei, în loc s-o sărute, îi trasă 
conturul buzelor cu vârful limbii, făcând-o să fiarbă și sporindu-i do- 
rința dureros de mult. 

Oh, ce minciună! Dar Sebastian se mințea pe el însuși la fel cum 
o minţea și pe ea. Chiar și acum, căldura înflorea pretutindeni unde 
corpurile lor se atingeau. Nu era Lady Jane sau una dintre doamne- 
le din înalta societate. Nu era potrivită, nu era rafinată și cu sigu- 
ranţă nu era pasivă. Dar el o voia chiar și așa, iar inima ei tresălta 
de bucurie. 

Ea se ridică să-i întâlnească gura și-i devoră lacom sărutul, lăsând 
acea jinduire dureroasă să o învăluie cu totul. În timp ce el o săru- 
ta din nou fără suflare, ea se agăţă de el și îi împărtăși sărutul, fie- 
care mușcătură primind drept răspuns o alta. El nu putea ascunde 
efectul pe care îl avea asupra lui și începu să tremure pentru că își 
pierdea preţioasa sa atitudine rezervată. Dar ea simţi o schimbare 

în el, o capitulare reticentă care se înălța din adâncurile lui. Știa că 
asta îl costa enorm din mândria lui. 

-Nu te pot avea, Miranda. Contrazicându-și propriile cuvinte, 
ajunse cu mâinile pe spatele ei și începu să-i desfacă șirul de bride cu 
degete experte. Ai fi compromisă, iar eu aș fi în continuare forțat să 
mă căsătoresc cu altcineva. 

Răsuflarea ei se opri când el îi trase corsajul jos în talie, dezvăluind 
micul corset. Un tremur de excitație pulsa prin ea, în vreme ce mâna 
lui trasa conturul dantelelor din față. Căldura atingerii lui se scurse 
în carnea ei prin materialul scrobit, de parcă nici nu era acolo. 

Buzele lui ajunseră la nivelul urechii ei și îi mărturisiră într-un mur- 
mur fierbinte, în vreme ce degetele desfăceau şireturile corsetului: 

-Dar tot te doresc. 

Apoi, gura lui îi acoperi urechea și plonjă adânc înăuntru, în cel 
mai erotic sărut pe care ea îl simţise vreodată, făcând-o să se agaţe 
de el ca să nu se prăbușească. Și totuși, inima ei dănţuia. Aproape că 
nu-i venea să creadă... Sebastian Carlisle o dorea pe ea. Bărbatul care 
mai demult era doar vecinul nesuferit devenise prietenul ei, iar acum 
mult mai mult de-atât. 

Când îi deschise corsetul și trase cămășuţa pentru a-i dezgoli 
sânii, ea nu mai fu în stare să-și înfrâneze geamătul gutural care 
ieși din gâtlejul ei. Privirea lui încinsă îi ardea carnea. Și o privea 
lacom, sorbind-o în vreme ce ea îi stătea provocator în poală. Îi zâm- 
bi șiret când sfârcurile i se întăriră în aerul răcoros, sub privirea lui 
de flăcări. 

-Suntem într-un loc întunecat și ascuns, murmură el. Vocea ră- 
gușită dansa în jurul ei, încălzind-o dinăuntru spre exterior. Într-un 
loc ferit de priviri și unde nu ne ştie nimeni. 

Ea se cutremură aducându-și aminte de ceea ce-i spusese în seara 
de la operă, în acea conversaţie cu totul scandaloasă, absolut stu- 
pefiantă, pe care o avuseseră în spatele scenei. O conversaţie care o 
făcuse să tânjească de dorinţă și o lăsase neîmplinită. Atunci, la fel 
ca acum, răsuflarea îi era rapidă și sacadată, iar vârful limbii ei ieși 
pentru a umezi buzele uscate. 

-Genul de loc în care o femeie ar putea simți tentaţia de a-i des- 
tăinui unui bărbat ce anume își dorește ea? șopti ea. 

El îi încercui încet sfârcul stâng cu vârfurile degetelor, făcându-l 
să se întărească și mai mult. 

-Iar un bărbat ar putea simți tentaţia de a ceda. 

- Da, răsuflă ea. 

Își arcui spatele sub atingerea sa, pentru că nu putea sta locu- 
lui sub apăsarea degetelor lui. El râse ușor la vederea răspunsului ei 
prompt, iar sunetul adânc străbătu corpul Mirandei. Doamne, cât de 
mult adora să-l audă râzând! Niciodată nu era mai atrăgător decât 
atunci când se bucura cu adevărat, iar inima ei îl dori mai mult, deși 
era aproape imposibil. 

- Ce-ţi dorești, Rose? murmură el. Spune-mi şi-ţi voi oferi. 

Ea înghiţi în sec. Știa că ar fi trebuit să oprească tot ce se petre- 
cea, să pună punct înainte ca lucrurile să scape de sub control. Dar 
ispita era pur și simplu mult prea mare, iar el o făcea să se simtă 
absolut delicios. 

Cu inima bătându-i atât de tare încât era sigură că el ar putea s-o 
audă, ea șopti: 

— Sărută-mă. 

-Cum dorești. 

Se aplecă și îi prinse sfârcul între buze. Ea icni la această îndrăz- 
neală. Senzaţia pe care gura lui moale, umedă și fierbinte o produ- 
cea pe pielea ei rece o șocă, și se cutremură violent, pierzându-și 
suflul a doua oară când limba lui o linse, înconjurând sfârcul în același 
fel în care o făcuseră și vârfurile degetelor lui. Nu era un sărut. Era 
ceva mult mai voluptuos, mult mai delicios. După ce îi transformă 
sfârcul într-o pietricică, lăsându-l fierbinte și doritor, cu vârful stră- 
lucind umed în lumina difuză, se mută la celălalt sân, ca să reînceapă 
dulcea tortură. 

Ea nu-și putea găsi locul în poala lui, incapabilă să stea locului în 
vreme ce el îi lingea sfârcul. 

- Sebastian, protestă ea între gâfâieli intense. Ce faci... 

- Șșștt, șopti el, cu gura nelăsându-i pielea dezgolită, chiar în 
momentul în care întindea mâna s-o mângâie pe sân, liniștitor, de 
parcă ar fi calmat o pisică sălbatică. 

Când deschise ochii să-l vadă, ceva tresări puternic în ea, în vre- 
me ce-i privea gura senzuală pe sânii ei — ceva brut și de-o feminitate 
pură. Coapsele i se încordară ca să facă faţă acelei dorinţe fierbinţi 
care o traversa și-i fura răsuflarea. 

Dintr-odată, el termină cu tachinările. Îi luă sânul adânc în gură și 
începu să-l sugă cu poftă. Atât de puternic și de vijelios, încât buzele 

lui smulseră jinduirea care pulsa între coapsele ei și o traseră ca pe o 
frânghie prin ea, aproape lăsând-o fără aer, cu picioarele care îi tre- 
murau depărtate unul de altul peste ale lui. 

Cu un ultim sărut tandru ca să-i excite sfârcul, el își ridică privirea 
și se uită în ochii ei. 

-Ce altceva mai vrei, dulce Rose? o invită el, cu voce răgușită. 

— Atinge-mă, spuse ea, atât de ușor, încât sunetele abia dacă îi 
părăsiră buzele. 

În ochii lui care o priviră pentru o clipă străluci orbitor o plăcere 
viscerală. Apoi, el își plecă ușor capul și suflă aer rece peste sfârcul 
ei umed. 

Zguduită de senzaţia neașteptată, lăsă să-i scape un strigăt. În- 
cercă să se opună, dar mâna care o mângâiase delicat acum o oprea 
să se dea jos de pe coapsele lui. El suflă și peste celălalt sfârc, iar ea 
gemu după această adorabilă tortură. Cine ar fi crezut că cea mai 
ademenitoare atingere era.. să n-o atingă deloc? 

Ea șopti: 

- Sebastian... 

O încercare nu chiar cinstită de a-l face să se oprească din mân- 
gâieri, când, de fapt, ultimul lucru pe care și-l dorea era ca el să se 
oprească. În loc de asta, găsi suficientă claritate în ciuda ceții de exci- 
tare din minte încât să rostească printre răsuflări sacadate: 

-Nu faci... ceea ce... îmi doresc. 

- Nu. În sfârșit, fac ce-mi doresc eu, murmură el, atingându-și 
obrajii ușor de sânii ei. 

Apoi, gura lui se mută la celălalt sân, pentru a-l suge iar, la fel de 
lacom ca înainte. Ea își arcui spatele, împingându-și sânul mai adânc 
în gura lui. 

-Nu joci... cinstit, gâfâi ea. 

El doar râse la protestele ei, ca și cum ar fi știut exact după ce 
tânjea corpul ei și cum s-o chinuiască în cele mai minunate feluri cu 
putinţă. Sunetul adânc îi gâdilă sfârcul și i se rostogoli de-a lungul 
șirei spinării. 

El nu juca deloc cinstit. Ea avea sâni pe care el putea să-i dezgo- 
lească cu ușurință, să-i excite și să-i facă dureroși de dorinţă, să-i 
mângâie și să-i sugă. Bărbaţii! Chiar și în intimitate, se bucurau de 
toate avantajele. Și nu era ca și când ea ar fi putut să-i tragă cămașa 
de pe el și să facă la fel cu... 

Îi trecu fulgerător prin minte un gând, unul absolut delicios. 
Aproape că-i veni să râdă de încântare. Oh, avea să-l tortureze exact 
în același fel în care el o torturase pe ea! Dar ce e cinstit e cinstit, și, 
dacă el putea să joace după aceste noi reguli, atunci și ea putea face 
exact același lucru. 

Sucindu-i-se în poală ca să-și facă loc, își strecură mâna printre 
corpurile lor, găsi nasturii de la pantalonii lui și îi desfăcu repede. 

El se crispă, iar ochii i se întunecară de dorinţă. 

-Ce faci? 

- Altceva, îi murmură cuvintele folosite la operă. Îngăduindu-și 
să fie îndrăzneață și ignorând tremurul nervos al degetelor, își stre- 
cură mâna înăuntrul pantalonilor lui înainte ca el s-o fi putut opri. 

El gâfâi printre dinţii încleștaţi, iar corpul i se încordă. Cu un râs 
gutural, îi cuprinse mădularul și îl scoase din pantaloni, în palma ei 
închisă, printre pliurile rochiei ei. 

- Miranda, o avertiză el, răsuflând sacadat, dar n-o opri. 

Era prea fascinată de bărbăţia lui tare prinsă între degetele sale 
ca să mai poată ţine cont de vreun avertisment. Așa mătăsoasă la 
exterior, cu o duritate de oţel înăuntru, lungă și groasă, surprinzător 
de fierbinte... Ar fi fost în stare să jure că o simţea pulsând în palma 
ei ca o inimă care o luase la goană, iar când își plimbă degetele de-a 
lungul ei până la vârf, găsi acolo o mărgică de umezeală adunată în 
micul șanț. Îl înconjură cu degetele și strânse. 

El tremură în vreme ce o înjurătură îi scăpă printre dinţi, iar mâna 
lui coborî imediat după a ei. Buzele ei se depărtară să protesteze. 
Cum îndrăznea să îi ia mâna de acolo când el o supusese unor torturi 
atât de dulci? Să pună capăt unui moment minunat acum... 

- Așa, îi arătă el. Mâna lui se închise peste a ei și îi arătă cum să 
procedeze ca să-i facă mădularul mai lunecos între degetele ei, cum 
să strângă, cum să-l mângâie... În sus și-n jos, pe lungimea lui, de la 
capul umflat până la bază, cu putere și rapid. Gemu stins: Dumneze- 
ule mare, da... așa! 

El închise strâns ochii și își dădu capul pe spate în vreme ce se 
înfrupta cu plăcerea pe care i-o oferea ea. Nu putea ascunde cât de 
mult își dorea mâinile ei pe el, iar pieptul lui se umplu de deliciul noii 
puteri pe care ea o exercita asupra lui. 

Își luă mâna de pe a ei și îi mângâie trupul. Degetele i se împot- 
moliră în cutele rochiei, și se încurcă în ele în zona genunchilor ei, 

nereușind să le ridice mai sus din pricina faptului că ea îi stătea 
în poală. Însă ajunsese suficient de sus încât să se vadă marginile 
tivite cu dantelă ale ciorapilor ei, suficient de sus încât mâna lui să 
alunece sub ele și să mângâie porțiunea dezvelită de pe interiorul 
coapselor ei. Ea gemu ușor, cuprinsă de o dorinţă desfrânată mult 
prea puternică de a fi mângâiată între picioare, de a-i simți mâna 
acolo, în acel punct care tânjea dureros de dorinţă. 

-O să te ating acum, îi spuse el, cu propria-i răsuflare sacadată, în 
timp ce ea îl strângea și-l mângâia. Dacă vrei să mă opresc... 

-Nu te opri! Gândul că nu avea să-i mai simtă mâinile era de ne- 
suportat. Te rog, Sebastian, îmi doresc asta. 

Mâna lui o atinse între picioare, și, când vârfurile degetelor o 
mângâiară cu delicateţe între faldurile sexului ei, ea simţi că leşină, 
atât de incredibil de bine era să fie atinsă acolo. 

- Oh, da... te rog! 

O sărută tandru și gemu: 

- Rose! 

Degetele lui începură s-o mângâie din ce în ce mai îndrăzneţ, 
alunecând și mai adânc înspre ea cu fiecare atingere, până când 
o pătrunse. Cu un sunet de surpriză, ea tremură înconjurându-l, 
cu toţi muşchii mici încleștaţi în jurul degetelor lui în timp ce el o 
mângâia înăuntru. 

Gemând de dorinţă, își închise ochii și își depărtă picioarele cât îi 
permitea rochia. Se purta absolut scandalos... 

Şi pur și simplu nu-i păsa. 

Degetele lui îi provocau prea mare plăcere, în timp ce îi linişteau 
dorinţa care creștea în ea și îi explorau intimitatea corpului, iar 
buzele lui era prea puternice și prea apetisante pentru a o convinge 
să se oprească. Întreaga ei existenţă se redusese la acele plonjări 
pe care degetele lui lungi le făceau în ea, la mirosul lui masculin 
care îi umplea nările, la spasmele puternice ale coapselor lui mus- 
culoase de sub ea. Nu și-ar fi putut niciodată imagina că putea fi 
absolut glorios să te predai. Și, dacă se lua după sunetele guturale, 
adânci care veneau dinspre el în vreme ce ea continua să-l mângâie, 
nici el. 

- Sebastian, gâfâi ea, în acel moment implorându-l să-i ofere ceva 
ce nu putea numi, dar știa că el era în măsură să-i ofere. 

Șoldurile ei se arcuiră pe coapsele lui, trupul ei pledând pentru o 
eliberare din acea durere minunată. El își suci degetul mare şi atinse 
mugurul ascuns în faldurile ei. Un fulger de extaz o străbătu și o făcu 
să scoată un strigăt de teribilă plăcere. 

Gura lui se năpusti peste a ei și înăbuși orice sunet, dar mâna ei se 
încleştă pe erecţia lui, strângând cu o putere aprigă. Îl auzi gemând 
aproape de buzele sale, îi simți spasmul în palma sa... căldura lichidă 
ce se scurse pe degetele ei. 

Pentru o clipă, simţi că nu se putea mișca. Nu putea face nimic 
decât să stea nemișcată și să lase valurile de plăcere s-o traverseze. 
Trupul ei era în același timp înmărmurit de ceea ce se întâmplase și 
complet relaxat, cum stătea întinsă în braţele lui, cu sânii dezgoliți 
şi cu picioarele desfăcute. Inspiră adânc și încet, pentru a-și recăpăta 
suflul, bucurându-se de bătăile rapide ale inimii și de căldura care se 
diminua treptat între picioarele ei. 

Abia atunci deschise ochii și constată că el se uita fix la ea, cu o 
expresie impenetrabilă pe faţa lui chipeșă. Abia atunci înţelese... 
Își ridică mâna și își văzu degetele strălucind în lumina discretă. 

- Ah, șopti ea, atât de ușor, încât cuvântul era aproape o răsuflare. 
Atunci înţelese ce făcuse - Dumnezeule, ce făcuseră împreună! ~, și 
un val fierbinte îi cuprinse obrajii. Încremenită de propria ei neruși- 
nare, încercă să se dea jos din poala lui. Dar încă stătea pe coapsele 
lui, cu rochia în dezordine, și tot ce reuși fu să-și înfigă cotul în ab- 
domenul lui. Oh... 

În ciuda respirației lui precipitate, el nu se mișcă s-o dea jos 
de pe el, ci o ţinu de umeri ca s-o imobilizeze. Cu cealaltă mână, 
își desfăcu lavaliera de la gât și se uită confuz la ea. Întrebă cu 
tandreţe: 

-Eşti bine? 

„Bine?“ Nu, nu era bine. Tocmai ce... într-o trăsură. Dumneze- 
ule... Încercă să-și înghită lacrimile, rugându-se ca el să nu o vadă 
în întuneric. 

-Sunt bine, minţi în clipa în care el îi luă mâna și îi șterse cu deli- 
cateţe degetele cu lavaliera. 

Sentimentul de vină îi era întipărit pe faţă, neputând s-o priveas- 
că, dar o asigură cu o voce joasă: 

- Nu-ţi fie teamă. Eşti în continuare inocentă. 

O lacrimă îi alunecă pe obraz. Nu, nu era așa. Nu era nimic ino- 
cent în toată treaba asta. Nu asta voia să spună, dar dezlănțuirea de 
emoții care urlau în ea o împiedica să gândească limpede. 

El se întoarse să arunce bucata de țesătură pe fereastră. 

-Nu plănuiam să... Iisuse! 

- Ce e? 

Ea încercă să se ridice și să-i urmărească privirea pe fereastră. Ră- 
mase fără aer. 

- Suntem pe Audley Street! 

Pe faţa lui apăru brusc o grimasă, în vreme ce trăgea de rochia ei. 

- Aranjează-ţi rochia. Acum! 

Ea alunecă din poala lui pe cealaltă banchetă: degetele îi tremurau 
așa tare, încât abia dacă putea să-și lege corsetul în vreme ce el se 
încheia la pantaloni. Se simţea paralizată. Dumnezeule, ce făcuse- 
ră?! Primul ei sezon, prima ei călătorie la Londra, iar dacă cineva ar 
vedea-o așa, ar fi complet compromisă, doar din pricina mândriei ei 
prosteșşti și a furiei. Și din cauza atracției crescânde față de un bărbat 
pe care n-ar fi trebuit să-l dorească. 

- Dă-mi voie să te ajut. 

O întoarse ca s-o ajute să își încheie rapid rochia. 

Abia își aranjă mâneca pe umăr când trăsura se opri. Câteva se- 
cunde mai târziu, vizitiul deschise larg portiera. 

leşi grăbită, fără să mai aștepte ca Sebastian s-o însoțească înăun- 
tru, mergând atât de repede, încât aproape că se împiedică pe scările 
de la intrare. Disperată să fugă de umilinţa pe care o simţea, nu-i 
păsa de cât de lipsită de graţie părea; nici nu îndrăzni să privească în 
urma ei să vadă dacă el ieșise din trăsură pentru a o urmări cu privi- 
rea. Căci că n-ar fi suportat ca el să nu fi făcut asta. 

Din fericire, majordomul era deja la ușă și o ţinea deschisă, iar 
ea se grăbi înăuntru, apoi traversă foaierul și o porni pe scări în sus. 
Tremura atât de tare, încât nu știa cum de era în stare să pună un pi- 
ciot în faţa celuilalt, năucită de felul în care se purtase în acea seară. 
Avea nevoie să ajungă în siguranţa camerei sale, înainte să izbuc- 
nească în lacrimi. Sau într-o criză de nervi. Confuzia o copleșea în 
asemenea măsură încât nu ştia nici... 

- Miranda? 

„Oh, nu.“ Ultima persoană cu care voia să dea ochii în acel mo- 
ment... Se opri la auzul vocii blânde din spatele ei și își mușcă buzele 
ca să nu plângă, în timp ce-și punea pe faţă un zâmbet forţat, întor- 
cându-se s-o privească pe sora lui Sebastian. 

Josephine Carlisle Matteson, marchiza de Chesney, stătea spri- 
jinită de tocul uşii de la salonul ei, în rochia de casă, cu părul ei 
întunecat deja periat și acoperindu-i umerii. Ţinea o carte în mână, 
și un zâmbet îi lumina fața. Arăta complet relaxată după ce-și petre- 
cuse seara acasă, în compania copiilor săi. 

- Te-ai întors devreme. Uimită, aruncă o privire spre scări. Cei- 
lalţi s-au întors cu tine? 

- Sunt tot la Vauxhall, răspunse ea, rugându-se ca Josie să nu 
vadă ușoara dezordine a coafurii ei sau rochia care nu-i stătea per- 
fect, deoarece nu avusese timp să strângă prea bine șireturile corse- 
tului. Sau culoarea roşie a buzelor ei sărutate intens. Ori cutele de pe 
rochia ei. Dumnezeule, și-ar fi dorit să moară! 

-Sebastian m-a însoţit înapoi. Am... Se forţă să mintă, urându-se 
pentru faptul că o amăgea pe femeia care fusese mereu ca o soră pen- 
tru ea: Am o durere de cap. 

Josie se încruntă îngrijorată. 

- Ți-e rău? Își întinse mâna spre a ei, cu neliniște. Să trimit după 
doctorul Brandon? 

- Te rog, nu. Pieptul parcă îi era apăsat de plumb, pentru că acum 
trebuia să adauge și povara de a-și fi minţit prietena ei cea mai veche. 
Zâmbi crispată. Mă simt deja mai bine. 

-În regulă. Josie îi strânse mâna și apoi îi dădu drumul. Probabil 
e de la zgomotul și agitația grădinilor. Pot fi copleșitoare. 

Acea lecţie o învățase mai bine decât oricine. 

- Da. 

- Nu vrei să bem o ceașcă de ciocolată? 

Fără a-i da ocazia să refuze, Josie o luă de braţ și o conduse în 
salonul ei. Miranda își înăbuși un geamăt de exasperare. Ce fra- 
ieră fusese! Nu putea nici măcar să fugă la ea în cameră fără să 
fie oprită. 

- Higgins tocmai a adus tava, așa că încă e caldă. Ciocolata mă 
ajută mereu să adorm. Josie se așeză pe marginea canapelei și turnă 

două cești de ciocolată fierbinte din ceainicul de porțelan, apoi îi 
întinse una Mirandei. Poate că-ţi va domoli durerea de cap. 

— Mulţumesc, murmură ea, sfâșiată de bunătatea lui Josie. 

Şi îngrozită de ceea ce făcuse în acea seară cu fratele ei. 

Își pierduse mințile preţ de câteva clipe, pentru că el o făcuse să 
se simtă așa frumoasă și dorită și din cauza sentimentelor neclare pe 
care le nutrea faţă de el. Pur şi simplu, își oprise orice gând raţional 
şi își îngăduise să se lase purtată de val. 

Josie îi făcu semn spre scaunul din fața ei. În vreme ce Miranda 
se așeză pe el, lacrimi noi începură să-i înceţoșeze ochii, din cauza 
celor întâmplate în acea seară, dar le înlătură clipind, recunoscătoa- 
re că putea să le pună pe seama durerii de cap, dacă era nevoie. Luă 
ceașca de ciocolată, dar se foi cu ea în mână, neavând nici un chef 
s-o bea. 

Încruntându-se îngrijorată, Josie se lăsă pe spetează și în- 
trebă încet: 

-S-a întâmplat ceva în seara asta în grădini, nu? Ceva care ţi-a 
provocat durerea de cap. Făcu o pauză atotștiutoare. Sau cineva. 

Ochii Mirandei se ațintiră în ai ei, în vreme ce-şi simţi stomacul 
plonjând vertiginos spre podea. 

-Eu nu... Înghiţi cu zgomot. Dar nodul din gât stătea bine înfipt 
acolo. Nu înţeleg ce vrei să zici. 

-Fața ţi-e roșie și ai rochia șifonată. Josie îi zâmbi blând și înțe- 
legător. Suntem singure în seara asta, așa că ce vorbim rămâne între 
noi două dacă vrei să-mi spui ce s-a întâmplat. 

Un val nou de vinovăţie o sfâșie la gândul că trebuia să se prefacă 
de faţă cu Josie, când marchiza era așa bună cu ea. Ar fi trebuit să fie 
absolut încântată că Josie voia să-i împărtășească secretele, așa cum 
făceau atunci când erau copile, la Chestnut Hill. Dar pur și simplu 
nu putea. În loc de asta, nu spuse nimic, ci își duse ceașca la gură 
pentru a ascunde orice urme ale confuziei și ale remușcării cu privire 
la Sebastian. 

Josie continuă: 

-Thomas e la reședința Strathmore, cu colonelul și cu Kate, iar 
mama nu se va întoarce decât după focurile de artificii. Sunt momen- 
tul ei favorit de la Vauxhall. Așa că poţi să-mi spui... Josie se aplecă 

spre ea cu o curiozitate abia mascată, întrebând pe un ton complice: 
A fost drăguţ domnul Downing? 

Miranda clipi, simțind cum i se golește mintea. 

- Domnul Downing? 

Apoi își regăsi suflul. Doamne, Dumnezeule! Uitase complet că 
Charles se scuzase în ultimul moment că nu putea veni. Și cât de 
groaznică era că nu îi simţise deloc lipsa? 

-Chiar am avut o durere de cap, insistă ea, încă ascunzându-se. 

Deși, la cum o înțepau ochii, avea să fie în curând adevărat. Zâm- 
betul lui Josie era neîncrezător. 

-Dacă nu negi, voi presupune că ai fost cuprinsă de romantismul 
grădinilor. Ochii ei străluciră, în timp ce sorbea din ceașcă. Se mai 
întâmplă. 

Miranda se uită solemn fix în ceașca de ciocolată. Nu roman- 
tismul o cuprinsese în seara aceea, ci un duce bătrân și scorțos. 
Unul care se dovedise a nu fi nici scorțos, nici bătrân, în cele 
din urmă. 

Îşi simţi inima grea. Partea cea mai rea, da, cea mai rea dintre toa- 
te era că nici măcar nu putea să pună iresponsabilitatea ei pe seama 
desfrâului, pentru că pur și simplu faptul că fusese cu Sebastian era 
ceea ce făcuse seara așa minunată. Faptul că fusese cu un bărbat cu 
spirit, inteligent și atent, care, pentru câteva clipe preţioase, nu mai 
fusese ducele, ci el însuși. 

-Deci a fost o întâlnire romantică. Pradă tentaţiei secretului, 
Josie își puse deoparte ceașca. Și bărbatul? insistă ea, fără să în- 
drăznească să dea nume, deși Miranda își dădea seama, din sclipi- 
rea ochilor ei, că îl bănuia pe Charles Downing. Spune-mi, îți place 
de el? 

- Nu, negă repede Miranda. Adică, da, de fapt, nu! Pur și simplu, 
nu mai putea gândi limpede. Gemu ușor din pricina confuziei și-și 
lăsă capul să se sprijine pe o mână. Nu știu. 

Josie veni spre marginea canapelei și își cobori glasul: 

- Când l-ai sărutat, ai simţit că ţi se înmoaie picioarele? 

Oh, simţise mult mai mult de atât. Sebastian îi înfierbântase tot 
corpul într-un fel în care ea bănuia că nici un alt bărbat nu ar fi fost 
în stare. 

-Da, recunoscu ea. Apoi, adăugă ezitant, în șoaptă: Și cred că și 
eu am avut același efect asupra lui. 

Josie declamă radioasă: 

- A, deci te place! 

- Nu. 

Tristeţea o cuprinse imediat, adăugându-se la învălmășeala de 
sentimente ce se învârtejeau în ea ca o furtună. Nu era suficient 
de naivă încât să creadă că el o plăcea. Nu în felul în care se referise 
Josie. Pentru că, după ceea ce făcuseră ei în acea seară în trăsură, chiar 
și Sebastian recunoscuse că o dorea, dar spusese foarte clar că nu-și 
putea permite să o aibă. Nu ducele cel desăvârșit, aflat în căutarea 
ducesei lui perfecte. Pentru o clipă în acea seară, ea își dorise ca el să 
fie doar un bărbat obișnuit. 

- Înţeleg, murmură Josie blând, închizând o lume întreagă de iu- 
bire fraternă în acel cuvânt. Apoi continuă delicat: El știe ce simţi tu 
pentru el? 

- Oh, nu! Ar fi fost absolut distrusă dacă el ar fi aflat. N-aș putea 
niciodată să-i spun. 

Mai ales că nu știa sigur ce simţea. Și mai ales că era sigură că el 
s-ar fi uitat la ea cu milă dacă ar fi știut. 

- Dar cum va şti dacă nu-i spui? Cu ochii strălucind din pricina 
tentaţiei de a face pe peţitoarea, Josie ridică din umeri degajată. Și 
ce ai avea de pierdut? 

- Mândria mea, oftă Miranda. 

Josie îi surâse dulce. 

-Nu cred... 

Sunetul ușii de la intrare care se deschidea jos ajunse la ele, între- 
rupând conversaţia, iar zâmbetul ei se însenină. 

-Thomas a ajuns acasă. 

Momentul lor privat se încheiase, iar Josie se ridică recunoscă- 
toare pentru a merge să-și întâmpine soţul. Expresia iubirii care i 
se așternuse pe faţă când îl auzise pe soţul său că se întorsese făcu 
inima Mirandei să tresară de gelozie. Ea avea să cunoască vreodată 
astfel de iubire, astfel de afecțiune? Genul de iubire în care soţul ei 
nu doar că o iubea, dar o și completa? 

Miranda așeză ceașca pe masă și se îndreptă spre ușă. Nu voia 
decât să se bage sub pături și să nu mai iasă din pat până în august. 

- Miranda, o strigă Josie ca să-i mai ofere un ultim sfat. Dacă îţi 
place cu adevărat acel bărbat, atunci ar trebui să-i spui ce simţi. Știu 
că poate ţi se pare înspăimântător să-i arăţi celuilalt ce simţi, dar nu 
ar trebui să ratezi această oportunitate. Trebuie să te întrebi singură 
ce ai alege: mândria sau o șansă de a iubi? 

Ea se gândi la Sebastian și își mușcă buza. Da, ce ar fi ales? 

Cu un geamăt de frustrare, Sebastian trase un pumn pernei și se 
întoarse pe spate pentru a se uita ţintă la baldachinul patului. 

Miranda Hodgkins... Dumnezeule! 

Își pierduse minţile. Asta era singura explicație pentru ce se în- 
tâmplase în trăsură. Femeia îl frustrase în asemenea hal, încât își 
pierduse uzul raţiunii și rezerva, împingându-l către punctul de co- 
laps. Și dincolo de el. 

Cumva, în toată perioada în care nu fusese atent la ea, Miranda 
crescuse și devenise femeie. O tentaţie deja în floare, delicioasă, care 
știa exact cum să-l facă să-și piardă controlul într-un fel în care nu 
reușea nici o altă femeie. Și totuși, ce-l înfuria cel mai tare, ce încă îi 
făcea sângele să clocotească după întâlnirea din urmă cu câteva ore 
era că ştia că era total nepotrivită pentru el, însă nu se putea abţine 
să n-o dorească în continuare. Și nu doar fizic. 

Asta era partea care stârnea cea mai mare frustrare înăuntrul său. 
Era drăguță, desigur, mai ales când îi arunca acea privire de seducţie 
inocentă, când își mușca buza uitându-se la el. Dar el fusese cu femei 
mult mai frumoase decât Miranda, și nici una nu avusese un aseme- 
nea impact. Nu, cu Miranda era mai mult decât atracţie fizică. Avea 
o vitalitate şi o prezenţă de spirit care îl atrăgeau, cel mai probabil 
pentru că avea parte de aceste lucruri atât de rar în viaţa sa actuală. 
Când era cu ea și când erau doar ei doi râzând sau discutând despre 
poezie, dezbătând chestiuni de politică sau pur și simplu plimbân- 
du-se în tăcere prin parc, atunci el nu mai era ducele de Trent. Era 
pur și simplu Sebastian. Și era fericit. 

Își dorea asta, s-o aibă pe ea, în toate felurile. Feluri care nu se 
potriveau cu rangul lui de duce. Inclusiv în patul său. Și nu doar pen- 
tru o noapte. 

Nebunie! 

Își acoperi ochii cu braţul. Indiferent de ce anume dusese la aceas- 
tă nebunie — că era vorba despre părul ei rebel care nu se putea hotărî 

dacă să fie blond sau roșcat, râsul ei care mereu ţâșnea din ea exact 
în momentul nepotrivit, felul în care fătuca asta încăpăţânată îl în- 
frunta în vreme ce majoritatea bărbaţilor aveau suficientă minte să 
se arate docili, felul în care îl putea înfuria cu un singur cuvânt sau îl 
putea face să râdă la fel de repede - toate astea trebuiau să înceteze. 
Aveau să ajungă la o înţelegere. El urma să-și ceară scuze, să-i explice 
calm că ceea ce se întâmplase între ei nu trebuia să se repete și că 
fusese o greșeală. 

O greșeală? Râse amar de sine însuși. Nu așa intrase în această 
situaţie din capul locului? Numai Dumnezeu știa ce avea să se întâm- 
ple dacă îi mai spunea încă o dată lucrul acesta. 

Chiar şi acum, când stătea cu ochii deschiși holbându-se în 
întuneric, sentimentul de vinovăţie îl făcea să simtă un nod în sto- 
mac. Fusese un idiot, la un pas de a o compromite — de două ori, de 
fapt —, când ştia mult prea bine că nu se putea căsători niciodată cu 
ea. Avea nevoie de o nevastă potrivită pentru a fi ducesă, una cu care 
tatăl său ar fi fost de acord. Cu siguranţă, nu nepoata orfană a unui 
fermier care locuia în arendă pe pământurile lor și pe care societatea 
n-ar fi acceptat-o niciodată. ar asta îl făcu să simtă un junghi de 
cea mai îngrozitoare vinovăţie, pentru că era conştient de respon- 
sabilitatea lui faţă de titlul său, față de familia lui, știa că, dacă ar fi 
compromis-o, ei i-ar fi fost îngrozitor de greu să-și găsească un soţ... 
Și, cu toate astea, egoist, o dorea mai departe - pe ea și fericirea pe 
care ea o aducea cu sine. 

Se săturase să fie ducele de Trent, se săturase atât de mult de toa- 
te poverile pe care le ducea în spate, obosise să se tot întrebe dacă se 
ridica la nivelul așteptărilor tatălui său. Dar, când era cu Miranda, 
putea fi el însuși. Nu un pair de care depindea toată lumea și de la 
care toată lumea se aștepta să fie respectabil, un adevărat conducă- 
tor, perfecțiunea întruchipată... 

Dar el era Trent. Avea să fie mereu. Şi nu era nici o ieşire din 
această situație. 

Cu un mormăit de frustrare, mai trase un pumn pernei și renunţă 
la ideea că ar putea adormi. Sunetul ușii care se deschidea tulbură 
tăcerea camerei, urmat de zgomotul unor mișcări ușoare. 

Pufni enervat. Valetul lui era un om bun și loial, dar în seara asta 
Sebastian nu avea nevoie să i se ațâţe focul sau să i se tragă draperii- 
le. Voia să fie lăsat în pace să-și plângă de milă. 

-Ce este, Barlow? 

Deoarece valetul nu răspunse, Sebastian își înghiți o înjurătură și 
se ridică din pat, cu cuvertura acoperindu-l până la brâu. Și îngheţă. 

„Miranda.“ 

Stătea lângă ușă, delicată ca o stafie în penumbra blândă, purtând 
o pălărie cu boruri largi și o haină lungă de vizitiu, care o acoperea de 
la gât până la pantofi. Însă ar fi recunoscut acel nas cârn oriunde, lao- 
laltă cu ridicarea hotărâtă a bărbiei și cu pumnii încleștaţi pe lângă 
corp. O Furie în haine de bărbat. 

Miji ochii mânios. Nu era suficient că îl frustrase în trăsură, ofe- 
rindu-i o mostră din ceva ce n-ar fi putut avea niciodată. Acum, veni- 
se să-l înnebunească în propria casă. 

-Ce faci aici? întrebă el. 

Femeia asta afurisită îl aducea la limita răbdării. 

-Îmi încalc mândria, șopti ea, iar cuvintele ei stranii erau linişti- 
toare, precum limbile focului care își jucau reflexele dulci în umbrele 
de pe faţa ei. 

Își scoase pălăria, lăsând-o să cadă, iar părul i se revărsă liber pe 
umeri și pe spate. El simţi cum se excită într-o clipă. 

Sub cuvertura care îi acoperea partea de jos a trupului gol, mă- 
dularul i se întări când își aduse aminte ce făcuseră în trăsură; trase 
dureros aer în piept. O privi ca într-o dulce tortură cum ea se aplecă 
și-și desfăcu pantoful stâng, apoi îl lăsă să cadă înapoi pe covor, 
făcând același lucru și cu celălalt. Cu fiecare piesă de îmbrăcăminte 
pe care o dădea jos, dorinţa îl cuprindea și mai năvalnic. 

-Trebuie să pleci, porunci el, cu vocea mult mai răgușită decât 
ar fi fost cazul. 

Nu suna deloc convingător. 

-După ce am încercat toate ușile de la dormitoare înainte de a-l 
găsi pe al tău? Nu. 

` — Dacă dă cineva peste tine aici... 

-M-am săturat de avertismentele tale, Sebastian. Îi susținu 
curajoasă privirea din cealaltă parte a camerei. De acum înainte, fac 
ce vreau eu. 

Cu degete tremurânde, își desfăcu haina cea lungă. Fiecare nas- 
ture pe care îl deschidea mai dădea la iveală o porţiune de piele sau 
din materialul subțire de dedesubt, fiecare ca un pumn în stomac. 
Nefiind conștientă de cât de dureros era pentru el s-o urmărească 

dezbrăcându-se, își dădu haina jos de pe umeri și o lăsă să-i cadă la 
picioare. Apoi, rămase nemișcată, ca o statuie, ca și când l-ar fi pro- 
vocat să se uite la ea din cap până-n picioare, purtând aceeași rochie 
pe care o avusese în noaptea petrecerii pentru mama lui. El simţi 
cum i se usucă gura. 

Dumnezeule mare! Lady Rose se întorsese. 

Știind că trebuia s-o scoată din cameră, ca să nu repete greșeala 
din trăsură, chiar dacă își dorea nespus de mult, el bombăni: 

-Văd că ţi-ai făcut un adevărat obicei din a da buzna în dormito- 
rul meu din greşeală. 

-Nu e nici o greșeală. Mișcă din umerii aproape goi de sub funde- 
le de satin care ţineau corsajul larg să nu alunece. Am găsit camera 
bună de data asta. 

Mădularul lui jinduia după ea, iar mintea îi înota în confuzie. Era 
complet nepotrivită... şi totodată minunat de potrivită. 

-Ce am făcut în trăsură nu s-a încheiat, spuse ea încet. Noi doi 
avem de terminat ceva. 

Răbdarea lui își găsise sfârşitul. Abţinându-se să nu înjure, sări ca 
fulgerul din pat și traversă camera în fugă ca un taur pornit la atac. 
Eii se tăie răsuflarea când văzu că era gol puşcă și-și feri ochii, apoi se 
retrase până când spatele i se lipi de peretele de lângă ușă. 

Dar Sebastian se apropie, în el clocotind frustrarea şi excita- 
rea. Își lipi mâinile de zid încadrându-i umerii, fără să-l intereseze 
ce credea ea văzând un bărbat gol stând aşa aproape de ea, aproa- 
pe atingând-o. Și nu doar un bărbat gol, ci unul excitat. Dar, în 
acel moment, având în vedere că ea nu făcea decât să pună paie 
pe focul frustrării lui făcându-l să fie tensionat ca un arc, chiar 
nu-i păsa. 

-Nu mă voi căsători cu tine doar pentru că te-am atins, mârâi 
printre dinţi. Așa că dacă de asta ești aici... 

-Nu sunt aici ca să te prind în capcana măritișului. 

În continuare neîndrăznind să-l privească, își ridică indignată 
bărbia. El o luă de bărbie și o sili să-l privească. Ochii ei străluceau 
puternic în penumbră, oglindind furia care lucea în ai lui. 

— Atunci, de ce ești aici? 

- Pentru că îmi placi, spuse ea dintr-o răsuflare, mărturisirea abia 
fiind auzită. Mult mai mult decât ar fi cazul. 

Inima lui avu câteva bătăi neregulate, în timp ce se uita lung la 
ea, împietrit. Nu-şi îngădui să spere că o auzise bine. Pur și simplu, 

nu putu. Pentru că, dacă așa era... Doamne, Dumnezeule! Să fie așa 
aproape de a avea o șansă la fericire, doar ca să știe prea bine că 
așa ceva nu i se putea întâmpla niciodată lui... 

- Miranda, reuși să rostească, incapabil să mai scoată vreun 
alt cuvânt. 

Ea nu avea nici cea mai mică idee ce ispită era pentru el sau prin 
ce chin îl făcea să treacă. Tremurând, ea șopti: 

-Şi am crezut că poate... 

- Ce? insistă el plecându-și capul până când ochii lor erau la ace- 
lași nivel, iar gura lui atât de aproape de a ei, încât putea să îi simtă 
căldura de la gâfâielile ei mici pe buze. 

- Ah, om enervant! 

Ea îl împinse în umăr, dar el nu se clinti. 

-Vreau s-o facem iar, afurisit să fii! Ce am făcut în trăsură... Vo- 
cea i se frânse din cauza frustrării și a pudorii. Am venit aici pentru 
că am sperat că mă placi suficient încât să vrei să... 

El plonjă înainte și îi cuprinse gura cu a lui. 

Nemaiputând să-i reziste, își băgă mâna în părul ei şi îi prinse 
cu degetele șuvițele mătăsoase pentru a o ţine nemișcată, în timp 
ce gura lui o copleşea pe a ei. Era incredibil de înfometat, să-i simtă 
gustul, să se bucure de viaţa care iradia din ea; îl atrăgea într-un fel 
în care nici o altă femeie nu reușise s-o facă, așa că îi devora sărutul 
cu multă lăcomie. 

Ea scăpă un geamăt stins de jind. Iar el se îmbătă cu sunetul, în 
timp ce sângele îi clocotea de dorinţă, strecurându-și limba între bu- 
zele ei ca să guste dulceaţa dinăuntru, bucurându-se de fiorii care îl 
traversau în cascade. Îl înfuria, îl provoca, îl făcea să-și piardă min- 
tile... Era complet irezistibilă. Iar ea îl plăcea pe el, nu titlul lui moș- 
tenit, ci pe el, bărbatul care devenise prin propriile forțe. Doar cu o 
mărturisire șoptită, îl adusese în genunchi. 

Scăpă un geamăt de abandon și se pierdu în ea. În acel moment, 
cu toată moliciunea ei lipită de trupul lui tare, nu-i mai păsa nici de 
ducat, nici de averi; tot ce ştia era că avea nevoie de ea pentru a eva- 
da din temniţa în care i se transformase propria viață, fie și numai 
pentru o noapte. O dorea pe ea, toată. 

Își desprinse gura de a ei și începu s-o sărute pe gât, în vreme 
ce mâinile îi mângâiau corpul peste tot. Acum, că era cu el, nu voia 

să se oprească din mângăâieri, de parcă trăia cu frica iraţională că era 
doar o stafie și avea să dispară în întuneric. 

-Nu vreau ce am făcut în trăsură, șopti el răgușit, apoi îi lin- 
se gâtul, simțindu-i pulsul accelerat. Din cauza lui. Senzaţia îl lăsă 
jinduind. 

Agăţându-se de el, luă o gură de aer, năucită de confuzie. 

-Nu vrei? Dar am crezut că... 

-Vreau mult mai mult de-atât, îi șopti fierbinte pe buze, săru- 
tând-o languros și bucurându-se de răspunsul ei molatic. Te vreau 
toată, înţelegi? Îi cuprinse sânii în palme prin materialul subţi- 
re, iar ea se cutremură. Vreau fiecare răsuflare, fiecare tremur, fi- 
ecare zâmbet, fiecare râs... Își coborî capul ca să-i ia sfârcul între 
buze, jucându-se cu el până când deveni tare ca o pietricică. Când 
își înălță capul, un cerc umed rămase pe rochie, un semn al pose- 
siunii care dezvăluia sfârcul întunecat prin materialul transparent. 
Fiecare secret din fiecare colţișor al tău, îi promise el, întorcându-se 
s-o sărute iar. 

Gemând încet, ea se arcui sprijinită de perete, pentru a-și îm- 
pinge sânii mai mult în el. El se simţea zguduit de priveliștea aceea 
delicioasă: ea stătea cu ochii închiși, de parcă apropierea lui era de 
nesuportat, dar buzele senzuale i se despărţiră, trădând dorinţa de 
a fi posedate. O contradicţie frumoasă: o femeie puternică și totuși 
blândă. Fără teamă, totuși atât de fragilă. Femeia care nu avea să fie 
niciodată a lui... care era acolo a lui în acea noapte. 

-Dacă vrei să pleci, fă-o acum, o avertiză el, cu vocea ca un mu- 
get stins, plină de dorinţă. Dacă rămâi, te compromiţi. Și nu mă pot 
căsători cu tine. 

Ochii ei se deschiseră, și se uită fix la el, cu adâncimile lor verzi 
de mare furtunoasă, plină de excitare şi de dorinţă, de aţâţare și de 
emoție. El își trecu degetul mare peste buza ei de jos și scoase de la 
ea o şoaptă abia auzită: 

-Nu vreau să plec. 

Îi cuprinse faţa între mâini și își sprijini capul de al ei, închizând 
ochii în tumultul de emoţii. Ușurarea și afecțiunea cântăreau tot cât 
cântărea și vina pe care o simţea, însă, chiar și așa, o voia în conti- 
nuare, avea nevoie de a, ştiind că nu-i putea oferi un viitor fără să 
trădeze încrederea tatălui său în el. Ceva ce nu ar mai face cu nici o 
altă femeie. Nici măcar cu Miranda. 

-Nu mai vreau avertismentele tale, Sebastian. Știu ce îmi do- 
resc. Își întinse capul să-i ajungă la ureche și îi șopti: Vreau să te 
însuflețesc. 

El răsuflă lung și puternic, încercând să-și domolească inima care 
începuse să bată frenetic. 

-Deja o faci, Rose, murmură, mai mult decât îți dai seama. 

— Atunci, arată-mi. 

El zâmbi seducător, iar mâna îi mângâie corpul în timp ce cobora, 
alunecându-i sub rochie, pentru a o mângăâia delicat între coapse. 

-Adică așa? 

Ea gemu și își dădu capul pe spate. 

-E un început bun, fu de acord printre gâfâieli sacadate, umezin- 
du-și cu vârful limbii buzele în timp ce sexul ei începuse să pulseze 
excitat de degetele lui. 

- Ah, da... e bine... e foarte bine... 

Cu un râset gutural, el se întinse și încuie ușa. 


Miranda își reţinu geamătul pe buze, în vreme ce degetele lui con- 
tinuau s-o mângâie delicat între picioare. Degetele acelea pricepute! 
Corpul i se încinse imediat, iar dorinţa dată de degetele lui deveni 
şi mai intensă decât fusese în trăsură, acum că știa cât de bine se 
simţea să fie mângâiată de mâinile lui, să fie explorată de ele. Răsuflă 
sacadat în timp ce el îi atingea mugurul ascuns în faldurile ei și se 
prinse de gâtul lui ca să nu cadă. 

Apoi, mâna lui se îndepărtă. Pierderea fu deodată de nesuportat, 
iar ea își arcui șoldurile ca o invitaţie ca să-l convingă să revină. 

- Şșștt, murmură el, cu buzele pe tâmpla ei, în vreme ce mâinile 
îi mângâiau duios braţele, coborând spre șolduri. O s-o facem toată 
noaptea. Nu e nevoie să ne grăbim. 

-Dar vreau... 

-Şi eu. O ridică în braţe și o purtă prin cameră spre pat. O întin- 
se pe așternut, apoi se așeză peste ea. Foarte tare. Îi sărută buzele. 
Foarte tare. Gura îi alunecă pe gât și îi sărută valea dintre sâni. Foar- 
te, foarte tare. 

- Sebastian, gemu ea rugător, ca și când în vintrea ei se aprinsese 
un adevărat rug, în vreme ce degetele îi mângâiau părul mătăsos, iar 
el continua să-i acopere decolteul cu sărutări. 


190 


În braţele altei iubiri — 


Atenţia completă pe care i-o acorda Sebastian o făcea să se simtă 
minunat, mult mai bine decât își imaginase, iar, de această dată, sin- 
gură cu el, era mult mai prețioasă. 

- Ţi-ai pus rochia de la balul mascat, murmură el, apoi îi sărută 
îndelung curba sânului. 

- Da. Se străduia să respire, neînţelegând cum un simplu sărut 
putea s-o lase fără suflare. Ai spus că ţi-a plăcut. 

-Foarte mult. 

Buzele lui se curbară într-un surâs ștrengăresc. 

- Lady Rose. 

Nu putu rezista să nu-și treacă vârfurile degetelor peste acel 
surâs, apoi râse când el îi mușcă în glumă unul dintre ele. Atât de 
atipic pentru Sebastian cel întunecat și retras de la moartea tatălui 
său, atât de atipic pentru ducele care fusese sever și supărat pe ea 
în ultimele săptămâni. Oh, îi plăcea cel mai mult această versiune 
a lui. Acesta era bărbatul în braţele căruia. voia să fie în acea seară, 
căruia voia să i se dăruiască, știind cât de tandru și de atent avea să 
fie cu ea. 

El își ridică braţul pe lângă ea ca să-și poată trece mâna pe tot 
corpul ei. 

- Ştii ce e chiar și mai bine decât tine în această rochie? 

Atingerea lui lăsa dâre de căldură în urmă. 

-Ce anume? 

-Tu fără rochia asta, murmură el fierbinte. 

Răsuflarea i se tăie din pricina neliniștii pe care cuvintele lui i-o 
provocară. O văzuse descoperită până la brâu. Dar n-o văzuse nicio- 
dată complet goală. El începu să-i ridice rochia. 

- Mi se pare cinstit. Dogoarea din ochii lui care o priveau o făcu să 
ia foc. Din moment ce eu nu am nimic pe mine. 

Doamne, Dumnezeule, așa era! Abdomenul ei vibra. Deşi nu îl 
privea, nu acolo, avea sentimentul că el plănuise să se uite la ea peste 
tot. Își mușcă îngrijorată buza de jos. 

- Dar dacă... 

- Hmm? 

O altă mângâiere a mâinii lui, de data asta ridicând rochia mai sus 
pe coapse. 

Ea tremura, și i se făcuse pielea ca de găină. 

-Dacă nu-ţi place ce o să vezi? își murmură teama, aşa încet, 
încât buzele ei abia formară cuvintele. 

Ochii lui se îmblânziră înţelegători. 

~ Dar îmi va plăcea, o asigură el, chiar în clipa în care mâna îi ridi- 
că rochia până când tivul ajunse la îmbinarea coapselor. Sunt absolut 
sigur, de fapt. 

Ea tremură, tot corpul încordându-i-se brusc. Nu voia ca el să se 
oprească, dar... 

-Şi dacă nu-ţi place? Pot să... 

Simţi că se sufocă pe măsură ce el ridică tivul rochiei mai mult, 
expunând triunghiul de cârlionţi feminini aerului răcoros al nopții. 
Din fericire, ochii lui nu-i părăsiră pe ai ei. Nu ştia cum ar fi rezistat 
dacă el s-ar fi uitat acolo jos la ea în acel moment. 

~ Pot să-mi pun rochia înapoi? 

El chicoti, iar sunetul cald se rostogoli în ea. 

- Da, poţi. Țesătura alunecă în sus pe șoldurile ei și pe abdomen. 
Dar n-o să vrei. 

Îi dezlegă fundele de la umeri, pentru a desface corsajul, apoi îi 
trase rochia peste cap, iar ea închise ochii. Nu voia să-i vadă expresia 
când el o privea complet goală pentru prima dată, dacă avea să o 
compare cu doamnele acelea sofisticate cu care el mai fusese înainte 
şi avea să descopere că ea nu... 

- Dumnezeule... cât de frumoasă ești! 

Ea râse fericită și ușurată. Sebastian o considera frumoasă! Chiar 
şi când nu avea nimic pe ea. Avusese dreptate, el avea să transforme 
seara într-o experienţă minunată pentru ea, într-un fel în care nici 
un alt bărbat n-ar fi fost în stare s-o facă. 

Deschise ochii. Simţi cum o cuprinde un foc sălbatic când văzu 
expresia de dorinţă pură de pe chipul lui. Oriunde se opreau ochii 
lui pe trupul ei, flăcările începeau să-i joace pe sub piele, cu o forță 
aproape copleșitoare. 

-Îmi pare rău să-ţi spun asta. Își frecă degetul mare de buza ei de 
jos şi zise cu o solemnitate plină de tachinare: Dar mă tem rochia va 
sta deoparte toată noaptea. 

- Sebastian! îl certă ea, cu obrajii în flăcări. 

Râzând, își cobori capul și își atinse tandru obrazul de al ei, iar 
barba lui îi gâdila pielea fină. Atât de masculin. Și, în acel moment, 
numai al ei. Inima îi bătea fericită. 

- Ţi-am spus vreodată cât de mult îmi place cum roșești? O sărută 
înainte să poată răspunde. Cât de mult mă inspiră asta? 

Ceea ce o făcu să roșească și mai puternic, lăsând-o fără cuvinte. 

-Porneşte de aici. Își atinse buzele de pomeţii ei. Și continuă aici. 
Apoi în jos, spre gât. Și aici. Mai jos, până gura lui ajunse la sâni. Și 
se oprește chiar aici. 

Când el îi luă sfârcul între buze și începu să-l sugă, ea se arcui 
pe așternut cu un oftat înăbușit. Gura lui era așa cunoscătoare! Ştia 
exact cât s-o tortureze și câtă plăcere să-i ofere, cum să sugă delicat și 
totuși să-i provoace o jinduire dureroasă între picioare. Cum s-o facă 
să-și dorească și mai mult. 

-O roșeaţă așa fermecătoare, rosti el pe sânul ei. Ceea ce mă face 
să mă întreb... 

Ea își mușcă buza ca să se abţină cât putu, știind că o momea. 

- Ce anume? întrebă ea, incapabilă să se abţină în vreme ce de- 
getele ei alunecau pe umerii lui și pe spatele gol, adorând senzaţia 
mușchilor care se mișcau pe sub vârfurile degetelor ei. 

-Dacă mai sunt și alte zone ale corpului tău unde roșești. 

Încremeni. Cu siguranţă nu voia să spună... 

- Ca, de pildă, aici. 

Cobori ca să-i lingă buricul, cu mișcări lente, circulare, în timp ce 
mâna lui o mângâia pe interiorul coapsei. 

Dumnezeule, ba chiar asta voia să spună... Și nu se putea să... nu, 
pur și simplu, nu avea s-o facă! Nu tocmai acolo. 

Se împinse în tăblia patului şi ajunse pe sub el cu ochii la același 
nivel cu ai lui, atingându-l cu degetele de la picioare pe gambe. ÎL în- 
conjură cu braţele strâns pe umeri, ca să-l ţină acolo. 

-Tu roșeşti? întrebă ea pe cât de seducător putea, în ciuda tremu- 
rului nervos din voce, redirecţionând discuţia înspre el. Oare aici? 

ÎI sărută în mijlocul pieptului, iar el chicoti. Dar, când gura ei făcu 
o mișcare în lateral și puse stăpânire pe sfârcul lui, începând să-l sugă 
așa cum îi făcuse el, râsul i se opri în gât. 

Răsturnările de situaţie erau fireşti, în fond. El se cutremură 
când ea îi luă sfârcul între dinţi și îl ronțăi. Oh, cât de mult savura 
jocul lor! 

-Sau aici? şopti ea trecându-și mâinile peste spatele lui și prin- 
zându-i în palme fesele tari. 

Când le strânse, el trase subit aer în piept. Numele ei se auzi ca o 
șoaptă de pe buzele lui. Dar o avertizase toată săptămâna, tot sezo- 
nul, de fapt, iar ea se săturase de avertismentele lui. 

Dacă voia cu adevărat s-o avertizeze, atunci urma să-i dea ea 
un motiv. 

Își strecură mâna şi şi-i cuprinse mădularul, iar în acel moment 
un geamăt adânc şi aproape dureros explodă din el. Ea râse ca o 
ştrengăriţă şi îl mângâie pe toată lungimea, așa cum îi arătase el 
în trăsură. 

-Sfinte Sisoe, murmură el, în vreme ce se sprijini pe coa- 
te și genunchi ca să-i ofere loc mai mult pentru plăcerea pe care 
i-o provoca. 

Capul îi era aplecat, iar ochii erau strâns închiși. 

Îi stătea în mână așa mare și ferm, și, cu fiecare mângâiere, se fă- 
cea din ce în ce mai mare. Ca prin magie. Ea își răsuci palma în jurul 
lui, tachinându-l cu degetele așa cum își dorea să-i facă el ei înainte 
de a se termina noaptea. Toată noaptea, după cum îi promisese. Și 
plănuia să savureze fiecare moment. 

Timid, dar încurajată de gemetele adânci de satisfacţie care 
veneau dinspre el, ea își strecură și cealaltă mână între picioarele 
lui și îi cuprinde în palmă testiculele. El se cutremură la atingere, 
iar ea se extazie. O dorinţă nemărginită își făcea loc în ea, o do- 
rinţă pe care n-o mai cunoscuse până atunci, în vreme ce el se odih- 
nea greu în palma ei. Cu cealaltă mână ea continuă să-l mângâie pe 
toată lungimea,apoi strânse ușor. 

El își arcui șoldurile cu o înjurătură. Îi luă mâinile de acolo şi îi 
ridică braţele peste cap. 

- Continuă să faci asta, o atenţionă el cu voce răgușită, și noaptea 
se va termina mai repede decât ne-am dori amândoi. 

Ea râse și se ridică să-l lingă pe claviculă. Gustul lui delicios o făcu 
mai îndrăzneață și mai încrezătoare în sine. Punându-i la încercare 
rezistenţa, își mișcă șoldurile. El scoase un geamăt de avertisment și 
o pironi de așternut cu șoldurile. 

-Îmi pare rău, rosti el sacadat, sărutând-o apăsat şi cu pasiune. 

Tremura tot. 

-Pentru ce? 

Ea încremeni pe loc, iar inima îi bătu puternic, agitată şi aţâţată 
în același timp. Oare se răzgândise? Nu o mai voia? 

-Nu mai pot aștepta. Se întinse, îi potrivi piciorul drept în jurul 
mijlocului lui, apoi stângul, până când vintrea lui ajunse captivă în- 
tre coapsele ei. Am vrut să te savurez, dar te doresc prea tare! 

Mâna lui o mângâie între picioare, iar ea tremura bucurându-se 
de atingerea degetelor lui acolo. 

- Eşti atât de udă și de fierbinte deja... Îi supse buza de jos, iar ea 
toarse ca o pisică. Numai bună. 

- Numai bună? 

Era împietrită de afirmaţia lui, iar roșeaţa îi cuprinse iar obrajii. 
El gemu. 

- Da, chiar așa. 

Când îi simţi degetele despărţindu-i buzele moi ale sexului și vâr- 
ful mădularului acolo, înțelese la ce se referise el. 

- Sebastian, șopti ea și îi atinse obrazul, încercând să-i arate cât 
de mult ţinea la el și cât de special devenise pentru ea. Fără urmă de 
ezitare, știind că în acea noapte totul era bine graţie lui, îl imploră 
să-i dea ce-și dorea cel mai mult: Te rog! 

El își cobori șoldurile și alunecă în ea, centimetru cu centimetru, 
fără să se grăbească. 

Ținându-și răsuflarea în această invazie lentă, ea își strânse brațe- 
le în jurul umerilor lui și-și îngropă faţa în gâtul lui, în timp ce trupul 
i se dilata ca să-l primească înăuntru. Cu fiecare centimetru, se afun- 
da mai adânc. Nu era chiar dureros, dar presiunea care creștea nu era 
totuși confortabilă. Încercă să ignore dezamăgirea că această nouă in- 
timitate nu era nici pe departe la fel de plăcută ca experienţa din tră- 
sură. Cu toate acestea, faptul că împărtășea acel moment cu Sebastian 
era minunat, și căută să se adape din puterea lui tăcută și din căldura 
lui delicioasă. 

Atunci, el se opri și rămase nemișcat deasupra ei, sprijinit pe 
antebraţe. 

Ea deschise ochii, așteptând un zâmbet din partea lui, dar reţi- 
nerea îi înăsprea trăsăturile — avea fălcile încleștate și ochii închiși. 
Era tot încordat şi tensionat, tare și fin ca marmura. Inima îi bătu 
cu îngrijorare. 

- Sebastian? zise ea, iar numele lui pluti în liniștea dintre ei, ală- 
turi de bătăile îngemănate ale inimilor lor. 

El deschise ochii și se uită la ea, și dorinţa în stare pură din 
adâncimile lor albastre îi luă răsuflarea. Apoi, îi șopti numele și își 

împinse cu putere șoldurile înspre ale ei, înfigându-se complet în ea, 
sfâşiind rezistenţa virginităţii ei, 

Miranda scoase un țipăt ascuţit din cauza durerii vii de a fi um- 
plută atât de brusc, cu greutatea șoldurilor lui așezate peste coapsele 
sale desfăcute. Dar gura lui o acoperi pe a ei cu cel mai dulce şi tandru 
sărut imaginabil, liniștind-o. Senzaţiile contradictorii o ameţiră. 

Apoi, el începu să se miște, de data asta balansându-și șoldu- 
rile odată cu ea, pentru a o mângâia ușor și molatic înăuntru, iar 
durerea se dizolvă în plăcere pură. O, era minunat! Îi făcea cu tot 
trupul ceea ce degetele lui îi făcuseră în trăsură, numai că mult, mult 
mai cuprinzător, mai moale, mai delicios. Întregul lui corp îl mângâ- 
ia pe al ei cu fiecare plonjare și retragere, de parcă ar fi făcut dragoste 
cu ea cu întreaga lui fiinţă. Orice îndoieli care persistau despre faptul 
că i se dăruise lui în acea seară și că exprima cu propriul trup senti- 
mentele pe care nu îndrăznea să le rostească cu glas tare se evapora- 
ră, precum ceața în soarele dimineţii. 

Își îngropă faţa în umărul lui, inspirându-i cu nesaţ mirosul dulce 
care îi umplea simţurile, lingându-i ușor pielea sărată de la transpi- 
raţie, ca să-l guste. Delicios. Era imposibil ca vreo altă femeie să se fi 
simţit așa împlinită precum se simţea ea cu Sebastian înăuntrul ei, 
imposibil ca vreun alt bărbat să se potrivească atât de bine cu ea, atât 
cu trupul ei, cât și cu inima. Sebastian Carlisle, cel mai inaccesibil 
bărbat din lume pentru ea, se dovedise a fi bărbatul perfect cu care 
să împărtășească acel moment. 

~ Ești atât de frumoasă, Miranda, îi șopti el, iar cuvintele lui dulci 
îi aduseră lacrimi în ochi. 

-Şi tu ești, spuse ea aproape înecându-se. 

El râse încet, atât de pasional, atât de posesiv, încât ea se cutre- 
mută. Cum putea să nu-i pese de acest bărbat când el o făcea să se 
simtă așa specială? Oare conștientiza efectul pe care îl avea asupra 
ei? Îşi îndepărtă gura de a lui, pentru a-i dezmierda cu buzele obrazul, 
astfel încât el să nu vadă torentul de emoţii de pe chipul ei, pentru că 
știa că nu avea să-i poată spune niciodată aceste lucruri. 

El gemu, și mâinile lui largi îi prinseră şoldurile, arătându-i rit- 
mul acela primordial. Corpul ei știu instinctiv ce avea nevoie de la el, 
arcuindu-se pentru a ieși în întâmpinarea șoldurilor lui cu ale sale. 
Deși își dorea în continuare mai mult, își dorea totuși acea minunată 

eliberare pe care i-o oferise mai devreme, acea eliberare pe care era 
sigură că trupul ei era capabil să i-o ofere acum. 

- Sebastian, îl imploră ea, mișcându-se sub el, încercând să-l adu- 
că și mai aproape de acel loc din ea care pulsa frenetic înăuntrul ei, 
neajutorată în faţa intensității dureroase care se revărsa în tot cor- 
pul și îi încălzea inima. 

- Da, dulceaţă, murmură el, ca și când ar fi ştiut întocmai ce îi tre- 
buia ei. Îi prinse genunchii, trecându-și braţele pe sub ei, ridicându-i 
picioarele. Tot ce-ţi dorești tu! 

El își ridică şoldurile și împinse puternic, mișcându-și pelvisul pe 
al ei, făcând-o să simtă o explozie de plăcere prin tot corpul. Miranda 
scoase un sunet de surpriză; era o senzaţie atât de intensă să-l aibă 
adânc în ea, în acest unghi nou. 

El se retrase până când doar vârful îi rămăsese înăuntru, apoi 
se împinse la loc. Și, de data asta, o, Doamne, Dumnezeule, de 
data asta... 

Privirea i se întunecă. Scântei ţâşniră în tot trupul ei, până în 
vârful degetelor de la mâni și picioare. Trupul i se scutură violent, 
în vreme ce toți mușchii dinăuntrul ei se strânseră în jurul lui, apoi 
corpul i se relaxă cu o cutremurare atât de intensă, încât Miranda 
nu-şi putu reține strigătul de plăcere. 

El o sărută și îi sorbi ţipetele în timp ce continua să o mângâie 
în interior, dar ea nu mai era în stare să facă altceva decât să stea 
întinsă, cutremurată de valurile aduse de descătușare. Acum, mișcă- 
rile lui se intensificară, iar gemetele stinse ale propriei lui eliberări îi 
umplură simţurile și mintea, acaparând-o. 

O ultimă mișcare puternică, apoi, cu un geamăt gutural, el se 
retrase repede din ea. Braţele lui o ţineau strâns, în timp ce corpul 
i se cutremura, și simţi căldura lichidă revărsându-se pe interio- 
rul coapsei ei. Se prăbuși peste ea, cu trupul greu apăsând-o și cu 
fruntea odihnindu-i-se pe umărul ei, în timp ce încerca să-și reca- 
pete suflul. 

Uimită de ceea ce se întâmplase între ei, pentru un moment 
nevenindu-i să creadă că nu fusese doar un vis, Miranda își ridică 
mâinile să-l mângâie pe spate. Perle de sudoare îi udară vârfurile 
degetelor. Surâse, sărutându-i tâmplele, și își strânse braţele în ju- 
rul lui. Cum putuse să fie așa suspicioasă cu acest bărbat minunat, 

uluitor, când avea puterea să-l facă să se cutremure așa neajutorat? 
Cum putuse să fie oarbă în privința lui atâția ani? 

Cuprinsă de extazul de a fi în braţele lui și de plăcerea uluitoa- 
re pe care el i-o oferise, chicoti cu adevărat fericită. El își înălță 
capul să-i surâdă, cu ochii albaștri însufleţiţi de satisfacţie și de 
o duioasă afecțiune. 

-Ce e, dulceaţă? 

— Ştii, mă gândeam, recunoscu ea, în vreme ce-i dădea încet o 
șuviță blondă umezită de pe frunte, că o scenă de dragoste ar fi trans- 
format Hamlet într-o piesă perfectă. 

El râse şi o sărută cu o lentoare voluptuoasă, ce avea gustul feri- 
cirii, al plăcerii și... Oare al posesiunii? Dar ea presupuse că el avea 
tot dreptul să se simtă așa, deoarece i se oferise în acea seară în toate 
felurile imaginabile, cu tot sufletul. Și nu regreta. 

Dar, când el se mișcă pentru a se întinde lângă ea în pat, Miranda 
ştiu că trebuia să aibă grijă cu inima ei. Sebastian nu ar considera 
niciodată că i-ar aparţine dincolo de pasiunea fizică pe care o împăr- 
tășiseră. Fusese foarte clar în această privință. Oh, cu siguranţă avea 
să fie bun și atent, atât căt îi stătea în putere, dar nu puteau avea mai 
mult decât ce se întâmplase. Știa asta și se împăcase cu acest gând 
înainte de a veni acolo în acea seară. Și totuși, când braţele lui puter- 
nice o încercuiră și o traseră la pieptul lui, în vreme ce buzele lui o 
dezmierdau, trebuia să recunoască față de ea însăși că tot ce simţea 
și experimenta în acest moment era minunat. 

Imposibil de minunat, de fapt. 

Atât de minunat, încât s-ar fi putut obișnui rapid să stea așa în 
braţele lui puternice și protectoare, cu respiraţia lui gâdilându-i gâ- 
tul, cu inima pulsându-i tăcută în spatele ei. De parcă n-ar fi vrut s-o 
lase să plece. 

Dar nu putea rămâne, și, chiar în acel moment, simţi o usturime 
în ochi la gândul că asta era tot ce putea fi între ei. Un prieten, un 
iubit... cineva cu care să împărtășească clipe vesele și afecţiune, dar 
nu și viitorul. Poate că își găsea fericirea cu ea, dar ducele de Trent 
trebuia să-și facă o viaţă cu altcineva. 

Clipi des. 

-Trebuie să plec, șopti ea în întuneric, în timp ce durerea din su- 
fletul ei creștea. 


198 


~ În braţele altei iubiri — 


- Rămâi. Se întinse să tragă cuvertura peste ea, ca s-o ţină în pat 
lângă el, și îi dădu un sărut delicat pe umăr. Avem toată noaptea, 
nu-ţi amintești? 

Ea se prinse de singura scuză pe care o putea invoca fără să-și 
deschidă inima. 

-Trebuie să mă întorc la reședința Audley înainte ca servitorii 
să se trezească și să mă vadă intrând pe ușa de la pivniţă. 

-Mă voi asigura personal că te întorci acasă în siguranţă și fără 
nici un fel de probleme. Braţele lui se strânseră în jurul ei. Dar, în 
noaptea asta, vreau să te ţin aici. 

Chiar când spunea asta, în cuvintele lui se citea extenuarea, iar 
vocea îi era somnoroasă. Așa că rămase, pentru că ştia că el urma 
să adoarmă în curând, și atunci avea să se poată strecura fără să-l 
deranjeze. Și fără ca el să-i vadă lacrimile, căci era convinsă că aveau 
să apară. Nu de regret, niciodată. N-ar fi regretat ceva din ce se în- 
tâmplase în această seară. Dar știa că urma să jelească după ceea ce 
nu aveau să poată împărtăși niciodată. 

Sebastian Carlisle... Cine ar fi crezut că el avea să fie cel căruia să-i 
încredinţeze inocenţa ei? În toţi acești ani, inima ei fusese înamorată 
de Robert, și nici măcar o dată nu se gândise că Sebastian era cel pe 
care voia să-l sărute, cu care voia să se prindă în discuţii scandaloase 
la operă și la teatru, pe care îl... 

Iubea. 

Inima ei bătu puternic, iar deznădejdea o copleși. 

El era o alegere imposibilă, deși știa de când venise acolo că ceea 
ce simţea era mai mult decât simplă atracţie fizică. Cumva, treptat, 
fără ca măcar să-și dea seama de ceea ce se întâmpla, se îndrăgostise 
de celălalt frate Carlisle. 

Și nu exista nici un dram de speranţă în această poveste. 

Un tunet bubui în liniștea camerei, iar Sebastian se trezi brusc. 
Deschise încet ochii în întunericul cenușiu al furtunii de dimineaţă 
care bătea în ferestre; jarul focului era stins, dar patul era cald. Zâm- 
bi în timp ce se întinse voluptuos. Se trezise mai fericit decât oricând 
altcândva în ultimii ani, iar corpul îl durea plăcut în locuri care nu 
mai duruseră de multă vreme. Numai grație Mirandei. 

- Rose, șopti el fericit, în vreme ce se întoarse, ești... 

Patul era gol. Dădu la o parte cuvertura și sări în picioare s-o ca- 
ute. Nu era nici în salonul său, învecinat cu dormitorul, și nici în ce- 
lălalt dormitor în care se intra din salon. Revelația îl lovi cu puterea 
unui duș rece. 

Plecase. 

Își trase repede pe el o pereche de pantaloni și o cămașă, apoi 
ieşi în viteză s-o caute. Dar casa era tăcută și nu se vedea nici un 
semn al trecerii ei, cu excepţia micii pete de sânge de pe cearșafurile 
unde îi luase inocenţa și a parfumului de apă de trandafiri care îi 
stăruia pe piele. 

Cobori la parter. Femeia asta afurisită îl părăsise în toiul nopţii, 
fărâ ca el să-și poată lua rămas-bun sau să îi explice cum aveau să de- 
curgă lucrurile între ei de atunci încolo. Plecase, fir-ar să fie! Când ar 
fi trebuit să rămână toată noaptea, să fie sentimentală și să se agaţe 
de el, așa cum ar fi făcut orice femeie. Dar nu, nu ea, ea nu făcea nici- 
odată nimic din ce era firesc, nici măcar în intimitate. Se strecurase 
la adăpostul întunericului, ca și când n-ar fi fost niciodată acolo. Ca 
și când noaptea trecută nu însemnase nimic pentru ea. 

lar asta îl deranja cel mai tare. 

Deschise ușa de la salonul pentru micul dejun și prinse cu colțul 
ochiului o mișcare în cameră. 

- Miranda! 

Quinn se întoarse de lângă servantă, cu farfuria plină, și-și înfun- 
dă în gură un pateu. 


În braţele altei iubiri 


— De ce ar fi Miranda aici? întrebă cu gura plină. 

Da, într-adevăr, de ce? Umerii lui Sebastian se lăsară, semnul 
unei dezamăgiri mai mari decât ar fi fost dispus să recunoască. Abia 
aștepta să petreacă dimineaţa cu ea, să prelungească noaptea lor îm- 
preună. Se simțise mai relaxat și mai împăcat cu Miranda decât în 
compania oricărei alte femei. Și se simțise mult mai viu decât în ul- 
timii ani. Pentru câteva ore, ea îi ridicase greutatea de pe umeri, și 
el își dorea ca acea ușurare și acel sentiment de libertate să dureze 
cât mai mult, înainte ca povara să se reinstaleze la locul ei. Își simțea 
deodată spatele încordat. 

Dar Quinton se uita la el mut de uimire, așteptând un răspuns. 

Se forţă să ridice nepăsător din umeri. 

- Mama a spus aseară că o să treacă Miranda în dimineaţa asta 
pentru a aduce ceva, mormăi în timp ce se trânti pe scaunul său. 

Era în mod evident un răspuns vag. Dar răspunsul păru să-l mul- 
ţumească pe Quinn, a cărui atenţie se reîntorsese asupra heringilor 
afumaţi din farfurie. 

- Mi s-a părut că aud ușa de la intrare. 

- Probabil era Saunders, cu poșta de dimineaţă. 

Quinn se așeză la masă și luă ediția de dimineaţă a ziarului Times, 
pe care majordomul îl așezase în dreptul locului lui Sebastian. Apoi 
se uită în sus și se încruntă îngrijorat. 

- Arăţi ca naiba în dimineaţa asta. 

- Mulţumesc, bombăni, furând o felie de şuncă de pe farfuria fra- 
telui său și mușcând din ea. 

Se și simţea ca naiba în acea dimineaţă. 

- Așa, deci... ai avut o femeie la tine azi-noapte. 

Sebastian se înecă. Quinn îi trase o palmă zdravănă pe spate, cu 
un rânjet admirativ. 

-Îți mai faci puţin de cap înainte să te legi de mâni și de 
picioare, eh? 

Sebastian își dădu ochii peste cap. Cine altcineva decât Quinn pu- 
tea să amintească de căutarea unei neveste, lucru la care nu se mai 
gândise de când se despărţise de Lady Jane la Vauxhall. Acel moment 
părea să se fi petrecut cu câţiva ani, nu cu o zi în urmă. 

Quinton ridică dintr-o sprânceană, cu ochii sclipindu-i poznaş. 

-Şi ce mai face Lady Jane în această dimineaţă? 

-Nu a fost Jane Sheridan, îl corectă cu un mormăit, în ciuda fap- 
tului că știa foarte bine că fratele lui încerca să-i întindă o capcană. 
Apoi, adăugă încercând să mintă cât mai puţin: A fost o femeie de 
la Vauxhall. 

Nu avea nici un rost să nege că avusese companie. Ar fi trebuit 
să-și dea seama că nu avea cum s-o facă pe Miranda să nu scoată un 
sunet, nu cu toată pasiunea care fierbea în ea. Și nici n-ar fi vrut asta. 
Unul dintre lucrurile care îi plăceau cel mai mult la ea era exuberan- 
ţa. Își turnă o ceaşcă de cafea și luă o înghiţitură mare din lichidul 
închis la culoare, lăsându-l să-i ardă gâtul. 

-Jane Sheridan nu e genul de femeie care să aibă aventuri de-o 
noapte în patul unui gentleman. 

- Păcat! 

Quinn oftă afișând o dezamăgire exagerată şi-şi concentră iar 
atenţia pe ziar. Întrebă cu o solemnitate ironică: 

-Şi ești hotărât să te căsătorești totuși cu ea? 

În loc să râdă la tachinarea fratelui său sau să-l certe, Sebastian 
privi țintă în ceaşca de cafea, simțind cum îl invadează un val nou 
de vinovăţie. Ce se întâmplase noaptea trecută cu Miranda fusese 
minunat și aparte, un dar splendid pe care nu era sigur că-l merita. 
Dar asta nu schimba faptul că-i promisese tatălui său că avea să gă- 
sească o ducesă care să reprezinte titlul și moștenirea familiei cum se 
cuvenea. lar Miranda, cu piesele ei cu pirați și cu râsul ei zglobiu, nu 
era genul acela de femeie. 

Însă evenimentele nopții îi demonstraseră ceva foarte important, 
aducându-i o certitudine: Lady Jane Sheridan nu avea să fie nicioda- 
tă soţia lui. 

— Nu, spuse el mohorât, trecându-și degetele prin părul ciufulit. 
Nu mă voi căsători cu Jane. 

Quinn încremeni cu îmbucătura în gură, cu ochii ţintă la fra- 
tele său. 

-Eşti sigur? Pare perfectă. 

-Chiar e. 

Jane era într-adevăr perfectă din toate punctele de vedere — per- 
fectă pentru un alt bărbat. 

Quinn se încruntă nelămurit. 

- Credeam că e în fruntea listei tale. 

— Era. Dar acum nu mai e. 

Bău jumătate de ceașcă de cafea, dorindu-și ca fratele lui să vor- 
bească despre altceva. În dimineaţa aceea, nu putea nici măcar să 
se gândească la ideea de a curta pe cineva, nu când încă mirosea 
a Miranda. Nu cu pieptul arzându-i de dezamăgire că ea nu era cu el 
în acel moment. 

-Dar ai de gând să-ţi găseşti o soţie sezonul ăsta, nu-i așa? in- 
sistă Quinn. 

- Da, bombăni din ceașca de cafea. 

Deşi n-avea nici cea mai mică idee despre cum putea să facă asta, 
când femeia care îi ocupa mintea era Miranda. 

-Şi femeia asta de azi-noapte... 

-Nu e genul de femeie pe care tata ar fi avut-o în vedere pentru 
a deveni ducesă de Trent, îl întrerupse el ferm pentru a încheia con- 
versaţia înainte ca fratele lui să-l interogheze mai departe. 

Ultima persoană despre care ar fi vrut să discute cu Quinn era 
Miranda Hodgkins, mai ales că el habar nu avea ce sentimente nutrea 
pentru ea. Tunetele care bubuiau deasupra lor și ploaia care bătea în 
geamuri nu făceau decât să-l întristeze și mai mult, făcându-l să se 
gândească la cât de potrivită era ea pentru el când erau numai ei doi 
şi la cât era de nepotrivită în toate celelalte privinţe și momente. 

lar dacă el se simțea așa confuz în legătură cu ceea ce se întâm- 
plase în noaptea trecută, numai bunul Dumnezeu putea ști ce era în 
sufletul Mirandei. Pentru că, deși nu mai întâlnise o femeie ca ea, ea 
nu mai fusese niciodată cu un bărbat până atunci. 

Quinn își reluă lectura ziarului, citind anunţurile imobiliare, așa 
cum făcea în fiecare dimineaţă, vânând posibile proprietăţi pe care 
le-ar putea cumpăra pentru a le adăuga domeniului său. Sebastian 
ştia că fratele lui era enervat de limitările muncii pe care o depusese 
pentru ducat în ultimii doi ani, în ciuda succesului răsunător pe care 
îl avusese, și că voia să-și creeze propria cale, departe de influenţa 
familiei Carlisle. Sebastian înţelegea prea bine acest lucru. Bănuia 
că, spre sfârşitul sezonului, Quinn urma să se hotărască încotro să 
se îndrepte, și acest gând îl făcea pe Sebastian să fie deopotrivă în- 
cântat și gelos. 

-Doar reţine că poţi avea o amantă, odată ce te căsătorești, îi 
aruncă Quinn, vrând să-i fie de ajutor, în timp ce înghiţea o căp- 
şună, urmărind cu degetul listările imobiliare. Majoritatea pairilor 

procedează așa. Cam la asta se așteaptă toată lumea din partea 
unui duce. 

O amantă... Se holbă la cafea, în vreme ce în minte îi veni o idee 
întunecată și disperată despre singurul fel în care ar fi putut să-şi 
asigure ducesa respectabilă și iubita pasională. Acea lady impecabilă 
de care avea nevoie în calitate de duce și femeia pe care şi-o dorea 
bărbatul din el. Poate că în sfârșit Quinn avea dreptate. Poate că ar fi 
trebuit să o aibă pe Miranda ca amantă și... 

„Nu!“ 

Un val de dispreţ de sine îl traversă deodată. Miranda merita mai 
mult decât să fie amanta lui, și n-ar fi fost în stare s-o folosească în 
felul acesta. La fel cum știa că, după ce se căsătorea, nu avea să cal- 
ce strâmb - nici pentru plăcere, nici pentru companie. Voia același 
gen de căsătorie pe care o avuseseră părinţii lui, una care se bazase 
pe prietenie, pe sprijin reciproc, pe iubire. O amantă?! Dumnezeule, 
oare cum putuse gândi așa ceva? 

Nu gândise, de fapt, asta era problema. Când venea vorba despre 
Miranda, nu mai putea să judeca limpede. Chiar și acum îl făcea să 
fiarbă, dând naștere mai multor întrebări decât răspunsuri. Venise 
la Londra ca să-l câștige pe Robert, dar, cu o noapte în urmă, îl că- 
utase pe el. Știa că el nu-i putea oferi un viitor, şi cu toate acestea 
îi dăruise lui inocenţa ei, fără a cere nimic în schimb. Recunoscu- 
se că ţinea la el, și, cu toate astea, dispăruse în toiul nopţii fără un 
singur cuvânt. 

Orgoliul lui masculin avea nevoie de explicaţii. Inima lui însă îi cerea 
s-o vadă iar. 

Lăsă ceașca de cafea deoparte şi întrebă cât de nonșalant fu în sta- 
re, în vreme ce în minte îi încolţea un plan: 

-Ce program au doamnele în această dimineaţă, știi? 

-Merg la o conferinţă, la muzeu, cu Emily Grey. 

Quinn dădu o pagină. 

-lar eu și Robert plănuim să mergem pe St James Street. 

Sebastian se abţinu să întrebe dacă era o idee bună, având în 
vedere câte nopţi petrecuseră în ultima vreme fraţii săi în clu- 
buri. Dar nu avea timp să-și facă griji pentru ei în acel moment. 
Trebuia să vadă cum se pregătea în așteptarea marii furtuni numite 
Miranda. 

-Eu și Robert și cel mai probabil vom petrece toată noaptea 
la Boodle, spuse Quinn apăsat, apoi ridică ochii din ziar și-i zâm- 
bi ca un drăcușor. Un semnal nu foarte subtil că avea casa la dis- 
poziţie dacă el voia s-o invite din nou pe femeia respectivă. 
Toată noaptea. 

Făcu o grimasă, cu nasul în ceașca de cafea. Ar fi trebuit să fie 
bucuros că fraţii lui îi săreau în ajutor, ca el să-și poată acoperi 
urmele, așa cum făcuseră unii pentru alții toată viaţa, indiferent 
de problemele în care se vârâseră. Dar, de data asta, era ustură- 
tor, și își aminti de ultima femeie cu care se văzuse în secret. Își 
jurase să nu mai facă asta niciodată, să nu umbrească amintirea 
tatălui său punând o femeie mai presus de familia lui. Dar exact 
asta se întâmplase noaptea trecută cu Miranda. Nu fusese capabil 
să-şi refuze o noapte de fericire cu ea, iar în acea dimineaţă se 
dispreţuia profund. 

Ea merita mai mult din partea lui. Pentru numele lui Dumnezeu, 
el merita mai mult. Însă toate astea nu-l împiedicau să nu își doreas- 
că s-o revadă. 

-Probabil vom sta în oraș până dimineaţă, adăugă Quinn, prefă- 
cându-se în continuare interesat de listările imobiliare. 

-În acest caz, cel mai probabil mă voi alătura și eu, răspunse 
Sebastian sec, dorind să pună capăt bănuielilor din partea fra- 
telui său. 

-Sigur că nu, răspunse Quinn făcându-i insinuant cu ochiul, apoi 
ridică ziarul între ei. 


Miranda trase adânc aer în piept și încercă să se concentreze pe 
cea care susţinea conferinţa din acea seară. Așteptase cu încântare 
toată săptămâna să o audă pe Georgiana Bradford vorbind despre 
cele mai recente aventuri ale sale din Africa și s-o întâlnească în per- 
soană pe faimoasa exploratoare, dar acum nu-și aducea aminte nici 
măcar un singur cuvânt din cele auzite. Ceva despre crocodili și vâr- 
tejuri, piramide... Îi era imposibil să se concentreze. 

Ochii i se închiseră de suferinţă. Își pierduse inocenţa. Și, dintre 
toţi bărbaţii de pe lume, i-o dăruise lui Sebastian Carlisle. Era tot ce 
putea face să-și înfrâneze un geamăt şi să nu întrerupă prezentarea, 
în vreme ce gândurile îi fugeau către noaptea ce trecuse. 

Nu regreta că fusese cu el. Cum ar fi putut? Noaptea fusese pur și 
simplu minunată. El fusese tandru și atent cu ea, iar în acele preţi- 
oase ceasuri petrecute împreună, fusese mai relaxat decât îl văzuse 
vreodată în ultimii ani. Sau vreodată. Însă nu era vorba doar despre 
intimitatea pe care o împărtășiseră, ci și despre momentele de după, 
când o ţinuse în braţe, vocea lui joasă și vibrantă șoptindu-i că era 
frumoasă... Și cât de fericită fusese doar să stea întinsă lângă el! Fap- 
tul că fusese împreună cu el se dovedise a fi un lucru mai special și 
mai incitant decât și-ar fi putut imagina. Tocmai pentru că era vorba 
despre Sebastian. 

Dar ei îi păsa de Sebastian, nu de ducele de Trent. Era ca şi când 
de la Vauxhall plecase cu un bărbat în trăsură, apoi fugise din braţele 
altuia după trei ore. Doi bărbaţi, într-adevăr: ducele de Trent, care 
își dorea de soţie o doamnă din înalta societate, cu o educaţie alea- 
să și cu maniere sofisticate, și Sebastian, care o dorea pe ea, femeia 
care era opusul. Ducele de Trent, care o enerva cu obsesia lui pentru 
bună-cuviinţă și poziţie socială, și Sebastian, pe care îl iubea. Nu 
conta că şi-ar fi dorit să-și petreacă restul vieţii cu Sebastian, ducele 
de Trent făcea acest lucru să fie imposibil. 

Of, era o prostuţă! Chiar dacă știa că nu avea nici un viitor cu 
el, nu se putea abţine să nu-și reamintească momentele splendide 
pe care le petrecuseră împreună, acele atingeri molatice, sărutu- 
rile pline de tandreţe, fericirea și râsul. Își dorea cu disperare să 
fie iarăși cu el, şi nu doar pentru plăcerile scânteietoare ale nopții. 
Își dorea șansa de a-și petrece viața cu el, de a avea cu el un cămin, 
un cămin plin de dragoste, de confort, de râsete, de copii... Mulţi, 
mulți copii! 

Voia dragostea lui, nimic mai puţin. Dar el nu și-ar îngădui asta 
niciodată. 

Dumnezeule, ce-i trecea prin cap?! Şi, de data asta, chiar își prin- 
se capul în mâini și gemu. Lângă ea, Lady Emily Grey murmură 
îngrijorată: 

-Eşti bine? 

Încuviinţă din cap către cumnata lui Josie, care o însoţise la 
această prezentare. Deși Miranda se strecurase de două ori sin- 
gură pe străzile din Mayfair, n-ar fi îndrăznit să se aventureze la 
un eveniment din înalta societate fără o însoţitoare potrivită. Așa 
că, atunci când celelalte doamne inventaseră scuze să nu vină, 

Miranda aproape că o târâse cu ea pe Emily, pentru că nu voia să 
rateze conferinţa... și pentru că perspectiva de a petrece o seară 
întreagă acasă, înconjurată de familia lui Sebastian, ar fi fost o ade- 
vărată tortură. 

Iar acum stătea în galeria de la British Museum, refuzând să-și 
lase privirea să alunece către Lady Jane Sheridan, care stătea în pri- 
mul rând cu mama și cu sora sa, încercând să se concentreze pe pre- 
zentare, însă fără să audă un singur cuvânt. 

Lady Emily se încruntă. 

-Nu arăţi prea bine. 

-Doar o durere de cap, o asigură ea. 

Sebastian era așa ceva, în mod clar. Durerea ei de cap personală, 
dătătoare de probleme și sfâșietoare de inimi. 

Emily îi strânse mâna. 

- Dacă vrei, putem pleca. 

- Nu, aș vrea să rămânem. Zâmbi forţat. Mi se pare fascinantă 
prezentarea. Serios. 

Privirea pe care i-o aruncă Emily îi dădu Mirandei de înţeles că 
nu credea un cuvânt din ce spusese. Dar prietena ei fu suficient de 
înţeleaptă încât să nu insiste. 

-În regulă. Dacă durerea se agravează însă, plecăm. 

Emily era doar cu câţiva ani mai mare decât Miranda, dar avea 
impactul unei mame cunoscătoare și autoritatea unui colonel 
de regiment. 

Cu un zâmbet sincer de recunoștință pentru atenţia ei, Miranda 
îi spuse: 

-De acord. 

Emily îi dădu drumul la mână și se uită la rândurile de scaune. 

- Oh, uite-o pe Olivia Sinclair. l-am promis că o voi ajuta cu orga- 
nizarea petrecerii ei în aer liber. Te superi dacă te las singură câteva 
clipe, cât merg să vorbesc cu ea? 

- Deloc. 

Iar Miranda avea să poată în sfârșit auzi ce noi informaţii oferea 
domnișoara Bradford despre egiptenii antici. În fond, de aceea veni- 
se acolo. Ca să nu-și plângă de milă acasă. 

Emily se ridică și își făcu loc spre contesa de St James. Cele două 
femei porniră imediat o discuţie intimă, apropiindu-şi capetele pen- 
tru a auzi una șoaptele celeilalte. 

Miranda își concentră atenția asupra tinerei care stătea în fața 
sălii, ţinând în mână un craniu mare de crocodil. Georgiana Brad- 
ford era o adevărată minune. Una dintre cele mai faimoase explora- 
toare ale vremii, cu expediţii care rivalizau cu ale oricărui confrate 
masculin, fusese suficient de curajoasă să călătorească în jurul lu- 
mii, să se confrunte cu băștinașii din jungle și cu furtunile de nisip 
din deșerturi... în vreme ce Miranda nu părea să fie în stare să su- 
praviețuiască unui sezon în Londra. Sau să găsească o cale de a-și 
salva inima. 

Fu străfulgerată deodată de un fior, simţindu-l înainte de a-l fi 
văzut... 

„Sebastian!“ 

Își permise să arunce o ocheadă peste umăr și regretă pe dată, 
nepregătită pentru șocul care o zgudui când îl zări. Stând aproape de 
holul galeriei, arăta magnific în hainele de seară, o jiletcă de brocart 
maroniu și o redingotă de un negru intens, extrem de fină, cu un 
ac pentru lavalieră din safir, de culoarea ochilor lui, care îi punea în 
valoare reflexele de aur ale părului. Era suficient de elegant îmbrăcat 
pentru o seară în oraș... sau pentru una de seducţie lentă în propriul 
lui dormitor. 

Întorcându-se înainte ca el s-o vadă, simţi cum se topește com- 
plet și își aţinti privirea spre domnișoara Bradford, cu inima cât un 
purice. Ce Dumnezeu căuta el acolo? O prezentare la muzeu cu sigu- 
ranţă nu era genul de eveniment la care să asiste vreunul dintre fraţii 
Carlisle, iar apariţia neașteptată a ducelui stârni mai mult interes în 
rândurile publicului decât prezentarea în sine. 

Dar Lady Jane era și ea acolo, își aminti Miranda, iar inima ei se 
strânse și mai tare. La fel şi celelalte doamne de pe lista lui. Așa că 
fireşte că venise acolo. Nimic din noaptea trecută nu avusese darul 
de a-i schimba convingerea cum că trebuia să-şi găsească o ducesă 
potrivită, ceea ce nu făcu decât să sporească gelozia Mirandei. lar 
inima aproape că i se opri. 

Dar Sebastian nu se îndreptă către Lady Jane. În vreme ce şoap- 
tele și salutările cu voce joasă se înmulţeau în urma lui, Miranda 
constată că el mergea într-o altă direcţie... către ea. Fiecare pas 
care îl aducea mai aproape nu făcea decât să-i transforme stomacul 
într-un ghem de emoţii. Oftă ușurată când îl văzu oprindu-se la două 

rânduri distanță de al ei, doar ca să simtă un nou val de teroare când 
el se aşeză pe scaunul din spatele ei. 

Când şoaptele provocate de sosirea lui se domoliră, iar lumea își 
concentră din nou atenţia asupra domnișoarei Bradford, el se înclină 
și îi șușoti încet în ureche: 

-N-ai rămas la micul dejun în această dimineaţă. 

Ea simţi fluturi în stomac și o căldură care începu să sporească în 
ea la insinuarea șoptită în limbajul lor privat, unul pe care femeile 
care stăteau în jurul lor nu l-ar fi înţeles. Și nici n-ar fi putut bănui 
ceva. În fond, toată lumea ştia că ducesa de Trent este susținătoarea 
ei în timpul sezonului, după cum toată lumea știa că Sebastian era la 
vânătoare de neveste - se încheiaseră multe pariuri la White despre 
data la care urma să facă un anunţ de logodnă și despre cine avea să 
fie aleasa, majoritatea pariurilor fiind lansate de Robert și de Quinn. 
Așa că nimeni nu se gândea că venise după ea, crezând cel mai pro- 
babil că doar o verifica în absenţa mamei lui, înainte de a se îndrepta 
spre cluburi. 

Atentă să nu-și lase emoţiile să i se oglindească pe faţă, ea șopti 
ușor peste umăr: 

-Nu-mi era foame. 

- Erai destul de înfometată azi-noapte. 

Ignorând acea aluzie, chiar dacă nu și valul de căldură care îi co- 
bori pe şira spinării la amintirea lăcomiei pe care o simţiseră unul 
față de celălalt, privi în faţă. N-ar fi îndrăznit să se uite la el, de frică 
să nu roșească și astfel să se dea de gol. Sau să riște să vadă regretul 
din ochii lui. 

-Am fost îngrijorat, continuă el pe același glas scăzut. Nu te 
simţi bine? 

Nu mai avea rost să se prefacă. Se simţise minunat, iar el o ştia, 
după reacţia pe care corpul ei o avusese la al său, deși el nu știa ce 
simţea ea pentru el. 

-Mă simt foarte bine, mulțumesc, îi răspunse ea cu vocea mai 
răgușită decât de obicei. 

Cu coada ochiului, văzu un zâmbet de satisfacţie pe buzele lui, iar 
apoi roșeaţa îi invadă faţa, până la urmă. Of, să-l ia naiba! 

- Și eu, admise el cu un murmur lasciv, care îi Mirandei făcu res- 
piraţia să se poticnească. 

- Șsștti! 

Doamna din dreapta Mirandei se întoarse de pe scaunul ei ca să 
le facă observație pentru că făceau gălăgie, aruncându-le o privire 
dezaprobatoare. 

Miranda nu putu vedea reacția lui Sebastian, dar femeia mai în 
vârstă se crispă deodată, apoi zâmbi ca o şcolăriță şi roşi un pic. În- 
cepu să-și facă vânt cu evantaiul și se întoarse spre prezentare. 

Miranda își dădu ochii peste cap. Dacă nici Sebastian nu era în 
stare să farmece inimile celor mai severe doamne cu un singur su- 
râs... Încă o dovadă că bărbatul acela era o adevărată forță a naturii. 

Se încruntă, răsucindu-se ca să-l privească. 

-De ce ai venit aici? 

- Fraţii mei sunt la Boodle în noaptea asta, o informă el. 

Inima îi bubui deodată, în timp ce un fior de dorinţă începu să 
pulseze în ea. Ştia ce voia să spună — că aveau Park Place la dispoziţie 
toată noaptea și că venise pentru ea. Tot ce trebuia să facă era să 
murmure un da, apoi urma să petreacă încă o noapte minunată cu el. 
Probabil că avea trăsura așteptându-i afară și o scuză bună pregătită 
pentru Lady Emily, ca s-o poată lua cu el. 

Închizând ochii, clătină din cap, respingând atât invitaţia lui, cât 
și propria sa tentaţie nebunească de a accepta. Ce ar fi putut ieşi din 
așa ceva? O altă noapte minunată în braţele lui, în care să se simtă 
specială și frumoasă așa cum numai el o făcea să se simtă, doar pen- 
tru a-și aminti în zori că el n-avea să fie niciodată al ei mai mult de 
câteva ore în timpul nopţii... și apoi deloc, când urma să decidă cine 
să îi fie soţie. 

-Este şi Lady Sheridan prezentă aici în seara asta, îl informă 
ea pe un ton indiferent, nedorind ca el să-i observe gelozia de ne- 
potolit și să râdă de ea pentru că îndrăznise să fie invidioasă pe 
o femeie atât de diferită de ea. Sunt sigură că vrei să-i transmiţi 
salutări. 

Primi o tăcere rece pe post de răspuns. Îşi ţinu răsuflarea, te- 
mându-se de replica lui acidă, știind că ţintise fix unde îl durea. 
În cele câteva săptămâni de când sosiseră la Londra, ajunsese să-l cu- 
noască atât de bine, încât îi putea intui starea de spirit chiar dacă nu 
se uita la el. 

Prezentarea se încheie. Toată lumea se ridică să aplaude, iar dom- 
nișoara Bradford făcu o reverență. 


210 


În braţele altei iubiri 


Dar, când Miranda se ridică, el îi puse o mână pe umăr și îi ţinu 
scaunul în vreme ce-i murmură: 

— Dar trandafirii! sunt florile mele de seară preferate. 

Ea simţi lacrimi în ochi gândindu-se că el putea spune astfel de 
lucruri şi totuși să nu-și dorească un viitor alături de ea. Că putea 
plănui o noapte cu ea, când femeia cu care voia să se căsătorească 
stătea în primul rând din acea sală. 

-Păcat că ducii preferă primulele?, șopti ea tăios, îndepărtându-i 
mâna de pe umăr și ridicându-se, fără a-i păsa că el ar putea să îi 
intuiască gelozia. 

Ea încercă să se depărteze, dar el o prinse de braţ și o opri. 

-Te rog, dă-mi drumul, îl rugă ea încet, neputând să-și smulgă 
braţul din strânsoarea lui cu toate perechile de ochi aţintite asupra 
lor. Apoi profită de o scuză firavă: Trebuie s-o întâlnesc pe domni- 
şoara Bradford. Mama ta mi-a dat una dintre cărţile ei, și voiam să-i 
spun cât de mult mi-a plăcut s-o citesc. 

Privirea lui alunecă înspre prezidiul sălii și spre mulţimea care se 
aduna s-o întâlnească pe curajoasa exploratoare. 

-E sezonul tău de debut, îi aminti tăios, de parcă avea nevoie să 
i se amintească acest lucru. Să discuţi despre o carte în faţa acestor 
oameni o să te facă să pari o intelectuală. 

- Foarte bine, pentru că exact asta și sunt. Și e vremea ca toa- 
tă lumea să-și dea seama de acest lucru. Răbufni, incapabilă să se 
oprească: Mai ales tu. 

El ridică nelămurit dintr-o sprânceană. 

- Dar eu știu cum ești, Miranda. 

Oh, asta era o minciună sfruntată! Doar credea că știa, pentru 
că o văzuse goală și vulnerabilă. Dar, chiar și aşa, după ce buzele și 
mâinile lui o atinseseră, iar trupul lui o apăsase cu greutatea lui deli- 
cioasă, nu vedea decât femeia pe care voia el s-o vadă. Nu cum era ea 
cu adevărat, capabilă să fie la fel de rafinată și de elegantă ca femeile 
din înalta societate care o înconjurau. O femeie care i-ar fi o soție 
la fel de bună — mai bună, de fapt. În vreme ce acele lady nu vedeau 


1 În limba engleză, în original, joc de cuvinte pornind de la numele Rose, care 
înseamnă „trandafir“. (n.red.) 

? În limba engleză, în original, joc de cuvinte având la bază cuvântul primrose 
(primulă), format din prim („sclivisit, pretenţios“) și rose (n.red.) 


211 


Anna Harrington 


decât titlul lui când se uitau la ei, Miranda vedea bărbatul din spa- 
tele titlului. Ele nu-i doreau decât titlul și averea; Miranda voia să-l 
facă fericit. 

Dintr-odată conştientă de toată lumea din jurul lor și disperată să 
plece de acolo înainte ca el să-i vadă suferinţa, ea îi zise: 

-Te rog, dă-mi drumul... 

- Petrece noaptea cu mine, o întrerupse el, coborându-și gura cât 
mai aproape de urechea ei. Nu trebuie să facem dragoste dacă nu 
vrei. O să stăm de vorbă, atâta tot. Ochii i se îmblânziră. Vreau doar 
să fiu cu tine în noaptea asta, în orice fel e posibil. 

Ea se uită lung la el, cu buzele întredeschise, atât de uimită de 
cuvintele lui neașteptate, încât inima i se umplu de neliniște. Nu știa 
dacă să râdă sau să plângă. 

Dumnezeule, chiar și acum, când simţea cum i se frânge inima 
din cauza faptului că nu putea fi a lui cu adevărat, încă îl dorea. 
Încă își dorea să cedeze la auzul acelei voci de catifea şi în faţa 
trupului său puternic, în faţa fericirii și a păcii pe care o simţea 
când era singură cu el, în faţa râsetelor și a bucuriei pe care el i 
le oferea. 

Se uită în partea din față a sălii, unde Lady Jane stătea în picioare, 
privindu-i și surâzându-i răbdător lui Sebastian, așteptându-l să se 
apropie. După cum se și cuvenea, de altfel. Și sigur că el avea să facă 
întocmai. În fond, locul lui era lângă Jane, nu aici în partea din spate 
a sălii, cu ea. 

Ea scutură din cap. 

- Nu cred că e o idee bună. 

-Eu, da. Una absolut remarcabilă. 

- Sebastian, șopti ea, implorându-i să aibă milă, deși incapabilă 
să-și înfrâneze dorinţa din glas. 

Voia să fie cu el, să se simtă în siguranţă în braţele lui toată noap- 
tea, să vorbească, să se dezvăluie unul celuilalt. Dar oare ar putea 
încă o noapte de fericire să compenseze suferinţa care știa că avea 
să urmeze? 

Întorcându-se ca să-și ascundă faţa care îi trăda emoţiile, ea rosti 
sfâșiată: 

-Nu pot. 

-Ba da, poţi. 

- Nu. Vreau să fiu cu tine, Sebastian. Simţea cum tristeţea săpa 
răni în pieptul ei. Nu cu ducele. 

— Eu sunt Trent, i-o trânti el frustrat. 

Clătinând ușor din cap, ridică privirea, și pe chipul lui se putu citi 
surpriza când văzu strălucirea din ochii ei. 

-Când ești cu mine, când râdem și zâmbim și suntem liberi... 
Cine ești atunci? Se strădui cu fiecare părticică din fiinţa ei să-și 
oprească lacrimile fierbinţi care făceau faţa lui frumoasă să pară 
tulbure. Pentru că acesta este bărbatul cu care vreau să fiu, bărbatul 
pe care vreau să-l văd fericit, acum și pentru tot restul vieţii mele. 
lar marele păcat este că el nu vrea atât de mult pentru el încât să 
ceară asta. 

Îşi trase braţul și trecu repede pe lângă el, ca să n-o mai poată 
prinde, ceea ce ar fi dat naștere unei scene nedorite chiar în mijlocul 
celor mai respectate și conservatoare doamne din înalta societate. 
Clipi des ca să-și împrăștie lacrimile, mergând printre scaune, ca să 
se îndepărteze cât mai mult de el. Chiar și în acel moment, când își 
făcea loc spre partea din față a sălii, simţea fierbinţeala privirii lui 
pe spatele ei cu aceeași intensitate de parcă mâinile lui ar fi atins-o. 
Se scutură și închise strâns ochii. 

Fusese o bleagă! Pentru că-l contrazisese în trăsură cu o seară 
în urmă și apoi pentru că mersese la el în cameră... pentru că se 
îmbrăcase cu rochia de la balul mascat, de la care începuse totul... 
pentru că își dorise ca el s-o accepte aşa cum era. lar, după noaptea 
trecută, o parte nu așa mică din ea sperase ca el să uite de planu- 
rile lui de căsătorie cu o femeie din înalta societate şi s-o aibă pe 
ea în vedere. Dar nimic nu se schimbase, cu excepţia faptului că 
era îndrăgostită până peste cap de un bărbat care nu putea să fie 
niciodată al ei. 

Se uită în jur, la tinerele doamne şi la mamele lor, care nu se gân- 
deau decât la căsătoria fiicelor și care le protejau virtutea ca niște 
câini de pază. Mirandei îi venea să râdă de ele. Le-ar fi putut spune 
adevărul despre sex, că pericolul lui nu stă în compromiterea repu- 
taţiei, ci în riscul de a te îndrăgosti. 

Ea și Sebastian aveau să pună capăt acestei nebunii în care se în- 
curcaseră amândoi. Nu exista altă cale. Urmau să fie la fel ca înainte, 

prieteni și vecini, nimic mai mult. Urma să fie dificil - Dumnezeule, 
avea să fie îngrozitor —, dar trebuia să se întâmple. Incepând chiar 
din acel moment. 


Dar, când trase aer în piept și se întoarse, Sebastian dispăruse 
deja. 

Sebastian intră în Park Place în aceeași dispoziție îngrozitoare 
pe care o avusese când plecase de acasă. Dar acum duhnea a fum de 
trabuc şi a whisky după ceasurile petrecute cu Robert și Quinn la 
Boodle, unde se dusese direct după ce plecase de la muzeu. Și după 
ce Miranda îl respinsese. 

-Bună seara, Excelenţă! Saunders îl întâmpină la ușă cu o ple- 
căciune stoică, experimentatul majordom știind că era mai bine să 
se abţină de la orice comentariu referitor la expresia înfuriată de pe 
faţa lui sau despre cum arăta. Să-l chem pe Barlow? 

Sebastian flutură din mână într-un gest expeditiv. 

- Mă dezbrac singur în această seară. Nu vreau să fiu deranjat. 

Îşi smulse lavaliera de la gât în timp ce urca scările către aparta- 
mentele sale. De fapt, nu ale lui. Apartamentele tatălui său. O gri- 
masă îi apăru pe faţă. De fapt, nici ale tatălui său, pentru că acesta 
locuise la Park Place doar doi ani. Apartamentele ducelui, asta erau, 
bărbatul care le folosea schimbându-se mai des decât se schimbau 
cearșafurile. lar acum, Sebastian purta povara întregii poveşti. O po- 
vară pe care și-o dorea cel mai puţin în acea seară. 

La naiba cu Miranda și observaţiile ei tăioase despre mimoze! 
Oare nu pricepea în ce situaţie imposibilă era el? Că era obligat să 
pună ducatul pe primul loc, înainte de orice, inclusiv de dorințe- 
le lui? Ce voia de la el femeia asta îngrozitoare, pentru numele lui 
Dumnezeu? Să se căsătorească cu ea? 

Miranda Hodgkins ca ducesă de Trent. Dumnezeule mare, ce-ar fi 
spus tatăl lui despre asta? 

Asta era problema, de fapt. Pentru că o parte din el pe care nu 
îndrăznea s-o recunoască voia exact asta. Știa ce alegere greșită era 
Miranda pentru el, dar ştia și că se potrivea perfect. În timpul acelor 
ore preţioase pe care le petrecea cu ea, se simţea eliberat de poveri- 
le din viaţa lui, și continuarea muncii încărcate de responsabilităţi 
pe care o implica titlul său devenea o perspectivă suportabilă. Când 

ea îi zâmbea sau îl făcea să râdă, se relaxa și putea fi el însuși, fără 
teama de a fi judecat sau acuzat, într-un fel în care nu putea cu ni- 
meni altcineva. Pur și simplu, ea îl făcea... fericit. Și știind cât de 
trecătoare era acea fericire, se afunda în tristeţe. 

Deschise ușa salonului său privat și se opri. 

Și, pentru o clipă, la fel făcu și inima lui. 

Miranda stătea în fotoliul lui, lângă șemineu, purtând în loc de 
rochia de la balul mascat o simplă cămașă de noapte din bumbac ce 
o acoperea de la gât până la glezne, probabil, dacă n-ar fi fost șalul 
de cașmir care îi era așezat pe picioarele goale, vârâte sub ea. Părul 
lung îi atârna peste umăr într-o împletitură lejeră, strânsă cu o pan- 
glică verde, iar ea îl privi prin ochelarii care stăteau pe năsucul ei 
fermecător, ţinând în poală cartea domnișoarei Bradford. Nu putea 
să fie o mai mare diferenţă între ea și o doamnă din înalta societate 
sau Lady Rose nici dacă ar fi încercat. Cu toate astea, arăta de parcă 
acolo era locul ei, ca și când ar fi așteptat așa în fiecare seară ca el să 
se întoarcă. 

El simţi cum i se taie răsuflarea, văzând-o cum stătea îmbrăcată 
comod și gata de culcare. Ce prost fusese că-și petrecuse ultimele ore 
tolerând maimuţărelile fraţilor săi la Boodle, când ar fi putut să fie 
aici, s-o ducă el la culcare. 

Închise uşa și spuse zâmbind larg: 

-Nu te-am recunoscut fără costumul de bal mascat. 

Ea zâmbi nervos, dar tachinarea îi lucea în ochi, iar el își simţi 
pieptul învăluit de căldură. 

-Pot să-mi las cartea de vizită și să revin dimineaţă dacă preferi 
să fiu anunţată cum se cuvine. 

„Sub nici o formă!“ Nu avea s-o scape din ochi nici o clipă în 
acea seară. 

- Cum de reușești să intri aici? Se opri şi își trânti lavaliera la po- 
dea. Deși prea puţin îi păsa de cum intrase. Era pur și simplu bucuros 
că o făcuse. Să vorbesc oare cu Saunders despre securitate? În fond, 
dacă o femeie minionă se poate strecura în dormitorul meu pentru 
a mă chinui, cât de în siguranţă aș fi dacă cineva ar vrea cu adevărat 
să-mi facă rău? 

Zâmbetul i se însenină ca reacţie la tachinarea lui, iar nervozi- 
tatea pieri. Chicoti ușor, iar umerii i se relaxară. Era mult mai bine. 
Aceasta era Miranda pe care o știa și o iub... 

Nu. Nu iubire. 

Ţinea mult la ea, trebuia să recunoască. Și chiar și acum căldura 
prezenţei ei îi încălzea pieptul și îi ușura povara de pe umeri. Şi, desi- 
gur, simțea o dorinţă nebună și necugetată să fie cu ea în acea seară, 
chiar dacă îi promisese că nu aveau să facă altceva decât să stea de 
vorbă. Dar asta nu însemna iubire. Nu era posibil. Pentru că, dacă 
ar iubi-o pe Miranda, urma să îndure o adevărată tortură când avea să 
jure credinţă unei alte femei. 

-Am o cheie de la ușa dinspre terasă, răspunse ea. 

Ea nu era conştientă de cât de răvășit era el pe interior. Ochii 
ei de smarald luciră în lumina focului, ceea ce îl făcu să o dorească și 
mai tare. 

-Josie s-a gândit că ar fi o idee bună să păstreze una de rezervă 
la reședința Audley, din moment ce toată familia e împărţită în două 
case, în acest sezon. I se simţi amuzamentul în voce când adăugă: Ca 
să ne fie tuturor mai ușor să venim și să plecăm atunci când vrem. 

El încuviință cu falsă solemnitate, mulţumindu-i în gând surorii 
lui pentru prevedere. 

-O femeie înţeleaptă sora mea. 

— Foarte, zise ea oftând. 

Gulerul cămășii de noapte îi alunecă pe umăr și dezveli un pic din 
pielea ei catifelată, dar asta fu suficient ca mădularul lui să revină la 
viaţă. Ea își înclină capul curioasă, văzând cum el își scoate jacheta și 
o aruncă după lavalieră. 

-Mereu te dezbraci în salon? 

— Nu. „Dar ca să te iau mai repede în seara asta...“ Însă fu suficient 
de înţelept încât să nu rostească aceste cuvinte cu voce tare, de frică 
să nu o sperie. Am o sală de toaletă lângă dormitor. Făcu semn din 
cap spre ușile din stânga și înspre încăperea care se deschidea dinco- 
lo de ele, unde se putea distinge conturul patului său. Și apoi, pentru 
că ceva întunecat nu-i dădea pace, arătă către ușile închise de pe pe- 
retele opus. Acolo va fi apartamentul ducesei, care are și ea o sală de 
toaletă. Încântarea lui că ea era acolo în acea seară nu avea limite, dar 
cel mai bine era să-i amintească de la bun început regulile. Înainte ca 
ea să aștepte ceva ce el nu putea să-i ofere. Care din întâmplare este 
mai mare decât a mea. 

— Așa cum e şi firesc, fu ea de acord. În fond, ea va fi ducesa. Tu 
ești doar ducele. 


217 


Anna 'Harrington 


El îi aruncă cel mai arogant rânjet. 

-Cred că n-ai fost atentă când ai citit regulile de funcţionare ale 
înaltei societăţi. Titlul meu e mai important decât al ducesei. 

Ea clătină din cap la auzul naivităţii sale. 

-Tatăl tău a fost duce. Rangul lui era mai important decât al 
mamei tale? 

El făcu o pauză, cu răspunsul negativ pe limbă. Apoi admise că ea 
avea dreptate cu o mișcare din sprânceană. 

- Touché. 

Când începu să-și desfacă nasturii jiletcii, ea se ridică. Șalul de 
cașmir alunecă pe podea. 

- Ai nevoie să vină Barlow să te dezbrace? Să aştept în altă 
cameră... 

- Nu. Îi susținu privirea, apoi umerii i se destinseră pe măsură ce 
greutatea titlului și a averii și reputaţia familiei dispăreau treptat, 
lăsând în urmă doar bărbatul pe care îl privea tandru, chiar dacă nu- 
mai pentru acea noapte. În acel moment, înţelese ce voise ea să spu- 
nă mai devreme la prezentare, cum că voia să fie doar cu Sebastian, 
nu și cu ducele. Continuă încet: Vreau să fii aici. 

Ea se așeză lent la loc și îl urmări cum își desface nasturii. Inima 
lui o luase la goană în vreme ce ea îl ţintuia cu privirea, iar sângele 
începuse să-i clocotească. Cine ar fi zis că să fii urmărit de o femeie 
în timp ce te dezbraci nu e la fel de plăcut ca și când ai dezbrăca-o? 
Dar asta era influența Mirandei, ca de obicei. Femeia asta îi dădea 
lumea peste cap. 

-Nu mă aşteptam să te văd în această seară, recunoscu el încet, 
dându-și jos jiletca. 

-Nici eu nu mă aşteptam să fiu aici. Dar nu mă puteam linişti și 
nu puteam dormi. Mă tot gândeam la tine și la ce ţi-am spus în seara 
asta la prezentare... și regret. 

- Nu trebuie să-ţi ceri scuze. 

El n-ar fi trebuit s-o ia prin surprindere așa, la prezentare. Dar nu 
se putuse abține. Atâta vreme cât exista o șansă ca ea să îi accepte 
invitaţia, trebuia să încerce. 

Și, din fericire, reușise. 

-Ştiam că nu voi putea dormi, continuă ea, dacă nu vorbim în 
seara asta, să-ţi spun lucrurile astea. 

El își înfrână un zâmbet de plăcere care risca să-i apară pe buze. 

- Aștepţi de multă vreme? Îşi scoase cămașa de in din pantaloni. 
Îmbrăcată așa. 

Privirea lui o învălui, bucurându-se s-o vadă în acel fel delicios de 
confortabil și ciudat de aţâţător. Ar fi trebuit să fie mânios c-o găsise 
acolo, în cămașă de noapte. Dacă ar fi purtat vreo rochie obișnuită 
de muselină, ar fi reușit să găsească o scuză pentru prezenţa ei acolo 
dacă ar fi fost găsiţi împreună. Dar în acea cămașă... scandalos! Și to- 
tuși, zâmbi, apreciind-o încă o dată pentru atitudinea ei insolentă. 

- De două ore, răspunse ea. 

Simţi cum vina îi strânge stomacul, în timp ce își scotea cămașa. 

-Dacă aș fi știut, m-aș fi întors mai repede. 

Drace, de fapt, nici n-ar fi plecat. 

-E în regulă, șopti ea, sorbindu-i din ochi fără pic de rușine piep- 
tul gol și abdomenul plat. Am avut timp să citesc. 

Își împinse ochelarii pe nas ca să-l vadă mai bine. El râse de 
nerăbdarea ei, cu pieptul încălzit de afecţiune. 

Se apropie de ea, îi scoase cu grijă ochelarii, îi puse pe poliţa 
șemineului, apoi își puse mâinile pe braţele fotoliului, încadrând-o, 
şi se aplecă s-o sărute ușor. Buzele ei se deschiseră scoțând un 
oftat primitor. 

„Acasă“, se gândi el în vreme ce simţea cum se umplea de mulțu- 
mire. Ea îi conferea sentimentul de acasă... 

Se îndepărtă, se așeză pe podea și-și trase cizmele, apoi se aplecă 
peste scaunul ei, cu umărul sprijinit de piciorul ei, și închise ochii. 

-Mai bine, murmură când ea începu să-și plimbe degetele prin 
părul lui. 

-Ce anume? șopti ea când el își odihni capul pe perna fotoliului. 
Să fii dezbrăcat sau să ţi se joace cineva în păr? 

- Da. 

Își întoarse capul și o sărută pe mână. 

Ea râse cu inima ușoară, și sunetul dulce îl liniști. Cum reușise să 
trăiască în ultimii ani fără ea? Şi, Dumnezeule mare, ce avea să facă 
la întoarcerea la Islingham? Deja durerea despărțirii îi pătrundea în 
oase. Și în inimă. 

Aplecându-se, ea își puse mâinile pe umerii lui și începu să-i ma- 
seze mușchii tari. 

-Te-ai simţit bine la Boodle? 

~ Nu. Își înălță capul ca să-i permită să-i maseze mai bine umerii, 
bucurându-se de inocența atingerii ei. Degetele ei erau minunate, și 
ştia că s-ar putea obişnui repede cu astfel de răsfățuri. Dar Quinton 
şi Robert s-au simțit minunat. 

Şi încă o făceau. Quinton nu exagerase. La cum se distrau cei doi, 
urmau să rămână acolo până în zori. Ceea ce era bine. 

-Nu mă surprinde. 

Își apăsă degetele mari pe vertebrele de la ceafă și eliberă tensiu- 
nea de acolo. 

-Eşti așa diferit de ei. Ai fost întotdeauna. 

Își cobori capul pentru a ajunge mai aproape de urechea lui, și el 
simţi un tremur fierbinte de-a lungul șirei spinării. 

- Mereu erai cel serios, chiar și în copilărie. Chiar și atunci când 
te-am întâlnit prima dată; cred că aveai paisprezece sau cincispreze- 
ce ani, dar păreai mult mai în vârstă. Mâinile ei se opriră pe spatele 
lui. De ce ești așa diferit de fraţii tăi? 

-Pentru că cineva trebuie să stea între ei doi ca să nu se omoare 
unul pe celălalt. 

Îi luă mâna, o trase peste umăr și îi sărută vârfurile degetelor. 
Văzând că nu mai râde la tachinările lui, el își ridică faţa spre ea și 
o privi. Îngrijorarea întuneca chipul ei frumos, ceea ce îi făcu inima 
să se strângă. Nu îndrăznea să creadă că sentimentele ei faţă de el 
treceau dincolo de prietenie. Nu putea. Nu fără să se deteste că nu ar 
fi putut niciodată să răspundă la fel. 

-Pentru că am fost cel dintâi născut, recunoscu el, spunându-i cu 
voce tare ceea ce nu spusese nimănui în toată viaţa, nici măcar părin- 
ilor săi. Și totuși, era atât de ușor să aibă încredere în Miranda. Și, cu 
fiecare cuvânt, simţea cum umerii i se destind. Pentru că am știut 
că sunt moștenitorul și că într-o bună zi voi purta responsabilita- 
tea titlului, pentru Chestnut Hill, pentru domeniu, pentru bunăs- 
tarea familiei mele. Vorbi cuprins de seriozitate: Dacă unui bărbat 
îi pasă de familia sa și de reputaţie, responsabilităţile lui se schimbă 
cu totul. 

Cunoştea mulţi pairi cărora nu le păsa nici cât negru sub unghie 
de familiile lor sau de domeniile pe care le deţineau. Erau bărbaţi 
răsfăţaţi, aroganţi, care îşi umpleau timpul cu chestiuni frivole, iar 
nopțile le iroseau cu prostituate, în cârciumi sau la jocurile de noroc, 
unde își lăsau nu numai averile lor, ci și pe cele ale urmașilor lor. Nu 
şi-ar fi îngăduit niciodată să fie unul dintre ei. 

-Tot ce face, orice decizie pe care o ia, toate au consecinţe nu doar 
pentru el, ci și pentru cei pe care îi iubeşte. Iar povara asta... 

Scutură din cap, nemaiputând vorbi despre acea greutate care îl 
copleşea permanent și avea s-o facă mereu, despre acel nod din piept 
care nu părea să dispară niciodată, despre responsabilitatea pe care 
o simţea nu doar faţă de familia lui, ci și faţă de toată lumea din sat, 
faţă de fermierii de pe domeniile Trent. Straniu, în afară de momen- 
tele în care era cu Miranda. 

-Povara asta își spune cuvântul. 

Ea îl sărută tandru pe tâmplă, iar el își închise ochii, bucurân- 
du-se de grija ei și de alinarea pe care ea i-o oferea. 

- Înţeleg, murmură ea. 

El era convins că ea înţelegea. Miranda avea puterea de a-l înţele- 
ge mai bine decât oricine altcineva. Dar, când își strecură braţele în 
jurul gâtului lui, ca să se tragă mai aproape de el, simţi cum îl cople- 
șește vina pentru că ea se temea că avea să-i alunece printre degete 
și să o părăsească. 

- Dar ceva îmi spune că mai e ceva care te tulbură. Își trecu delicat 
degetele prin părul lui de la tâmplă. Ce e? Ce te face așa nefericit? 

El trase adânc aer în piept, tulburat că era capabilă să-i citească în 
suflet cu atâta ușurință. 

- l-am promis tatei, atunci când i s-a încredinţat ducatul, că voi 
face tot ce-mi stă în putere ca să fiu demn de moștenirea familiei 
Carlisle. 

-Şi ai făcut-o, îi spuse ea încet. Tatăl tău a fost mereu mândru de 
tine. Desigur, îi iubea pe Robert și pe Quinn, iar Josie era mica lui co- 
moară, dar tu, Sebastian... Îşi lăsă vârfurile degetelor să-i dezmierde 
faţa. Când se uita la tine, ochii îi străluceau de mândrie, iar pieptul 
i se umfla. Dacă te-ar putea vedea acum, ar fi mândru de respectul pe 
care l-ai adus familiei, de tot binele pe care îl faci celor care trăiesc pe 
moşie, de toate responsabilităţile pe care ţi le asumi în parlament, 
pentru Anglia. 

În loc să-l liniștească, vorbele ei stârniră doar nefericire în el, acea 
nefericire pe care se chinuia s-o domolească de când murise tatăl său, 
iar viaţa lui încetase să mai existe. 

-Nu înţelegi, se aștepta de la mine să fiu altruist în orice decizie 
pe care o iau, să pun ducatul mai presus de orice, inclusiv de propriile 
mele dorinţe. 

-Nu cred că a vrut să spună că trebuie să-ţi sacrifici propria ferici- 
re. Clătină din cap. Cu siguranţă nu s-a gândit că vei fi nefericit încer- 
când să îţi ţii acea promisiune sau... Vocea i se gâtui, dar termină cu 
glas stins ce avea de zis: Și nu ar fi vrut să te căsătorești cu o femeie 
pe care nu o iubești. 

El îi luă mâna și o așeză la pieptul său, apăsând-o peste inimă, 
convins că ea putea să-i simtă bătăile. Și, sperând că ea avea să-i poa- 
tă alina amărăciunea, recunoscu trist: 

-Poate că nu... dar cu siguranţă își dorea ceva respectabil. Cu 
orice preţ. 

Degetele ei se crispară într-ale lui; o auzi cum trage aer în piept. 

-Imediat după ce i s-a dat ducatul, mama s-a îmbolnăvit, îți aduci 
aminte? întrebă el încet. 

- Da. 

Îi strânse mâna cu înţelegere, iar el simţi un nou val de liniște de 
la acest gest mărunt. Dar nu suficient încât să contracareze angoase- 
le amintirilor pe care le împărtășea cu ea. 

-Când tata a venit la mine, m-a găsit cu o femeie. Una cu care 
nu era de acord și despre care credea că nu era demnă de familia 
noastră. 

- Plănuiai să te căsătorești cu ea? 

- Nu, îi răspunse el cu toată delicateţea de care era în stare, știind 
că ce avea să spună ar fi putut să-l condamne definitiv în ochii ei. 
Pentru că era deja căsătorită. 

Sebastian își ținu răsuflarea așteptând reacţia ei, dar, din ferici- 
re, ea nu spuse nimic, deși merita orice remarcă disprețuitoare. Dar, 
desigur, Miranda n-ar fi făcut niciodată asta. Era mereu blândă, mai 
ales atunci când el nu merita această blândeţe. 

El oftă prelung. 

-Mama s-a făcut bine, iar tata a avut o discuţie cu mine despre 
responsabilităţile faţă de familie, față de titlu, față de moștenirea 
noastră și despre ce implică toate aceste lucruri. Atunci, i-am făcut 
acea promisiune, fără a fi însă conștient de ce presupune cu adevărat 
sau de efectul pe care urma să îl aibă asupra vieţii mele. Eram un Car- 
lisle, la urma urmei. N-aveam de gând să fiu rezonabil, nu când venea 
vorba despre femeile din viaţa mea intimă. Așa că am continuat la fel 
ca până atunci, doar că eram mai atent să-mi ascund urmele. 

Îi prinse mâna în mâna lui și o tinu strâns, șoptind: 

-Atât de atent, încât, în seara în care tatăl meu a căzut de pe cal 
şi s-a lovit la cap, n-a putut să dea nimeni de mine. Mă ascunsesem, 
de data asta în compania unei actriţe pe care o întâlnisem la Covent 
Garden. Când am ajuns la Park Place, tata murise deja, iar eu nici 
măcar nu am avut șansa de a-mi lua adio de la el. 

- Oh, Sebastian, murmură ea, suferind pentru el. 

Îl strânse în braţe cu putere şi-şi lipi obrazul de al lui. Îi putea 
simți lacrimile pe obrazul lui, dar, în loc să-i sporească sentimentul 
de vină și de tulburare din suflet, lacrimile ei erau o izbăvire care îi 
alina rănile deschise pe care le dusese cu el în ultimii ani. 

- Moartea lui a schimbat totul. Se opri, apoi repetă cu seriozi- 
tate: Totul. 

Degetele i se crispară într-ale ei; ştiu că ea înţelesese ceea ce îi 
spusese doar vag, căci ea se rezemă încet de fotoliu și se șterse la ochi 
cu mâna liberă. 

— De aceea crezi că trebuie să te căsătorești cu cineva precum Lady 
Jane, spuse ea abia auzit, dar fiecare cuvânt îi sfâșie inima lui Sebas- 
tian. Din cauza celor întâmplate în acea noapte. 

- Îi datorez tatălui meu să găsesc o ducesă potrivită, spuse el 
încet. 

-Îți datorezi ție însuţi să fii fericit, indiferent de persoana cu care 
te căsătorești. Ea trase aer în piept și continuă, ca și când ar fi încer- 
cat să-l convingă pe el, la fel ca pe ea: Tatăl tău și-ar fi dorit asta. 

- Voi fi suficient de fericit. 

Fericirea sa nu făcea parte din ecuaţie. Robert putea s-o curteze 
și să se căsătorească cu Diana Morgan, pentru că o plăcea, iar Quinn 
era liber să-și petreacă toată viaţa ca un burlac veșnic. Dar nu el. 
Chiar și înainte de a fi decis să-și găsească o soţie în acel sezon, știa 
că alegerea nu avea să fie a lui cu adevărat. Fericirea și în mod sigur 
iubirea nu erau criterii care să conteze în decizia sa finală. 

-Te-ai hotărât asupra lui Jane Sheridan, atunci. 

Şoapta ei nu era o întrebare. 

Când încercă să-și tragă mâna din mâna lui, degetele lui se strân- 
seră, refuzând să-i dea drumul. Pentru acea seară măcar, ea era 
a lui. 

- Nu, am decis să nu continui cu ea. 

Buzele ei se întredeschiseră din pricina surprizei. 

-Åi renunţat să-ți cauţi soţie? 

Vocea ei ascundea o undă de speranţă, iar el se simţi cuprins de 
un val de rușine. 

- Nu. Și, pentru că nu-și mai dorea secrete între ei, considerând 
că îi datora măcar atât respect, adăugă: Cu toate astea, trebuie să-mi 
găsesc o soţie până la sfârșitul sezonului. 

Atunci, urma s-o piardă pe Miranda pentru totdeauna. Nu voia 
s-o transforme în amanta lui, iar, după ce avea să rostească jurămin- 
tele de nuntă, nu voia să mai calce strâmb niciodată. Voia genul de 
căsnicie pe care o avuseseră părinţii lui, iar, dacă nu-și iubea soţia în 
momentul căsătoriei, avea s-o facă în timp. Dar avea de gând să se 
însoare în conformitate cu rangul său. 

Și de ce oare simţea că era pe cale să piardă totul? 

Când îi văzu expresia de suferinţă de pe chip, îi spuse: 

— Ajunge, nu vreau să mai vorbesc despre căsătorie. Îi strânse 
mâna. Nu în seara asta. 

Licărul din ochi ei se întoarse în semn de recunoștință. 

- Despre ce vrei să vorbim atunci? 

-Ei bine, dacă chiar trebuie să vorbim, o tachină el seducător, 
întorcându-se spre ea, atunci aș prefera să vorbim despre tine. 

-Nu sunt aşa interesantă. Încercă să alunge autodeprecierea co- 
mentând mai departe: Poate ar trebui să discutăm despre pescuitul 
de somon, mai degrabă. 

Râzând recunoscător pentru mica ei ironie care alungase umbrele 
negre care planaseră peste discuţia lor, se ridică în genunchi pentru 
a ajunge cu faţa în dreptul ei și își trecu încet încheieturile degetelor 
peste obrajii ei. 

Ochii ei se închiseră, de parcă atingerea lui duioasă era prea mult, 
iar inima începu să-i bată năvalnic. Era incredibil de sensibilă la 
mângâierile lui... Și acele buze pline, rozalii, așa dulci... Când îi luă 
bărbia între mâini și-i ridică faţa înspre a lui, se desfăcură cu un oftat 
întretăiat atât de aţâţător, încât nu putu să reziste impulsului de a o 
săruta. Doar o atingere ușoară a buzelor, o mângâiere atât de delica- 
tă, care abia se simţea, însă inocenţa ei îl lăsă fără răsuflare. 

- Miranda, ești cea mai interesantă femeie pe care o cunosc, recu- 
noscu el cu glas răgușit. 

Ea făcu ochii mari și se uită ciudat la el în timp ce-l mușcă de 
buză, cu reţinere, dar totodată desfrânat. O adorabilă combinaţie 
de contradicții, asemenea femeii din spatele acelei priviri intense. 

-De exemplu. Își trecu degetele peste marginea cămășii ei de 
noapte. Porţi asta ca să seduci un bărbat. 

-Nu port asta ca să te seduc, prostuţule. Un zâmbet îi apăru pe 
buze din pricina ridicolului spuselor lui. Asta port în fiecare seară 
când merg la culcare. Și îmi doream așa mult să te văd, încât nu m-am 
mai schimbat. Ridică din umeri. Și oricum am presupus că la un mo- 
ment dat tot în pat voi sfârși, deci ce rost avea să mă mai schimb? 

El încercă să-și rețină zâmbetul. Numai Miranda putea să sune 
logic spunând astfel de lucruri. 

-Dacă ești obosită, nu te voi opri să mergi într-una dintre came- 
rele de oaspeţi, răspunse el, încercând să-și păstreze o expresie stoică 
pe chip și străduindu-se să-și dea seama de intenţiile ei pentru restul 
nopţii. Sau dacă vrei să mergi acasă pentru a te odihni în propriul 
tău pat. 

O expresie sumbră se citi pentru o clipă pe chipul ei, de parcă se 
aștepta la acest răspuns. Închise ochii și încuviinţă. 

- După cât ai petrecut în noaptea asta, înţeleg dacă... 

El se întinse spre ea s-o sărute. 

- Dar nu înainte de a te seduce. Un val de căldură necontrolată se 
simţea în vocea lui în timp ce adăugă: De mai multe ori, de fapt. 

Ochii ei se aţintiră în ai lui, cu un amestec de mirare, incitare 
și dorinţă. El auzi surpriza din răsuflarea ei. 

-Încă mă... dorești? 

Vulnerabilitatea trădată de replica ei aproape că-i frânse inima. 
Dacă o mai dorea? Dumnezeule mare, nici nu știa ce simţea pentru 
ea. Trecea cu mult dincolo de dorinţă, către ceva ce abia putea cu- 
prinde cu mintea. Ceva a cărui intensitate îl înspăimânta. 

- Da, recunoscu el, cuprinzându-i faţa cu palmele și atingându-i 
obrazul cu buzele. Foarte mult. Şi îmi pare rău că trebuie să te co- 
rectez, recunoscu el îndepărtându-se de ea suficient încât s-o poată 
cuprinde cu privirea, făcând-o să roșească, dar te găsesc surprinză- 
tor de seducătoare în această cămașă de noapte. Trasă cu degetul 
curba gâtului ei, continuând între sâni și coborând spre pântecul 
ei, făcând-o să se cutremure. Pentru că știu cât de frumoasă eşti pe 
sub ea, cu totul. 

Ochii ei străluciră în lumina flăcărilor, ascunzând poveşti minu- 
nate, iar el simţi acea imagine întipărindu-i-se în suflet. 

-Deci pot rămâne? 

- Dacă îți face plăcere. 

Ea surâse. 

-Îmi face mare plăcere. 

Și lui la fel. Dar mai aveau ceva de rezolvat în acea noapte. Fă- 
când abstracție de gelozia care îl gâtuia când se gândea la Robert și la 
sentimentele pe care ea le avea pentru fratele lui, trase aer în piept 
și spuse: 

-Vreau să ştiu ceva. 

Îi duse mâna la buze și-i supse delicat vârfurile degetelor. Avea gust 
de îngheţată de vanilie, ceea ce îl făcea să-și dorească și mai mult. 

-Îl iubeşti pe Robert, dar ai venit la mine. De ce? 

-Nu-l iubesc pe Robert, mărturisi ea cu voce joasă. Am crezut 
că-l iubesc, dar nu era vorba despre iubire. Știu acum că a fost doar o 
pasiune şi nimic mai mult. 

-Şi pe mine? 

Când ea ezită să răspundă, îi atinse palma cu vârful limbii, iar ea 
se cutremură. 

Răspunsul ei fu atât de brutal de onest, încât, atunci când îl rosti, 
simţi cum taie în carnea lui vie, rănindu-l teribil: 

-Nu mă pot abţine. 

- Nici eu, șopti el, apoi întinse mâna să-i desfacă părul. 


Pulsul Mirandei se înteţi sub privirea lui fierbinte, în timp ce-i 
dezlega funda și-i desfăcea încet părul. Închise ochii ca să se bucu- 
re de senzaţia tulburător de decadentă a degetelor lui alunecându-i 
printre șuviţe, desfăcând împletiturile, până când părul se revărsă 
într-un val dens pe umerii ei. 

Când el se întinse după tivul cămășii de noapte şi-l ridică încet, 
lăsându-i trupul expus în licăririle flăcărilor, ea își ridică braţele dea- 
supra capului ca să-l ajute. Stătea nemișcată și-i permitea să se uite 
la ea, scăldată în lumina dulce. O adevărată lady din înalta societate 
ar fi fost pur și simplu jenată să se expună cu atâta îndrăzneală. Dar 
ea nu era o lady din înalta societate. Era pur și simplu Miranda. Și nu 
s-ar fi simţit niciodată jenată să stea așa în faţa lui. 

-Eşti frumoasă, șopti el, în timp ce mâinile lui o mângâiau langu- 
ros, de la tălpi până la gât și înapoi. O atingea de parcă ar fi descope- 
rit-o atunci pentru prima oară, iar ea se cutremură. Cum de nu te-am 

văzut până în acest sezon? murmură el, cu vârfurile degetelor tre- 
cându-i încet peste braţe, peste curba șoldurilor și a coapselor. 

-Pentru că nu te uitai, șopti ea, simțindu-se cuprinsă de căldură. 

-Dar acum, clar mă uit, o asigură el. 

Miranda simţea furnicături pe unde o atingea el. Și, când gura 
lui coborî spre umărul ei gol, simţi furnicăturile transformându-se 
într-o căldură lichidă. Senzaţia era încântătoare. 

Îi dădu drumul și îngenunche în faţa ei, cu mâinile mângâindu-i 
cu mișcări generoase şoldurile. Când îi depărtă cu delicateţe genun- 
chii, mâinile ei încercară să-l prindă de umeri ca să-l oprească. 

- Ce faci? șopti ea fără suflare, cu un tremur de neliniște în pântec. 

-O să te sărut, îi spuse cu tandreţe, în timp ce-i dezmierda ge- 
nunchii cu buzele. 

Dumnezeule mare, voia s-o sărute acolo! Scutură din cap cu în- 
căpăţânare, cu mâinile prinzându-i cu putere umerii goi. Oh, nu, nu 
putea să... 

- Eu nu, adică nu cred că vrei să... 

Pudoarea îi înăbușea cuvintele. 

-Dar vreau, o asigură el, mângâind-o în continuare cu buzele pe 
picior, acum urcând pe coapsa ei. Foarte tare. Ești adorabilă, Miran- 
da, și vreau să te sărut peste tot! 

Ea tremura incontrolabil. El își odihni capul în poala ei și privi 
în sus. 

-N-o s-o fac dacă nu vrei, dar... Ochii lui albaștri se îmblânziră. 
De ce nu vrei, dulceaţă? 

-E diferit ce-am făcut până acum, murmură ea. Era convinsă că 
fiecare femeie cu care fusese el până atunci ştia exact cum să-i facă 
plăcere, dar ea nu avea habar. Frustrarea și gelozia se amestecară cu 
jena pe care o simţea și o făcură să roșească. Dacă te dezamăgesc? 

-N-ai putea să mă dezamăgeșşti niciodată, răspunse el cu vocea 
ciudat de răgușită. 

Ea îl privi în ochi, dorindu-și cu disperare să îl creadă. Și totuși... 

-Nu ştiu ce să fac. 

-Te învăţ eu, atunci. 

-Dar tu... „Tu n-ai să mai petreci nici o altă noapte cu mine așa.“ 
Dar nu putea suporta să rostească aceste cuvinte cu voce tare. Du- 
rerea era copleșitoare. Nu ești prea răbdător, observă ea, nevrând 
să strice farmecul nopţii dând glas unor adevăruri care ar fi fost 

mai bine să rămână nerostite. În fond, răsăritul avea să sosească în 
curând și urma să aducă totul la lumină. 

— Ai încredere în mine, dulceaţă. Își mută gura pe coapsa ei, con- 
tinuându-și drumul către punctul din care pulsa acea durere în- 
cântătoare. Sunt foarte... O sărută mai sus pe interiorul coapsei. 
Foarte... Trasă cu vârful limbii o linie de-a lungul zonei dintre pelvis 
şi coapsă. Răbdător. 

Buzele lui o găsiră, și ea icni. Un tremur de nervozitate și de ex- 
citare i se răspândi în corp, făcând-o să-și piardă suflul din pricina 
acelui sărut intim care o făcea să se simtă ca traversată de curent 
electric prin tot corpul, de la vârfurile degetelor de la picioare până la 
ultimul fir de păr din cap. Această apropiere scandaloasă și irezistibi- 
lă făcea ca lucrurile pe care le experimentaseră cu o noapte înainte să 
pălească prin comparaţie, dar tot nu-și putea înfrâna neliniștea. 

Însă, cum buzele lui continuară s-o sărute delicat, toate incerti- 
tudinile ei se risipiră, şi îi întâmpină liniștită gura cu un suspin ușor. 
Ce făcea el cu ea era absolut divin! Și, judecând după sunetele pe care 
le scotea, îi și plăcea. Foarte mult. 

- Sebastian, șopti ea. 

Mâinile ei, care îi împinseseră umerii ca să-l ţină la distanţă, acum 
îl strângeau ușor pentru a-l încuraja. Niciodată, în nici una dintre 
fanteziile ei despre ce făceau femeile și bărbaţii împreună, despre 
cum își ofereau plăcere folosindu-se de propriile trupuri, nu și-ar fi 
imaginat ceva așa decadent. Acest nou stil de sărut îi făcea tot corpul 
să tremure și să se zguduie, așa că se lăsă moale pe fotoliu. 

~Eşti delicioasă, murmură el printre sărutări. Și extrem de gus- 
toasă, ca glazura de pe tort. 

Mintea ei cuprinsă de ceața excitării abia dacă putea înţelege... 

- Glazură? 

El o linse, cu limba pătrunzându-i și mai adânc între falduri. 

Șoldurile ei se arcuiră în faţă. 

~ Sebastian! 

Dar el se mulţumi să chicotească, refuzând să oprească aceas- 
tă tortură delicată, iar mâinile lui îi ţineau picioarele desfăcute în 
vreme ce el continua s-o lingă în spirale. Ea închise ochii, și toată 
existenţa îi dispăru, până când nu mai rămase decât căldura gu- 
rii lui pe ea, limba lui care făcea cercuri din ce în ce mai adânci și 
mai lente. 

- Oh, cum se simte.... Îmi place..., gâfâi ea. Este... 

Rămasă fără glas, gemu când limba lui plonjă și mai adânc și îi 
trimise acel chin delicios dintre coapse până la vârfurile degetelor de 
la picioare. Era pur şi simplu minunat! 

Dorinţa pentru el ardea în ea, crescând din pricina sunetelor pe 
care gura lui le făcea. Nu putea să se abţină să geamă şi să scoată mici 
sunete de plăcere, nu când dorinţa pulsa în ea așa puternic, încât 
aproape că nu mai putea respira din pricina gâfâielilor accelerate; nu 
mai putea sta nemișcată în fotoliu, așa că începu să-și împingă cor- 
pul spre gura lui. 

Buzele lui găsiră mugurul ascuns în faldurile ei, îl înconjurară 
Şi supseră... 

Senzaţia aceea delicată o cuprinse cu totul. Rămase fără aer. 

El supse din nou, mai lung și mai puternic, iar plăcerea o tra- 
versă, încremenind-o. Corpul i se arcui, și apoi eliberarea fu atât de 
violentă, încât ţipă. Complet neajutorată, se prăbuși pe fotoliu, cu 
corpul cutremurându-i-se la fiecare undă pulsatilă de plăcere care 
o traversa. 

El își odihni obrazul pe coapsa ei, în vreme ce ea își recăpăta trep- 
tat suflul. Nu avu putere decât să-i mângâie cu recunoștință obra- 
zul, în timp ce în sufletul ei simţea cum înflorea fierbinte iubirea 
pentru el, cuprinzând-o cu totul. Dacă faptul de-a i se oferi în acea 
seară era ultima ei ocazie de a-i arăta cât de mult însemna pentru ea, 
cât de profunde îi erau sentimentele pentru el, atunci avea s-o facă. 
N-ar fi suportat să nu. 

- Sebastian, rosti ea molatic, în timp ce simţea lacrimi fierbinţi în 
spatele pleoapelor, fă dragoste cu mine. 

-Tot ce-ţi dorești tu, dulceaţă. 

O ridică de pe fotoliu și îi cobori trupul topit pe parchet, lângă el. 

O întinse pe spate, pe covorul gros, în faţa focului din șemineu, și 
se depărtă doar cât să-și dea jos pantalonii, apoi o acoperi cu trupul 
lui gol şi-i desfăcu delicat picioarele. Ea se crispă în momentul în care 
el se afundă în ea, aducându-și aminte de durerea de cu o noapte în 
urmă, dar mădularul lui alunecă mătăsos în ea, într-o mișcare adâncă, 
prelungă. De data aceasta, nu mai era nici o durere, ci doar senzația 
minunată de a fi umplută de căldura și de forţa lui, în timp ce trupul 
ei se Jărgea pentru a-l primi. lar, de această dată, când el începu mân- 
gâierile dinăuntrul ei, ea gemu într-o stare de abandon complet. 

- Miranda, îi șopti el la ureche, atent să n-o strivească, deși ea îl 
înconjurase cu brațele și cu picioarele și-l trăgea mai aproape. Mă 
simt așa bine în tine, nici nu ai idee cât de mult. 

O, dar ea ştia, pentru că, dacă el simţea măcar jumătate din plă- 
cerea pe care trupul lui i-o oferea ei, atunci era ceva dumnezeiesc. Și 
nu-și dorea să revină niciodată pe pământ. 

-Aşa fierbinte și strâmtă, murmură el. Ea se mișcă într-un 
du-te-vino sub el, iar el râse de plăcere. Și incredibil de doritoare... 

Ea râse bucuroasă, incapabilă să se oprească. Sebastian făcea dra- 
goste cu ea, iar ea voia să reţină fiecare detaliu al acelui moment... 
mirosul moscat al corpurilor lor unite, tremurul mușchilor lui puter- 
nici sub vârfurile degetelor ei, gemetele masculine pe care le lăsa să i 
se scurgă în ureche de fiecare dată când plonja adânc în ea și îi făcea 
faldurile sexului să îi tremure înconjurându-l. 

Dar ea voia mai mult. Voia să găsească o cale de a întipări totul în 
ea, ca să-l poată duce cu ea după ceasul răsăritului. 

- Învaţă-mă ceva nou, șopti ea, mângâindu-i obrazul. Ceva aparte. 

El se opri și se uită la ea, cu ochii lui albaștri întunecaţi de plăcere, 
cercetându-i fața luminată de flăcările din șemineu. 

- Bine. O sărută în palmă. Ceva aparte. 

Fără să se retragă din căldura ei, o înconjură cu braţele și se răsuci 
pe spate, aducând-o deasupra lui. Surprinsă de mișcarea rapidă, ea îl 
încălecă, cu mădularul lui încă în ea. 

Se uită lung la el, iar buzele i se deschiseră de surprindere. 

Ea surâse în vreme ce începea să conștientizeze de ce era specială 
această poziţie, în care își puteau oferi plăcere reciproc. Cu un râset 
fericit, începu să se miște, mai întâi doar în mici spirale de probă cu 
şoldurile, care îl făcură să geamă încet de plăcere, apoi cu mișcări 
mai puternice, care îl făcură să-i pună mâinile pe șolduri ca s-o do- 
molească. Vârându-și picioarele sub ea ca să aibă o bază de susținere 
mai bună, se ridica și cobora pe lungimea lui tare, într-o alunecare 
mătăsoasă care aproape că-l scoase din ea, doar ca să plonjeze apoi 
iar și să-l îngroape în căldura ei. 

Îşi lăsă capul pe spate cu bucurie şi își puse mâinile pe pieptul 
lui, strângând cu degetele mușchii tari. Ce poziţie minunată! Bătă- 
ile inimii lui sub degetele ei, bărbăţia lui care pulsa între picioarele 
ei... Oh, îşi dorea să fie senzuală, destrăbălată, minunată, și toate 
astea numai pentru el. Nu mai era nici urmă de ezitare acum, doar 

frumuseţea de a tachina cu trupul său și de a fi tachinată. Nu urmă- 
rea să-și satisfacă nevoia de eliberare, ci s-o sporească. 

El își întinse braţele, ridicându-și trunchiul până ajunse să o 
sărute. 

- Hai, dulceaţă, îi spuse într-o șoaptă fierbinte, în timp ce şolduri- 
le sale continuau să se ridice și să se rotească sub ea. Vreau să te văd 
învăluită în plăcere. 

Cuvintele lui născură în ea o adevărată cascadă, vărsându-se în 
mii de șuvoaie care o traversată și o aprinseră. Cu un strigăt surd 
de dorinţă, începu să-l călărească înnebunită. Fiecare împlântare era 
plăcere pură şi lăcomie, înfometată și solicitantă, iar ea galopa cu 
furie către eliberarea care avea să vină... 

Şi se făcu fărâme. Își dădu capul pe spate și îi strigă numele în 
vreme ce valul eliberării o lua cu el, doar ca să mai geamă încă o dată 
când îl simţi cum se înfige mai adânc în ea și-și rotește şoldurile pen- 
tru a-i prelungi momentul. Mușchii ei zvâcniră în jurul bărbăţiei lui 
încă tari, în vreme ce trupul ei îl mulgea pe al lui pentru a simți fieca- 
re pulsaţie de plăcere cotropitoare. 

El o pătrunse cu asemenea putere, încât o făcu să salte. Se agăță 
de el, disperată să-și unească sufletul cu al lui, disperată ca el să sim- 
tă cât de mult îl iubea. O a doua eliberare o cuprinse, cu un al doilea 
strigăt de abandonare care îi sfâșie gâtul. Apoi, el i se alătură, alune- 
când afară din căldura ei pentru a-și trăi propria eliberare o fracțiune 
de secundă mai târziu. 

Căzu pe covor, iar ea se prăbuși la pieptul lui, complet epuizată și 
pe de-a-ntregul satisfăcută. Pentru o clipă, nu putu să respire, nu din 
pricina extenuării, ci din cauza emoţiilor copleșitoare dinăuntrul ei. 
O învăluiau, o făceau să zboare, iar inima îi bătea nebunește. 

Când își recăpătă suflul, deschise ochii. Era iar pe spate, Sebastian 
stătea deasupra ei, ca și când nici el nu și-ar fi dorit ca acel moment 
să se termine. Ţintuind-o sub el, o privi cu intensitate. Ochii îi erau 
strălucitori, iar buzele îi erau despărțite, de parcă ar fi vrut să spună 
ceva, dar nu găsea cuvintele potrivite. Pentru câteva clipe bune, ră- 
maseră așa, singurul sunet fiind bătaia inimilor lor. Apoi, un hohot 
de plâns ţâșni dinspre ea. 

-O, Dumnezeule, Miranda, șopti el duios, retrăgându-se și întor- 
când-o în braţe ca să-i poată cuprinde îngrijorat faţa cu mâinile, în 
timp ce ea plângea tăcută. Vina îi întuneca chipul. Te-am rănit. 

Îi sărută cu delicateţe buzele şi obrajii, de parcă ar fi încercat să 
ia toată durerea asupra lui. 

-Îmi pare așa rău... 

-Nu m-ai rănit. 

Ea își ţinu ochii închiși, dar nu reuși să pună capăt lacrimilor, ne- 
maiputând să zăgăzuiască torentul de emoţii care se revărsa în ea. 
Inima ei pur și simplu nu fusese pregătită pentru el, pentru exaltarea 
fericită pe care o aduceau momentele în care era cu el. Și pentru acea 
spaimă teribilă. 

-Ai fost minunat. 

El îi sărută lacrimile, dar grija pentru ea era încă palpabilă. 

— Atunci, ce este? Spune-mi. 

Ea clătină din cap, simțindu-se din nou rușinată și înroșindu-se 
în obraji. 

-Sunt o prostuţă, atâta tot, șopti ea. Își îngropă faţa în umărul 
lui, ca să se ascundă de el, de teamă că el ar putea vedea adevărul... 
și anume, că îl iubea, în ciuda faptului că ştia că dragostea ei nu-și 
putea găsi răspuns în el. Nu eram pregătită pentru așa ceva. 

-Eşti sigură că asta e tot? O luă în braţe și o trase protector la 
pieptul lui. Tremuri. 

-Mi-e frig, minţi ea, incapabilă să-i spună adevărul. 

Chiar și acum, cu mirosul lui masculin imprimat pe tot corpul 
ei și cu plăcerea fizică pe care i-o dăruise dăinuind înăuntrul ei, nu se 
putea convinge să spună acele cuvinte. 

-Ce pot să fac ca să te ajut? 

El își trecu buzele fierbinţi peste fruntea ei, iar gestul lui tandru o 
făcu să plângă din nou. Ea îi atinse obrazul, încercând să facă abstrac- 
ţie de incredibila dezolare care îi strângea inima ca într-o gheară. 

-Să mă duci în pat? O să mă încălzesc în așternuturi. 

El o luă în braţe și o ridică. 

-Nu pleci nicăieri în noaptea asta, îi spuse încet, dar ferm în timp 
ce o purta spre dormitor. Stai toată noaptea aici, ne-am înţeles? 

-Nu pot, șopti ea cu regret, odihnindu-și obrazul pe umărul lui. 
Trebuie să mă întorc la reședința Audley înainte ca servitorii să se 
trezească și să observe că nu sunt acolo. 

-O să fie suficient timp să te duci acasă. Murmură posesiv la tâm- 
pla ei: Dar vreau să te prindă răsăritul în brațele mele, Rose. 

Rose. Se încălzi de iubire. Pentru prima oară, îi folosise porecla 
nu ca s-o ia peste picior, nici ca s-o seducă, ci cu afecțiune, iar inima 

ei bătu așa tare, încât simţi o durere în piept. Se lăsă pe umărul lui, 
nedorindu-și să-l părăsească. Nu în seara asta, nu mâine... 

Trăgând cuvertura cu o mână, el o așeză pe pat. Se aplecă peste 
ea și o sărută, iar buzele îi adăstară la colţul gurii ei, promițându-i 
și mai multă plăcere până la sfârșitul nopții. 

— Sebastian? întrebă ea șoptit. 

- Hmm? Îi sărută ceafa, în timp ce se întindea și el lângă ea, și 
trase pătura peste ei, ea fiind cuibărită cu spatele la el, lângă trupul 
lui masiv. Ar trebui să fii fericit. 

- Sunt, murmură el, iar mâna îi mângâie posesiv șoldul. Foarte 
fericit. 

- Nu, adică vreau să spun... Sorbi o gură mare de aer și șopti: Te 
iubesc și vreau să fii fericit. 

Îl simţi încordându-se în spatele ei, deși trupul nu i se mișcă de- 
loc. Braţele își păstrară îmbrăţișarea sigură, buzele i se odihneau mai 
departe pe ceafa ei, dar ea simţi schimbarea din el — atât de bine 
îl cunoștea. 

-Nu mă aştept să simți la fel, murmură ea, sperând că, dacă avea 
să continue să vorbească, nu avea să i se frângă inima din cauza tăce- 
rii care venea dinspre el. Știu că tu nu mă iubești, dar... 

Vocea i se frânse. 

Încet, el o întoarse spre el, ca s-o poată privi. Expresia lui era im- 
posibil de descifrat, în penumbră, dar ochii lui strălucitori erau ase- 
menea tăciunilor din șemineu în vreme ce îi cercetau chipul. Pentru 
un moment lung și dureros, nici unul din ei nu se mișcă, singurul 
sunet fiind bătăile inimii ei și sângele care îi năvălea în urechi. Își 
tinu răsuflarea. Făcuse o mare greşeală! Cât de fraieră fusese să-i 
spună lui... 

Apoi el își cobori capul și o sărută cu tandreţe, afecțiune și deli- 
cateţe. Nu o mai sărutase așa niciodată, iar inima ei prostuţă nu știa 
dacă ar trebui să salte de fericire sau să se sfărâme de disperare. 

-Nimeni nu a... vreodată... nici măcar o singură dată..., murmură 
el, iar ea putu să-i simtă gustul surprizei pe buze. 

El se îndepărtă suficient de mult încât să-i poată mângâia buzele 
cu vârfurile degetelor, afectuos, de parcă nu și-ar fi permis să creadă 
că ea chiar rostise acele cuvinte. Apoi, îi surâse ștrengărește - un 
zâmbet de pură încântare, unul care îi topi toate grijile și le înlocui 
cu căldură. Și cu speranţă. 

Îi cuprinse fața în mâini și îi mângâie languros gura cu buzele. 

-Mă faci fericit, draga mea Rose. 

Inima ei învie, de această dată știind că nu avea de ce să-și facă 
griji cum că ar fi pe locul doi, după Lady Jane sau alte lady din înalta 
societate de pe lista lui. Acum, putea să-l iubească liber și deschis, 
iar el avea să înţeleagă că ea ar fi o soţie la fel de potrivită pentru el 
ca oricare lady din lumea bună. Ba chiar mai potrivită, pentru că ea îl 
iubea cu adevărat pe el, pe bărbatul din spatele titlului nobiliar. 

-Nici măcar nu știi cât de specială ești pentru mine, nu-i așa? 
Mâinile lui îi dezmierdau iubitoare corpul. Și chiar ești specială pen- 
tru mine, Miranda. Mai mult decât îţi dai seama. 

Cât el continuă s-o sărute și s-o mângâie, ea își închise ochii pen- 
tru a opri un nou val de lacrimi. Inima îi era atât de plină de iubire 
pentru el, încât ardea cu un amestec de durere și plăcere care ame- 
ninţa s-o consume. 

- Atunci, arată-mi, șopti ea. 

El îi murmură numele și se aplecă asupra ei pentru a face dragoste 
cu ea, iar lumea din jurul lor pieri, până când nu mai existau decât 
ei doi. Ritmurile inimilor lor anunțau o nouă bucurie în ea, precum 
bătăile unor tobe tribale, iar ea se agăţă de el, căci nu voia să-i mai 
dea vreodată drumul. 

Sebastian deschise ochii și surâse. Miranda era tot în pat. 

Soarele dimineţii se revărsa în cameră filtrat de draperii, dar su- 
ficient de strălucitor încât să se bucure de vederea trupului ei gol 
lângă el, întins cu spatele la el, pe o parte, cu părul ei blond-roșcat 
acoperind perna. Micuța de ea era extenuată, iar vinovatul era el, 
pentru că în toiul nopții o ațâțase iar, pentru a repeta acea nouă figu- 
ră pe care el o învățase. De data aceea, slavă cerurilor, fără lacrimi, ci 
doar cu strigăte de pasiune. Nu credea că ar fi rezistat să-i mai plângă 

„o dată în braţe. 

Îi zâmbi lângă tâmplă. Noaptea trecută fusese un șir de surprize, 
din momentul în care intrase în cameră și o găsise acolo așteptându-l 
şi până în clipa când ea recunoscuse cu seninătate că îl iubea. 

Îl iubea... Dumnezeule mare! Încă nu-i venea să creadă. Nu nu- 
mai că avusese curajul să rostească acele cuvinte, dar putea să simtă 
gustul acelei declaraţii în săruturile ei și în vulnerabilitatea ei faţă de 
el. Nici o femeie nu-i spusese vreodată asta, nici o femeie nu făcuse 
dragoste cu el cu atâta dăruire. 

Pe de altă parte, nici nu exista vreo altă femeie precum Miranda. 

Nu știa ce urma să facă în ceea ce o privea sau care îi erau cu ade- 
vărat sentimentele față de ea. Voia să fie egoist, să nu se gândească 
la viitor. În acel moment, în care ea dormea lângă el, toată caldă și 
delicios de răvășită de voluptăţile nocturne, mirosind înnebunitor a 
trandafiri și a sex, el era împăcat. Era fericit, mai fericit decât fusese 
vreodată în viaţa lui. Și nu voia să se gândească la lumea de dincolo 
de dormitor. 

Ea se răsuci în somn și se apropie până când fundul i se cuibări în 
șoldurile lui. Strecurându-și braţele în jurul ei, el îi surâse în păr, 
în vreme ce ea se trezi cu un oftat prelung de plăcere. 

- Sebastian, șopti ea, întorcându-se pe spate, cu corpul cald şi to- 
ropit de somn. 

- Bună dimineaţa, Rose, murmură el. 

Apoi, se aplecă deasupra ei și fu răsplătit cu vederea sânilor ei 
minunaţi în lumina dimineţii. Își coborî capul și-i sărută un sfârc 
trandafiriu. 

- Da, şopti ea, bună dimineaţa. Cu ochii încă închiși, dar lunecând 
de pe marginea viselor, ea inspiră lung și își arcui spatele spre el. 
O dimineaţă foarte bună... 

El chicoti ușor. Neputându-se abţine să nu profite de această mică 
plăcere pe care ea o oferea cu generozitate, îi luă sfârcul între buze și 
începu să i-l sugă încet. Închise ochii și savură acel moment tăcut în 
care ea încă îi aparţinea întru totul. 

Corpul ei cedă, până când era deja complet excitată și gâfâia ușor. 
Dacă sfârcul tare de pe limba lui era un indiciu, însemna că deja tân- 
jea să-l aibă înăuntrul ei. Bun. Pentru că intenţiona să mai facă o 
dată dragoste cu ea înainte s-o lase să plece din patul lui. 

Reuşind cu greu să-și desprindă buzele de sânul ei, își înălță capul 
şi îi şopti numele. Ea deschise ochii, și fericirea pe care el o văzu în 
adâncimile verzi îi tăie răsuflarea. 

O, da, îl iubea. Și, dacă nu era atent, avea să-l facă și pe el s-o 
iubească. l 

Vârfurile degetelor ei alunecară pe obrazul lui. 

- Te trezești des așa dimineața? | 

-Nu. Îi atinse buzele cu ale lui și zâmbi larg. Dar, lângă tine, 
e modalitatea de trezire preferată. 

-Dar nu te-ai mai trezit niciodată lângă mine. 

El o tachină cu vorbele ei de la operă: 

— Asta o face preferata mea. 

Ea scăpă un râset zglobiu, apoi își mușcă buza cu o urmă de se- 
ducţie inocentă care făcu inima lui să tresalte. 

- Și a mea. Își afundă degetele în părul lui și întoarse capul să se uite 
pe fereastră. S-au ivit zorile, şopti ea. Fericirea se scurse de pe chipul 
ei, și el simţi asta ca un pumn în stomac. Ar fi trebuit să plec acum 
câteva ore. 

El o sărută pe gât ca s-o distragă și îi simţi pulsul pe buze. Sfinte 
mare, femeia era insaţiabilă, dar tot așa era și el în preajma ei. 

-Te duc mai târziu acasă. 

Deși mintea lui se gândea deja la feluri în care ar putea-o ţine în 
patul lui toată ziua. Ea ridică dintr-o sprânceană. 

-Şi ce scuză vom oferi pentru absenţa mea de la reședința Audley 
când mă va căuta mama ta? 

El își plecă ușor capul ca să-i mai sărute o dată sânii. 

-Îi vom spune că fiul ei cel mare este un depravat notoriu. Îi luă 
sfârcul în gură și îl molfăi între dinți până când un tremur de excitare 
o puse stăpânire pe ea. Și te-a ținut legată în patul lui toată noaptea 
şi a profitat insaţiabil de tine până când i-ai implorat mila. 

- O, deci adevărul, răspunse ea sec. 

El râse, frecându-și ușor bărbia de sânul ei şi savurând mica sen- 
zaţie a bărbii lui pe pielea ei fină. Nu-și putea aminti când râsese 
ultima oară așa mult în pat cu o femeie, dacă se întâmplase vreodată. 
Era o surpriză continuă... 

Ușa se trânti de perete, și Quinton năvăli în cameră. 

-M-am gândit să mă duc la Tattersall's azi și... Se opri şi făcu 
ochii mari. Dumnezeule, îmi cer scuze, am crezut că ești deja singur. 
O să... Se întoarse fulgerător spre ușă, apoi se opri. Și privi înapoi. 
Uimirea îi întunecă fața. Miranda? 

Ea scoase un mic țipăt de rușine și-și trase cuvertura peste cap. 

- leși, porunci Sebastian, furia fierbându-i în sânge. 

- Dar... dar..., se bâlbâi Quinton, nevenindu-i să-și creadă ochilor. 
Miranda?! 

- leși dracului odată! 

Ușa se închise cu o bufnitură, iar Sebastian luă o gură mare de aer 
ca să-și poată reveni. Trase cuvertura, găsind-o pe Miranda cu faţa 
acoperită de mâini. Tremura violent. 

-O să fie în regulă, spuse el cât mai delicat și liniștitor. E doar 
Quinn. O să am eu grijă de el. 

-Ce ne facem? 

Vocea ei era o șoaptă chinuită printre degete, sfâșiindu-i inima. 
În umilirea ei, era incapabilă să deschidă ochii și să-l privească. 

-O să-i explic totul și o să-l pun să jure că va păstra secretul. 

Și, dacă asta nu avea să funcţioneze, avea să... să îi arunce leșul 
în Tamisa. 

-E Quinn, n-ar face niciodată ceva care să te rănească. 

-E Quinn! zise ea şi se sufocă de disperare, pentru că îi știa prea 
bine fraţii. Când a fost în stare să păstreze un secret? 

-O să fie de-acum încolo, spuse el cu încredere. Rămâi aici, mă 
întorc imediat. 

Se dădu jos din pat și-și luă la repezeală pantalonii pe el. Când se 
uită la ea, în timp ce mergea spre ușă, văzu că-și trăsese iar cuvertu- 
ra peste cap. Văzând-o așa, simţi cum i se strânge pieptul, dându-și 
seama de durerea umilinţei ei. Și asta nu făcu decât să-i alimenteze 
furia în timp ce gonea după fratele său. 

- Quinton! tună el, alergând pe scări. 

ÎI găsi pe fratele său mezin în holul de la intrare, la câțiva pași de 
uşa pe care ar fi evadat. Îl luă de braţ și îl trase înapoi înăuntru. Furia 
clocotea în el... furie că fratele său dăduse buzna la el în cameră și îi 
găsise așa împreună, furie pe el însuși pentru că fusese atât de absor- 
bit de Miranda încât nu mai încuiase ușa... 

-Nu ai văzut nimic, îl ameninţă Sebastian printre dinţi, ţinân- 
du-l de lavalieră. 

- Dar, Seb... Miranda? Quinn se holba la el, clipind confuz și sur- 
prins. De când... adică, vreau să spun... În stupoarea lui, se bâlbâia. 
Pentru numele lui Dumnezeu! Am crescut toţi împreună. S-a jucat la 
noi, în camera copiilor, până când a împlinit doisprezece ani. 

- Nu mai are doisprezece ani, i-o tăie Sebastian. 

Dumnezeule, nici unul dintre fraţii săi nu conștientiza că era o 
femeie în toată firea? 

-În mod evident. 

Îl strânse și mai tare de guler pe Quinn. 

-Nu e treaba ta, și nu merită să fie compromisă. Dacă spui 
cuiva vreun cuvânt, dacă află mama sau Josie, Dumnezeu mi-e mar- 
tor, Quinn, te leg între doi pomi în Hyde Park și... 

-Nu le voi spune nimic, promise el, iar Sebastian îi dădu drumul. 
Doamne, Seb, n-aş spune nimic care să-i facă rău. Sau ţie. Ştii asta. 
Quinn se scutură, își aranjă lavaliera, pufnind supărat că Sebastian 
gândea așa despre el. Îmi place Miranda. 

Sebastian expiră cu putere, iar umerii i se lăsară, pe măsură ce 
sentimentele faţă de ea îl copleșeau. 

-Şi mie. 

Quinton rânji. 

-În mod evident. 

Cu un geamăt sălbatic, Sebastian îl împinse în zid. 

- N-a fost niciodată aici și tu n-ai văzut nimic, rosti el amenință- 
tor. Ai înţeles? 

-Nu a fost aici, repetă solemn Quinn, știind că nu era cazul 
să-l mai ia peste picior pe Sebastian dacă ţinea la viaţa lui. Și n-am 
văzut nimic. 

Sebastian făcu un pas în spate și răsuflă adânc gândindu-se ce 
urma să-i spună Mirandei. Probabil era împietrită de rușine. Și înne- 
bunită că reputaţia ei avea să fie compromisă. Să fii descoperit așa... 

Robert ieși din sufragerie și îi dădu un cot în coaste lui Quinn. 

-Ce nu ai văzut? 

-Că Seb se culcă cu Miranda, răspunse automat Quinn. 

Robert clipi confuz. 

- Hodgkins? 

Privirea furioasă a lui Sebastian pendula frenetic între cei doi 
frați, neștiind pe care să-l omoare primul. 

-Nici măcar un cuvânt, m-ați înțeles? amenință el, abia fiind în 
stare să-și controleze furia, încleștându-și și descleştându-şi pumnii. 
Amândoi! Nici un cuvânt nimănui despre asta. 

- Hodgkins?! repetă Robert înmărmurit. 

Sebastian își dădu ochii peste cap, în acel moment dorindu-și mai 
mult ca oricând să fi fost singurul fiu. 

-E o femeie bună și blândă, care nu merită să sufere din cauza 
mea. Singura greșeală pe care a făcut-o a fost să aibă încredere în 
mine, când eu vă am pe voi doi drept fraţi. 

Știind cum se acoperiseră unul pe altul în trecut în privinţa feme- 
ilor, Sebastian se rugă să poată avea încredere în ei că aveau să mai 
facă asta o dată. Dar, ca să fie sigur, îl împinse pe Quinn în umăr, iar 
fratele lui se retrase înspre zid. 

-Nici măcar un singur cuvânt. Nimănui! Dacă suferă din pricina 
voastră... 

- Dar credeam că îţi cauţi o soție, îl întrerupse Robert, tot uimit. 

-Aşa e. O durere puternică îi înjunghie pieptul când rosti cuvin- 
tele, trădarea de necontestat faţă de Miranda tăind în carne vie. Asta 
nu s-a schimbat. 

Robert se încruntă. 

- Așadar, te însori cu Miranda? 

Quinn rânji. 

-Mama o să leşine când o să afle. 

-N-o să afle nimic, ai înțeles? spuse Sebastian acoperindu-și faţa 
cu mâna, de parcă ar fi vrut să-și ascundă sentimentele de pe chip. 

Sau vina care amenința să-l copleșească. Greutatea titlului ducal 
i se prăbuși la loc pe umeri, care se încovoiară sub povara zdrobitoa- 
re. Mai rău era că, pentru câteva ore neprețuite, gustase fericirea, iar 
acum știa cât de goală avea să-i fie viaţa fără ea. 

Robert scutură din cap, vizibil îngrijorat. 

- Dar Miranda... 

-Nu mă însor cu Miranda, rosti cu ciudă, simțind furia și vina 
pulsând în el. Oare de ce nu încetau să mai pomenească despre Mi- 
randa și despre căsătorie? 

- Miranda știe? insistă Quinn. 

-Nu e treaba ta, mârâi el, simțind gelozie la adresa lui Quinn, pe 
lângă ghemul de frustrări care deja îl sufoca. Și amândoi veţi uita 
acest episod. Le aruncă o privire criminală amândurora. Mă voi că- 
sători cu fiica unui pair, așa cum am intenţionat de la bun început. 
Miranda nu are nimic de-a face cu această decizie. N-a avut şi n-o să 
aibă, indiferent de ceea ce s-a întâmplat între noi doi. 

Chiar dacă îl făcea fericit. Sau îl iubea mai mult decât îl iubise ori- 
ce altă femeie. Chiar dacă ştia că nu avea să se mai bucure vreodată 
de acea liniște, acel confort pe care îl trăise în braţele ei. 

Era nepoata orfană a doi dintre arendașii lui. De fapt, nu era mai 
sus ca poziţie socială decât o slujnică într-un han, decât o vânzătoare 
într-o prăvălie sau decât o cusătoreasă... Tatăl lui n-ar fi acceptat-o 
niciodată ca ducesă. 

Mai spuse o dată, mai degrabă pentru a se convinge pe el decât 
pe fraţii săi: 

- Niciodată. 

Quinn repetă enervant: 

- Miranda știe? 

Robert răspunse sumbru, cu un semn din cap spre scări. 

-Ştie acum. 

Sebastian se întoarse și se uită în sus spre Miranda, care stătea în 
capătul scărilor, purtând același pardesiu lung pe care îl avusese cu 
două seri în urmă, acoperită de la gât în jos. Doar părul ei lăsat liber 
pe umeri, într-o cascadă de bucle blonde-roșcate ce îi amintea de fe- 
lul în care el o găsise când se trezise în acea dimineaţă, atât de dulce 
și de iubitoare. Atât de fericită. 

Rămase fără răsuflare văzând durerea ei. Chiar și așa la distanță 
cum era, putu să-i vadă ochii verzi strălucind de lacrimi de suferinţă 

în vreme ce îi urmărea pe cei trei fraţi. Expresia de trădare de pe 
chipul ei îl devastă. 

- Miranda. Vocea lui era un şuier de regret. N-am vrut să spun... 

Ea se întoarse și fugi. 

Cu sufletul sfâșiat de remușcări, Sebastian se grăbi în sus pe scări 
după ea, găsind-o în salonul lui. Mâinile îi tremurau cumplit în vre- 
me ce își strângea părul și îl lega cu funda verde pe care el i-o dăduse 
jos în timpul nopţii. Lacrimi îi alunecau pe obraji, chiar dacă se în- 
torsese cu spatele la el. Inima lui se frânse văzând-o cum încerca să 
se adune ca să poată fugi din casă. Și de el. 

- Miranda, rosti el încet, traversând camera și prinzând-o de 
umeri. Vederea suferinţei ei îi strivi inima. Te rog, ascultă-mă... 

Ea se smuci și se duse în cealaltă parte a camerei. Instinctiv, 
Sebastian știu că nu era cazul s-o urmeze. 

-Ai spus că sunt aparte, șopti ea, neputând să ridice glasul 
printre lacrimi, deși el știa că merita să fie ocărât în gura mare. Știu 
că nu e iubire, dar... Se înecă într-un suspin, iar sunetul îl seceră. 
Nu mi-am imaginat niciodată că asta voiai să spui. 

El rosti spăsit, simțindu-se vinovat de acuzaţiile ei: 

- Nu asta am vrut să spun. 

Ea se întoarse spre el, ţintuindu-l cu ochii în care înotau lacrimi 
de furie. 

-Mesajul sau felul în care ai spus-o, Sebastian? 

Ochii li se întâlniră, iar el observă durerea din străfundul lor, de- 
testându-se pentru că vinovatul era el. Își trecu frustrat o mână prin 
păr, abținându-se să se ducă spre ea. 

-Ce vrei de la mine, Miranda? Umerii i se lăsată învinși în fața 
incredibilei poveri care îi era propria viaţă. Sau iubirea ei. Orice ar fi, 
nu-ți pot da. 

Nimic nu se schimbase pentru el, oricât de mult îi plăcuse să fie 
împreună cu ea. Indiferent de cât de multă pace găsise în braţele ei, 
de câtă fericire îi oferiseră zâmbetele ei însoţite de râs. Era în conti- 
nuare duce şi nu era liber să se căsătorească cu cine își dorea. 

- Eu te vreau pe tine, Sebastian, șopti ea fără suflare. 

Cuvintele ei șoptite se prăvăliră peste el cu un amestec de durere 
şi plăcere atât de intens, încât rămase fără suflu. În acel moment, 
văzu toată iubirea, toată fericirea pe care soarta i le plimba ispiti- 
tor prin faţa ochilor, toate întruchipate de acea femeie încăpăţânată, 

cu părul blond-roşcat răvășit și cu pistrui. Doar ca să i le smulgă de 
sub nas. Nedreptatea era imposibil de suportat. 

- Nu-ţi pot da asta, repetă el sufocându-se. 

-Nici măcar acum? șopti ea, iar durerea din vocea ei era sfâșie- 
toare. Nici după noaptea trecută și după tot ce am trăit împreună? 

Blestemându-se în sinea lui, recunoscu șoptit: 

-Nici măcar acum. 

Ea tresări violent, de parcă ar fi lovit-o, ciopârțind ce mai rămă- 
sese din inima lui. 

- Dar nu te căsătorești cu Lady Jane, șopti ea, clipind des ca să 
oprească lacrimile. Mi-ai spus azi-noapte că... 

Vocea i se stinse, în vreme ce revelaţia adevărului îi pătrundea 
treptat în minte, iar el urmărea cum spiritul ei luptător se lasă în- 
vins, furându-i energia și vivacitatea pe care le aprecia așa mult 
la ea. Se transformă în faţa ochilor lui din femeia frumoasă care 
dorea să experimenteze totul în viaţă într-o umbră palidă a ceea ce 
fusese. Nu urâse niciodată mai tare titlul nobiliar și nu se urâse pe 
sine mai mult ca în acel moment. 

-Deci nu e vorba că n-o preferai pe Jane, șopti ea, atât de încet 
încât abia putu s-o audă, dar inima lui simţi fiecare cuvânt ca pe o 
rană de cuţit. Pur și simplu, nu mă vrei pe mine. 

-Nu e aşa, explodă el, furios şi îndurerat, și tu știi asta. 

Fir-ar să fie! Fusese pus într-o situație imposibilă. Oare ea nu ve- 
dea asta? Ce își dorea ea ca el să facă: să-și lase deoparte toate obliga- 
tiile faţă de familia lui și să se căsătorească egoist cu femeia pe care 
și-o dorea, în loc să aleagă una care ar fi cea mai bună pentru ducat? 
Nu era suficient că trebuia să poarte cu el vina pe care o simţea că nu 
fusese lângă tatăl lui când acesta murise? Sau voia să-l bântuie și ea, 
amintindu-i mereu de fericirea și de iubirea pe care le pierduse odată 
cu ea? 

Mai făcuse o dată greşeala de a alege o femeie mai presus de fami- 
lia lui, iar asta îl costase ultima șansă de a vorbi cu tatăl său. Nu avea 
să mai pună niciodată o femeie mai presus de familia lui. Ori cât de 
mult ar fi iubit-o. 

- M-aș căsători cu tine dacă aș putea, Miranda. Confesiunea cu 
voce joasă îi ieși cu atât de multă durere, încât pe faţa lui apăru o 
grimasă. Ți-aș dărui un cămin, o familie și mi-aş petrece restul zile- 
lor răsfăţându-te. Dar nu am libertatea de a mă căsători cu tine, știi 

asta. Chiar dinainte să plecăm de la Islingham, ştiai că nu trebuie 
să-mi găsesc pur și simplu o soţie, ci o ducesă. 

- Dar îţi trebuie cineva care să te facă fericit, şopti ea printre 
lacrimi. Mai mult decât orice, îmi doresc să te fac fericit. 

Se sufocă, iar cuvintele i se transformară într-un hohot. 

- Fericirea mea nu este responsabilitatea ta, Miranda. Şi a ni- 
mănui altcuiva. Vocea lui era blândă, ca să compenseze duritatea 
cuvintelor, dar trebuia s-o facă să înţeleagă cât de inutile erau sen- 
timentele ei faţă de el, chiar dacă erau animate de cele mai bune 
intenţii. Vrei să ajuţi oamenii, iar asta e ceva altruist și minunat. 
Dar nu poţi să ne salvezi pe toţi, la fel cum n-ai putut să-ţi salvezi 
părinţii. Unii dintre noi nu pot fi ajutaţi, așa că trebuie să ne lași. 
Făcu o pauză, susţinându-i privirea, în timp ce durerea adevărului 
i se întipărea pe chip. Va trebui să mă lași. 

Ea se uită lung la el, de parcă l-ar fi văzut pentru prima oară, iar 
el văzu cum ultimele fărâme de speranţă o părăseau. Ochii ei înlăcri- 
maţi priviră în jos, nemaiputând să îndure privirea lui nici măcar o 
clipă. Îşi șterse lacrimile cu mâna. Durerea din el era de nesuportat. 
Pentru numele lui Dumnezeu, detesta s-o vadă plângând! Cu fiecare 
lacrimă, ceva se frângea în el, până când totul se spulberă. 

-Nu poţi să-ţi petreci viaţa încercând să compensezi moartea pă- 
rinţilor tăi, îi spuse el încet. 

-Nici tu, răspunse ea dintr-o răsuflare. 

Cuvintele ei îl înjunghiară ca niște cuțite, rănindu-l mai rău decât 
și-ar fi putut imagina vreodată. 

Apoi, izbucnind într-un torent de lacrimi și frustrare, înșfăcă 
ochelarii de pe poliţa șemineului și îi băgă în buzunar în timp ce se 
repezi pe ușă. 

Neputând să se abţină, el porni după ea. 

- Miranda, așteaptă. Te rog! 

Îi aruncă o privire în care se contopeau furia și neputinţa. Privi- 
rea feroce îl făcu să îngheţe pe loc. 

-Ştiu de ce am venit aici, de ce m-am dăruit ţie. Voiam să fiu 
cu tine, Sebastian. Pentru că îmi place să fiu cu tine, fără vreun 
alt motiv. Și, cumva, printre săruturi și tachinări, printre avertis- 
mentele tale... m-am îndrăgostit de tine, spuse ea calm, cu pumnii 
strânşi. Ştiai cine sunt. Nu mai existau măști de bal de data asta. Așa 

că ar fi bine să te întrebi de ce mi te-ai dăruit mie dacă sunt așa ne- 
potrivită pentru tine. 

Și dispăru. 

O urmă în hol, dar ușa spre aripa servitorilor era larg deschisă. 
N-avea sens s-o urmărească; era deja pe scări și urma să iasă prin 
grădina din spate, alergând către reședința Audley cât o ţineau pi- 
cioarele. Și ce ar mai fi putut să-i spună pentru a-i alina durerea pe 
care i-o provocase? 

Mormăind în barbă un șuvoi de înjurături la adresa sa, la adresa 
fraţilor săi, chiar și la adresa ei, la tot ce îi adusese în această situa- 
ţie imposibilă, se repezi înapoi în camera lui. Își dădu voie să simtă 
furia și o lăsă să-i umple hăul care se căsca în pieptul lui, acolo unde 
îi fusese inima. Cu furia ştia cum să se descurce. Cu iubirea însă, nu. 

Se opri și se uită în jur, uimit de cât de diferită i se părea acum 
camera faţă de cu câteva clipe în urmă, când erau fericiţi, iar ea era 
la adăpost în braţele lui. Absența ei umplea acum spaţiul, nefăcând 
decât să sublinieze cât de tăcută și de goală era acum casa fără ea. 
Şi, mai rău, pentru că nimic din cameră nu arăta trecerea ei pe aco- 
lo, faptul că-i mărturisise că-l iubește. Chiar și cămașa ei de noapte 
dispăruse. Singurele urme ale prezenţei ei erau dârele de parfum de 
trandafiri şi afurisita aia de carte a ei. 

Înjurând, luă cartea și o aruncă pe fotoliu. Cartea se deschise, și o 
bucată roșie de hârtie căzu dintre pagini. I se opri inima când o recu- 
noscu. Era trandafirul de hârtie pe care el i-l dăruise la Vauxhall. 

Se holbă la el, incapabil să răsufle din cauza durerii de gheaţă care 
îi strivea pieptul ca un pumn și care ameninţa să-i sufoce ultimul 
firicel de viaţă îngropat adânc în el. 

Fata asta enervantă, care făcea necazuri încontinuu, îl iubea și 
voia să-și petreacă viaţa cu el făcându-l fericit, iar el nu-și dorea ni- 
mic mai mult decât ca ea să facă lucrul acesta. 

Dar nu putea. 


-Unde e Miranda? întrebă Sebastian intrând în salonul de la re- 
ședința Audley în acea după-amiază și dând peste sora lui, Josephi- 
ne, care stătea și privea pe fereastră. 

Nu mai era nimic ce el și Miranda și-ar fi putut spune, dar voia 
s-o vadă ca să se asigure că reputaţia ei era intactă. Cel puţin, asta 
era minciuna pe care şi-o servea sieși. Adevărul era că îi era deja dor 

de ea și voia să se asigure că ea era bine, urându-se pentru suferința 
pe care i-o provocase. 

Își sărută sora pe obraz când ea se întoarse să-l salute. 

-Asta pare să fie întrebarea zilei, murmură ea îngrijorată. 

-Ce vrei să spui? 

Simţi panică în suflet. Nu era posibil ca știrea despre ce se în- 
tâmplase între ei să fi ajuns acolo înaintea lui. Doar dacă Miranda 
însăși... Dumnezeule mare! Mintea i se umplu de tot soiul de posibi- 
lităţi sinistre. 

-Unde e? 

Se uită în jurul lui prin cameră. 

-Şi mama unde e? 

-Mama e cu Thomas în trăsură. Se juca agitată cu pandantivul de 
aur de la gât, iar pe faţă i se întipărise grija. S-au dus după Miranda. 

Inima lui se opri. 

-S-au dus după Miranda? repetă el, simțind cum îi îngheaţă sân- 
gele în vene. Unde? 

Ea clătină din cap, de parcă i-ar fi simţit neliniștea, şi îi puse mâna 
pe braţ. 

-Miranda nu era în camera ei azi-dimineaţă când slujnica a 
intrat să-i facă focul. Eu și mama am crezut că s-a trezit devreme și 
a ieșit să se plimbe prin parc. 

Faţa lui păstra o expresie stoică, deși se simţea sufocat de grijă. 
Nu, nu mersese în parc. La răsărit, dormea liniștită la el în pat. 

Dar asta nu explica unde plecase atunci când părăsise Park Place 
sau unde era în acel moment. O frică nouă îl străfulgeră. 

-Ai spus că Chesney şi mama au plecat după ea. 

Josie confirmă încruntată. 

-La un moment dat, ea a venit, a împachetat o geantă și a plecat 
iar. La Islingham. Luă un bileţel de pe masă și i-l înmână. L-a lăsat pe 
pat. Susţine că sezonul a fost o greșeală și că trebuie să se întoarcă 
înapoi în sat. 

Sebastian nu avu nevoie să citească biletul ca să simtă un junghi 
de vină în măruntaie pentru că el fusese cel care îi distrusese sezo- 
nul, el fusese cel care îi răpise inocenţa, iar acum o și gonise. Deja îi 
simţea lipsa, care lăsase în el o rană adâncă despre care bănuia că nu 
avea să se vindece niciodată. 

-Mama a insistat să plece cu Thomas în căutarea ei, explică Josie. 
Ea speră să prindă poştalionul și s-o aducă înapoi. 

-N-o vor ajunge, zise el mohorât. 

La cât de hotărâtă plecase de la Park Place, la cât de răscolită și 
de furioasă era, ar fi trebuit s-o urmeze până în Lincolnshire ca să 
O găsească. 

Cu o expresie stupefiată, Josie își mușcă buza. 

-Nu înţeleg. Avea un sezon absolut adorabil. Chiar şi preten- 
denţi. Domnul Downing, mai ales. 

Sebastian evită privirea ei. Nu, nu domnul Downing. Făcuse el în 
așa fel încât să-l gonească pe acel bărbat, a doua zi după operă, când 
venise la Park Place ca să-i ceară permisiunea oficială de a-i face ei 
curte, cu intenţia de a o lua de soţie. Sebastian se comportase ca un 
nenorocit gelos, asigurându-se că pretendentul avea să renunţe după 
plecarea lor grăbită de la Vauxhall. Oare să fi ştiut de pe atunci că o 
dorea pe Miranda numai pentru el? 

-Am crezut că e serioasă legătura lor, murmură Josie, frămân- 
tând agitată pandantivul. Eram sigură că o va cere de soţie şi că ea 
va accepta. 

-Ce te-a făcut să crezi asta? 

Se prefăcu detașat, ascunzându-și îngrijorarea crescândă faţă de 
Miranda. Avea să se descurce pe drum, nu-și făcea griji în această 
privinţă. În ultimele săptămâni, o văzuse schimbându-se de la acea 
fetișcană poznașă care ajunsese la Londra într-o femeie care își gå- 
sise curajul de a-și urma dorinţele, iar el observase că era mai mult 
decât capabilă să aibă grijă de ea însăși. Dar el era îngrijorat pentru 
ceea ce simţea ea. Dacă stinsese flacăra din ea, nu avea să fie în stare 
să şi-o ierte niciodată. 

-Ei bine, a sărutat-o, răspunse Josie, și aparent chiar puţin 
mai mult. 

El o străfulgeră cu privirea. 

-Ce-ai spus? 

Gelozia îl mistuia numai la gândul că Downing ar fi atins-o. Că 
orice alt bărbat ar fi atins-o. 

- Când? 

- În seara în care aţi mers la Vauxhall. Fără a observa felul în care 
el se încordă dintr-odată, Josie luă biletul din mâna lui și-l puse 

înapoi pe masă. A ajuns toată roșie și tulburată și a recunoscut că 
o sărutase. 

O grimasă dureroasă apăru pe chipul lui. 

-Nu a fost Downing. 

- Ce? Se uită la el și clipi, confuză. Atunci, cine? 

- Nu a fost Downing, repetă el ferm, sperând că tonul vocii lui 
avea să-i descurajeze insistenţele. 

Ea îl privi fix, curioasă pentru o clipă, apoi scutură din cap. 

-Presupun că domnul Downing nu mai contează acum. Dar am 
crezut că... Își ținu suflarea, străfulgerată de un gând. Poate că a ple- 
cat pentru că nu se simţea bine. Avea acele dureri de cap... 

-Nu erau mare lucru, o linişti el. Singura ei durere de cap — și de 
inimă — fusese el. Cel mai probabil, îi era dor de casă. 

Și avea inima frântă. Din pricina lui. Josie clătină din cap, fără a 
lua de bună explicaţia lui. 

- Emily spune că ai trecut pe la prezentare și ai vorbit cu Miranda. 
Ţi-a zis atunci ceva despre faptul că e nefericită și vrea să plece aca- 
să? Voi aţi cam petrecut timp împreună în ultima vreme. Apoi miji 
acuzator ochii, cu aceeași ocheadă de neîncredere pe care o arunca 
fraţilor ei de fiecare dată când încercau s-o păcălească, începând din 
acea zi când îi folosiseră păpușşile ca ţinte pentru exerciţiile cu arcul. 
Despre ce aţi vorbit la prezentare? 

- Despre flori, răspunse el simplu, fără a oferi lămuriri. Își iubea 
sora și detesta să aibă secrete faţă de ea, dar nu avea nici o inten- 
ţie să-i dezvăluie lui Josie subtextul acelei conversații. Am vorbit 
despre fiori. 

O expresie ciudată apăru pe chipul ei. 

-Cu siguranţă intuiești ce anume a supărat-o așa tare, insistă ea. 
În fond, voi doi aţi stat nedespărțiți de când... de când ea.... 

Ochii i se măriră în timp ce cuvintele îi muriră pe buze, privindu-l 
cu o neîncredere crescândă. El nu putea face altceva decât să-i susţi- 
nă privirea, copleșit de vină, meritând tăcerea ei uimită, precum și 
orice alte acuzaţii pe care urma să i le trântească de îndată ce avea 
să-și recapete vocea. 

Își duse mâna la gură și-l pironi cu ochii larg deschiși. 

- Dumnezeule, tu ai fost, șopti ea printre degete. Cu Miranda, în 
acea seară la Vauxhall. Tu eşti... tu ești bărbatul care i-a făcut picioa- 
rele să i se înmoaie! 

El își dădu ochii peste cap și înjură printre dinţi. „I-a făcut pi- 
cioarele să i se înmoaie?“ Îi făcuse chiar mai mult. Dar nu putea să 
regrete acele ore preţioase petrecute cu ea, deși acum cu siguranță 
regreta faptul că o rănise. 

-Ai sărutat-o pe Miranda? 

Apoi, chipul ei fu înseninat de un zâmbet extraordinar, absolut 
încântată de posibilitatea ca fratele ei și una dintre cele mai vechi 
prietene ale sale să fie fost prinși în vraja acelor grădini. 

- Oh, Sebastian, n-aș fi crezut niciodată că... 

Înlemni, cu vorbele sufocându-i-se în gâtlej. El se încordă cu groa- 
ză, așteptând ca ea să facă legătura dintre faptul că Miranda nu fuse- 
se în pat în acea dimineață și faptul că el se năpustise aici în căutarea 
ei. Să înțeleagă că fusese mult mai mult decât un sărut. Știu când se 
întâmplă, pentru că mâna ei îi căzu moale pe lângă trup. 

Josie îl privea fix, fără să poată spune nimic. Apoi, ca și când ar fi 
sperat că el avea să-i spună că se înșela, șopti: 

- Sebastian? 

El o privi mohorât, rămânând tăcut sub privirea ei care îl ţintuia. 
Nu avea nici un sens să-și nege vinovăția în legătură cu ceva ce ea deja 
ştia că era adevărat, după cum nu avea nici un sens să încerce să-i 
explice ceea ce oricum știa că nu ar înțelege. Abia de putea înţelege el. 

- Doamne, Sebastian, repetă ea cu compasiune. 

El mulţumi cerurilor că nu văzu nici o acuzaţie în ochii ei. 

-Tu ești motivul pentru care a plecat, așa-i? 

- Da, răspunse el, cu umerii cedându-i sub povara vinei și a sufe- 
rinţei provocate de pierderea ei. 

Fugise de la Londra pentru că nu suporta să mai stea aproape de 
el. Iar acel adevăr era de-a dreptul dureros. 

- Atunci, trebuie să pleci după ea! 

Vocea ei avea ceva irevocabil. Sora lui îl trase de braţ spre ușă. 

- Dacă iei calul, poţi s-o prinzi spre seară și... 

Dar el nu se mișcă. Ea îi dădu drumul și se dădu un pas înapoi ca 
să-l privească. În acea privire, apăru acuzaţia pe care o aștepta. 

-Nu ai nici cea mai mică intenţie să te căsătoreşti cu ea, îl acuză 
ea cu glas stins. 

- Nu, confirmă el, incapabil să mai spună și altceva. Cearta avută 
pe această temă cu Miranda îl lăsase golit. Nu credea că ar mai fi re- 
zistat la o nouă ceartă, cu sora lui. 


248 


———— În braţele altei iubiri — 


Privirea ei deveni și mai încărcată de reproș când îi reaminti: 

-Dar trebuie. Își cobori vocea, de parcă se temea să nu-i audă 
cineva, chiar dacă erau singuri în cameră. Ai compromis-o. 

Acuzaţia ei îl sfâșie. Răspunse precipitat, cu glas răgușit: 

-Nu mă pot căsători cu ea, și știi asta. La fel cum știe și ea. A știut 
asta de la bun început. 

Își văzu sora copleșită de înțelegerea implicaţiilor, urmată de o 
expresie de suferinţă și de drag pentru el, dar și de îngrijorare pen- 
tru Miranda. Pentru cei din înalta societate, Miranda nu conta mai 
mult decât o slujnică, o vânzătoare sau o cameristă. Dar el știa cât 
de aparte era, cât de regală și de sofisticată era în felul ei. Însă toate 
astea nu puteau anula distanţa dintre poziţiile lor sociale. Nu anulau 
obligaţia lui de a se căsători cu persoana adecvată. Indiferent de cât 
de mult ţinea la ea, de cât de fericit îl făcuse, Miranda nu putea fi 
niciodată ducesa lui. 

Ochii ei se îmblânziră, lucind stins de tristeţe. Își puse blând mâna 
pe braţul lui, încercând să-l convingă încă o dată spunând: 

-Dar dacă ţineţi unul la celălalt... 

-Sunt duce, i-o trânti el, furios pe ea, în vreme ce vina atingea în 
el intensităţi furtunoase. Este nepoata unor arendași de pe dome- 
niul meu și administrează un orfelinat. Chiar crezi că asta avea tata 
în gând legat de soţia mea? Chiar crezi asta? Imposibilitatea de a o 
avea pe Miranda în viaţa lui şi pierderea fericirii pe care știa că ea 
i-ar fi adus-o îl chinuiau. Nemaiputând să facă faţă, începu să pipe: 
I-am promis tatei că voi face tot ce-mi stă în putinţă pentru a sluji 
titlul, inclusiv să-mi găsesc o soție potrivită. Poţi să-mi spui sincer 
că Miranda Hodgkins este femeia la care s-ar fi gândit el ca ducesă 
de Trent? 

Josie suspină auzind cruzimea cuvintelor lui și durerea din spa- 
tele lor. Își retrase încet mâna, iar expresia i se înăspri, până când 
ajunse să se uite la el ca la un străin. 

Imediat, Sebastian regretă că se năpustise așa asupra ei. Cu păre- 
re de rău, îi explică spăsit: 

-Nu am de ales. Pieptul i se strânse și-l făcu să se cutremure. Iar 
tata a insistat. Când voi găsi femeia potrivită, o voi lua în căsătorie. 
Voi avea o ducesă până vine toamna și, cu voia lui Dumnezeu, un 
moștenitor la anul pe vremea asta. 

Ea își îndreptă spatele, cu ochii mijiţi și plini de dispreţ. 

- Felicitări, îi spuse pe un ton glacial. Ai devenit în sfârșit un ade- 
vărat pair. La fel de arogant și cu sufletul îngheţat ca toți ceilalți. 


Miranda stătea în poștalionul extrem de aglomerat spre Isling- 
ham, împinsă la perete de alţi cinci oameni care se înghesuiseră 
înăuntru cu ea, și se uita nefericită pe fereastră, ţinând în poală 
mica geantă în care își împachetase câteva lucruri în mare grabă. 
Orașul rămăsese în urmă, și tot ce i se întâmplase începând cu ba- 
lul mascat îi defila năucitor în minte și nu făcea decât să sporească 
sentimentul de umilire pe care îl simţise când Sebastian îi spusese 
ce îi spusese și chinul că nu avea să fie niciodată suficient de bună 
pentru el. 

Avusese dreptate. Noaptea balului mascat cu siguranţă dusese la 
compromiterea ei, dar nu în felul în care intenţionase ea. 

Ironia era agonizantă. Când intrase în camera lui Sebastian din 
greșeală, își pierduse şi inocenţa, i se sfărâmase și inima, fusese ac- 
ceptată la curte și umilită în casa singurei familii pe care o cunoscuse 
vreodată cu adevărat, îi trecuse pasiunea pentru Robert și se îndră- 
gostise de Sebastian. 

O, da, îl iubea. Era sigură. Pentru că numai iubirea putea s-o facă 
să se simtă în asemenea hal. 

Își duse la ochi mâna înmănușată — purta frumoasele mănuși 
pe care Katherine Westover, ducesa de Strathmore, fusese așa ama- 
bilă să i le dea drept cadou de sosire la Londra pentru ceea ce urma 
să fie sezonul ei de vis. Și planurile acestea, ca restul vieţii ei, îi 
fuseseră date peste cap. Un sezon la Londra era o ocazie pentru o 
tânără să-şi găsească un soţ, nu să-și ofere inima unui bărbat care 
refuza să se căsătorească cu ea, deși și-ar fi dorit. 

Doar că Sebastian urma să se căsătorească, așa cum plănuise. 
Însă nu cu ea. Avea să se însoare cu fiica unui pair dintr-o familie 
veche și respectabilă, o femeie adulată de societate, care să fie per- 
fectă la braţul lui, la orice eveniment unde avea el s-o însoţească. 
Urma să aibă loc o nuntă ca în povești, cel mai probabil la Chestnut 
Hill, în acea minunată perioadă când luna august cedează locul lu- 
nii septembrie, iar casa impunătoare de cărămidă arată așa frumos. 
Desigur, aveau să se aștepte cu toţii ca ea să participe. Altfel, ar fi 
insultat întreaga familie Carlisle, dar cum să facă faţă unui asemenea 
moment? Să stea și să-l urmărească pe Sebastian cum îi jură credință 

pe viață unei femei pe care n-o iubește, o femeie care nu trezește în el 
pasiunea, care îl va face să continue traiul acesta care îi ucidea zilnic 
sufletul, cum se întâmplase de când tatăl lui murise... 

O femeie care nu era ea. 

Lacrimile pur şi simplu ţâșniră libere, iar ea își întoarse capul ca 
restul călătorilor să nu-i vadă durerea și tulburarea care amenințau 
s-o copleșească. Umerii îi tremurau incontrolabil, și își apăsă mâna 
pe piept. Dumnezeule, durea atât de tare, încât abia putea să respire! 
Când era cu el, simţea doar plăcere. În acel moment, tot ce simţea era 
o nefericire cumplită. 

Îi zisese lui Sebastian că îl dorea, și era adevărat ce spusese. Cu 
fiecare părticică a sufletului și a fiinţei sale. Îl iubea și își dorea să-și 
petreacă restul vieţii cu el, să aibă împreună un cămin cald și copii. 
Să-l facă să râdă. Pur și simplu, să-l facă fericit. 

Dar n-avea să fie al ei niciodată. Fusese o fraieră să-și dorească 
așa ceva. 

Deschise ochii și privi prin perdeaua de lacrimi cum Londra ră- 
mânea în urmă, în vreme ce diligenţa se îndrepta spre nord, prin 
Hampstead Heath. 

Orașul arăta atât de promiţător atunci când sosise — atât de 
multe posibilități pentru distracţie în acel sezon. Dar cum ar putea 
să se mai gândească la Londra vreodată fără să se gândească și la 
Sebastian? 

Asta era problema cu Londra, decise ea închizând iar ochii și in- 
spirând profund, pentru a-și înăbuși lacrimile. Din afară, orașul era 
așa tentant, incitant, minunat... asemenea plăcerilor din spatele 
lampioanelor chinezești de la grădinile Vauxhall. 

Dar, întocmai ca la Vauxhall, când luminile se stingeau și ve- 
nea răsăritul, nu mai rămânea nimic în afara unei iluzii. Ca iu- 
birea, nu era nimic altceva decât un vis care nu avea să devină 
niciodată realitate. 

În biroul întunecat de la reședința Audley, Sebastian privea ţintă 
portretul tatălui său, agăţat deasupra șemineului. Era o copie a celui 
de la Chestnut Hill. Mama stăruise ca el să pozeze când i se acordase 
titlul de duce, la fel cum Josie stăruise să aibă în casă această copie, 
după moartea lui. Se oferise să comande încă o copie, pentru reșe- 
dința din Park Place a lui Sebastian, dar el refuzase oferta ei amabilă. 
Una peste alta, găsea că avea suficiente lucruri care să îi aminteas- 
că de tatăl lui. Însă în acele momente era atât de copleşit de senti- 
mente de vinovăţie, că simţise că trebuia să fie acolo. Căci nu mai 
știa unde se termina vina faţă de tatăl său și unde începea cea faţă 
de Miranda. 

„De ce mi te-ai dăruit?“ 

Vorbele spuse de ea la despărţire îi răsunau în cap. Încercase din 
răsputeri, dar tot nu reușise să și le scoată din minte, să nu le mai 
audă, să nu vadă iar și iar lacrimile de furie, frustrare și respinge- 
re care curseseră pe obrajii ei. Dumnezeule! El știa întocmai de ce. 
Tocmai pentru că era atât de frumoasă, de ademenitoare. Pentru că 
o dorea. Era chiar atât de simplu. Era vorba, pur și simplu, despre 
dorinţă trupească. Nimic altceva nu l-ar fi făcut să se comporte atât 
de nesăbuit încât să... 

Era o minciună sfruntată. 

Adevărul era că voise să se bucure și el de libertatea și de pofta 
de viaţă ce vibrau în ea și care se stinseseră în el odată cu moartea 
tatălui său. El și ea fuseseră prieteni, apoi deveniseră mai mult decât 
prieteni... și fusese minunat. Într-atât încât, de fapt, nu pusese situ- 
aţia sub semnul întrebării decât când era deja prea târziu. 

Scoase o înjurătură, apoi de ridică de pe scaun și se îndreptă spre 
raftul unde Chesney păstra coniacul cel mai de soi. Turnă licoarea 
până umplu paharul și dădu peste cap jumătate din conţinut, în- 
tr-o încercare disperată de a-și amorți simţurile. Nu funcţiona. Își 
trecu mâna peste buze și chiar în acea clipă îi apăru în faţa ochilor 

imaginea ei, parcă mai intensă ca oricând. Cu ochii minţii o vedea 
pe Miranda cuibărită în braţele lui, în pat, declarându-și iubirea cu 
voce șoptită. El închise ochii ca să îndepărteze următoarea imagine, 
cea în care ea stătea în camera lui, cu ochii plini de lacrimi. Ce naiba 
voia de la el? De soţie n-o putea lua, iar ea ştia asta foarte bine. O 
știuse de la bun început. Dar, la naiba, la fel de bine o știuse şi el. 
Știuse că trebuia să se însoare cu fiica unui aristocrat, cu o tânără 
educată și cu o poziţie strălucită în societate. O tânără pe care Ri- 
chard Carlisle s-ar fi mândrit să o numească fiică. lar asta era, până la 
urmă, ce căuta el la viitoarea sa ducesă. În schimb, ce căuta la viitoa- 
rea sa soţie... Scoase un geamăt de furie și frustrare. Le datora atâtea 
tatălui său și familiei, moștenirii și reputației lor... La naiba! Oare 
nu era îndreptăţit să primească și el ceva în schimb pentru toate res- 
ponsabilităţile pe care le purta pe umeri? Oare nu avea și el dreptul 
de a cere, în schimb, un strop de fericire? Cât să îndure pentru o 
singură greșeală? Cât să fie pedepsit? 

- Sebastian? 

Vocea blândă a mamei lui îi ajunse la urechi în penumbra încăpe- 
rii. Fusese deranjat, dar trase adânc aer în piept. 

- Da, mamă. 

Ea intră în încăpere, închizând ușa după ea, iar el se întoarse. 
Chiar și acum, în miez de noapte, avea acelaşi aer demn, regal, plin de 
încredere și de graţie. Era ducesă până-n ultima fibră a ființei sale. 

-Mă gândeam eu că te voi găsi aici, spuse ea, apropiindu-se. 

Ajunse lângă el și îl sărută pe obraz. Chipul i se înnegură când îl 
întrebă cu blândeţe: 

-Sunt cam multe fantome în Park Palace în noaptea asta, 
nu-i așa? 

Mai multe decât își imagina. El se strădui să surâdă și ridică pa- 
harul spre ea. 

- Coniacul lui Chesney e mai bun ca al meu. 

Ghici după pauza pe care o făcuse să știa că el o mințea. 

- Atunci, eşti bun să-mi torni și mie câteva picături? Îl strânse 
ușor de braţ, apoi se îndreptă spre șemineu. Cred că ne va face bine 
amândurora în această noapte. 

El ridică dintr-o sprânceană, surprins de neobişnuita ei cerinţă, 
dar făcu întocmai, turnând în pahar o înghiţitură de coniac și oferin- 
du-i apoi băutura. Nu-și amintea s-o fi văzut vreodată pe mama lui 

bând așa ceva. Ea luă paharul, iar el își aținti privirea asupra șemine- 
ului gol și rece. 

-Vrei să sun după un lacheu și să-i cer să facă focul? 

Ea clătină din cap, cu un aer gânditor. 

- Ştii, când eram tânără, ne făceam singuri focul. 

Sebastian luă spusele mamei drept o sugestie, așa că lăsă paharul 
deoparte, luă vătraiul și începu să vânture cărbunii. 

-La fermă era mereu câte ceva de făcut, așa că fiecare dintre noi 
trebuia să participe și să își facă partea, continuă ea, cu un zâmbet 
nostalgic pe buze. Printre altele, aprindeam și focul. 

Când primele limbi de foc se iţiră, el aruncă peste ele o cantitate 
zdravănă de cărbune. 

- Uitasem că ai crescut la fermă. 

-Şi nu la orice fermă. Bunicul tău era arendașul contelui de Spal- 
ding, un unchi de-al tău. Surâsul i se transformă într-un zâmbet 
plin de dragoste când privi portretul răposatului ei soţ. Așa l-am și 
cunoscut pe tatăl tău. Richard venise la moșie ca să mulțumească 
familiei pentru sprijinul pe care i-l dăduse în armată. Ne-am întâlnit 
prima dată chiar când trecea călare pe poteca ce ducea spre casă. Era 
atât de chipeș în uniforma aceea roșie! În viaţa mea nu mai văzusem 
un asemenea bărbat, atât de înalt și cu un aer imperial. Un bărbat 
care inspira forță și putere. Cel mai cumsecade bărbat pe care l-am 
cunoscut, încheie ea, iar zâmbetul căpătă un aer melancolic. 

El puse vătraiul la loc și-și şterse mâinile. Simţea în piept o durere 
profundă la gândul că niciodată nu urma să aibă cu femeia pe care 
avea să și-o aleagă drept soţie o legătură asemănătoare cu cea pe 
care o avuseseră părinţii lui. Era o pierdere pe care o resimțea aproa- 
pe palpabil, ca și cum și-ar fi pierdut o mână sau un picior. 

-Deci a fost dragoste la prima vedere. 

-A, nu! Nicidecum! obiectă ea râzând încet. În vremurile acelea, 
vedeai soldaţi pe toate drumurile, și toţi erau foarte arătoși în uni- 
formele acelea. Eram prea vicleană ca să mă mulţumesc cu primul 
soldat călare pe care-l vedeam în faţa ochilor. 

El duse paharul la buze ca să își ascundă zâmbetul. 

- Desigur. 

-Numai că tatăl tău era la fel de încăpățânat ca mine. Iar, în luni- 
le care au urmat, m-a asaltat cu insistenţele lui, până când, într-un 
final, am încuviinţat să-i devin soție. 

Focul se întețise și începea să lumineze încăperea, iar Sebastian 
văzu zâmbetul ce se așternuse pe chipul mamei lui în timp ce privea 
portretul bărbatului de care încă era la fel de îndrăgostită ca în ziua 
în care îi devenise soţie. 

-L-am chinuit cât am putut în acele prime zile ale perioadei de 
curtare, i-am făcut fel și fel de nazuri și necazuri, tocmai ca să mă 
asigur că era dispus să lupte pentru mine și să îmi fie alături așa cum 
consideram că trebuie să fie un soț. 

-Şi a funcţionat, comentă el încet. 

Tatăl lui îi fusese întru totul devotat mamei lui până în ziua când 
închisese ochii pentru totdeauna. Ea se întoarse spre el, iar o expre- 
sie de îngrijorare i se așternu pe chip. I se adresă cu blândeţe: 

-Din câte înţeleg, și tu ai parte de ceva necazuri din partea 
unei femei. 

El rămase nemișcat, cu paharul în aer. Fu cuprins de mânie și 
murmură printre dinţi: 

-Deci Josie ţi-a spus. Nu avea nici un drept să facă asta. 

-Ai supărat-o. 

El ridică din umeri, copleșit de vinovăţie. Se părea că în acea peri- 
oadă reușea să le supere pe toate femeile din viaţa lui. Oftă adânc. 

- Am să-i cer scuze mâine-dimineaţă. 

-Ar fi frumos din partea ta, dar nu cred că are nevoie de scuze, 
ci să te știe bine. Îşi face griji din pricina ta. Și din pricina Mirandei, 
adăugă după câteva clipe de pauză. 

El privi ţintă înspre paharul pe care îl ţinea în mână și pe care îl 
rotea ușor, abătut, admirând strălucirea coniacului auriu. 

-N-are de ce să își facă griji. 

- Hmm... Ea își duse paharul la buze și luă o înghiţitură. Mie mi 
se pare că sunt o mulțime de motive de îngrijorare. 

Sebastian strânse din dinţi, încercând să direcţioneze furia 
către el. 

-Vina e a mea şi doar a mea. O să mă îngrijesc ca Miranda să fie 
protejată. N-am să îngădui să fie pedepsită pentru greșeala mea. 

-Chiar așa, Sebastian? întrebă ea, trecându-și degetul peste buza 
paharului și privindu-l ţintă. Așa crezi, că meriţi să fii pedepsit pen- 
tru că ai îndrăznit să ţii la acea fată? 

Pentru o clipă, el îi susținu privirea, apoi se uită spre portretul 
tatălui său. 

-Da. 

Bău restul de coniac dintr-o înghițitură, dar nici măcar tot conia- 
cul din lume nu avea cum să-i amorțească durerea. Sau sentimentul 
de vinovăţie. 

- Recunosc că am fost surprinsă când sora ta mi-a mărturisit ce 
s-a petrecut, insistă ea cu delicateţe. Nu doar că ai găsit-o pe Miran- 
da atrăgătoare, ci că ţi-ai și îngăduit să devii intim cu ea. 

Sebastian se simţea copleșit de jenă. Clătină ușor din cap. 

-Nu este genul de conversaţie pe care s-ar cuveni să o port cu 
mama mea. 

O strălucire amuzată apăru în ochii ei. 

-Dragul meu băiat, tu ce crezi, că te-a adus barza? 

- Da, încuviinţă el degrabă, ridicând din sprâncene. 

Sfinte Dumnezeule, avea nevoie cu disperare de încă un pahar 
de coniac! 

-Aşa credeam, continuă el. Și la fel credeau și fraţii mei. Poate în 
afară de Quinton, adăugă el după o scurtă pauză. Pe el credeam că 
l-au adus ţiganii. 

Ea zâmbi. Nu insistă asupra acelui subiect, ci îşi întoarse din nou 
privirea către portret. Petrecură următoarele zeci de secunde în tăce- 
re. Zâmbetul i se șterse de pe chip când rosti cu un aer gânditor: 

- Cred că această fată înseamnă foarte mult pentru tine din 
moment ce ești într-atât de tulburat. 

-Aşa e, răspunse el încet. 

Nu avea nici un sens să îşi mintă mama. Îl cunoștea ca pe pro- 
priul buzunar. 

- Hmm... Şi ce-ai de gând să faci? 

— Nimic. 

De parcă ar fi putut face ceva. 

- Pentru că tu ești duce, iar ea este nepoata unuia dintre fermi- 
erii de pe moșie... și e genul de fată care își aprinde singură focul 
în casă, 

El scrâșni din dinţi drept răspuns la subtila ei înțepătură. 

-Nu e același lucru, și ești pe deplin conștientă de asta. Tata nu 
era nobil când te-ai măritat cu el. Era militar și avea deplina libertate 
de a se căsători cu cine poftea. 

Ea lăsă paharul deoparte, de parcă i-ar fi trecut pofta de brandy. 

-Ţii la ea, Sebastian? întrebă ea încet, dar fără ocolișuri. Sau a 
fost doar o distracţie de-o noapte? 

El își cobori privirea şi o aţinti spre flăcările ce se împleteau în șe- 
mineu. Nu îndrăzni să se uite la portretul tatălui său când răspunse 
la întrebarea mamei: 

- O iubesc. 

Ea rămase cu gura întredeschisă la auzul surprinzătoarei mărtu- 
risiri. Era prea şocată ca să poată reacționa în vreun fel. 

— Ştiu, mai spuse el, cu un oftat care aproape că-l lăsă fără suflare. 
Eu însumi sunt al naibii de uimit de ceea ce simt. Lăsă jos paharul 
şi apucă iar vătraiul. Avea nevoie să facă ceva și se apucă să miște 
cărbunii, deși intervenţia lui nu era necesară. Renunţă degrabă, puse 
vătraiul la loc și începu să bată camera în lung şi-n lat. Miranda nu e 
deloc cum am crezut la început, recunoscu el. Nu e deloc superficială, 
ci doar plină de viaţă, cu toate că uneori scapă frâiele atunci când e 
prinsă în vâltoarea momentului. 

Își aminti în detaliu momentele de la operă, în special cât de însu- 
fleţită fusese în acea seară. Un zâmbet slab îi flutură pe buze. 

-Ştiai că îl citește pe Milton și îl rescrie pe Shakespeare? 

Mama lui clipi nedumerită. 

-Îl rescrie pe Shakespeare? 

-În Hamlet ar fi trebuit să fie o scenă cu pirați, explică el. Seri- 
os acum, nu ţi se pare evident? Zâmbetul prudent i se transformă 
într-unul plin de mândrie. Și ai fi peste poate de încântată să afli cum 
i-a ajutat pe orfani. 

-Chiar sunt, confirmă ea. Toate femeile care se ocupă de orfelinat 
au spus că face o treabă remarcabilă. 

-Nu e deloc fetișcana enervantă din vecini. 

Asta era şi problema. În lunile care trecuseră, Miranda se trans- 
formase într-o tânără femeie în toată legea. 

-Te face fericit? 

El se opri din preumblarea fără rost și îi susținu privirea, rezis- 
tând dorinţei aproape copleșitoare de a-și reumple paharul. 

- N-am crezut că e cu putinţă ca vreo femeie să mă facă atât 
de fericit. 

Mama lui ezită, ca şi cum avea nevoie de câteva momente ca să 
înţeleagă toate informaţiile ce-i fuseseră servite fără prea multe me- 
najamente. Apoi îl întrebă cu delicateţe: 


257 


Anna Harrington 


-Ea știe ce simţi pentru ea? 

-Ştie că nu e cu putinţă s-o iau de soţie. 

-Că nu poţi sau că nu o vei lua? 

El nu vedea nici o diferenţă, la cum se așezaseră lucrurile în 
viața lui. 

-Nu am nevoie doar de o soţie, ci și de o ducesă. Ea e o fată de la 
ţară, care, până la acest sezon monden, nu știa absolut nimic despre 
înalta societate, despre regulile ei și despre etichetă. Cum ar putea să 
devină vreodată ducesa de care am nevoie? 

-La fel cum eu m-am transformat dintr-o fată de la ţară într-o 
ducesă, îi spuse ea, privindu-l cu înţelegere. A fost o transformare 
de durată, dar am făcut lucrurile pas cu pas, cu sprijinul şi dragostea 
soţului meu. 

El clătină din cap. Își dorea cu disperare să o creadă. Voia să spere 
că putea fi mulţumit de alegerea soţiei potrivite și de viitorul ce li se 
întrevedea, dar situaţia nu era nici pe departe atât de simplă cum o 
prezenta ea. 

- E nepoata orfană a arendașului nostru. Pentru cei din înalta so- 
cietate, e ca şi cum ar fi o slujnică de han, o vânzătoare sau... 

-O actriţă? îl întrerupse ea cu blândeţe. 

El rămase stană de piatră. Evenimentele din cumplita noapte în 
care tatăl lui murise îl năpădeau. Se simţea strivit sub greutatea ace- 
lei amintiri. Deci știa! Mama lui știa! Dar asta... asta era cu neputin- 
tă! Își acoperise atât de bine urmele, iar după acea noapte nici măcar 
nu o mai revăzute pe femeia respectivă. 

-În noaptea în care tatăl tău a murit, tu erai cu o actriţă pe care 
o cunoscuseși la teatru. Și nu te-ai iertat pentru asta, îi spuse ea, 
privindu-l cu căldură. 

Cuvintele ei erau blânde, dar îl împungeau ca niște săgeți. O pri- 
vea uimit, în căutarea unor răspunsuri. De cât timp știa? Dumneze- 
ule, cât de mult o rănise în toţi acești ani, cât suferise ea în tăcere din 
pricina nechibzuinţei lui? Închise ochii ca să-și blocheze amintirile, 
dar nu reuși să pună stavilă durerii. 

-Ar fi trebuit să fiu cu familia mea, nu cu ea. 

Ea îi puse o mână pe umăr. 

- De unde era să ştii ce avea să se întâmple în acea noapte? ȘI, 
chiar dacă ai fi fost acasă, n-ai fi avut cum să previi accidentul. Nimeni 
n-ar fi putut. 

-Măcar aș fi putut să-mi iau adio, spuse el, şi propriile cuvinte 
îl sfâşiară. 

- Of, bietul meu băiat... 

Mama lui îi cuprinse cu gingășie chipul între palme și-l sărută 
pe frunte. 

- Asta e pedeapsa pe care o porți de atâta vreme asupra ta, așa e? 
șopti ea, cu glasul sugrumat de lacrimi. Te învinovăţești și-ţi spui că, 
dacă nu ai fi fost alături de acea femeie, te-ai fi aflat la căpătâiul lui. 
Dar n-ai cum să ştii asta. 

-Ba da. Deschise ochii și o privi, iar intensitatea cu care se învi- 
novăţea pentru cele petrecute i se citea pe chip. Dacă n-aş fi ţinut 
secretă întreaga aventură, dacă vreunul dintre voi ar fi avut habar 
despre existenţa acelei femei, aţi fi ştiut unde eram și aţi fi putut 
trimite după mine. Aș fi ajuns lângă el... 

-Dar tot ai fi ajuns prea târziu, șopti ea, căci adevărul era prea 
dureros ca să-l poată rosti cu glas tare. 

Umerii lui se încovoiară sub greutatea spuselor ei, iar ea îi înlătu- 
ră cu blândeţe o șuviţă de păr de pe frunte. 

- Încetează să te mai pedepseşti pentru ce s-a întâmplat în acea 
noapte. Ai fost un fiu bun, Sebastian. Tatăl tău era atât de mândru 
de tine! 

- Mândru? 

Nu-și putu reține un hohot amar de râs. 

- Mândru de ce, mamă? De un șir de aventuri cu femei cu reputa- 
ţie îndoielnică? De promisiunea pe care i-o făcusem, cum că voi pune 
pe primul loc titlul și familia? De faptul că v-am minţit pe amândoi, 
căci știam că n-ar fi fost de acord cu legăturile mele cu acele femei? 

Mama lui îl privea vorbind, iar în ochii ei se citeau durere și 
compasiune. 

-În noaptea în care a murit tata, eram în pat cu o actriţă în loc 
să fiu la căpătâiul părintelui meu. În loc să îi aduc lui un pic de ali- 
nare, iar ţie un pic de consolare. Eram cu o femeie cu care ştiam că el 
n-ar fi niciodată de acord. Mi-am pus dorinţele egoiste mai presus de 
titlu și de familie. Mi-am neglijat familia. 

-Tar de atunci nu ţi-ai mai îngăduit nici o clipă de fericire, încheie 
ea cu blândeţe. În afară de momentele în care ai avut-o pe Miranda 
alături de tine. Te roade vinovăția, nu-i așa, fiule? Căci consideri că 
ai fost pedepsit în noaptea în care tatăl tău s-a stins. 

-Nu consider asta, ci știu asta, recunoscu el, retrăgându-se de 
lângă ea. 

Simţea că nu mai putea îndura grija și compasiunea ei nici măcar 
pentru o clipă. 

-Ştiam că n-am să mă pot căsători niciodată cu Miranda. Așa că, 
din nou, nu mi-am pus titlul de duce pe primul loc. Căci altfel nu aș 
fi... M-am gândit doar la mine, nu și la titlu, rosti, trecându-și mâini- 
le tremurânde prin păr. 

- Dar, Sebastian, acum titlul îţi aparţine, îi reaminti ea. Crezi că 
nefericirea te va ajuta cumva să-l onorezi? 

Simţi că i se strânge inima în piept și i se taie răsuflarea. Ferici- 
rea lui... Aceleași motiv de îngrijorare despre care pomenise Miranda 
noaptea trecută. lată însă că în această noapte situaţia era tot fără 
răspuns. Ce își dorea ca bărbat nu avea nici o importanţă. Dorinţele 
şi nevoile lui încetaseră să aibă vreo importanţă în noaptea în care 
tatăl lui murise, iar el devenise duce de Trent. 

- Tata n-ar fi fost de acord ca Miranda să-mi devină soţie și 
ducesă. 

-Ba ar fi fost. 

O privi cu uimire și neîncredere. 

-Nu e de rangul nostru. 

-Aşa este, răspunse ea și privi din nou înspre portret. Dar pentru 
el ar fi contat doar faptul că e o femeie cumsecade care te iubeşte 
pentru cine ești și care te face fericit. 

-Dar actriţa..., încercă el, încă ros de neîncredere. 

-În privinţa ei cu siguranță nu ar fi fost de acord. Fără vreo legă- 
tură cu profesia ei. Știu despre relaţia ta cu ea și despre cele petrecute 
în acea noapte pentru că a venit la Chestnut Hill la câteva săptămâni 
după ce tatăl tău s-a stins. Pe tine te căuta. Afiase că ai moștenit ti- 
tlul și voia să devină noua amantă a ducelui. Am trimis-o la plimbare 
atât repede, că am și speriat-o, încheie ea, cu un zâmbet satisfăcut. 

-N-am știut nimic despre această tărășenie, murmură el mirat de 
reacţia aprigă a mamei lui şi de felul în care își protejase familia în 
acele ceasuri de grea încercare. 

-Nu mi s-a părut că are sens să-ți spun. Nu vedeam de ce-ai fi 
nevoit să porţi o povară în plus pe lângă cea pe care o îndurai deja. 
Însă acum cred că am făcut o greşeală că nu ţi-am spus. Făcu o pauză 

în care păru a chibzui adânc asupra unei chestiuni. Ce voia Miranda 
de la tine? îl întrebă, într-un sfârșit. 

-Pe mine mă voia, recunoscu el, cu toate că încă îi venea greu 
să creadă. 

Mama lui avu un scurt moment de încordare. Miji ochii. 

-Voia să devină ducesă? 

- Nu. Voia să fiu fericit și să o iubesc. Nu pe duce îl voia, ci pe 
mine. 

- Găsesc că te poate avea... dacă ai să-i îngădui asta, zise ea și îi 
zâmbi cu dragoste. 

Lui Sebastian parcă îi era teamă să dea frâu liber fiorilor de spe- 
ranţă ce i se adunau în piept. Ştia mai bine ca oricine că între el și 
Miranda încă existau piedici. Chiar dacă inima îi bătea de să-i iasă 
din piept la gândul că era totuși cu putință să o ia de soţie, el clătină 
neîncrezător din cap. 

- Lumea o să o facă bucăţi. O va sfâşia. 

- Scumpul meu băiat, faci parte din familia Carlisle. Tatăl tău a 
fost militar, sora ta a fost o mare ștrengăriţă, iar fraţii tăi iau la rând 
toate cluburile de pe St James. Când i-a păsat vreodată acestei fami- 
lii despre ce cred și vorbesc alţii? îi spuse ea, sărutându-l pe frunte și 
îndreptându-se apoi către ușă. 

El privi ţintă paharul pe care încă îl ținea în mână. Îi tremurau 
degetele după tot ce-i fusese dat să afle în acea seară. Pentru prima 
dată în ultimii doi ani, începea să spere. Să spere că viaţa lui nu avea 
să însemne doar să poarte povara unui titlu. Să spere că, la urma 
urmei, ar putea fi fericit. 

-Cred că mă urăște acum, murmură el, dând glas celor mai mari 
temeri din sufletul său. La cât am făcut-o să sufere... Oare cum mă 
voi revanșa față de ea? 

-Pentru început, spune-i că o iubești. Aşa a procedat tatăl tău 
cu mine. 

Se opri o clipă să îi mai zâmbească o dată, apoi ieși din încăpere. 


— Ah, fir-ar să fie! 

Mirandei aproape că-i dădură lacrimile când văzu coloane- 
le de cifre din registrul contabil al orfelinatului. Îl trânti pe birou 
și-și puse mâinile-n cap. Se simţea în ultimul hal și singurul lucru 
care o împiedica să izbucnească din nou în hohote de plâns în acea 

după-amiază era faptul că, de când se întorsese la Islingham, cu 
patru zile în urmă, nu făcuse decât să plângă. Și să se gândească la 
Sebastian. Apoi să mai plângă un pic... până când rămânea fără 
lacrimi. Nici măcar munca la orfelinat nu reușea s-o facă să uite de el. 
Sperase că avea să reușească să se piardă pentru câteva ore în coloa- 
ne de cifre și în calcule, punându-se la curent cu registrele contabile 
ale instituţiei. Însă mintea ei continuase să rătăcească departe, iar de 
calcule se alesese praful... O sută cincizeci de kilograme de săpun?! 
Of, n-ar fi trebuit să calce în birou. 

Însă ar fi luat-o razna dacă ar fi rămas acasă. Mătușa Rebecca 
şi unchiul Hamish fuseseră miraţi de întoarcerea ei. Ba chiar ușor 
îngrijoraţi. Cu toate acestea, avuseseră delicateţea de a nu o asalta 
cu întrebări despre motivele pentru care revenise de la Londra. Tot 
ce le putuse spune fusese că sezonul monden nu decurgea așa cum 
plănuise și că i se făcuse dor de Islingham. Lucru adevărat, de altfel. 
În ultimele patru zile, stătuse în casă, se plimbase de colo-colo prin 
cameră, plânsese, apoi se mai plimbase până când liniștea și nemiş- 
carea casei o făcuseră să ia hotărârea de a pleca în oraș, la orfelinat. 
Dar, chiar și acolo, în zgomotul și haosul care îi erau atât de familia- 
re, tot nu reușea să își adune gândurile. 

Probabil că Sebastian își găsise deja o tânără pe care să o curteze 
în mod oficial, iar ea acceptase bucuroasă, știind că intenţiona să o ia 
de soţie. Căci nici o femeie întreagă la minte nu l-ar fi refuzat. Dacă 
un duce chipeș, cu plete blonde-aurii, minte brici și un simţ al umo- 
rului cu totul special, care făcea parte dintr-o familie minunată și în 
interiorul căruia mocnea o pasiune care abia aștepta să izbucnească, 
i-ar fi oferit... 

Doar că nu îi oferise. Și nici nu avea să o facă. 

Simţea că nu se putea smulge din propria-i suferință, așa că își 
încrucișă braţele la piept și se întrebă dacă Sebastian se gândea la ea. 
Era convinsă că nu. Se blestemă pentru propria nesăbuinţă și-și șter- 
se ochii care îi erau din nou uzi de lacrimi. Pare-se că nu-i secaseră 
chiar de tot. De ce s-ar gândi la ea? Împărtășiseră câteva momente 
minunate, dar trecătoare, mai ales pentru un bărbat ca el, care lăsase 
în urmă o mulţime de inimi frânte. Până în august, el avea să uite, 
cu siguranţă, tot ce fusese între ei. Ea, în schimb, nu avea să uite ni- 
ciodată. Așa că nu putea să rămână acolo. Islingham era căminul ei, 
şi n-ar fi vrut să-l mai părăsească după dezamăgirile de care avusese 

parte la Londra. Ar fi fost mulţumită să-și petreacă aici tot restul 
vieţii, alături de orfani și de cei pe care îi iubea. lar asta nu mai era 
cu putinţă, din păcate. Avea să fie nevoită să găsească un post în altă 
parte, să lucreze ca guvernantă sau ca administrator la alt orfelinat. 
Trebuia să dispară până în august. Era nevoită. N-ar fi îndurat să îl 
vadă pe Sebastian alături de soţia lui, să le vadă mai apoi și copiii pe 
care aveau să-i conceapă la reședința Blackwood... Miranda închise 
ochii și își strânse pleoapele cu putere, punându-și mâna dreaptă pe 
piept. Simţea cum inima i se zbate nebunește. O, Doamne, îi era cu 
neputinţă să mai îndure toate astea! 

- Domnișoară! Domnul Grundy intră în fugă în biroul ei, cu pălă- 
ria în mână. Era vizibil agitat. Domnișoară, veniţi degrabă! 

Se ridică și se șterse la ochi, nădăjduind că el nu-i observase lacri- 
mile. Dar sigur că i le văzuse, însă era prea amabil ca să i-o spună. 

-Ce s-a întâmplat, domnule Grundy? 

-Este nevoie de dumneavoastră în grădina din spate. Repede, 
repede! 

Fu cuprinsă de panică, iar suferinţa și tristeţea făcură loc groa- 
zei, sentimentului cumplit că se întâmplase ceva. Copiii! Fuseseră 
tăcuţi și liniștiți toată dimineaţa, chiar și cât stătuseră sus, în clase. 
Acesta nu era niciodată un semn bun. Se lăsase copleșită de proble- 
mele ei și nu observase că nu era ceva în regulă. lar dacă cei mici 
păţiseră ceva era doar din cauza egoismului ei, pentru că își plânsese 
de milă. Cum avea să se poată vreodată ierta? 

Sări în picioare şi o luă la goană prin clădire, traversă bucătăria 
și ieși în grădină. Acolo, se opri brusc. Privi în jur și clipi ca și cum 
nu era cu putinţă să fie aievea ceea ce vedea. Întregul spaţiu fusese 
transformat. Mica pajiște dintre pereţii grădinii, unde menajera pu- 
nea rufele la uscat, iar copiii se jucau, părea acum un tărâm desprins 
din povești. Panglici din satin roz fluturau printre cearșafuri albe 
agăţate în chip de cortină. Peste tot, trandafiri, zeci de trandafiri de 
toate dimensiunile și culorile, răsfiraţi în vaze și găleți, în fel și fel 
de recipiente. Mirosul lor dulce înmiresma aerul și o împresura pre- 
cum un nor moale coborât parcă din paradis. În centru, o pagodă din 
lemn şi papier mâché. Arăta întocmai ca aceea de la Vauxhall. 

Copiii se adunaseră într-un grup, în jurul micii structuri. Fiecare 
dintre ei avea un nas mare și roșul. Când o văzură, chipurile li se lu- 
minară de încântare și începură să cânte. 


263 


Anna 'Harrington 


-Ce-i cu toate astea? întrebă Miranda cu uimire, punând mâna pe 
braţul pe care i-l oferi domnul Grundy. | 

Pășiră împreună în grădină, iar chipul bărbatului fu luminat de 
un zâmbet strălucitor. Miranda râse, nevenindu-i încă să creadă ce-i 
vedeau ochii. Veselia copiilor și bucuria domnului Grundy erau con- 
tagioase, în ciuda durerii apăsătoare pe care încă o simţea în inimă și 
care avea să rămână, fără îndoială, acolo. 

-Ce piesă mai e și asta? Credeam că învăţăm Romeo și Julieta... 

-Aşa și e. 

Rămase fără aer la auzul vocii grave, profunde, și aproape că-i stă- 
tu inima. 

„Sebastian.“ 

Ca o fantomă din visele ei chinuite, el apăru din spatele copiilor 
și traversă grădina cu pas iute. Îi întinse mâna, dar Miranda nu făcu 
nici o mișcare. Picioarele parcă îi încremeniseră. Nu putea decât să 
stea locului, privindu-l ţintă și apăsându-și mâna pe piept, de parcă 
ar fi crezut că în acel fel își putea domoli bătăile inimii. Nu putea fi 
adevărat. Era cu neputinţă. El era la Londra cu familia lui. Dar fră- 
mântarea agonizantă pe care o simţea în piept îi spunea că totul era 
aievea, că nu era doar o plăsmuire a minţii ei înfierbântate și atât de 
dornice de a-l revedea. Îl privea, și fiecare bătaie a inimii era tortură 
pură, iar cu fiecare pas pe care îl făcea spre ea, chinul devenea tot mai 
greu de îndurat. Dar nici măcar în acele momente, când amintirea 
cuvintelor lui de despărțire o copleșea și o îndurera din nou, tot nu 
reușea să nu se uite la el. 

Când se opri în faţa ei, Sebastian îi luă mâna din dreptul inimii şi 
își închise degetele peste ale ei. 

Ea tresări la atingerea lui fierbinte. Nu se putu abţine și nici nu-și 
putea controla tremurul degetelor în ale lui. Sau strigătul de suferin- 
tă când el îi ridică mâna și-i sărută palma. Faţa lui frumoasă era înce- 
ţoșată de lacrimile din ochii ei care acum îi curgeau nestingherite pe 
obraji. Când îl părăsise la Londra, trecuse printr-o adevărată agonie, 
însă faptul că el se întorsese aici era insuportabil! 

- Miranda, șopti el, cu o îngrijorare care îi întunecă faţa, în timp 
ce-i cuprinse chipul în mâini, ștergându-i lacrimile cu degetele. În 
spatele lui, copiii cântau mai departe, iar cearșafurile dansau în jurul 
lor, în briza blândă. Dar, în pieptul ei, durerea era sfâșietoare, atât 

de mare, încât abia de putea să respire. Nu plânge, dulceaţă. Știi cât 
urăsc să te văd plângând. Ar trebui să fim fericiţi, nu? 

„Fericiţi?“ Își reținu un hohot de tristeţe. Cum oare putea el să 
creadă că, dacă o chinuia în felul acela, aveau să fie fericiţi? Decât 
dacă... era tulburat de faptul că trebuia să se confrunte cu propria lui 
vinovăţie de fiecare dată când urma s-o vadă la Islingham, decât dacă 
voia să-i ofere o scuză suficient de elaborată care să-i facă să se înţelea- 
gă ca și când nimic nu s-ar fi întâmplat între ei. De aceea era acolo în 
acel moment? Ca să-și ceară scuze? Cu siguranţă, dacă era dispusă să 
treacă cu vederea tot ce se întâmplase, să nu se mai gândească și să fie 
iar prieteni, viaţa ar fi fost mult mai ușoară pentru el și pentru noua 
lui soţie. Iertarea ei l-ar face fericit, chiar dacă pe ea ar spulbera-o. 

Furia începu să crească în ea. Se dădu un pas înapoi, incapabilă 
să mai suporte. O, era atât de tipic pentru fraţii Carlisle și pentru 
stilul lor de a-și acoperi greșelile! Cu cât mai mare era prostia pe 
care o făcuseră, cu atât mai mari erau și scuzele pe care le ofereau 
ca să îndrepte lucrurile. Dar nu erau suficienţi trandafiri în tot ți- 
nutul Lincolnshire ca să vindece răul pe care Sebastian i-l făcuse 
inimii ei. Și se îndoia că l-ar putea ierta vreodată. Ar fi trebuit să 
râdă de el, da! Să-l facă să simtă că nu însemna nimic pentru ea. 
Sau să-l pălmuiască pentru că o mai umilise o dată punând la cale 
toată farsa asta. 

Și totuși, să-l umilească ar fi ultimul lucru pe care l-ar face vreo- 
dată, pentru că, până și în acea clipă, inima ei netoată îl iubea. 

- Nu trebuie să îţi faci griji în ceea ce mă privește, Excelenţă, șopti 
ea aproape neauzit. 

Își întoarse capul ca el să nu-i observe durerea întipărită pe faţă și 
îi văzu pe bucătăreasă și pe îngrijitor uitându-se spre ei de la fereas- 
tră. O, perfect! Acum rușinea ei era deplină. Simţi că se sufocă. 

-Trebuie să plec. Am decis să părăsesc Islinghamul, ca să nu te 
mai deranjez cu prezenţa mea. 

Cu o expresie sumbră, el se apropie de ea. 

-Sper că nu vei face asta, îi spuse, mângâindu-i obrazul. Ar fi o ru- 
şine dacă m-ai face să alerg după tine după ce am bătut atâta drum. 

- Să alergi după mine... 

Clipi des, în timp ce confuzia o învălui. Încercă să-și oprească la- 
crimile fierbinţi care îi înţepau ochii, dar nu reuși decât să facă să 
curgă și mai multe. 

- Nu... nu... nu înţeleg, se bâlbâi ea printre hohote. De ce ești aici, 
de fapt, Sebastian? De ce ţi-ai dat atâta silința doar ca să... să... 

„Doar ca să pui capăt la tot ce am împărtășit.“ Incapabilă să termi- 
ne fraza, își astupă gura şi închise strâns ochii. 

-Doar ca să te cer în căsătorie, termină el cu blândeţe. 

Ochii ei se deschiseră mari, căutând cu disperare răspunsuri pe 
chipul lui înceţoșat de lacrimile ei. 

-Să mă ceri în...? 

Nu putea să spere... vai... ar fi fost absolut naiv și ridicol... Dar 
inima ei avea o minte proprie când venea vorba despre acest bărbat. 
Așa fusese mereu. 

- Pe mine? 

El râse cu blândeţe și se întinse iar să-i ia mâna. 

- Da, dulceaţă, pe tine. 

Când ea încercă să-i evite mâna, el o ţinu strâns, refuzând să-i dea 
drumul. Ea se temea că i-ar putea auzi inima care îi bătea nebunește, 
furioasă, în plină confuzie. 

-Dar ai spus că nu te poți căsători niciodată cu mine. 

-M-am înșelat. Umerii lui laţi se încovoiară, împovăraţi de un 
regret solemn, în timp ce îi sărută vârfurile degetelor, ca și când 
ar fi căutat izbăvirea. De când a murit tata, am crezut că trebuia să 
fac cinste memoriei lui fiind fiul perfect, ceea ce însemna că trebuia 
să fiu şi ducele perfect. 

-Şi să te căsătorești cu ducesa perfectă, îl întrerupse ea. 

Nu-și putu împiedica junghiul de gelozie care o făcu să se supere 
pe el inclusiv în acel moment. O rănise, fără drept de apel. 

-Şi ai crezut că eu n-aş putea fi niciodată asta pentru tine. 

- Da, recunoscu el, cu remușcare. Pentru că am înţeles greșit ce 
aștepta tata din partea mea. Dar acum am priceput. Da, titlul era 
important pentru el, la fel cum era și faptul că voia să se asigure 
că moștenirea lui avea să fie respectată. Dar știa și cât de greu e să fii 
duce, că voi avea nevoie de ajutor ca să conduc ducatul și să am grijă 
de familie. 

-Nu se gândea totuși la mine, șopti ea, coborându-și privirea 
în pământ. 

-Poate că nu chiar tu, ci o femeie care mă iubește așa cum mă 
iubești tu, care mă face să râd, care mă face fericit acum și pentru 
restul zilelor mele. Îi cuprinse obrajii în mâini. Tu faci toate aceste 

lucruri și mult mai mult. lartă-mă, Rose, pentru că nu am crezut în 
tine decât atunci când a fost aproape prea târziu. 

Ea scutură neîncrezătoare din cap, din nou cu ochii plini de 
lacrimi. 

-Dar eu nu sunt... eu nu sunt suficient de bună pentru tine, spu- 
se ea abia şoptit. 

Faţa lui se întunecă de mânie. 

-Să nu mai spui asta niciodată, auzi? Îi prinse chipul cu fermita- 
te în mâini. Eu sunt cel care nu e suficient de bun pentru tine. Dar, 
dacă poţi să mă ierţi, atunci îți promit că o să-mi petrec restul zilelor 
dovedindu-ţi că sunt demn de tine. 

Se aplecă și o sărută ușor pe buze, iar ea icni când simţi emoția 
pură din gustul lui. 

- lartă-mă, dulceaţă, șopti el peste buzele ei. 

Ea clătină din cap, neputând să-și găsească glasul din pricina va- 
lului de emoții din ea. 

-Erai hotărât să-ţi găsești o lady din înalta societate care să-ţi 
fie ducesă... 

- Tu ești femeia pe care mi-o doresc ca ducesă, o asigură el, cu cer- 
titudinea lucindu-i în ochi. Eşti senzaţia sezonului londonez și sal- 
vatoarea orfanilor. O femeie care crede așa mult în iubire, încât e 
dispusă să se strecoare în dormitorul unui bărbat pentru a o dobândi. 

Miranda simţi cum se îmbujorează și-și feri privirea. Oh, oare 
n-avea să treacă niciodată peste acea scăpare? 

El îi luă bărbia între degete și o făcu să privească spre el. 

-Când înalţi imnuri la slujba de duminică, atunci când visezi să 
fii o cântăreaţă de operă și de fiecare dată când citești sau te uiţi la o 
piesă de teatru, visezi să fii pe scenă. Faci haos oriunde te duci, și nu 
există în Anglia un singur pair care să fie la adăpost de vinul vărsat 
din paharul tău. Când ea îl ţintui cu privirea, cu buzele întredeschise, 
nevenindu-i încă să creadă că el ar face un asemenea compliment, el 
adăugă tandru: Și ești femeia pe care o iubesc. Singura femeie pe care 
mi-o doresc de soţie. 

Ea scăpă un suspin. Coşmarul se transformase într-un vis. 

-Te iubesc și vreau să-mi fii alături ca să mă călăuzești, să mă 
sfătuiești şi să te cerţi cu mine, să mă provoci, să mă iubeşti... să 
mă salvezi. Ochii lui de safir păreau a o implora când îi luă mâinile 
în ale lui. Salvează-mă, draga mea Rose. 

Își puse genunchiul în pământ şi scoase din haină pantoful ei 
roșu. Acel pantof pe care îl ţinea zălog din ianuarie. După tumultul 
ultimelor săptămâni, ea uitase cu totul de el și de înțelegerea lor de a 
se ajuta reciproc pentru a găsi iubirea în acel sezon. Și că el îi promi- 
sese că avea să i-l înapoieze abia după ce urma să-și găsească o soţie 
care să-i accepte cererea în căsătorie. Râse printre lacrimi. 

-Vrei să fii soția mea, Miranda? 

Se întinse spre piciorul ei, i-l ridică cu grijă, îi scoase pantoful și 
apoi i-l puse pe cel roșu. 

-Spune da, ca să pot să fug la unchiul tău, Hamish, și să-l implor 
să mă lase să te am. 

Miranda abia putea respira din cauza valului de emoții care pulsa 
prin ea. Dragostea pentru el năvăli la suprafață, umplându-i sufletul. 
Degetele ei tremurară când îl atinse pe obraz. 

- Sebastian... 

-Spune da! strigară copii în cor, încurajați de domnul Grundy, 
care trecea printre ei și îi îndemna să strige și mai tare. 

Nemaiputându-și înfrâna curiozitatea, îngrijitorul și bucătă- 
reasa ieșiră în goană pe ușă spre grădină și se alăturară corului 
de scandări. 

— Da! Da! 

Ea se uită în jur, în grădină, la acei oameni care o ajutau cu or- 
felinatul, cum își dăduseră ei silința să facă acest moment și mai 
romantic, la copiii care o iubeau. Apoi, privirea îi poposi asupra lui 
Sebastian, și inima îi tresăltă. N-o vedea pe năbădăioasa cu codițe, 
nici pe seducătoarea în costum de bal mascat... În sfârșit, ajunsese 
s-o vadă pe femeia din ea - și rolul pe care l-ar putea avea în viaţa lui. 
Și o iubea. 

- Da, răspunse copleșită de lacrimi, de data asta de fericire. Arun- 
cându-i-se în braţe, râse și își îngropă faţa în umărul lui. Da, vreau 
să fiu soţia ta! 

Înconjurând-o cu braţele, Sebastian o trase jos în iarbă lângă el. 
Se întinse spre ea și-i dădu o sărutare scandaloasă, care îi făcu pe 
copii să chiuie. 

-Ştiai că o să zic da dacă mă întrebi, șopti ea, cuprinzându-i 
chipul în palme. Știi cât de mult te iubesc. 

El îi aruncă un zâmbet pieziș. 

- Ei, așa speram și eu. 

~ În braţele altei iubiri 


- Și atunci, de ce toate astea? Făcu un semn spre grădina trans- 
formată, spre pagoda magică, spre copiii care începuseră să cânte din 
nou. De ce ai făcut un asemenea efort? 

- Pentru că meriţi. O strânse tare în braţe. Și pentru că știu cât 
de mult înseamnă copiii pentru tine. Voiam să ia și ei parte la acest 
moment. Și apoi, spuse el cu ochii sclipindu-i, în timp ce se aple- 
ca s-o sărute din nou, piesa Romeo și Julieta avea nevoie de o scenă 
a căsătoriei. 

Epilog 
SEE 


Chestnut Hill, într-o zi frumoasă de august 


Miranda râse în timp ce alerga împreună cu Sebastian pe hol, 
ţinându-și poalele rochiei ca să nu se împiedice, fugind împreună 
după dejunul de nuntă în căutarea unui moment de intimitate. 

- Șșștt, o avertiză el, iar gura i-o luă în stăpânire pe a ei, în vre- 
me ce deschise ușa de la dormitor şi o trase înăuntru. Să nu ne gă- 
sească. Buzele lui îi alunecau pe gât. E ultimul lucru pe care mi-l 
doresc acum. 

La fel și ea. Dar nu putea să-și înfrâneze fericirea, și râse iar în 
timp ce el o săruta mai departe, mergând cu spatele spre pat. Patul 
lor acum. Inima ei dănţuia de fericire. 

Fereastra larg deschisă lăsa să intre aerul proaspăt al zilei calde 
de vară. Ea auzi zgomotele petrecerii de pe peluza de jos şi încercă să 
se simtă vinovată că fugiseră de la propria lor sărbătorire. Dar, când 
mâinile lui îi mângâiară trupul, peste rochia de satin și peste curbele 
ce ardeau de dorinţă, renunţă la orice posibilitate de a simţi în acea 
zi altceva în afară de beatitudine pură. 

E] îi atinse buzele cu ale lui. 

-Închide ochii. 

Ea făcu întocmai, având încredere deplină în el, încredinţându-i 
fără reţineri viaţa și viitorul. Dar simţi cum el se îndepărtă, îl auzi 
traversând camera, apoi cum se duse la dulap, trase un sertar... Fre- 
măta de curiozitate când îl simţi apropiindu-se din nou. 

- Acum, poţi să-i deschizi. 

Ea făcu ochii mari, apoi scoase un sunet de surpriză când văzu 
colierul pe care el îl ţinea în faţa ei. Un pandantiv în formă de tran- 
dafir, cea mai frumoasă bijuterie pe care o văzuse vreodată, în afară 
de verigheta ei. 

- O, Sebastian, e minunat! 


Anna Harrington 


- Mă bucur că-ți place. Râse poznaș și îi spuse să se întoarcă, apoi 
îi prinse cu delicateţe lanţul de aur la gât. Pentru că este darul meu 
de nuntă pentru tine. 

Degetele ei tremurară când ea le trecu peste colier. Lacrimi de fe- 
ricire i se strângeau sub gene, cum i se întâmplase toată dimineaţa, 
din momentul în care se dăduse jos din pat la răsărit, prea agitată să 
mai poată dormi. Chiar și când mătușica, Josie și Elizabeth o ajuta- 
seră să își îmbrace rochia sau când merseseră împreună în caleașcă 
spre biserica din sat, se simţise ca și când ar fi plutit într-un vis. lar 
acum ştia că se înșelase. 

Nu era într-un vis. Era în paradis. 

- Mulţumesc, spuse ea șoptit, incapabilă să vorbească mai tare 
din cauza nodului din gât. 

-L-am comandat special pentru tine. O sărută la baza gâtului, și 
căldura buzelor lui i se împrăștie delicios în tot corpul. Un trandafir 
pentru Rose a mea. 

-E perfect, suspină ea. 

Totul în acea zi era perfecțiunea întruchipată. Graţie lui Se- 
bastian. Cum era oare posibil să iubeşti pe cineva atât de mult? 

El îi încheie colierul. 

-Cum de-ai născocit numele ăsta oare... Rose? 

Mâinile lui începură să desfacă şirul micilor nasturi din perle care 
îi susțineau corsajul atât de bine, încât nu mai era loc de corset sau 
de lenjerie pe sub decolteul generos şi pe sub materialul cabrat pe 
mijloc și pe șolduri; un geamăt de plăcere recunoscătoare se auzi 
dinspre el când descoperi aceste detalii. Ea îi surâse seducător — era 
exact reacția la care se așteptase din partea lui. 

Mâinile lui înlăturară rochia ca petalele unei flori și o lăsară să-i 
cadă la picioare, iar ea rămase doar în ciorapi și cu pandantivul de 
aur, rubinul strălucind în valea dintre sânii ei dezgoliţi. 

-Nu știi? 

Își întoarse capul, în timp ce el o trase lângă el și-i mângâie trupul, 
apoi sânii, înainte să coboare spre şolduri, apoi și mai jos, către acel 
punct care pulsa de dorinţă între picioarele ei. Când degetele i se 
strecurară între micile falduri ale sexului ei, ea se simţi străbătută 
de un fior puternic, atât de dornică să facă dragoste cu el, acum în 
calitate de soţie a lui. 

~ În braţele altei iubiri — 


El o luă și o așeză pe pat, punându-se deasupra ei, fără a con- 
teni cu sărutările în timp ce se dezbrăca la rându-i. Pandantivul 
cu trandafir i se odihnea între sâni, strălucind în lumina soarelui, 
aceeași lumină care transformă părul lui în aur când se aplecă să-i 
sărute sfârcurile. 

Când îi luă unul între buze și începu să-l sugă, ea gemu și se arcui 
înspre el. Ah, bărbatul acesta! În cele din urmă, era al ei, acum şi 
pentru tot restul vieţii lor. 

El chicoti la vederea entuziasmului ei, iar sunetele îi gâdilară sânii. 

-Am crezut că e un nume de bal mascat. 

Îi linse un sfârc, și asta o făcu să geamă rugător — o rugăminte de 
a primi mai mult. 

Se undui sub el, strângând cearșaful în pumni în încercarea de a 
rezista valului care creștea mare în ea. Era prima lor comuniune 
ca soţ și soţie, și voia să dureze cât de mult se putea. 

El se sprijini în coate ca s-o privească iubitor, cu ochii lui albaștri 
scânteind. 

- Miranda Rose Carlisle, murmură el și-i atinse buzele ca și când 
ar fi vrut să-i întipărească numele pe ele. Rose a mea. Apoi, încă un 
sărut, de data aceasta prelung, fierbinte și care îi tăie răsuflarea, fă- 
când-o să tremure de dorință. Ducesă de Trent. Încă un sărut, de 
data asta ca o tachinare, ca să-i facă buzele să se întredeschidă pen- 
tru a putea pătrunde înăuntru. Baroneasă Althorpe. 

Ea îi înconjură gâtul cu braţele, cu coapsele tremurând în aștep- 
tarea plăcerii anticipate, și șopti, neputând vorbi mai tare de prea 
multă fericire: 

-Soția ta. 

-Şi numele primei noastre fiice. 

El își coborî șoldurile și o luă în stăpânire. 

Dându-și capul pe spate, în timp ce un val de fericire se revărsă 
peste ea, Miranda gemu și-și înfășură picioarele în jurul mijlocului 
lui. În timp ce-l primea cât de adânc putea înăuntrul ei, nevrând să-l 
mai lase vreodată să plece, geamătul se transformă într-un hohot 
de fericire. 

-Dar nu sunt însărcinată. 

-În curând, iubirea mea, murmură el la tâmpla ei, în timp ce ea i 
se topea în braţe, iubirea ei refuzând să mai stea vreo clipă înăbușită. 
Foarte curând. 

Mulţumiri celui mai bun redactor din lume, Michele Bidelspach, 
pentru răbdarea și înţelegerea ei, mulțumiri lui Jessie Pierce, pen- 
tru că a rezistat tuturor cererilor mele bizare și a făcut faţă cu brio 
inadvertențelor mele tehnice. Mulţumiri profesorului Robin Jarvis, 
pentru ajutorul oferit în documentarea despre aventurierii secolului 
al XIX-lea și cărţile lor. 

În aceeași colecţie 
au apărut: 


Johanna Lindsey, Când inima dictează 
Stephanie Laurens, Patimile iubirii 
Victoria Alexander, Micile minciuni ale dragostei 
Julie Garwood, Mireasa îndărătnică 
Elizabeth Hoyt, Înger și demon 
Julie Garwood, O nuntă de vis 
Stephanie Laurens, Pasiunile inimii 
Stephanie Laurens, Prizoniera dragostei 
Victoria Alexander, Căile nebănuite ale iubirii 
Christina Dodd, Dragoste și abandon 
Julie Garwood, Secretele unei doamne 
Christina Dodd, Logodnă în înalta societate 
Elizabeth Hoyt, O dragoste nepotrivită 
Karen Robards, Atracţie scandaloasă 
Christina Dodd, Legile iubirii 
Elizabeth Hoyt, Inocenţă pierdută 
Stephanie Laurens, Peţitoarea 
Karen Robards, Suflete captive 
Samantha James, Păcatele vicontelui Sutherland 
Karen Robards, Înfruntarea inimilor 
Elizabeth Hoyt, Dorinţe ascunse 


Johanna Lindsey, Când dragostea așteaptă 


Victoria Alexander, Dragoste de probă 
Victoria Alexander, Duelul sentimentelor 
Stephanie Laurens, Totul sau nimic 
Johanna Lindsey, Mireasa prizonieră 
Stephanie Laurens, Provocarea 
Johanna Lindsey, Îngerul de argint 
Sarah MacLean, O soţie potrivită pentru un marchiz 
Christina Dodd, În cele mai nebuneșşti visuri 
Sarah MacLean, O iubită potrivită pentru un conte 
Johanna Lindsey, Promisiunea 
Christina Dodd, Ispita 
Johanna Lindsey, Prizonierul dorințelor mele 

Teresa Medeiros, Lecţii de seducţie 
Christina Dodd, Mireasa mea favorită 
Teresa Medeiros, Un sărut de neuitat 

Christina Dodd, Arta iubirii 
Vicky Dreiling, Cum să cucerești un Diavol 
Elizabeth Hoyt, Plăceri vinovate 
Elizabeth Hoyt, O pasiune imposibilă 
Elizabeth Thornton, A doua șansă la dragoste 
Elizabeth Thornton, Frumoasa trădătoare 
Christina Dodd, Suflete pereche 
Sarah MacLean, Un târg potrivit pentru un duce 
Cara Elliott, Tentaţia fructului oprit 
Johanna Lindsey, Flăcări și gheață 
Sarah MacLean, Nouă reguli de nesocotit 
Christina Dodd, Aleasa prințului 


Teresa Medeiros, O noapte compromiţătoare 


Julie Garwood, Un altfel de Făt-Frumos 
Loretta Chase, Scandalul poartă satin 
Teresa Medeiros, Mireasa și Bestia 
Victoria Alexander, Cum să alegi soțul potrivit 
Loretta Chase, O lady aproape perfectă 
Johanna Lindsey, Iubești doar o dată 
Elizabeth Hoyt, Fantoma din St. Giles 
Sarah MacLean, Zece feluri de a fi adorată 
Julie Garwood, Dorinţe rebele 
Sarah MacLean, Unsprezece scandaluri de evitat 
Johanna Lindsey, Pasiune și tandreţe 
Victoria Alexander, Lecţia de dragoste 
Elizabeth Hoyt, Lordul Întunericului 
Teresa Medeiros, A ta până în zori 
Loretta Chase, Un gentleman imposibil 
Johanna Lindsey, Jocul seducţiei 
Elizabeth Hoyt, Ducele nopții 
Anne Barton, Păcătoasa 
Lorraine Heath, Ispitirea unui lord 
Sabrina Jeffries, O dragoste periculoasă 
Teresa Medeiros, Mireasa răpită 
Johanna Lindsey, Inimi aprinse 
Sabrina Jeffries, O iubire celebră 
Jennifer Blake, Răsplata unui rege 
Sarah MacLean, Sezonul pasiunilor 
Elle Daniels, Un aranjament neașteptat 
Jennifer Blake, Capcana inimii 


Victoria Alexander, Șarada 


Vicky Dreiling, Dorinţele unui conte 
Victoria Alexander, Înălțimea Sa, soția mea 
Sabrina Jeffries, O răpire cu urmări neașteptate 
Teresa Medeiros, Savoarea unui sărut 
Victoria Alexander, Îndrăgostită de soțul potrivit 
Elizabeth Hoyt, Dragul meu necunoscut 
Vicky Dreiling, Dorinţele unui libertin 
Jennifer Blake, Cavalerul de aur 
Victoria Alexander, Avantajul de a fi păcătos 
Johanna Lindsey, Suflet vrăjit 
Vanessa Kelly, Farmecul unei relații interzise 
Sabrina Jeffries, Dansul seducţiei 
Lorraine Heath, Lordul ispitei 
Kate Noble, Rămășagul 
Victoria Alexander, Mărturisirea 
Jennifer Delamere, Moştenitoarea 
Ashleen Macnamara, O propunere scandaloasă 
Johanna Lindsey, Spune-mi că mă iubeşti 
Lorraine Heath, Doamna de companie 
Meredith Duran, Anotimpul pasiunii 
Tessa Dare, Un dans cu un duce, 
Victoria Alexander, Aventuri compromiţătoare 
Meredith Duran, Amăgirea 
Lorraine Heath, Provocarea dragostei 
Vanessa Kelly, O cerere în căsătorie 
Tessa Dare, Dublă tentație 
Marina Fiorato, Fecioara din Siena 


Elizabeth Hoyt, Bravul meu căpitan 


Johanna Lindsey, Jurnalul unei iubiri 
Heather Webb, Cum să devii împărăteasă 
Tessa Dare, Trei nopți de dorinţe 
Sabrina Jeffries, Măritată cu un viconte 
Kelly Bowen, Un duce doar pentru mine 
Lorraine Heath, Un pact cu diavolul 
Johanna Lindsey, Un libertin îndrăgostit 
Sabrina Jeffries, Arta de a păcătui 
Christina Dodd, Înșelătoria 
Joanna Shupe, Ducesa curtezană 
Kelly Bowen, Capcana dragostei 
Johanna Lindsey, Înlănţuită de iubire 
Lorraine Heath, Între diavol și dorință 
Cheryl Holt, O propunere tentantă 
Teresa Medeiros, Hoţul de inimi 
Johanna Lindsey, Seducţia 
Joanna Shupe, Contesa libertină 
Christina Dodd, Vraja unui sărut 
Karen Robards, Foc și gheață 
Lorraine Heath, Doamna și nelegiuitul 
Johanna Lindsey, Perechea perfectă 
Teresa Medeiros, Blestemul frumuseţii 
Ashlyn Macnamara, Doar dragostea contează 
Cheryl Holt, Mai presus de dorință 
Lorraine Heath, Cum să te însori cu o moștenitoare 
Jo Beverley, Infama mea doamnă 
Joanna Shupe, Un viconte pentru o lady 


Johanna Lindsey, Pasiuni mistuitoare 


Elizabeth Hoyt, Cel mai tandru libertin 
Teresa Medeiros, Șoaptele trandafirilor 
Caroline Linden, Dragostea și alte povești scandaloase 
Lorraine Heath, Gentlemanul seducător 
Cheryl Holt, Plăcere absolută 
Caroline Linden, Între rațiune și scandal 
Kelly Bowen, Tu ești contele dorit 
Lorraine Heath, Invitaţie la seducţie 
Anna Harrington, Un duce pentru totdeauna 
Kelly Bowen, Stăpânul inimii mele 
Valerie Bowman, Ducesă din întâmplare 
Sarah MacLean, Aparenţe înșelătoare 
Johanna Lindsey, Văpaia din braţele lui 
Valerie Bowman, Contesă fără voie 
Teresa Medeiros, Ispita atingerii tale 
Mia Marlowe, Seducţie la prima vedere 
Caroline Linden, Iubiri și scandaluri 
Valerie Bowman, Dincolo de rațiune 
Sarah MacLean, Cucerirea unui libertin 
Elizabeth Hoyt, Gustul ispitei 
Anna Harrington, Secrete și tentaţii 
Valerie Bowman, Un burlac irezistibil 
Mia Marlowe, Pretențiile unui crai 
Lorraine Heath, În căutarea plăcerilor interzise 
Elizabeth Hoyt, Seducerea unui păcătos 
Lorraine Heath, Plăcerile nopții 
Lenora Bell, Cucerirea unui duce 


Alissa Johnson, Aproape o lady 


Elizabeth Hoyt, Îmblânzirea Bestiei 
Lorraine Heath, Ultimul rebel 
Mia Marlowe, Darul atingerii 
Elizabeth Hoyt, Inimă sălbatică 
Caroline Linden, Scandaluri ascunse 
Johanna Lindsey, Sub asediul iubirii 
Cara Elliott, Tentaţia păcatului 
Alissa Johnson, O întâlnire neașteptată 
Lorraine Heath, Intenţii vinovate 
Vicky Dreiling, Cum să seduci un ticălos 
Elizabeth Hoyt, Ducele păcatului 
Lenora Bell, Dacă aș avea un duce 
Lorraine Heath, Iubire fără mască 
Cara Elliott, Tentaţii periculoase 
Kelly Bowen, Un duce de neuitat 
Lorraine Heath, O șansă la dragoste 
Vicky Dreiling, Cum să te măriţi cu un duce 
Penny Jordan, Iubiri și mătăsuri 
Penny Jordan, Iubiri și păcate 
Julie Anne Long, Plăceri primejdioase 
Lorraine Heath, Cucerește-mă din nou 
Vicky Dreiling, Dorinţele unui duce 
Daisy Goodwin, Sisi. Împărăteasa nefericită 
Julie Anne Long, Un iubit ca nimeni altul 
Lorraine Heath, Ducele și doamna în roșu 
Teresa Medeiros, Deliciile păcatului 
Meredith Duran, Cineva care să ma apere 


Julie Anne Long, Capitularea 


Teresa Medeiros, Și îngerii iubesc 
Deeanne Gist, Fata de la Tiffany 
Juliana Gray, Cum să-ți îmblânzești ducele 
Meredith Duran, Regina de gheață 
Tessa Dare, Zeița vânătorii 
Teresa Medeiros, Doamna și tâlharul 
Alissa Johnson, Vicii și virtute 
Elizabeth Hoyt, Ducele plăcerilor 
Winston Graham, Luna neagră 
Juliana Gray, Cum să-ți stăpânești marchizul 
Tessa Dare, Predarea sirenei 
Grace Burrowes, O chestiune de onoare 
Winston Graham, Cele patru lebede 
Juliana Gray, Cum să educi un rebel 
Deeanne Gist, Sacrificiul inimii 
Tessa Dare, O lady convingătoare 
Winston Graham, Valul furios 
Kelly Bowen, Un târg cu diavolul 
Anna Harrington, Cum m-am măritat cu un marchiz 
Lorraine Heath, Făgăduiala 
Winston Graham, Străinul de pe mare 
Loretta Chase, Un lord perfect 
Tracy Brogan, Pactul inimilor 
Joanna Shupe, Magnatul 
Sarah MacLean, Un scoțian la Londra 
Christi Caldwell, Pariul unui crai 
Loretta Chase, Nu tocmai o lady 


Joanna Shupe, Baronul 


Vanessa Kelly, Prinţesa mea îndărătnică 
Loretta Chase, Regina scandalurilor 
Lorraine Heath, Vicontele și vulpița 

Christi Caldwell, Onoarea unui tâlhar 
Sabrina Jeffries, Lecţia de seducţie 
Joanna Shupe, Mogulul 
Sarah MacLean, Ziua ducesei 
Vanessa Kelly, Trei săptămâni cu o prințesă 
Sabrina Jeffries, Capcanele dorinţei 
Lorraine Heath, O moștenitoare scandaloasă 
Christina Dodd, Soţia piratului 
Sabrina Jeffries, Plăcerile pasiunii 
Victoria Alexander, Îndrumar pentru iubire 
Lorraine Heath, Secretul contesei 
Stephanie Laurens, Acolo unde te conduce inima 
Anne Barton, Tentația 
Vanessa Kelly, Mireasă pentru un scoțian 
Elizabeth Hoyt, Dorinţe nobile 
Lorraine Heath, Masca dragostei 


Johanna Lindsey, Pasiune furtunoasă 


vor apărea: 


Deeanne Gist, În vâltoarea vieții 


Anne Barton, Nopți scandaloase 


